
... nuo giminaičio, panele F., 
kur kas artimesnio, nei jūs spėjat. 


Vest Tisberis 
Martas Vainjardas, Masačusetsas, JAV 
1994 m. liepos 15 d. 


Miela panele Fogel, 

Pirmiausia noriu jums padėkoti už apsilankymą, palikusį 
daug brangių prisiminimų. Tikiuosi, kad jis davė atsakymus 
į kai kuriuos jūsų klausimus. Vardų kilmės tyrinėjimai, kaip 
ir daugelis kitų veiklos sričių, yra toli už mano horizontų, 
bet šiuo atveju sunku nepadaryti tos pačios išvados kaip ir 
jūsų: kad paveldėjote pavardę iš motinos. Mano paties pa- 
vardė, kaip atspėjote, yra suanglintas vokiškas mūsų prose- 
nelio krikštavardis. 

Kaip ir pirmasis Berfutas, aš sulaukiau labai ilgo amžiaus, 
bet už jį mokama vienatve. Jei nesuklydot, jūs turėtumėt bū- 
ti mano artimiausia gyva giminaitė iš tėvo pusės. 

Čilmarko bendruomenėje dabar aš vienintelis jį prisime- 
nu. Jis mirė 1914 metais, prieš pat Pirmojo pasaulinio karo 
pradžią, nuo kiaulytės komplikacijų. 

Tuo metu jis jau buvo sulaukęs garbingo amžiaus - šimto 
vienerių metų. Tą vasarą man sukako aštuoneri. Tai buvo 
gerokai anksčiau, nei masinis turizmas Martas Vainjardą pa- 
vertė muziejum po atviru dangumi, muziejum, kokį jūs pa- 
matėt per savo pernelyg trumpą viešnagę saloje. Aš vadinau 
jį seneliu, nors tai nevisiškai tikslu - jis pergyveno visus savo 
vaikus ir iš tikrųjų buvo mano prosenelis. 

Pridedami užrašai visų pirma remiasi jo pasakojimais tiek 
vyresnėms mano seserims, tiek man pačiam, tačiau yra išda- 


va ir mano tyrinėjimų, atliktų po pusės šimtmečio. Duome- 
nys iš Vokietijos archyvų, savaime suprantama, yra jūsų Ži- 
nioje. Ypač įdomi medžiaga iš Kėnigsbergo, nors originalai, 
kaip Žinoma, pražuvo karo audrose. 

Kol dar jis gyveno, aš buvau per mažas, kad suprasčiau jo 
pasakojimų detales: daugiausia prisimenu jį kaip mažą ma- 
lonų seneliuką medžiaginės kaukės pridengtu veidu, gestų 
kalbos gramatikos specialistą, vieną dieną man apsilankius, 
aiškiu balsu, nekrutinant lūpų, sušnabždėjusį mano galvoje: 
Geriau patylėti ir būti palaikytam kvailiu, nei kalbant išsklaidyti 
visas abejones. Citata, kaip vėliau supratau, priklauso Linkol- 
nui, su kuriuo jis buvo susitikęs. 

Pirmi kurtieji į Martas Vainjardą atvyko paskutiniame XVIII a. 
dešimtmetyje. Tuokiantis giminaičiams, negalia buvo per- 
duodama iš kartos į kartą ir paplito visoje saloje. Mano jau- 
nystėje kurčiųjų jau buvo kiekvienoje šeimoje. Tisberio ir Čil- 
marko bendruomenėse jie sudarė apie trečdalį gyventojų, o 
kai kuriuose kaimuose negirdėjo visi, todėl gestų kalbos mo- 
kėsi kiekvienas salos gyventojas. Mes, girdintieji, augome dvi- 
kalbiai. Aš pats gestų kalbos išmokau prieš anglų kalbą, nes 
ir mano motina, ir tėvas buvo kurti. Kurtumas, galima saky- 
ti, buvo toks įprastas, kad tokia sąvoka net neegzistavo. Mes 
niekada nežiūrėjome į kurčiuosius kaip kurčiuosius. Mes gy- 
venome tarp jų, o ne jie tarp mūsų. Salos kultūrą kūrė kur- 
tieji: jų pasaulis buvo mūsų pasaulis. 

Recesyvinis genas išnyko šešto dešimtmečio pradžioje, bet 
dauguma mūsų, pagyvenusių žmonių, išlaikė gestų kalbą. 
Ne tam, kad pasakotų nepadorius anekdotus (nors šitai pa- 
sitaiko) ar kad apsaugotų privačius pokalbius nuo lankytojų 
ir turistų ausų (nors ir taip būna, kaip jūs pastebėjote), o tik 
dėl vienos paprastos priežasties: gestų kalba tapo salos Lin- 
gua Franca“. Ji vartota tiek pat dažnai kaip ir anglų, be to, 


* Kalba, kuria bendrauja žmonės, nemokantys vienas kito kalbos. (Čia ir 


toliau vertėjos pastabos.) 


gestai kur kas raiškesni už žodžius. Neseniai Nacionalinėje 
geografijos enciklopedijoje perskaičiau apie Providenso salą 
Vest Indijoje, kurios gyventojai kalbasi tokiu pat būdu, var- 
todami senąją majų gestų kalbą. Galėčiau atsiųsti šio straips- 
nio kopiją, galbūt ji jums pravers. 

Dėl visiškai suprantamų priežasčių man artimiausias Ber- 
futo gyvenimo Amerikoje laikas, nors savo užrašuose aš dau- 
giausia dėmesio skyriau pirmai jo gyvenimo pusei Europo- 
je. Pasak šeimos legendos, jis taip gedėjo jūsų prosenelės, 
kad niekad rimtai nepamilo kitos merginos, nors ir susilau- 
kė keturių vaikų nuo dviejų vietinių moterų. Aš ir mano se- 
suo pirmieji iš visos giminės gimėm normalios klausos. 

Ar jūs, panele Fogel, kada nors kėlėt sau klausimą, kas yra 
garsas? Šis klausimas įdomus dėl daugelio priežasčių, bet pir- 
miausia todėl, kad jis nurodo tamsiąsias mūsų santykių su 
sąmone dėmes. 

Garsas - tai vibracija, sukelianti oro molekulių bangas. Gir- 
dintis Žmogus suvokia nuo dvidešimties iki dvidešimties 
tūkstančių hercų dažnio garsus. Garsų bangos, kurių svyra- 
vimų dažnis mažesnis nei dvidešimt kartų per sekundę, kaip 
žinoma, vadinamos infragarsais; tos, kurios svyruoja dau- 
giau nei dvidešimt tūkstančių kartų - ultragarsais. Šikšnos- 
parniai gyvena išskirtinai ultragarsų pasaulyje, klinikine pras- 
me jie negirdi, veikiau naudojasi echolotu. Infragarsų pasau- 
lyje juda aligatoriai, banginiai, Amerikos stručiai ir kazuarai. 
Ir šiuo atveju „klausa“ yra beprasmė sąvoka, nes ir šitie gy- 
vūnai iš tikrųjų „negirdi“. Pavyzdžiui, aligatoriai net neturi 
ausų. Jie girdi visu kūnu, t. y. priima išorinio pasaulio vibra- 
cijas poodiniais pilvo nervais. 

Viešėdama jūs domėjotės, kokiame pasaulyje gyveno Ber- 
futas. Norėčiau pasiūlyti hipotezę, kad jis gyveno mums ne- 
pažįstamų dažnių pasaulyje, „girdėjo“ mokslo dar neištirtus 
garsus. 

Per skrodimą, atliktą tuoj po jo mirties, atrasta daugybė 
stulbinančių fiziologinių ir anatominių paradoksų. Pavyz- 


džiui, širdis pasirodė esanti itin didelė, dvigubai didesnė nei 
normalaus žmogaus, nors buvo nykštukas. Kai aš susidūriau 
su šia kurioziška detale skrodimo protokole, išsiaiškinau ją 
simboliškai: visas jo gyvenimas, kaip ir jūsų prosenelės, bu- 
vo meilės istorija. Gydytojas užrašė, kad „jis gyveno nepai- 
sydamas jokių prognozių su širdim, kuri turėjo sustoti anks- 
tyvoje vaikystėje, tik su vienu inkstu, vienu funkcionuojan- 
čiu plaučiu ir pilvo srityje išplitusiu vėžiu, kuriam, tuometi- 
nių specialistų vertinimu, buvo ne mažiau nei pusė šimtme- 
čio. Bet nuostabiausias atradimas per skrodimą susijęs su 
klausos organais: vestibuliarinio aparato, žmogaus pusiau- 
svyros centro, išvis nebuvo. Tiesą sakant, jis neturėjo jokių 
galimybių vaikščioti ar apskritai judėti. 

Praėjus mėnesiui po mirties, lavonas ištirtas nuodugniau 
Bostono teratologijos klinikoje. Gydytojas, apsigimimų spe- 
cialistas, teigė, kad dešinė ausis, išskyrus nedidelį plaktuko 
sukalkėjimą, ankstyvoje vaikystėje, jo manymu, maždaug iki 
dvejų metų, turėjusi būti visiškai normali. Tai paneigė pir- 
mojo skrodimo rezultatus. Taigi ankstyvoje vaikystėje jis tu- 
rėjo girdėti, nors ir prastai. 

Šis atradimas galėtų paaiškinti jo muzikinius gabumus — 
kone didžiausią jo biografijos mįslę. Kaip gali kurčias žmo- 
gus suprasti ir perteikti muziką? Galbūt, kaip parodė antra- 
sis skrodimas, pirmaisiais vaikystės metais — prieš visišką ap- 
kurtimą - jis vis dėlto gavo tam tikrą supratimą apie garsus 
ir tonus? 

Girdinčiam Žmogui be galo sunku suvokti, kaip gyvena 
kurtieji. Reikia įsivaizduoti pasaulį, kuriame nėra jokių gar- 
sų: nei vėjo kauksmo, nei balsų, nei mylimosios juoko, kar- 
tais net supratimo, kas gi tas garsas. Nuo gimimo kurčias žmo- 
gus niekada nekalba apie tylą ar apie garsų trūkumą, kaip 
kad nesiskundžia dėl to, jog yra kurčias. Žmogus, gimęs ne- 
regiu, irgi nesiskundžia dėl vaizdinės informacijos stokos, 
nes nesuvokia, ką reiškia matyti. Taip pat ir jūs, panele Fo- 
gel, vargu ar pasigesite niekad nepatirto fenomeno - žmo- 

gaus, apie kurio egzistavimą nieko nežinote, ar niekada ne- 
aplankytos vietos. Visa tai - kurtumas, aklumas - geriausiu 
atveju tik metaforos. 

Žodžiai miršta pagimdę mintį, rašo garsus defektologas 
Levas Vygotskis, turėdamas omeny, kad žodžiai ir mintys 
negali egzistuoti tuo pačiu metu. Tai visiškai sutampa su 
Šopenhauerio tvirtinimu, jog mintys miršta tą akimirką, kai 
apsitaiso žodžių drabužiais. Žodžiai tėra mūsų patirties 
užuominos, ir pokalbiu stengiamasi pašnekovams sužadinti 
giminingas asociacijas. Bet galbūt esama ir kitų būdų pa- 
siekti tą patį rezultatą. Kartais tvirtinama, kad paveikslėlis 
pasako daugiau nei tūkstantis žodžių. Arba muzika, juk ji 
iš tikrųjų yra metodas, perduodantis kūrėjo jausmus klau- 
sytojui. 

Šiaip ar taip, aišku viena: kurčiajam, neišmokusiam jokios 
kalbos, gyvenimas virsta pragaru. Žmonės ir daiktai lieka be 
pavadinimų, būty viešpatauja chaosas, išnyksta chronologi- 
ja. Klausimai ir atsakymai beprasmiai, abstrakcijos neegzis- 
tuoja, intelektas sustoja dvejų metų vaiko lygyje. Juk kalba 
vaiką įveda į simbolinę istorijos ir ateities sritį, tik kalba išmoko 
jį abstrakčiai mąstyti ir klasifikuoti reiškinius. 

Mano tėvai vartojo turtingesnę kalbą nei anglų - gestų kal- 
bą. Priešingai „šnekamosioms“ kalboms, gestų kalba yra ke- 
turmatė, ji reiškiasi tiek laike, tiek visuose trijuose erdvės mat- 
menyse, suteikdama nepaprastai daug informacijos per la- 
bai trumpą laiką. Gerai žinomas reiškinys, kad vaikas gali 
išmokti gestų būdamas trijų mėnesių, kur kas anksčiau, nei 
gurguliuodamas pamėgina išreikšti savo jausmus žodžiais. 
Pirmas mano išmoktas gestas reiškė pieną. Pasak tėvų, tuo- 
met buvau keturių mėnesių, taigi tokio amžiaus, kai norma- 
lus normalios šeimos vaikas išalkęs motinos pieno prašosi 
tik rėkdamas. Mano pirmieji sapnai buvo kupini ženklų: ges- 
tikuliuojančių rankų, begarsių žodžių, vizualiai perteikiamų 
žodžių, nebylių lūpų judesių, judančių simbolių. Ir dabar kar- 
tais sapnuoju gestų sapnus. 

Mano dėdė Henris Raselas-Praisas buvo vienas žymiau- 
sių Amerikos poetų, nors, išskyrus gana nedidelį mėgėjų būrį, 
visai nežinomas. Jis rašė eilėraščius gestų kalba. Iš vaikystės 
prisimenu, kaip man lankantis jis imdavo krūpčioti ir spon- 
taniškai gestikuliuoti staiga pagautas įkvėpimo. Jis buvo po- 
etas iš Dievo malonės, salos senukai dar ir šiandien apie jį 
kalba, ir visoje Amerikoje esu sutikęs gestų kalbą vartojan- 
čių žmonių, kurie gali nepavargdami valandų valandas „de- 
klamuoti“ jo eilėraščius. 

Girdintys žmonės labai mažai nutuokia apie kurčiųjų kul- 
tūrą. Apie humorą ir ironiją, reiškiamą gestais, apie chorus, 
dainuojančius gestais, apie tai, kaip jautiesi įžengęs į restora- 
ną, kurio visi lankytojai kurtieji, tą nuostabią nuotaiką, ran- 
kas, žaibiškai lakstančias prie stalo, keistą tylą, staiga nutrau- 
kiamą garsaus juoko kam nors pašmaikštavus. Arba apie nu- 
sižengimą etiketui, kai įsiterpiama tarp dviejų gestais besi- 
kalbančių žmonių, ir kaip gėdinga slapta klausytis svetimų 
pokalbių spoksant į rankas. 

Kadangi aš užaugau šioje kultūroje, man ji nėra svetima, 
bet, mėgindamas ją apibūdinti jos neišmanantiems žmonėms, 
turiu naudotis palyginimais. Taip pat ir Berfuto atveju: pa- 
sakojant apie nuostabią jo dovaną ir gyvenimą visada reikia 
praplėsti sąvokas. 

Sąmonė ir išorinis pasaulis, kaip tvirtina kai kurie neuro- 
logai, nėra sinchroniški: mes suvokiame tikrovę trupučiuką 
uždelsę, po valandėlės, per kurią smegenys atsijoja informa- 
ciją nuo mums nesvarbių įspūdžių. Ir galbūt kaip tik šis po- 
žiūris padės suprasti mūsų prosenelio dovaną. Kad jo sąmo- 
nė, kitaip negu jo sutiktų žmonių, visada būdavo tos pačios 
fazės kaip ir tikrovė, kad jis neprarasdavo laiko sijodamas 
informaciją ir todėl jos sukaupdavo ne tik kur kas daugiau, 
bet ir taip greitai, jog tarytum atspėdavo dar neišsakytas žmo- 
nių mintis. | 

Be abejo, tai irgi tėra svarstymai, jų tikrumo nepatikrinsi. 
Mūsų Aš - tik „žemėlapis“, mūsų sąmonės, platesnės nei ta- 

sai Aš, schema, kaip kad kalba - tik tam tikros teritorijos Že- 
mėlapis ir jo nevalia painioti su pačia teritorija. 

Kaip jūs, panele Fogel, tikriausiai pastebėjote, aš tik var- 
gais negalais apibrėžiu jus dominančią sritį griebdamasis ap- 
rašymų, palyginimų ir artimų pavyzdžių. Bet visiškai aišku, 
kad stulbinantys Berfuto gabumai jam kompensavo jutimo 
organų trūkumus. 

Kiekvienas žmogus pasaulį suvokia savaip. Netekus ku- 
rio nors jutimo organo, šis kompensuojamas kitu. Kurtieji 
girdi akimis ir kalba gestais. Helena Keler, pritaikiusi Tado- 
mos metodą, ištobulino būdą, įgalinantį suprasti pasaulį net 
ir tuos, kurie yra ir kurti, ir akli, - ji panaudojo lytėjimą. Už- 
dėjęs pirštus ant kito Žmogaus lūpų ir gerklų, kurčneregys 
„jaučia“ kito žmogaus kalbą; su juo galima susikalbėti rašant 
ant jo delno raides ir ženklus. 

Mūsų prosenelis gimė Europoje tuo metu, kai kurtieji dar 
buvo laikomi idiotais, kai gestų kalba dar nebuvo paplitusi; 
gerokai anksčiau, nei Aleksandrui Grehemui Belui ir Hele- 
nai Keler pavyko pakeisti požiūrį į šią negalią. Gamta kom- 
pensavo Berfutui klausos stoką, bet taip radikaliai, kad šito 
iki šiol neįmanoma paaiškinti remiantis mokslu. Štai kodėl, 
mėginant išaiškinti pačią mūsų mįslės esmę, mano užrašai 
įgavo palyginimų formą. 

Nebūkime veidmainiais, panele Fogel, - aš sąmoningai var- 
toju Žodį „mūsų . Jau per pirmą susitikimą supratau, kad jūs 
priklausote mūsų, išskirtųjų, būreliui. Ir labiausiai domitės ne 
savo proseneliu, bet savimi ir savo sugebėjimais, kurie jus gąs- 
dina, nes nemokat jų paaiškinti protu. Martas Vainjarde pa- 
stebėjot, kad aš šitai supratau, užtat dabar mėginate gintis. 

Man rodos, akimirkos, kai „girdima aplenkiant klausą“, ma- 
ne aplanko rečiau nei jus; jūs paprasčiausiai paveldėjot dau- 
giau jo dovanos. Aš ją pajuntu nereguliariai, dažniausiai ta- 
da, kai mažiausiai tikiuosi, bet dabar ji manęs nebegąsdina. 
(Ką tik, man rašant šias eilutes, tarnaitė ėjo į mano kabinetą 
žvilgtelėti į vienintelį namuose nesugedusį laikrodį. Aš „išgir- 

dau“, kaip ji mintyse formuluoja savo klausimą, kur kas anks- 
čiau, nei ji pasiekė duris, ir, kad ji man netrukdytų, šūktelė- 
jau: „Greit keturios!“ - „Ačiū!“ - atsakė ji už durų. Po keturias- 
dešimties metų tarnystės mano namuose ji paliovė stebėtis.) 

Kai Berfutas pirmąsyk į mane kreipėsi savo nepaaiškina- 
mu dažniu, jis buvo maždaug mano amžiaus. Aš nežinau, ar 
tėvas turėjo šią dovaną, šiaip ar taip, niekada jos neparodė, 
bet viena jo seserų turėjo ir bandė slėpti iki pat mirties. 

Dabar, kai mano ilgas ir turiningas gyvenimas artėja prie 
pabaigos, estafetę reikia perduoti. Jūs, panele Fogel, man at- 
rodot tinkamiausia jai perimti. Aš jums papasakosiu apie Ber- 
futą, nes kas geriau už jus mane suprastų? Mes abu esam 
vėlyvi monstro meilės vaisiai, ir dabar jūs - vienintelė gyva 
mano giminaitė iš tėvo pusės, nors gyvenate anapus Atlan- 
to, mažoje šiaurės šalyje. 

Ir, visų svarbiausia, jūs turite tą pačią dovaną. Todėl jums 
skirta išsaugoti jo istoriją. 


Džonatanas Berfutas 
Tisberis, 1994 m. liepos penkioliktoji 


Vieną 1813 metų vasario vakarą daktaras Johanas Gėcas, sa- 
vo priimamajame rūšiuodamas buteliukus, vaistų spintoje 
atrado kuklų sidabrinį žiedelį su gintaru, žmonos dovano- 
tą prieš keturiolika metų. Daktaras gavo jį pradėjęs prakti- 
ką Kėnigsberge, po medicinos studijų garsiajame Albertinos 
universitete, - kai dar neturėjo vaikų, dviejų tarnaičių, to- 
lydžio augančių turtų, o praeitin dar nebuvo nugrimzdęs 
kiek žeminantis felčerio titulas. Jo pirštų galiukai, išmiklin- 
ti kasdienio palpavimo, užčiuopė žiedelį tepalų ir vidurių 
paleidžiamųjų vaistų lentynoje, plyšyje prie pat nedidelio 
sustingusio gyvsidabrio kremo indo, atsitiktinai atsidūru- 
sio ne toje vietoje. 

Jis atsistojo prie lango, už kurio stiklo jau keturiasdešimt 
aštuonias valandas siautė pūga. Negalėjo prisiminti, kada 
paskutinį kartą regėjo šį papuošalą. Tikriausiai jis prapuolė 
per kurį nors ritualinį seno pirklių namo pertvarkymą, kai 
plečiantis praktikai priimamasis būdavo perkraustomas į vis 
didesnį kambarį. 

Jis užsidegė žibalinę lempą virš ligonių kušetės ir pakėlė 
žiedelį prie šviesos. Sustingusiuose sakuose buvo matyti va- 
baliukas, priklausantis vadinamajai skarabeidų šeimai, — 
šventojo Egipto mėšlavabalio skarabėjaus giminaitis. Gėcas 
išsitraukė iš instrumentų spintelės lupą. Mirtis, konstatavo 
jis su mediko šaltumu, vabaliuką užklupo vos išsiritusį iš lė- 
liukės, nes jis buvo baisiai sudarkytas. Galva dvigubai dides- 
nė už kūną, iš trijų kojų porų išsivysčiusi tik viena, be to, jam 
trūko žandų ir antenų. Kai jis atsidūrė stikliniuose sakų spąs- 
tuose, jo gyvenimas jau buvo baigtas. 

Daktaras užsimovė žiedelį ant piršto ir su pasitenkinimu 
pamatė, kad vis dar tinka, nors kūnas nuo gero gyvenimo ir 
pastambėjo. Aš laimingas Žmogus, pamanė jis, turiu žmoną, 
žvelgiančią į mane taip pat aistringai kaip prieš keturiolika 
metų, turiu dvi dailias dukteris, nė vienai netrūksta nei žan- 
dų, nei kojų, mano praktika taip klesti, kad džiaugiuosi kiek- 
viena pūga, leidžiančia valandėlę atsipūsti, mane gerbia net 
negausūs priešai, o Lavuazjė chemijos tyrinėjimai mano var- 
dą išgarsino toli už Rytų Prūsijos ribų. 

Iš viršutinio aukšto pasigirdo šeimyninę laimę patvirtinan- 
tis skardus vaikų juokas, tada — žmonos balsas, tramdantis 
juos viską aprėpiančia motinos meile. 

Gėcas padėjo į vietą paskutinius tepalų buteliukus ir užra- 
kino spintą. Ant laboratorinio stalo, greta štabelinio tipo Vol- 
tos baterijų, neseniai užsisakytų Kėnigsbergo buržua žmo- 
nų migrenai gydyti, stovėjo dar studijų metais įsigytas mik- 
roskopas. Pagautas impulso, jis pakišo žiedelį po lęšiu ir at- 
suko reflektorių. Prieš jį atsivėrė miniatiūrinis pasaulis: smė- 
lio kruopelės, dulkytės, mikroskopiniai oro burbuliukai ir 
vabzdžio lerva, tokia mažytė, kad plika akim nebuvo jos pa- 
stebėjęs. Nuo tos akimirkos prieš tūkstančius metų, pamanė 
jis, kai seniai supuvusio medžio sakai, ištirpinti negailestin- 
gos neolito saulės, nutekėjo kamienu ir nusinešė ateitin da- 
lelę senovės, šitą priešistorinį įkaitą vabaliuką, iš esmės gam- 
ta vis dar siekia harmonijos. Sužavėtas gintaro grožio, dak- 
taras nugrimzdo į svajas, apgyventas grėsmingų vikingų lai- 
vų, raitų kryžininkų ir Prieglium aukštyn plaukiančių Han- 
zos kogų, išsiruošusių prekiauti gintaru su laukiniais prū- 
sais. Tai mano lopšys, mąstė jis, šiame pasaulio kampelyje 
esu gimęs kaip pirklių ir gydytojų gentainis, žemyn smin- 
gančios estų, prūsų (arba borusų, nesusilaikė neleptelėjęs 
jame tūnantis lotynistas) linijos atstovas; palikuonis ginta- 
ro rinkėjų, paskutinėm viduramžių minutėm pakrikštytų 
Adalberto Prahiečio, Bruno fon Kverfurto, Hermano fon 
Zalsos ar kurio nors kito iš legendinių kalavijuočių. Mano 

senoliai, šventvagiškai krūpčiodamas mąstė daktaras, garbi- 
no žvėris ir protėvių dvasias, klaupėsi prieš medinius šven- 
tųjų girių stabus, apimti ekstazės giedojo prie paaukotų ver- 
gų kūnų, kabaluojančių galbūt kaip tik ant atžalų to medžio, 
kurio sidabru įrėminta derva dabar guli ant objektinio stiklo. 
Jie aukodavo ir apsigimėlius, kiškialūpius, neregius ir kur- 
čiuosius, taip pat jaunesnį berniuką iš kiekvienos vyriškos 
dvynių poros. 

Daktaras nejučia nusišypsojo išgirdęs, kaip meiliai žmo- 
na, padedama tarnaitės, guldo mergaites į lovą viršutiniame 
aukšte. „Pomezanija, Galinda, Notanga“, - mintimis toliau 
keliavo jis; jo protėviai buvo šitų pasakiškų kraštų gintaro 
rinkėjai, medžiotojai ir raiteliai, su siaubu minimi Galo Ano- 
nimo, su ilgesiu - Ibrahimo Ibn Jakubo, kuris nukako į slavų 
žemę, pasiųstas Ispanijos maurų, ir pamilo vieną stambiakrū- 
čių moterų, padovanotų jam laukinių žmonių, su pagarba — 
Magdeburgo analuose, su mistine nuostaba - Titmaro Mer- 
seburgiečio kronikose ir su kryžiuočiams būdingu karišku 
šaltuku - Peterio Duisburgiečio ordino raštuose. Daktarą ap- 
stulbino detalių gausa, užplūdusi jo istorinius regėjimus, bet 
sugrįžęs tikrovėn pro mikroskopą vėl išvydo vabaliuką: ne- 
samus žandus, pernelyg didelę galvą - dvidešimt kartų pa- 
didintą išsigimusį vabzdį, ir šis vaizdas dėl kol kas nesupran- 
tamos priežasties privertė krūptelėti. 

Jis pakėlė akis nuo mikroskopo ir luktelėjo, kol išnyko pas- 
kutinės regėjimų atplaišos. Gatvėje sukaukšėjo kanopos, su- 
tilindžiavo rogių žvanguliai. Per tokią pūgą, pamanė Gėcas, 
gali atsidanginti tik baisiai reikalo prispirtas žmogus. 


Moteriai, tą vakarą nepabūgusiai pūgos, duris atidarė Fran- 
česka Bejer, Gėco šeimos tarnaitė, nuo jaunesnės dukters Eli- 
zabetos gimimo prieš septynerius metus tapusi ir aukle. Kaip 
vėliau prisiminė, ji susyk, nors ir pusiau apakinta arktinio 
vėjo, iš savo lopšio Botnijos jūroje su vilkų gaujos kauksmu 
lėkusio senojo Kėnigsbergo gatvėmis, pastebėjusi, kad prieš 

ją stovi dar visai jauna mergaitė, be to, gan abejotino elgesio. 
Apsirengusi taip, lyg lauke būtų gegužės mėnuo, - geltonais 
tymo bateliais, skrybėle su gaidžio plunksna ir ant pečių už- 
mestu venecijietišku apsiaustu. 

— Ar galėčiau pasikalbėti su daktaru Gėcu? — kreipėsi ji, 
drebėdama nuo šalčio. - Labai skubu, gyvybės ar mirties klau- 
simas. 

Tarnaitei pagailo mergaitės plonais drabužėliais ir mirti- 
nai išblyškusiu veidu, ir ji įsileido atvykėlę į priemenę mus- 
kuso kvepalų ir ambros muilo kvapų debesy, pro prasisky- 
rusį apsiaustą spėjusi įžiūrėti, kad, be nėriniais išpuošto kor- 
seto, ši visiškai nuoga. 

— Betgi sėskitės, dėl Dievo meilės, - tarė tarnaitė, mostelė- 
dama į taburetę. - Aš pakviesiu daktarą ir atnešiu jums stik- 
linę arbatos, kad apšiltumėt. 

Kai po valandėlės pasirodė daktaras Gėcas, lydimas ne tik 
tarnaitės, bet ir žmonos, ponios Katerinos Gėc, kurios šešta- 
sis jausmas niekad nepraleisdavo jokio bent kiek svarbesnio 
įvykio namuose, mergaitė verkė susmukusi ant grindų. Ben- 
dromis pastangomis jie padėjo jai atsistoti, bet vos pasodinta 
ant kėdės mergaitė vėl pašoko ir sušuko: 

— Man nieko nėra! Mirtim vaduojasi gimdanti lenkė, dar 
gimdo panelė Fogel, tad madam Šal paprašė mane sėsti į ro- 
ges ir važiuoti pas daktarą, nes jūs nuo seno pažįstami ir visi 
žino, kad daktaras gelbsti tiek turtuolių, tiek vargšų gyvybę, 
nė vieniems neteikdamas pirmenybės. 

Mergaitės isterija išgelbėjo daktarą nuo neatidėliotinos 
atsakomybės už tą jaunystės dalį, kurią, kaip jam rodėsi, 
visiems laikams pasisekė pridengti šeimyninės laimės sky- 
du. Mat kaip tik žmona liepė jam kuo greičiau bėgti sakvo- 
jažo, kol ji pati su tarnaite pamėgins nuraminti susijaudinu- 
sią mergaitę. 

Gėcas dviem šuoliais nulėkė į priimamąjį, stvėrė vizitinį 
sakvojažą, kabojusį įprastoje vietoje —- ant žalvarinio kablio 
už durų; kadangi daktaro laukė gimdyvės, dar įsidėjo du lan- 

cetus, akušerines reples, kraują stabdančių tepalų, krūvą 
tvarsčių bei medvilninių kompresų, taip pat neseniai pirktą 
ir dar nepraimtą stiklinaitę opijaus tinktūros. 

Per tą sąmyšį jis pastebėjo, kad ant piršto tebemūvi žiede- 
lį, ir be jokio paaiškinimo ar mažiausio bandymo atsispirti 
davėsi apsvaiginamas to gėdingo jaudulio, kuriuo mėgau- 
davosi tolimais laikais, kai kiekvieną savaitgalį praleisdavo 
madam Šal meilės įstaigoje Sakheime, „troškimų išsipildy- 
mo namuose“, kaip jie tada ją vadindavo. 

Tai buvo studijų Albertinoje metais, dar prieš susitinkant 
Kateriną Malsdorf Kėnigsbergo kavaleristų surengtame ba- 
liuje, prieš slaptą bučinį už kareivinių bufeto damastinių 
užuolaidų, visam laikui atėmusį norą mokėti už meilę. Dak- 
taras prisiminė šešių tautybių markitantes, tarpukariu įsidar- 
binusias pas madam Šal ir leisdavusias savo dukterims lais- 
vai bėgioti po didelį namą, kol šios sulaukdavo tinkamo am- 
žiaus ir būdavo parduodamos tam, kuris pasiūlydavo di- 
džiausią kainą. Jis prisiminė negrę iš Prancūzijos kolonijų 
kakavine oda ir plieno drožlių gumulą primenančiais plau- 
kais, kalbėta, jog ji buvusi jorubų genties princesė, nors, pa- 
sak kito gando, buvusi parduota į vergiją Rusijos carienei, 
paskui pabėgusi su olandų avantiūristu, ir šis galiausiai kau- 
liukais ją pralošęs madam Šal. Jis su pasidygėjimu prisiminė 
aukcioną, kai parduoti buvo išstatyta verkianti devynmetė 
mergaitė, kurios nekaltybė galų gale atiteko jūreiviui, ir su 
ne mažesniu jauduliu prisiminė milžinišką žilą rusę, vardu 
Agrafena Nechliudova, - ji priimdavo savo klientus, pagal 
amžių galėjusius būti jos vaikais ar net vaikaičiais, nuoga ir 
garsiai stenėdama, išsitiesusi ant sofos, supama nesuskaičiuo- 
jamos daugybės muilų, kvepalų, odekolonų ir aromatinių 
druskų, skęsdama šilko ir drobių jūroje, pasiklydusi gėlių va- 
zų, papuošalų, plaukų smeigtukų, veidrodžių, nepadorių li- 
tografijų ir meilės laiškų, ant vanilinio popieriaus parašytų 
karštų įvairaus amžiaus ir įvairioms visuomenės klasėms at- 
stovaujančių gerbėjų, brūzgynuose. Daktaras ir pats vieną 

vakarą įsėdo į jos olimpinį meilės laivą, apsvaigintas tiek bu- 
telio malvazijos, tiek jos uostomojo Havanos tabako ir pasi- 
leidimo, užburtas tamsiai raudonos rožės jai už ausies ir šven- 
tos šypsenos, tarytum žadančios jam amžiną gyvenimą po 
sueities. Kalbėta, kad ji neišlipusi iš savo guolio daugiau nei 
du dešimtmečius, ir Gėcas niekad nerasdavęs jokios dings- 
ties suabejoti šiuo mitu, nes nė vieną vakarą, vienas ar su 
pradingusiais audringų metų draugužiais lankydamasis to- 
je įstaigoje, nematydavo jos milžiniško kūno pakilusio nuo 
meilės sofos, ant kurios ji per intymių santykių pertraukėles 
žąsies plunksna rašydavo atsakymus į meilės laiškus ar ty- 
kiai murksodavo prie uostomojo tabako dėžutės. Išskyrus go- 
norėją, ji buvo pastoviausias madam Šal namų elementas, 
namų, kuriuose merginos pasirodydavo ir išnykdavo lyg 
paukščiai keliauninkai. 

Daktaras luktelėjo, kol atslūgs prisiminimų jaudulys, ir, kai 
vėl atgavo profesionalią savitvardą, pastebėjo, kad Žiedelį ne- 
jučia nusimovęs kažkur padėjo, tik nežinia kur. Jis išėjo iš 
priimamojo keistai įsitikinęs, kad žiedelio daugiau niekad ne- 
beatras ir kad šis nesuprantamais likimo saitais susijęs su jo 
laukiančiu gimdymu garsiausiame Kėnigsbergo viešnamyje. 


Priemenėje Katerina Gėc, padedama tarnaitės, sugirdė mer- 
gaitei stiklinę liepžiedžių arbatos ir apgobė ją vilnoniu šali- 
ku. Jos veidas pamažėle atgavo spalvą. Ji sėdėjo susigūžusi 
ant taburetės, delnais apgniaužusi arbatos stiklinę ir įdūrusi 
žvilgsnį galbūt į dėmelę kilime, o gal į kokį tašką sielos hori- 
zonte. Katerina Gėc pasivedė vyrą į šalį, padavė jam kaili- 
nius, lapenos pirštines, labai sudėtingai užsagstomus batus 
ir, atkišusi lazdą su sidabriniu antgaliu, sušnabždėjo: 

— Savo ryšius šu Šal įstaiga paaiškinsi grįžęs, Johanai. Ne- 
maniau, kad esame ką nors vienas nuo kito nuslėpę, iš da- 
bartinio gyvenimo ar iš seniau. 

Gėcas pastebėjo ašarą jos akies kamputy ir norėjo ją nu- 
šluostyti, bet Žmona nustūmė jo ranką. 

— Palaido elgesio mergina! - šūktelėjo ji balsu, kuris turėjo 
nuskambėti paniekinamai, bet nenuslėpė įgimtos jos meilės 
nuskriaustiesiems. — Ačiū Dievui, kad vaikai jau miega. - Ir 
neatgavusi kvapo pridūrė: - Jei nebūtum davęs Hipokrato 
priesaikos, neleisčiau tau ten važiuoti. 

Gėcas palaukė, kol ji iki pat kaklo užsagstė jam kailinius, 
uždėjo kepurę ir minkštą lininį šaliką, tada pasiėmė sakvoja- 
žą ir atsisuko į mergaitę. 

— Paskubėkim, - paragino ją, - kol mūsų sąžinės dar ne- 
prislėgė ir vežiko gyvybė, jau nekalbant apie kitas nelaimes... 

Tai, ką Gėcui per rytinį priėmimą kalbėjo tirtantys ant ku- 
šetės nedaugelis atkakusių pacientų, pasirodė tikra teisybė: 
tokios pūgos niekas neprisiminė, ji buvo baisesnė už sibiri- 
nes žiemos audras, nusiaubusias Dancigo užtakį šimtmečių 
sandūroje. Įsisiautėjęs vėjas ginė nuo Baltijos jūros graikinio 
riešuto didumo snaiges. Vežikas buvo taip apsitūlojęs kaili- 
niais, kad iš po odinio gobtuvo kyšojo tik nosies galiukas. 
Arkliai, kaip pastebėjo Gėcas, visiškai nesigaudė erdvėje ir 
tik prigimtis neleido jiems atsitrenkti į artimiausią namo sie- 
ną. Mergaitė sėdėjo priešais palaidota po pledų kalnu ir pa- 
balusiais nuo sniego plaukais. 

— Dabar pasakok, - liepė jis. - Kas blogo atsitiko? 

Ir, kol rogės slydo užpustytomis gatvelėmis, daktaras iš- 
girdo priežastį, išvijusią mergaitę į subjurusį orą. 

Vienai iš merginų skausmai prasidėję daugiau nei prieš 
keturiasdešimt valandų, dabar ji visai išsekusi. Iš pasakoji- 
mo Gėcas suvokė, kad sąrėmiai baigėsi, bet jam taip ir nepa- 
aiškėjo, ar kūdikis pernešiotas. 

— Per didelė galva, - kartojo mergaitė tokiu balsu, lyg pati 
netikėtų savo žodžiais, - per didelė galva, pati mačiau! 

Gėcui buvo sunku įsivaizduoti, kad taip toli pažengęs gim- 
dymas staiga sustotų. Tikriausiai, pamanė jis, moterį kamuoja 
stiprūs skausmai dėl siauro dubens. Pirmas gimdymas, kaip 
jis suprato. Tuo pat metu, aiškino prie jo pasilenkusi ir vėjo 
stūgavimą besistengianti perrėkti mergaitė, gretimame kam- 

baryje gimdo dar viena mergina. Taigi kalbama apie du gim- 
dymus: normalų ir komplikuotą. Akivaizdu, kad įstaiga ne- 
pasiruošusi tokiems įvykiams. Gėcas prisiminė senyvą mo- 
terį, jo laikais viešnamyje ėjusią pribuvėjos, o galbūt slapta ir 
„angelų tiekėjos'* pareigas, bet jis galėjo ir apsirikti. Vis dėl- 
to tų laikų prisiminimai apie penkiolikos metų senumo prieš- 
santuokines išdaigas buvo seniai palaidoti ir jam nesinorėjo 
šį vakarą dar daugiau juose kapstytis. 

— Kada nubėgo vandenys? - paklausė jis. 

— Galva per didelė, - tesugebėjo dar sykį pakartoti mer- 
gaitė, lyg šis faktas būtų užgožęs visas jos mintis. 

Kiek daktaras suprato, jie važiavo Langgase į pietus. Sni- 
go mažiau, bet vėjas pūtė taip pat stipriai. Pilies gatvėje Ži- 
bintininkas didvyriškai stengėsi uždegti gatvės lempą, o 
Kneiphofo saloje skambėjo katedros varpai. Daktaras nusi- 
stebėjo, kokia proga dešimtą valandą vakaro per pūgą skam- 
ba varpai, ir, iš smalsumo neištvėręs, pasilenkė ir paklausė 
vežiko. 

— Ar ponas negirdėjo? —- suriaumojo šis. - Landtagas nu- 
sprendė kariauti su Bonapartu. Laukia naujos skerdynės, aiš- 
ku kaip dieną. 

Gėcas vėl paniro į apklotus, ir valandėlę jo dėmesys ati- 
trūko nuo profesinių pareigų ir mergaitės, verkšlenančios dėl 
graudaus nelaimės sesers likimo. Gėcą dar prieš savaitę pa- 
siekdavo panašūs gandai, bet jis nekreipė į juos dėmesio, nes 
gandai buvo vienintelis pralaimėto karo palikimas; ir šit da- 
bar, sutvirtinta Rusijos armijos sėkmės, prūsų bajorija ryžosi 
sukilti prieš prancūzų tvarką. 

Daktarą nukrėtė šiurpas prisiminus trejetą mūšių, kuriuo- 
se pats dalyvavo verčiamas karinės tarnybos ir iš kurių vos 
išnešė sveiką kailį, - baisiausias iš jų buvo prie Aueršteto, kai 
Rytų Prūsijos grenadierius sutriuškino maršalo Davu divizi- 


* Taip vadintos moterys, kurios numarindavo joms auginti patikėtus kū- 
dikius. 


jas. Jį vis dar kankino šių kautynių košmarai: kraupios pran- 
cūzų sviedinių išplėštos žaizdos, durklais persmeigti plau- 
čiai ir žarnos, nutrauktos rankos ir kojos, nudegimai, dėl ku- 
rių suaugę vyrai verkdavo lyg kūdikiai; susirietę jie šaukda- 
vosi motinų ir čiulpdami nykštį numirdavo. Tvarstomuosiuo- 
se jie operuodavo pamainomis, iki kelių braidydami neap- 
sakomoje kraujo, išmatų ir nupjautų kūno dalių pliurėje, 
nepakeliamoje mirties baimės ir beprasmių maldų atmos- 
feroje, kai alpdavo net ir didžiausi kietaširdžiai. Bet tiesa 
buvo ir tai, ką vėliau prie portveino taurės Berlyno karinin- 
kų klube jam pasakė artimiausias viršininkas: „Be visų šitų 
mirčių ir lavonų plėšikų mes vėliau nebūtume išgelbėję dau- 
gybės gyvybių . 

Jie išmoko meistriškai stabdyti kraujavimą, siūti pjautinės 
žaizdas, nuimti suluošintas rankas ir mesti į krūvą, ampu- 
tuoti be jokių stipresnių nuskausminamųjų negu stiklinė deg- 
tinės ir tyli malda, bet už tai buvo sumokėta, - kaip Gėcas 
suprato permąstydamas savo antgamtiškus košmarus, - bai- 
me, nepaliksiančia jų iki tos dienos, kai patiems ateis laikas 
atsisveikinti su gyvenimu, nes ši baimė po visų karų tapo jų 
nuolatiniu šešėliu. 

O dabar, galvojo jis, sėdėdamas rogėse, slystančiose į ne- 
rūpestingos jo jaunystės meilės lizdą, ir klausydamasis var- 
pų skambesio, jie vėl ruošiasi kariauti, kad nuplautų suterš- 
tą prūsų garbę. Užtat jie ir skambina varpais per pačią pūgą, 
grafas Jorkas, Aleksandras cu Dona-Šobitenas ir baronas Har- 
denbergas, mėgindami įkvėpti drąsos Mėmelyje su savo dva- 
ru pasislėpusiam karaliui. 

Rūkstančių snaigių debesy jie įlėkė į Prinsenštrasę. Dakta- 
ras laimėjo dvikovą su kraupiais karo chirurgijos prisimini- 
mais, nukreipdamas mintis į Imanuelį Kantą, jo studijų me- 
tais gyvenusį šios gatvės name. Profesoriaus įpročiai buvę 
tokie tikslūs, kad žmonės pagal jį nusistatydavo laikrodžius. 
Kiekvieną rytą lygiai be penkiolikos minučių penktą jis kel- 
davosi pažadintas šlubo tarno; sklido gandas, kad šiam bu- 

vo griežtai prisakyta nenuolaidžiauti šeimininkui, panoru- 
siam dar valandžiukę pamiegoti ar šiaip dešimt minučių pa- 
gulėti. Vakare, pasak kito gando, jis duodavosi to paties tar- 
no labai išradingai suvyniojamas į keturis skiautinių apklo- 
tus ir gulėdavo suvyturiuotas it gyva mumija, kad naktį pra- 
leistų nekrutėdamas, - profesorius tvirtino, jog, šitaip stimu- 
liuojama vaizduotė ir sapnai; o lygiai devintą būdavo gesi- 
nama šviesa. 

Šios chronomanijos pakurstytas, Gėcas išsitraukė kišeninį 
sidabro laikrodį ir įsitikino, kad yra dešimt minučių po de- 
šimtos. Jei įstaiga tebestovi toje pačioje vietoje, kur jis lanky- 
davosi, - nuošalioje Sakheimo gatvėje, - jie turėtų atvykti po 
penkiolikos minučių. 

Jis nubraukė nuo veido snaiges ir įsistebeilijo į tamsius na- 
mų fasadus, už kurių dienos įplaukas skaičiavo turtingi mies- 
to verslininkai - vyrai, lankydavęsi madam Šal įstaigoje tuo 
pat metu kaip ir jis pats, kurių sūnūs, galimas daiktas, yra 
tėvai vaikų, pasirengusių su jo pagalba ateiti į šį pasaulį. Gal- 
būt, pamanė jis, daiktai ir įvykiai kažkaip susiję: gintaras su 
vabaliuku, sukilimas prieš Bonapartą ir geismų namuose jo 
laukiantys gimdymai. 


Madam Šal priėmė jį niekuo neišsiduodama, kad jie pažįsta- 
mi; profesinis taktas, suvokė daktaras, išsiugdytas per treje- 
tą tarnybos dešimtmečių - iš pradžių, kaip paprastai, links- 
mybių mergaitė, vėliau - salono šeimininkė ir galiausiai, po 
ilgo taupymo ir daugybės intrigų metų, - visos įstaigos, įskai- 
tant kilnojamąjį turtą ir pustuzinį iki gyvenimo pabaigos įsi- 
skolinusių merginų, savininkė. Ji paseno labiau, nei jis tikė- 
josi. Jo laikais buvo elegantiška dama, kuriai lygiai sėkmin- 
gai galėjai duoti tiek trisdešimt, tiek penkiasdešimt metų, vil- 
kinti suknele su turniūru ir nuolat užsiėmusi sąskaitomis ir 
skolų išspaudinėjimu iš lankytojų, įrašytų į kreditą; dabar 
geriausiu atveju ji atrodė kaip nesenstanti senė. 

— Dėkui, kad daktaras galėjo atvažiuoti, - pasakė ji. - Mer- 

ginos būklė prasta. Daktaras galbūt neįsižeis, kad mes jau 
pakvietėm kunigą. 

Gėcas susidrovėjęs linktelėjo. 

— Tik parodykit kelią, - paprašė. - Mokslui nėr kada laukti 
paskutinio patepimo. 

Jie perėjo salę, kur laikas sustojo po paskutinio jo apsilan- 
kymo. Ant sienų apmušalų buvo nutapyti tie patys nepado- 
rūs Pompėjų siužetai, kuriuose visi ištvirkavo. Ant langų ka- 
bėjo tos pačios balto atlaso užuolaidos, turinčios byloti apie 
prabangą ir švarą. Bet aplinka buvo niūresnė nei daktaro jau- 
nystės metais. Šimtmečių sandūroje viešnamis buvo šven- 
čių išsiilgusių viengungių traukos centras, juokas aidėdavo 
visais muzikinės gamos registrais, svečiai šūkaudavo tuzinu 
kalbų, miegamųjų prieduriuose šypsodamos stovėdavo pus- 
nuogės moterys ir kažką šnabždėdavo svečiams meilės kal- 
ba, dviprasmiškais gestais žadėdamos išpildyti slapčiausius 
jų troškimus, numalšinti graužiantį alkį ir nešvankų trošku- 
lį, išrenginėdavo juos žvilgsniais ir nelyginant maži vaikai 
nutraukinėdavo jiems nuo galvų skrybėles, kad paerzintų. 
Vasaros vakarais madam Šal rengdavo sode kaukių balius, 
ant vaismedžių kabėdavo kiniški žibintai, irgi išpuošti nepa- 
doriais paveikslėliais. Suaugę vyrai tamsoje eidavo gūžynių, 
nuogi vejomis vaikydavosi merginas, ir visi užsikrėsdavo be- 
protiška linksmybe, tarytum suvokę, jog gyvenimas - tik kan- 
čia, O gūžynės išsirengus - paskutinė Žmonijos paguoda. Da- 
bar čia viešpatavo nykuma, - jei nepasikeitė pats daktaras, į 
viską žvelgiantis lyg pro naujus akinius: į purvinas grindis, 
geresnes dienas mačiusius baldus, dėmėtas salono staltieses, 
kažkada nukrautas Meiseno porcelianu, bet dabar greičiau- 
siai aptūptas vabaliukų. 


Viršutiniame priestato aukšte daktaras užmetė vos vieną 
žvilgsnį į miegamojo apstatymą, visiems laikams įsirėšiantį 
atmintyje: tymo dėžutę su pigiais papuošalais, stovinčią ant 
naktinio staliuko, emaliuotą praustuvą, ąsotį su vandeniu ir 


27 


perlenktas damasto servetėles - būtiną kiekvienos viešna- 
mio merginos nuosavybę. 

Dubenėlyje šalia lovos gulėjo aliejuoto šilko gaubtukai, 
skirti ne apsisaugoti nuo nėštumo — merginos vis dar mie- 
liau rinkdavosi nutrauktinį lytinį aktą ar žolių tepalus, siūlo- 
mus turguje bobučių lietuvių; ne, gaubtukais mėginta už- 
kirsti kelią užkrečiamoms ligoms; nuo kai kurių šios rūšies 
ligų išvis nebuvo jokių vaistų, o kitos sukeldavo ne tik lėtą 
viso kūno puvimą su didžiausiomis kančiomis, bet ir nuola- 
tinį niežėjimą, išplintantį iki pat smegenų, ir aukos mirdavo 
neapsakomo draskymosi pragare, paguldytos beprotnamin. 

Drabužių spintoje kabėjo nuodėmingo kirpimo naktiniai. 
Ištrauktame komodos stalčiuje kūpsojo batistiniai septynių 
spalvų apatinukai. Ant tualetinio staliuko puikavosi virtinė 
muilų, kvepalų, aliejų ir pomadų, o kambario vidury, šilkine 
paklode pridengtom strėnom, lovoje gulėjo mirtinai išblyš- 
kusi mergina. 

Gėcas nustatė merginai truputį daugiau nei dvidešimt me- 
tų, nors nuoalpis suteikė jai nesenstančio angelo bruožų. Ji 
buvo slaviško tipo blondinė su rusvomis sruogomis išdriku- 
siuose iš kuodo plaukuose. Jis pastatė sakvojažą ir užčiuopė 
merginos pulsą. Gyvybė vos vos rusena, kvėpavimas trūks- 
mingas, kakta dega nuo karščio. 

Kažkoks krustelėjimas kitame kambario gale privertė dak- 
tarą atsigręžti: ten stovėjo kunigas. 

— Pasiruoškit šokui, — tarė jis. - Aš, daktare, dar niekad ne- 
su ko nors panašaus matęs. Ačiū Dievui, šiaip ar taip, jis ilgai 
neišgyvens! 

Gėcas pastebėjo, kad diakonas nešiojasi panašų į jo sakvo- 
jažą; tikriausiai ten irgi instrumentai, pamanė jis, padedan- 
tys gimti, tik ne kūnui, o sielai: Biblijos žodžiai, ostijos ir pas- 
kutinio patepimo aliejaus buteliukai. Jį erzino šio žmogaus 
buvimas, ne tik todėl, kad jis jautėsi, kaip dažnai kartodavo, 
mokslo salos gynėju nuo antrojo luomo atstovų audringoje 
prietarų ir metafizikos jūroje, ir net ne todėl, kad šitas žmo- 

gus įkūnijo visišką priešingybę sveikam ateizmui, daktaro 
išpažįstamam slapta, stengiantis nepergąsdinti Katerinos Gėc 
ir nesujaukti galvų jautraus amžiaus vaikams, bet daugiau- 
sia todėl, kad šis juodaskvernis tarytum sulaužė etiketą pa- 
skirdamas savo gyvenimą išlydėti į dangų tiems, kuriuos Gė- 
cas nori išlaikyti žemėje. 

Jis pakėlė paklodę ir net atšoko nuo vaizdo, kurio siaubin- 
gos detalės persekios jį dar pusę šimtmečio iki pat mirties. 

Kūdikis, stebuklingai iki pusės išsiveržęs į šį pasaulį, buvo 
ne kas kita, kaip visų įgimtų Žmogaus luošybių įsikūnijimas. 
Galva, kyšanti iš makšties, buvo tokia klaikiai didelė, kad mo- 
teriai skilo dubuo. Kūdikio veidas buvo atgręžtas į Gėcą, bet 
šis pakraupęs vos pajėgė žiūrėti. Kiškio lūpa buvo to tipo, 
kai nėra nei nosies, nei šnervių, tik veido vidury vypsojo tam- 
siai raudona įduba, panaši į dubenį, kurio rantuotas kraštas 
baigėsi ties akimis. Ant plikos galvos stirksojo keistos suak- 
menėjusias sraiges primenančios išaugos. Liežuvis skeltas lyg 
gyvatės. Smilkinius bjaurojo mazgai ir gumbai, oda suskir- 
dusi ir žvynuota tarytum driežo. Tai buvo tikra išgama. 

Gėcas turėjo užsimerkti, kad atgautų pusiausvyrą. Mergi- 
nos tikriausiai jau niekas negali išgelbėti. Sprendžiant iš pa- 
klodės, ji neteko keleto litrų kraujo. Nuoalpis buvo toks gilus, 
beveik su koma. Dubens ir pilvo raumenys nebesusitraukinė- 
ja, tad nėra galimybių natūraliai pratęsti gimdymo. Gėcui ding- 
telėjo mintis merginą operuoti, bet jis šią mintį tučtuojau nu- 
vijo, nes taip nusilpusi gimdyvė būtų neišgyvenusi. 

Jis išsitraukė lancetus ir žirkles, išdezinfekavo instrumen- 
tus. Širdies veikla buvo tokia menka, kad atkrito bent kiek 
didesnio kraujavimo pavojus. Išpiltas prakaito, Gėcas pra- 
pjovė makštį neatsikratydamas minties, kad reikėtų išgelbė- 
ti bent tą padarą, kuriam savomis jėgomis pavyko iškišti gal- 
vą į pasaulį. Stebuklas, pamanė jis, kad gimdymas galėjo nu- 
eiti taip toli, kad šitokia galva išlindo iš gimdos iškart nenu- 
marindama moters. Pulsas vis silpo, bet anga dabar buvo pa- 
kankamai didelė, ir jis ištraukė vaiką be replių. Kažkur toli, iš 

kito pasaulio, daktaras girdėjo kunigą murmant maldą ir ruo- 
šiantis palaiminti lengvabūdę merginą, apie kurią nė vienas 
veik nieko nežinojo, bet visi suprato, kad jos būklė beviltiška. 

Palengva, centimetras po centimetro, jis traukė kūdikį. Jo 
veidas, arba, tikriau, tai, kas turėjo atstoti veidą, tapo violeti- 
nis, nes bambagyslė keletą kartų apsivijo aplink kaklą, tary- 
tum gamta paskutinę akimirką būtų nusprendusi iš gailes- 
čio vaiką nugalabyti. Jis nupjovė bambagyslę ir toliau klibi- 
no kūną; gimdyvė bemaž nekvėpavo. Daktarui traukiant kū- 
dikį į lempos šviesą, atsiskleidė vis daugiau įgimtų kliaudų. 
Ausų kriauklių išvis nebuvo, o landas, regis, dengė suragė- 
jusios odos raukšlės; padaras greičiausiai negirdi. 

Daktarui dingtelėjo, kad kūdikis galbūt jau miręs, nes iki 
šiol nepastebėjo jokių gyvybės ženklų; užmerkti akių vokai 
nejudėjo, nesigirdėjo nė garso. Pagaliau pasirodė kūnas. Vir- 
šuje ant pečių gumbsojo kažkokios išaugos, tikriausiai turė- 
jusios tapti rankomis ir plaštakomis, bet panašesnės į apvir- 
tas mažutėlio augaliuko šaknis. Gėcas darbavosi apniktas vi- 
sokiausių minčių, padedančių nuvyti pasidygėjimą, bet ke- 
liančių pavojų jo, kaip'mediko, moralei: ar nepadaryti sąmo- 
ningos klaidos? O kodėl gi ne? Kokia nauda būtų iš šio pa- 
daro, kokia ateitis jo lauktų, jei jis išgyventų? Ir apskritai ar 
ilgai jis gyventų ir kokius skausmus jam tektų kęsti? 

Jo rankos lietė tai, ko nenorėjo suvokti protas: išaugas, maz- 
gus, sudarkytą krūtinės ląstą, rodančią neišsivysčiusius plau- 
čius. Nugara, pastebėjo jis, visa apžėlusi juodais plaukais, arba 
veikiau kailiu, tankiu lyg ožiuko. Tai greičiau gyvulys, o ne 
žmogus, pamanė daktaras. 

Kūnas išlindo visas, ir Gėcas pamatė, kad berniukas. Lyti- 
niai organai buvo vienintelė normali, veik neįtikėtinai nor- 
mali ir be jokių trūkumų šio kūno dalis. Už daktaro nugaros 
kažkas pasakojo apie gimdyvę: vargšė našlaitė priklausiusi 
slavų mažumai, dabar, po Lenkijos padalijimų, nebesuprasi 
kuriai, Šal ją atrado nuvažiavusi į Dancigą, elgetaujančią gat- 
vėje, ir pasigailėjo. Jau trejetą metų ji dirbo viešnamyje ir net 

susitaupė pinigų, vis ketino kada nors grįžti į tėviškę. O tė- 
vas? Kas jį žino. Greičiausiai koks karininkas, jiems patikda- 
vo jos nuolankumas. Bet Gėcas viso šito negirdėjo, net nepa- 
stebėjo, kad jos apie merginą jau kalba būtuoju laiku, - jis 
dirbo lyg karščiuodamas. 

Kojos, su palengvėjimu pastebėjo Gėcas, išsivysčiusios ge- 
riau už rankas, nykštuko kojos, bet jis galėtų jomis vaikščio- 
ti, jei išgyventų. Jis pakėlė berniuką ir pliaukštelėjo per ap- 
žėlusį užpakaliuką. Iš tos kraupios angos, kuri buvo ir nosis, 
ir burna, ryklė ir trachėjos ir kurios vaizdas jį persekios iki 
pat gyvenimo galo taip reguliariai, lyg turėtų kažkokią sim- 
bolinę prasmę, jis tikėjosi pasigirsiant riksmą. Be jokios abe- 
jonės, kūdikis pradėjo kvėpuoti, bet neišleido jokio garso — 
nei riksmo, nei gurgtelėjimo. 

Tik dabar jis atkreipė dėmesį į kambaryje susirinkusių mer- 
ginų murmesį. Paguldė kūdikį šalia motinos, pridėjo ausį prie 
jos burnos ir įsiklausė. Moteris nekvėpavo. Gėcas atsargiai 
pirštų galais spustelėjo miego arteriją: visiška ramybė. Jis at- 
sigręžė į šalia atsiradusį dvasininką. 

— Per vėlu, - tarė šis. - Tikėkimės, kad Viešpats priims ją į 
savo glėbį. 

— Kodėl nepakvietė manęs anksčiau? 

Daktarą patį nustebino pyktis jo balse, pyktis, sukeltas fak- 
to, kad Žmogus visada pavėluoja į svarbiausius įvykius, kad 
gyvenimas tyčia delsia išsiuntinėti kvietimus į likimą lemian- 
čias akimirkas. Jei jam būtų buvę pranešta prieš dešimt va- 
landų, pamanė jis, mergina tikriausiai būtų buvus išgelbėta. 

— Aš negaliu melstis už merginą, - pasakė jis. — Ir negaliu 
pakrikštyti šito... kaip jį bepavadintume. 

— Kodėl ne? 

— Pats matot. Nejau Viešpats būtų taip pasišaipęs iš savo 
kūrinio? 

Gėcas pažvelgė į berniuką: gaurais apžėlusi nugara, įdu- 
bos perskeltas veidas, šiurpiai didelė galva, ne mažesnė už 

visą kūną. Jis kvėpavo, bet akys tebebuvo užmerktos, lyg jis 
bijotų išvysti jo laukiantį pasaulį. 

— Tai, ką jūs čia matot, daktare, yra velnio išpera. Šito pa- 
daro negalėjo pradėti žmogus. Išvis ne žmogaus kūdikis. — 
Kunigas pasiėmė sakvojažą ir nuėjo prie durų. - Patikėkit 
manim, - pridūrė jis, - ne pirmas kartas. Praeitą mėnesį Lem- 
berge gimė berniukas — pusiau vilkas, pusiau Žmogus. Gy- 
veno lygiai keturias minutes. Mano manymu, keturiom mi- 
nutėm per ilgai. 

Kunigas išėjo iš kambario, ir stojus tylai daktaras atsigręžė 
į madam Šal. 

— O kur kita mergina? Man sakyta apie du gimdymus. 


Antrasis gimdymas vyko normaliai kambaryje už dvejų du- 
rų, kaip tik tame, kur kadaise šeimininkavo milžiniškoji Ag- 
rafena Nechliudova. Prieš septynerius metus paslaptingo- 
mis aplinkybėmis ji staiga pakilo iš savo guolio ir be jokių 
pėdsakų pradingo, bet apie šią istoriją daktaras nieko neži- 
nojo. Kai Gėcas peržengė slenkstį, kūdikis jau gulėjo prie 
motinos krūtinės nupraustas ir įsuptas į švarius lininius rankš- 
luosčius. Tai buvo dailiai sudėta mergytė riešuto rudumo aki- 
mis ir plonais minkštais kaip šilkas plaukučiais. Jis pasiteira- 
vo, kaip jaučiasi gimdyvė, ir, šiai pratrūkus raudoti dėl savo 
nelaimės sesers likimo gretimame kambaryje, ėmė ją guosti 
ir tik tada pastebėjo, kad katedros varpai vis dar skamba, kad 
jie nesiliovė skambinę nuo tos akimirkos, kai jis atvyko. 

- Šiaip ar taip, mergaitė į šį pasaulį atėjo iškilmingai, - tarė 
jis, mėgindamas sąmojum praskaidrinti nuotaiką. - Jos gar- 
bei net katedros varpai skambina. 

Laikydamasis įprastos tvarkos, jis apžiūrėjo naujagimę. At- 
rodė neteisinga, kad likimas taip neapgalvotai barsto savo 
dovanas, kad šita mažučiukė mergytė taip dailiai sudėta ir 
sveika, kai tuose pačiuose namuose tą patį vakarą ir tokios 
pat moters gretimame kambaryje pagimdytam berniukui pa- 
gailėta net paprasčiausios anatominės harmonijos. Jis klausė 

savęs, kas pasirūpins našlaičiu tą trumpą laiką, kurį, jo ma- 
nymu, šiam skirta gyventi. Ar kas nors imsis jį žindyti? Dak- 
taras abejojo. Tikriausiai berniukas bus nuneštas „angelų tie- 
kėjai , pamanė Gėcas ir nuo šios minties visai nesigėdyda- 
mas pajuto palengvėjimą, nes tokia baigtis išvaduotų nelai- 
mingą kūdikį nuo kupino skausmų gyvenimo. 

Jis paskyrė gimdyvei dar keletą minučių, įsitikino, kad ji 
nebekraujuoja, apčiupinėjo pilvą ir paaiškino, kaip maudyti 
ir žindyti kūdikį. Paskui sugrįžo į berniuko kambarį. 

Berniuką atrado madam Šal rankose, jis šnopavo, bet akys 
vis dar buvo užsimerkusios. Merginos numazgotą lavoną jau 
vyniojo į drobulę. Langas buvo pravertas, kad išsivėdintų 
lengvai atpažįstamas mirties dvokas. 

— Ką darysit su berniuku? - paklausė jis. 

— Pasiliksim jį, daktare, - atsakė madam Šal, supdama kū- 
dikį, — tol, kol gyvens. 

Tarytum tik dabar Gėcas iš tiesų suprato, kokiai būtybei 
likimo užgaida jis padėjo ateiti į pasaulį. Prisiminė Alberti- 
nos anatomijos muziejų, kur profesoriai laikė išsigimėlius 
stikliniuose induose su spiritu: Siamo dvynius, gimusius ne- 
gyvus šeštą mėnesį, mergaitę nuo vandenligės išsipūtusia gal- 
va ir su didžiuliu raudonu apgamu ant nugaros, nuostabiai 
panašiu į nupaišytą slibiną, berniuką suaugusiais žandikau- 
liais, dar kitą su penkiom eilėm dantų ir dėl neišsivysčiusio 
momenėlio nuogom smegenimis. Daktaro atminty iškilo vi- 
sos šios baisybės, beširdės gamtos groteskiškų išdaigų rinki- 
nys, kruopščiai sunumeruotas ir sustatytas lentynose virš 
kraujotakos sistemos ir raumenų, kaulų ir vidurių schemų. 
Ten buvo Dauno sindromo pavyzdžių ir albinosų, keletas 
eksponatų, labiau primenančių atsitiktinę kaulų ir mėsos 
samplaiką, gyvybė, gailestingai nutraukta pačioje užuomaz- 
goje; greta galėjai apžiūrėti įvairiai išsigimusius gyvulius: dvi- 
galvius veršiukus, nenusakomai sudarkytą paršelį, ėriuką su 
galva, išaugusia ant pilvo... bet tai, ką jis dabar prieš save 
regėjo, - milžinišką galvą, nusėtą tarytum akmeniniais gum- 

bais, veido praskarą, gaurais apžėlusį kūną ir ciniškas išau- 
gas rankų vietoje, - daktarui pasirodė žiauriau nei visa kita, 
kada nors jo matyta, nes ši būtybė vis dar buvo gyva ir nega- 
lėjo apsiginti nuo jos laukiančio gyvenimo. 

— Ar daktaras negali ko nors padaryti? - paklausė Šal. 

— Ne, - atsakė jis. - Praskaras toks sudėtingas, kad jo ne- 
įmanoma operuoti. - Jis išėmė iš sakvojažo opijaus buteliu- 
ką. - Duokit jam keletą lašelių nuo skausmo. Galime tik tikė- 
tis, kad nedaug spėsite suvartoti. 

Jis palaukė, kol merginos nuplovė nuo naujagimio kraują 
ir gleives. Jam atrodė, kad kažką pražiūrėjo, ir dabar paga- 
liau suprato: jis dar nematė berniuko akių. 

Jis paėmė kūdikį ant rankų. 

Atsargiai, pirštų galais, praskleidė vokus stebėdamasis, kad 
vaikas stokoja šio reflekso. Akys buvo pilkos ir drumstos nuo 
infekcijos ar kataraktos, bet staiga berniukas liovėsi šnopa- 
vęs ir įsispitrijo į daktarą nemirksėdamas: jo žvilgsnis buvo 
toks tvirtas, kad, rodės, atlaikytų virstančią sieną. 

Daktarui vėliau niekad nepavyko išsiaiškinti, kas atsitiko 
tą vakarą, šėlstant pūgai ir virš Kėnigsbergo aidint varpams. 
Berniukas sukaustė jį itin senu žvilgsniu, ir staiga daktaras 
pajuto, kad šis padaras įsitaisė pačiame jo sąmonės centre. 

Gėcas negalėjo paaiškinti kaip, bet berniukas kažkokiu bū- 
du žiūrėjo tiesiai į jį, arba, tikriau, įsibrovė į jo vidų, kaip kad 
parazitas nepastebimai įsigauna į žmogaus organizmą. Jis jau 
tūnojo daktaro smegenyse dar nemokėdamas jokios kalbos, 
veik nesuvokdamas savo buvimo ir nepaisydamas jokių 
mokslo dėsnių, ir visų blogiausia buvo tai, kad jis atspėjo slap- 
čiausias daktaro mintis. 

Gėcas suprato, kad berniukas žvelgia tiesiai į vis kažkur 
nuslystančią, pusiau nustumtą esybę, esančią jo Aš. Berniu- 
kas matė šią akimirką sujudusius jo jausmus, atsekė seniai 
užmirštas jausmų audras, siautėjusias daktaro vaikystėje, ne- 
numalšintą motinos pieno ir kūno šilumos troškulį, bežadį 
mirties ilgesį, nuslopintą norą atkeršyti žiauriam pasauliui, 

gėdingą paauglio gašlumą ir tą ugningai raudoną aistrą, dar 
ieškančią savo tikslo, aistrą, kuri po dvidešimties metų pri- 
vers daktarą palikti žmoną dėl žemesnio luomo moters. Ber- 
niukas matė uždraustą jo aistrą savo jaunesniajai dukteriai, 
atsiduodančią pūvančiom gėlėm, beprotišką svajonę Atlan- 
tu nuplaukti į Naująjį pasaulį, seniai atmestą proto, bet, jo 
nuostabai, vis dar gyvuojančią nemąžtančia jėga. 

Berniukas juto daktaro troškimą bėgti iš šio kambario ir 
kartu pasilikti, troškimą, kad kūdikis mirtų ir kad liktų gy- 
vas, berniukas šią akimirką slapta klausėsi jo minčių, iš da- 
lies jau sudėtų žodžiais, iš dalies dar ne visai subrandintų, 
greičiau metmenų, grubiai iškaltų iš sąmonės marmuro, ir 
nors naujagimis jų nesuprato, daktaras suvokė, kad šis kū- 
dikis jas žino, nes glūdėjo jo sąmonėje, pačiame jo asmeny- 
bės centre. 

Krečiamas drebulio, jis grąžino kūdikį madam Šal. 

— Kunigas neklysta, - sumurmėjo jis. - Tai ne Žmogus, o 
velnio išpera. 


Varpų skambesys, nuaidėjęs virš Kėnigsbergo tą vakarą, kai 
gimė berniukas, išties paskelbė naują erą. Viso dešimtmečio 
nelaimės buvo palaidotos prie Leipcigo ir Vaterlo, ir miestas 
palei Prieglių pasitiko naujos didybės laikus. Ir madam Šal 
pasisekė išpešti naudos iš visuotinio suklestėjimo, nes išau- 
go visko, net perkamos meilės paklausa. Šešias dienas per 
savaitę, išskyrus sekmadienius, - sekmadienis buvo netrik- 
domo poilsio diena, - viešnamin prigužėdavo svečių. Kieme 
grūsdavosi puskarietės, fajetonai ir lando. Ir juoko būdavo 
daugiau nei ašarų, nors ir šios nieko nestebindavo. 

Madam Šal stengėsi privilioti į savo įstaigą naujai pratur- 
tėjusius buržua — provincialius landtago deputatus, užsii- 
mančius Prūsijos žemės reforma, įtakingus asesorius, kame- 
rinius muzikantus ir natų perrašinėtojus, jaunus miesto sno- 
bus, labiau vertinančius fon Kleistą nei Gėtę ir Hofmaną nei 
Žaną Polį, taip pat jų tėvus masonus, einančius iš proto dėl 
bet kokios uždaros bendrijos, ir, žinoma, leidimą išvykti iš 
kareivinių gavusius junkerius, tiek pat išklydusius iš kelio 
taikos metais, kiek kovingus per karą, nepaguodžiamai dū- 
saujančius dėl nušautų arklių ir žuvusių draugų. 

Ulonų pulko kapitonai ir paradines uniformas vilkintys 
kirasyrai lenktyniaudavo mundurų blizgesiu po vėl įsigy- 
tais krištolo sietynais, kol, išrengti nuogai, jie pasirodyda- 
vo tokie, kokius juos sukūrė Viešpats, ir merginos stebėda- 
vosi jų paslaptingais randais bei fantastiškomis siūlėmis, su- 
siūtomis kaip pėdas nusigėrusių felčerių per plauką nuo 
mirties pusiau mistiniame mūšio lauke, arba šūkčiodavo iš 
siaubo, kai jie išsitraukdavo porcelianines akis ir atkišdavo 

jas lyg iš svetimų kraštų parsineštus karo trofėjus. Madam 
Šal pavyko prisivilioti net neseniai atidaryto semaforinio te- 
legrafo tarnautojus, slapta tikintis, kad gandas apie jos įstai- 
gą apskries visą pasaulį, giedrą naktį perduodamas sudėtin- 
gais šviesos signalais. 

Ekonomika klestėjo. Dalis merginų užsidirbo tiek daug pi- 
nigų, kad sugrįžo į savo tėviškes, ir per kelerius metus kone 
pusę jų kontingento pakeitė naujos, dar visai jaunos mer- 
gaitės, kurios ne kurios atvykusios net iš Berlyno, kur ma- 
dam Šal įdėdavo skelbimą į kuklų savaitraščio priedą. Visur 
siautėjo lengvapėdiškumas, kaip ir jos jaunystės metais, kai 
pasaulis atrodė vos gimęs, nors jūreiviai atveždavo iš svetimų 
kraštų naujas ligas, kurių veik niekas nemokėdavo gydyti. 
Šal nusprendė imti ypatingą mokestį iš tų, kurie atsisakyda- 
vo naudotis įstaigos nemokamai siūlomomis apsauginėmis 
priemonėmis, - tokį didelį, kad tik turtingiausi pirkliai išga- 
lėdavo nepaisyti šitų mėginimų užkirsti kelią sifilio plitimui, 
mėginimų, pralenkusių savo laiką visu šimtmečiu. 

Naujos merginos buvo meilutės ir rengėsi pagal naujau- 
sią madą, ir Šal, užaugusi su guvernantėmis vėliau nusigy- 
venusioje Bavarijos pirklių šeimoje, pasamdė kai kurioms iš 
jų eilių deklamavimo ir grojimo fortepijonu mokytojus, kad 
dar labiau pakeltų įstaigos statusą. 

Vėl atgijo tradicija vasaros vakarais rengti sode kaukių ba- 
lius, o šeštadienių popietėmis, rudeniniam lietui už langų 
barbenant savo amžinas minorines sonatas, poetai varžyda- 
vosi eilėmis garbindami meilę. Daugybė garsenybių iškilmin- 
gai peržygiavo per įstaigą paskutiniais dešimtmečio metais, 
palikdami po savęs anekdotais virtusius prisiminimus arba 
apdovanodami kai kurias merginas vaikais ir pavesdami pa- 
sirūpinti jomis sumaniai senutei, kurią madam Šal parsisiųs- 
dino net iš Kijevo, davusi pažadą globoti ją senatvėje. Pa- 
vyzdžiui, iliuminatas Jungas-Štilingas iš Pfalco, vieną vaka- 
rą rodęs savo magišką meną kambaryje, paprastai skirtame 
uždaroms draugijoms; arba Gėtės sūnus, vargšas Augustas, 

skandalingai dienos akyje išdardėjęs iš įstaigos atviru lando 
nuogut nuogutėlis, tik su kruvinu pleistru ant kaktos, - jis 
nukando vienai naujokei spenelį, o ši gindamasi suvarė jam 
į tarpuakį plaukų smeigtuką; arba Aleksandras fon Humbol- 
tas, ką tik parsiradęs iš ilgos kelionės į niekam nežinomą šalį, 
beje, daugelis ir toliau abejojo, ar ši apskritai egzistuoja, nors 
jis parsivežė visą puokštę ligų, nuo kurių viena atsitiktinių 
jo širdies damų vos nesusimokėjo gyvybe, nesuprantamais 
meilės keliais užkrėtusi dar keturis asmenis. 

Madam Šal pakančiai žiūrėjo į neįprastas svečių užgaidas — 
lyg kokia teismo tarėja, ji turėjo teisybės jausmą. 

— Visi turi teisę būti savaip laimingi, - kalbėdavo ji, stovė- 
dama už rašomojo pulto viršutiniame aukšte ir kruopščiai 
registruodama knygoje visas namų paslaugas, - bet kainą 
nustato mano merginos. 

Ji mėgo girtis, kad pasaulyje nesą tokio noro, kurio nega- 
lėtų patenkinti jos merginos, o surimtėjusi užsimindavo, kad 
pasaulyje nerasi visuomenei naudingesnės įstaigos nei vieš- 
namis, ir kaip pavyzdį minėdavo pusę tuzino mėginimų nu- 
sižudyti, kuriems paskutinę akimirką neva užkirtusios kelią 
neatsispiriamos jos auklėtinių vilionės. O visi tie, kurie įstai- 
goje pasirodydavo šeštą vakaro, palaužti nelaimingų gyve- 
nimo aplinkybių, su pralošto turto drūzgais ir sudaužytomis 
širdimis! Jie išvykdavo vidurnaktį tiesia nugara, juokdamie- 
si ir pasitenkinę iki kaulų smegenų, pasiruošę ištverti bet ko- 
kius rytdienos išbandymus. Ji paremdavo savo samprotavi- 
mus ir santuokomis, išgelbėtomis ant bedugnės krašto, nes, 
bent jau jos vaizduotėje, ne vienas vyras pajusdavęs jos mer- 
ginų glėbyje tikrą, iš pagrindų jų gyvenimą keičiantį išsiva- 
davimą, ir išeita meilės mokykla jiems padėdavusi įkvėpti 
naują gyvybę vedybiniam guoliui, iki tol tokiam pat negy- 
vam kaip ir medis, iš kurio šis padarytas, ir apstulbinti žmo- 
nas, nustojusias mylėti savo vyrus prieš ketvirtį amžiaus. 

Nesą tokių laivo sudužimą patyrusių vargšų, kurie neras- 
tų gelbstinčio uosto jos namuose, kartodavo ji, ir ją siutinda- 

vo tik faktas, kad ji negali atidaryti panašios įstaigos miesto 
ponioms, kur jas linksmintų jaunuoliai, įžvelgiantys jų geis- 
mus ir išmanantys širdies kančias, nes ji suprato tokių eks- 
perimentų laiką ateisiant tik po šimtmečio. 


Tokioje keistoje aplinkoje augo tas berniukas. Tą vakarą, kai 
jis gimė akompanuojant bažnyčios varpams ir stūgaujan- 
čiai pūgai, daugelis abejojo, ar jis sulauks savo pirmosios 
aušros, bet net ir tų, kurie abejojo vien iš užuojautos, gai- 
lestingos viltys žuvo, nes berniukas atkakliai nepasidavė 
mirčiai. Mažai kas žinojo, nors daugelis nujautė, kad kai 
kurie Žmonės gimsta su tokia stipria valia gyventi, jog ši 
gali nugalėti gamtos dėsnius. Berniukas išgyveno ne tik iki 
aušros, bet ir kitą dieną, kitą savaitę ir kitą mėnesį, kol pa- 
galiau visi suprato jį išgyvensiant jei ir ne visą vaikystę, tai 
bent pirmuosius metus. Bet jo gyvenimas buvo kupinas to- 
kių kančių, kad nuo jų vaizdo būtų plyšusi net ir labiausiai 
užkietėjusio nusikaltėlio širdis. 

Jis karščiavo nuo pirmos dienos. Skausmų varstomas netai- 
syklingai suaugęs kūnelis purtydavosi tol, kol berniuką išva- 
duodavo aptemusi sąmonė. Trečią mėnesį jį, nualintą nuola- 
tinės kovos su mirtimi, išvertė pūlingos votys, kurios trūkinė- 
damos paliko randus, subjaurojusius tuos keletą kvadratinių 
centimetrų kūno, iki tol atrodžiusių normaliai. Jis priešinosi 
mirčiai savaitėmis trunkančiais mūšiais, apsiginklavęs vien ge- 
ležine valia, ir kai skausmai persigrupuodavo ar atsitraukda- 
vo, jo šypsena išspausdavo merginoms ašaras. 

Keturias savaites jis grūmėsi su encefalitu ir laimėjo - tem- 
peratūra, pasiekusi keturiasdešimt du laipsnius, pagaliau ėmė 
kristi. Jis kabinosi į gyvenimą, kaip kabinasi į plaustą sudu- 
žusio laivo keleivis, be kompaso, be jūrlapio, siekdamas vie- 
nintelio tikslo: ištverti audrą ir žūtbūt išgyventi. Luošas ran- 
kas varstė augimo skausmai. Milžiniška galva, rodės, ims ir 
sutrupins nusilpusius kaklo slankstelius. Anomalios griau- 
čių dalys augdamos badė jį iš vidaus keldamos pradūrimo 

pavojų. Bet jis nepasidavė. Veido praskaro žaizdos po kru- 
vino pilietinio karo tarp bakterijų legionų pamažėle užgijo, 
ir tik berniukui sulaukus vienerių metų ši baisi kūno anga 
nustojo pūliuoti ir skleisti degintos gumos dvoką, nuo kurio 
net lavonui būtų užgniaužę kvapą. Nors aplinkiniai tuomet 
nesuprato, bet tai buvo paskutinis mūšis, ir mirtis, savo nuo- 
stabai, nuleido vėliavą ir nuplaukė prie kitų krantų, prieš tai 
iššaudžiusi visą paraką į kur kas atkaklesnį priešininką, nei 
kas nors būtų galėjęs tikėtis. 

Po šio lemiamo mūšio praėjus dviem savaitėms, berniuką 
sumanyta pakrikštyti. Kukliai ceremonijai vadovavo kape- 
lionas lenkas tame pačiame kambaryje, kuriame berniukas 
išvydo pasaulį. Niekas nebeprisiminė slaviškos jo motinos 
pavardės, ir vargu ar ji spėjo pareikšti kokių nors pageidavi- 
mų dėl to, kaip reikėtų pavadinti vaiką, jei gimtų berniukas, 
bet madam Šal, jaučianti silpnybę herojiškiems antikos mi- 
tams, panoro jam duoti Herkulio vardą, transkribuotą pran- 
cūzų maniera - Erkiulis, ir suprasdami, kad ateity, turint gal- 
voje rankų būklę, jam daugiausia teks naudotis kojomis, ce- 
remonijos dalyviai pridėjo įpareigojančią Barfuso, basakojo 
pavardę. Po improvizuoto sakramento jis įregistruotas šiuo 
homeriškai skambančiu vardu kaip katalikų tikėjimo Prūsi- 
jos pilietis, našlaitis. Globėja tapo madam Šal. Nuo šios aki- 
mirkos gyvenimas jį oficialiai pripažino. 


Niekam ir į galvą neatėjo, kad Erkiulis Barfusas augs visiškai 
normaliai. Merginos manė, jog tokios išvaizdos fiziškai ne- 
įgalus Žmogus turėtų būti bent mažumėlę protiškai atsilikęs. 
Be to, iš visa ko sprendžiant, jis buvo kurčnebylys, nes pir- 
maisiais gyvenimo metais nereagavo nei į garsus, nei į bal- 
sus. Nedrąsiai mėginta jam pritaikyti vadinamąsias Biuch- 
nerio lazdeles - ilgus klausomuosius vamzdelius, prikišamus 
prie kone visiškai užakusių ausų landų garsui sustiprinti, ta- 
čiau niekas nepastebėjo, kad jis kaip nors būtų atsiliepęs į 
šiuos mėginimus ar išdavęs kokį kitą garsą nei tylų inkštimą 

suėmus skausmams. Bet ir šie būgštavimai nepasitvirtino, 
kaip ir ankstesni būgštavimai dėl jo gyvybės. Už sudarkyto 
fasado slypėjo visiškai aiškus protas. 

Kai berniukas paaugo, pasirodė, kad jis supranta viską, kas 
jam sakoma. Iš pradžių tai buvo sutikta kaip stebuklas, bet 
paskui imta aiškinti, kad jo klausos organai, nors ir stokojan- 
tys ausų kriauklių, tikriausiai ne visai sužaloti. 

Sunku buvo kitaip paaiškinti. Paprašytas ramiai sėdėti, jis 
paklusdavo nė nemirktelėjęs, primintas, kad jau laikas mie- 
goti, tučtuojau užsimerkdavo, o ko nors užklaustas atsakyda- 
vo - retkarčiais, bet ne visada - linktelėdamas ar papurtyda- 
mas galvą. Merginos svarstė, ar jis neskaitąs iš lūpų, o galbūt 
jų balsų virpesiai jo galvoje susidėsto į suprantamus sakinius, 
nes tik nedaugelis nujautė jį atspėjant mintis. 

Vėliau, kai jis ėmė suprasti merginų gestus, iš dalies per- 
imtus iš garsaus kurčnebylių mokytojo Vilhelmo Kergerio 
knygos, o vėliau išmoko skaityti ir rašyti, — ir ne tik vokiškai, 
bet ir prancūziškai, stebimas guvernantės, kurią madam Šal 
pasamdė jausmingai prisiminusi prabėgusią savo pačios vai- 
kystę, - apie šį dalyką niekas nebegalvojo. Panoręs pranešti 
ką nors svarbaus, berniukas paprasčiausiai užrašydavo rei- 
kalą ant popieriaus skiautės, ir tai, kad jis niekada nekalba, 
likdavo nepastebėta. 

Taip pat mikliai kaip ir tikrą ar tariamą savo kurtumą jis 
įveikė ir kitus įgimtus defektus. Vietoj rankų teturėdamas 
varganas išaugas, išmoko nuostabiai valdyti kojas, visiškai 
pateisindamas jam duotą pavardę. Ilgainiui jis tapo savotiš- 
ku ortopedijos burtininku - visus darbus, kuriuos žmogus 
daro tik rankomis, jis nudirbdavo jautriais kojų pirštukais. 

Vienerių metų jis išmoko vaikščioti. Trejų - jau valgė nau- 
dodamasis stalo įrankiais. Ketverių - įgudo atidaryti duris. 
Šešerių metų atrakindavo visų tipų spynas, o septynerių — 
mokėjo rašyti. Vėliau savo stebuklingomis kojomis jis iš- 
moks vargonuoti, bet čia mūsų pasakojimas per daug už- 
bėga priekin. 

Moteris, kuri prižiūrėjo Erkiulį Barfusą, kol šiam sukako dveji 
metai, buvo vardu Magdalena Holt ir kilusi iš Danijos Born- 
holmo salos Baltijos jūroje. Tuo metu, kai gimė Erkiulis, skur- 
das ją privertė atiduoti savo šešių mėnesių berniuką į prie- 
glaudą ir įsidarbinti madam Šal įstaigoje, kad nereiktų ba- 
dauti. Ji rūpinosi juo lyg savo pačios vaiku, perduodama vi- 
są neišeikvotą motinišką meilę šiam, švelniai tariant, aplam- 
dytam berniukui. Verkdavo kartu su juo, kai jam ką skaudė- 
davo, apsipildavo prakaitu, kai jį tampydavo karštligės su- 
kelti traukuliai, ir jos nenuilstama kova liudijo ją turint šven- 
tosios charakterį. Ji maitino jį - ne krūtimi, bet, atsižvelgda- 
ma į neįprastą burnos sandarą, pienu, išspaustu į buteliuką; 
perrišinėjo jam žaizdas, malšino skausmus, supdama užmig- 
dydavo ir pirmoji įžvelgė jo dovaną. 

Ši antgamtinė dovana, jei ryšimės taip ją vadinti, nes iš 
tikrųjų ji palikdavo pėdsakus jausmų pasaulyje, pasireikšda- 
vo ne visada, 0 pirmaisiais gyvenimo metais Erkiulis dar bu- 
vo per mažas, kad pats ją suvoktų. Pamažėle įgijęs išminties, 
jis ne tik išmoks naudotis šia dovana, bet ir, klusdamas savi- 
saugos instinktui, ją slėpti. 

Pirmąsyk Magdalena Holt patyrė jo gebėjimą įsiskverbti į 
kitus žmones vieną popietę, kai jam buvo maždaug vieneri 
metai. Ji sėdėjo ant suoliuko kambarinės miegamajame lai- 
kydama berniuką glėbyje ir penėdama jį pienu, ką tik iki kraš- 
tų prispaustu į buteliuką iš jos neišsenkamų šaltinių. Staiga 
jis liovėsi čiulpęs ir įsispoksojo į ją. Magdalena Holt nustebusi 
susidūrė su šiuo žvilgsniu — ne vaiko, o likimo žvilgsniu - ir, 
apimta to paties svaigulio kaip kadaise daktaras Gėcas, stai- 
ga suprato, kad berniukas mato ją kiaurai. 

Berniukas tarytum įžengė į jos vidų, prisimindavo ji vė- 
liau, parodė jai užmirštą ilgesį ir, įspėjęs ne tik sąmoningas, 
bet ir nesąmoningas jos mintis, privertė ją pačią žvilgtelėti į 
savo sielos veidrodį. Iš pradžių tai, ką jos atminty atgaivino 
berniukas, tebuvo jausmų protrūkis, keista bespalvė migla, 

bet palengva ji įgavo paveikslėlių, tikriau - paveikslėlių seri- 
jos formą. Šioje vidinėje paletėje ji, savo nuostabai, išvydo 
žvejo trobelę gimtojoje saloje, šiaudiniu stogu ir baltintomis 
sienomis; ji ėjo per kiemą vedama už parankės vyro, kurį 
atpažino kaip giminaitį. Umiai ji suprato, ir širdis skausmin- 
gai susitraukė, kad visą gyvenimą mylėjo šį vyrą, nors nie- 
kada neišdrįso net sau prisipažinti; taip pat ji suprato, kad 
vieną dieną ji sugrįš ir už jo ištekės, pasiims iš prieglaudos 
sūnų, ir visa tai, ką ji širdies gelmėse vaizdavosi kaip didžiau- 
sią laimę, pagaliau išsipildys. Šis ryžtas buvo toks stiprus, 
kad ji, kaip jai pasirodė, akimirką prarado sąmonę. Niekada 
negalvojo apie šį vyrą kitaip nei apie vieną giminaitį tarp 
kitų — liesą, mikčiojantį, jaunystėje dirbusį jūreiviu anglų Ii- 
nijiniame laive, požvairį ir strazdanotą. Ir vis. dėlto, suprato 
ji taip aiškiai, kad, rodės, toji mintis ją susprogdins, ji mylėjo 
jį dar būdama maža mergaitė, labiau nei ką nors kitą, bet, 
suvokusi, jog tokia meilė uždrausta, nustūmė ją į pasąmo- 
nės užkaborius mėgindama sunaikinti ir jau tarėsi ją pergud- 
ravusi, juokdavosi staiga jos užklupta ar net neatpažindavo; 
ir nors slapta, širdies gilumoje, jos meilė vis dar gyvavo nė 
kiek nesilpdama, ji įsitaisė vaiką nuo kito vyro, girtuoklio ir 
nevykėlio, kuris paliko ją vieną nelaimėje. Ir tai tiesa, supra- 
to ji krūptelėdama: visa, ką ji išvydo padedama berniuko ir 
kas įgavo iš slapčiausio jos troškimo dalelių sudėliotą haliu- 
cinacijos formą, visa tai tiesa, ir šis staigus praregėjimas žada 
jai ne vien džiaugsmą, bet ir kančią. Ir staiga berniukas išny- 
ko iš tos vietos jos viduje, kurioje ji aiškiai jautė jį glūdint, ir 
kai ji nukreipė žvilgsnį žemyn, jis jau miegojo jos glėbyje. 

Po kelerių metų Magdalena Holt, aiškių aiškiausiai supras- 
dama, kad tai, ką ji patyrė tą žiemos dieną, yra ne kas kita, 
kaip jos slapčiausių troškimų distiliatas, pamėgins rimtai pa- 
sižiūrėti į savo svajones ir sėkmingai jas įgyvendins. Ji nie- 
kam nesipasakodavo apie praregėjimą, bet nuo tos dienos 
iki pat savo išvažiavimo žvelgė į berniuką visiškai kitomis 
akimis ir išliko jam dėkinga visą gyvenimą. 

Kadangi jai pasirodė, jog esama ryšio tarp jos praregėjimo 
ir berniuko apetito, ji pradėjo itin dėmesingai duoti jam bu- 
teliuką. Mėgindavo pritraukti jo žvilgsnį vedžiodama pirštą 
priešais akis. Tuomet dažniausiai jis atgręždavo į ją sudarky- 
tą savo veidą, bet nieko ypatingo neįvykdavo. Iš tikrųjų ji 
tapo berniuko dovanos objektu tik dar tris kartus, ir paskuti- 
nis buvo susijęs su katastrofa. 

Antrąkart ši dovana atsiskleidė taip pat maitinant, ir Vis- 
kas nutiko panašiai. Staiga berniukas įbedė į ją seną lyg kal- 
nai žvilgsnį, ir ji vėl pajuto jį skverbiantis į jos mintis, net 
išgirdo silpną gargaliavimą, suprasdama, jog tai jo kalbos 
užuomazgos. Ir vėl iš dumblino pasąmonės dugno iškilo už- 
miršti jos troškimai, iš pradžių veik neįžiūrimi, paskui vis ryš- 
kesni ir ryškesni, kol įgavo vizijos jėgą. 

Ji išvydo save palinkusią prie storo folianto su didinamuoju 
stiklu rankoje, ant stalo gulėjo žąsies plunksna ir ragelis ra- 
šalo, pasidaryto iš kamparo ir sutrintų ąžuolo gumbelių. Tai 
irgi buvo sena, tikrovės nuginta jos svajonė - ieškoti Dievo, 
ir iš tikrųjų, įžengusi į amžiaus rudenį, ji leisis dar sykį pa- 
krikštijama keliaujančio'menonito ir našlystės metus paskirs 
Šventojo Rašto studijoms, nors tą akimirką tokia mintis jai 
atrodė juokinga, nes jau daug metų jos širdis buvo užsklęsta 
tikėjimui. 

Trečio karto, paties banaliausio, ji niekada neužmirš, mat 
kaip tik tuomet Erkiulis Barfusas pirmąkart prašneko jos są- 
monėje ką tik išmokęs vaikščioti. Buvo pavasaris, sekmadie- 
nio popietė, kai merginos atleidžiamos nuo darbo, ir niekieno 
nepastebėtas berniukas pavojingai prisiartino prie kūdros su 
vandens lelijomis ir vandenį švirkščiančiomis nimfomis - ke- 
letą metų didėjant įplaukoms, madam Šal sodo kampe įtaisė 
šią grožybę. Magdalena pastebėjo jį stovintį ant paties krašto, 
iš susižavėjimo mosuojantį rankų ataugėlėmis ir tarytum už- 
burtą kiniškų auksinių žuvelių, vis išnyrančių iš vandens 
įkvėpti oro. Ženklais jis kvietėsi Henrietą Fogel, mergaitę, 
gimusią tą pačią naktį; su šia mergaite jis niekada nesiskir- 


davo. Magdalena Holt išsigando, kad jis įkris į kūdrą, ir pri- 
bėgusi jį sučiupo. Išgąsdintas berniukas pravirko. 

Ji sūpavo jį glėbyje jausdama, kaip gaurai ant jo nugaros 
pasistoja iš baimės, kūnelis dreba, ašaros liejasi jai ant krūti- 
nės; ji glostė jo didelę klaikią galvą, maskatuojančią ant plo- 
nyčio kaklo, - ji visad baimindavosi, kad vieną dieną jis pats 
save uždusins. Ir tuomet tatai pasikartojo - šįsyk jis net nepa- 
žvelgė į ją: įsiterpė į jos neramių minčių srautą ir kažkokiu 
vaiduoklišku balsu labai aiškiai ištarė: Pastatyk mane ant žemės! 

Ji taip ir padarė, nors labiau iš netikėtumo, nei paklusda- 
ma jo įsakymui, ir tarytum paskatinta, taip pat mintyse pa- 
klausė: Ką pasakei? 

Ir dar sykį, nejudindamas lūpų ir nežiūrėdamas į ją, nes jo 
dėmesį vėl patraukė auksinės žuvelės, jis prakalbo. Ji išgirdo 
jo žodžius savo galvoje labai aiškiai: | 

Tu išgąsdinai mane! Duok ramybę! 

Po daugelio metų ji prisimins berniuką su ja kalbėjus da- 
niškai, bet jai užteko proto susigaudyti, kad tikriausiai kiek- 
vienas pašnekovas jį išgirsdavo savaip - tai, ką ji suprato kaip 
žodžius, iš tikrųjų buvo ne žodžiai, o mintys; jis įstengdavo 
būti suprastas už ribotų bet kurios kalbos horizontų. Ir vis 
dėlto tai buvo taip asmeniška, jog ji tučtuojau suprato: šis 
balsas yra jo ir tik jo, nors mažumėlę duslesnis, nei būtų kal- 
bėjęs iš tikrųjų, tarytum jos galvoje būtų buvus prastesnė 
akustika. 

Nepaisant visų nesėkmingų mėginimų prisiminti ką nors 
panašaus, ji suvokė savo potyrio mastą: berniukas ne tik at- 
spėdavo jos mintis, sąmoningas ir nesąmoningas, bet galė- 
davo staiga prabilti jos viduje, lyg tai būtų lengviausias daly- 
kas pasaulyje. 

Ketvirtas, paskutinis epizodas atsitiko po daugelio metų, 
prieš pat jai visam laikui išvykstant iš Kėnigsbergo, - ji iš- 
plaukė žvejų škuna su Danijos vėliava tvirtai pasiryžusi iš- 
keisti praėjusių dienų siaubą į laimingesnę ateitį. Tai, kad ji 
neteko vienos krūties, jau buvo žinomas faktas, ir berniukas 

atėjo jos paguosti, nes tuo metu ji verkdavo kone be palio- 
vos. Kamuojama nuolatinių skausmų užsisklendė lyg sraigė 
savo kiaute. Jai norėjos, kad jis išeitų, bet, nespėjusi ištarti nė 
žodžio, ji išgirdo berniuką savo keistu vaiduoklišku balsu dai- 
nuojant jos viduje paprastutę lopšinę, kadaise pačios jam dai- 
nuotą tikintis, kad vargšelis pajus bent jos balso virpesius. Ji 
girdėjo savyje jo balsą visiškai aiškiai, kai jis kreipėsi į ją, gir- 
dėjo paguodos žodžius, kupinus meilės ir tyros vaikiškos 
užuojautos. 

Nenusimink, pasakė jis, viskas bus gerai... greitai tu iš čia išva- 
Žiuosi... 

Ir po daugelio metų ji prisimins jį kažkaip religingai. Prieš 
pat mirtį parašys draugei iš Odensės: „Nuo jo nieko negalė- 
jai nuslėpti, ir tai būdavo toks palengvėjimas, lyg atlikus vi- 
so gyvenimo išpažintį. 


Taigi Erkiulio Barfuso dovana atsiskleisdavo ne visiems, ypač 
jam išmokus ją valdyti. 

Tie, kurie susidūrė su šiuo reiškiniu pirmaisiais šešeriais 
berniuko gyvenimo madam Šal įstaigoje metais, savo pojū- 
čius palaikydavo kažkuo kitu, ir tai visais atžvilgiais būdavo 
didelis palengvėjimas protui. 

Pavyzdžiui, Ankei Štritmater, vienai merginų, antraisiais 
darbo viešnamyje metais pairo nervai po to, kai jai įkirto ne- 
žinia kaip į namą pakliuvusi gyvatė. Kartą, Erkiuliui Barfu- 
sui užėjus į jos kambarį, ji staiga taip šaižiai sukliko, kad vos 
nesudužo krištolinės taurės, sustatytos įstiklintame bufete, 
ir neteko sąmonės. Klausinėjama vėliau pasakojo girdėjusi 
mirusių vaikų balsus, paskui jai pasirodęs tėvas - atėjęs jos 
išprievartauti. 

Taip pateiktą tiesą lengvai suvokė daugelis merginų, ypač 
tos, kurių į prostituciją nepastūmėjo nei karas, nei badas ir 
kurių tėvai neišvijo iš namų po skandalo dėl prarastos gar- 
bės. Dauguma jų tapo tėvų ar brolių geidulių aukomis. Kai 
kurios turėjo supratimą apie kraujomaišą, kitos - ne. Panelė 

Stritmater priklausė prie pastarųjų ir niekad gyvenime ne- 
būtų prisipažinusi, kad netikėti prisiminimai, sukrėtę ją ber- 
niuko akivaizdoje, tiksliai atkartojo scenas tragedijos, vy- 
kusios tarp jos namų sienų, ir ne vieną kartą, o daugybę, 
nuo to laiko, kai jai sukako šešeri, iki akimirkos, kai būda- 
ma keturiolikos vieną audringą rugpjūčio naktį pabėgo iš 
namų; jos sąmonė atmetė šiuos vaizdus, kaip jūreiviai atsi- 
krato nereikalingu kroviniu, kad laivas nepaskęstų. Ji su- 
vertė kaltę savo nervams, nusilpusiems po gyvatės įkandi- 
mo, bet dėl visa pikta vėliau vengdavo likti viena su ber- 
niuku tame pačiame kambaryje. 

Kitos merginos tvirtino girdinčios keistus šmėklų balsus ir 
kaltino netoli įstaigos esančias kapines, garsias tuo, kad ten 
buvo laidojami savižudžiai. Kurios ne kurios niekad nesu- 
prato, kad jų viduje kalbėjo Erkiulis, arba tatai išsiaiškinda- 
vo kaip haliucinacijas, sukeltas nuovargio po meilei paauko- 
tos bemiegės nakties. Bet dauguma apskritai niekad netapo 
berniuko dovanos objektu, nes ilgainiui jis patyrė, kad per- 
nelyg laisvai ja naudotis ne tik pavojinga, bet ir neatsakinga. 


Maždaug nuo savo krikšto dienos, kai mirtis atsitraukė neri- 
botam laikui, Erkiulis Barfusas tapo išimtimi namų, kuriuo- 
se viešpatavo perkama meilė. Į jo asmenį, lyg į kokį nesava- 
naudiškos meilės altorių, nukrypo patys tyriausi jausmai. Jo 
išvaizda madam Šal merginų negąsdino, nes patirtis jas bu- 
vo išmokiusi baimintis išsigimusios sielos, ne kūno. Žvelg- 
damos į berniuką, jos tarytum pasisemdavo jėgų suvokda- 
mos, kad esama dar žiauresnio likimo nei jų pačių. Erkiulis 
ateidavo ir išeidavo kada panorėjęs, o nuo tos dienos, kai 
Magdalena Holt liovėsi jį penėti pienu iš buteliuko, jis labiau 
neprisirišo nė prie vienos merginos, išskyrus savo vienmetę 
Henrietą Fogel. 

Madam Šal kėlė tik vieną reikalavimą: nuo šeštos vakaro, 
kai pradeda rinktis pirmieji svečiai, berniukas turi būti laiko- 
mas paslėptas. 

Ir nors ji niekada nė žodeliu neužsimindavo apie priežas- 
tis, visi puikiai suprato: berniukas atrodo taip baisiai, kad ga- 
li atbaidyti klientus. Taigi nuo šeštos vakaro iki vėlyvos nak- 
ties, kai išsiskirstydavo paskutiniai svečiai, jis būdavo užra- 
kinamas kambarinės miegamajame viršutiniame aukšte. 

Tai buvo darbo valandos, ir įstaigoje įsigalėdavo ypatinga 
atmosfera. Meilės išsiilgę vyrai, gėdydamiesi ar deginami aist- 
ros, išsirinkdavo širdies damą vienoje iš salių, kuriose mergi- 
nos, meilės garbei išsikvepinusios ir itin lengvais drabužėliais, 
sėdėdavo eilėmis, ir pranykdavo atskiruose varganuose kam- 
barėliuose su įprastais gultais, praustuvais ir rankšluosčiais. 
Namai virsdavo svajonių pakrautu laivu, ir Erkiulį kartais ap- 
imdavo keistas jausmas, tarytum jį liūliuotų jūros bangos. 

Po daugelio metų, neįprasto savo gyvenimo pabaigoje, jis 
prisimins šiuos vakarus, kurių nuotaiką įkvėpdavo pro už- 
rakintas kambario duris. Vidiniu savo virpesių dažniu jis pa- 
tirdavo visas namų paslaptis: jaunų studentų jaudulį prieš 
pirmąją meilės naktį, slopius aistringos meilės pasiaiškini- 
mus, septyniolika kalbų reiškiamas mintis, baimę, slypinčią 
merginų kikenime, kardų dvikovą tarp dviejų feldfebelių, 
susipešusių dėl naujos merginos prielankumo. Jis prisimins 
liūdnus primestos meilės aromatus, nuvytusių sielos žiedų 
ir užšalusių jausmų šaltinių kvapą; širdies skausmą, kai ke- 
liamos šampano taurės po nenuoširdžių sveikinimų; dirglią 
ginčų ir muštynių nuotaiką; fejerverkų šviesas, girtų vyrų 
užmaršumą; meilės nesėkmes ir pralaimėjimus, visų pavi- 
dalų graudulį ir tūkstančius troškimų, pasiekdavusių jo są- 
monę iš visų įstaigos kampų. 

Likęs vienas, jis lengvai susiedavo atklydusias mintis ir aist- 
ras su tais kambariais ir tomis smegenimis, kur jos būdavo 
gimusios, - visas įmanomas mintis ir troškimus, nes jis, Er- 
kiulis Barfusas, turėjo ypatingą dovaną. Šiuose namuose kau- 
pėsi visokiausi troškimai: švelnumo, skausmo ilgesys, noras 
patirti ekstazę ar paragauti uždrausto vaisiaus ir net troški- 
mas sukelti kančią kitam. 

Troškimai, išvardyti paskutiniai, iškylantys iš tamsiausių 
sielos gelmių, iš metų metais besikaupusio kartėlio ir neapy- 
kantos klodų, Erkiulį gąsdindavo labiausiai, nes jis suprato 
juos esant neatskiriamus nuo pačios žmogaus esmės. Jis ga- 
lėdavo susekti jų šaltinį, atspėti nesveiką aistrą; nematyda- 
mas nei žmonių, nei jų veidų pajusdavo jų kraupias fantazi- 
jas. Kai atsitiko tragiška istorija su Magdalena Holt, jis jau 
žinojo, kas tai padarė, nes susekė nusikaltėlį gerokai anks- 
čiau, į viešnamį įsisukusiame minčių ir aistrų verpete. 


Kiek Erkiulis prisiminė, visada dievino mergaitę, kuriai pa- 
slaptinga lemtis lėmė ateiti į pasaulį tą patį vakarą kaip ir 
jam. Ši meilė užsimezgė pirmųjų dienų brėkšmoje, kai pa- 
saulis jo galvoje dar neturėjo apybraižų. Jis neatminė, kada 
pirmąsyk ją išvydo, nes ji visad būdavo šalia taip įprastai 
kaip oras, kuriuo jis kvėpuodavo, kaip naktis ir diena. Jie 
būdavo girdomi pienu tame pačiame kambaryje, miegoda- 
vo vienoje lovoje, žaisdavo toje pačioje smėlio krūvoje pri- 
žiūrimi tų pačių nelaimingo likimo moterų, buvo tos pa- 
čios įstaigos, nežinomų tėvų vaikai, susaistyti daugialypės 
meilės paslapties. 

Henrietos motina, kaip ir daktaras Gėcas, tą sausio naktį 
skambant varpams klausė savęs, kodėl laimė nieko nenutuo- 
kia apie teisybę, ir kartais ją apimdavo jausmas, kad viskas jau 
seniai užrašyta likimų knygoje ir šio įrašo negali pakeisti joks 
žmogus, o pats autorius niekad neprisipažins padaręs klai- 
dą: jos nelaimės draugė turėjo mirti, kad ji pati liktų gyva, o 
vargšas berniukas, paklusdamas tragiškiems gamtos dės- 
niams, turėjo gimti išsigimėliu, kad jos duktė būtų sveika. 
Kurį laiką po vaikų gimimo šios mintys taip dažnai ją apnik- 
davo, kad ji jautėsi pavojingai įsiskolinusi apvaizdai. Ji net 
norėjo atpirkti savo laimę, jos manymu, visiškai nepelnytą, 
įsisūnydama berniuką, bet madam Šal, kurios žodis buvo įsta- 
tymas įkainotos laimės karalystėje, visas motiniškas parei- 
gas atidavė naujokei Magdalenai Holt. 


49 


Beje, formali vaikų giminystė buvo visiškai nereikalinga 
jų ryšiui patvirtinti, nes jie buvo ne kraujo, o sielos dvyniai. 
Jie veržėsi vienas prie kito vos pradėję šliaužioti. Nė vienas 
neįsivaizdavo galįs ką nors daryti be kito, ir neretai, atėjus 
laikui miegoti, juos tekdavo jėga išskirti. Abiem vienu metu 
šaudavo galvon tapačios mintys, abu išalkdavo ir ištrokšda- 
vo tą pačią akimirką, juokdavosi ir verkdavo dėl tų pačių 
priežasčių. Kai kam tokie sutapimai atrodydavo šiurpūs, pa- 
vyzdžiui, kai vaikams pirmi pieniniai dantys išdygo tą pačią 
liepos penktadienio popietę ar kai jie pirmuosius žingsnius 
žengė tą patį pavasario rytą, audrai drebinant madam Šal 
įstaigos pamatus. Nuostabą keldavo ir faktas, kad vaikai, re- 
gis, suprasdavo vienas kitą be žodžių, žaisdavo tylėdami ir 
atspėdavo vienas kito norus net nepersimetę žvilgsniais. Ly- 
giai taip pat nesuprantamai vienas jų visad žinodavo, kur 
yra ir ką ketina daryti kitas. 

Merginos graudindavosi žvelgdamos į šią keistą porą: dai- 
liai sudėtą mergaitę ir baisų apsigimėlį, ir bėgant metams ši 
nedermė dar labiau išryškėjo, nes Erkiulis Barfusas taip ir 
liko vos per metrą persiritęs nykštukas, o Henrieta Fogel iš- 
augo aukšta mergaitė. 


Ne tik Erkiulis buvo slepiamas nuo pasaulio, bet ir pasaulis bu- 
vo slepiamas nuo jo žvilgsnių. Jis nieko nežinojo apie tai, kas 
dedasi už viešnamio sienų, ir nesutikdavo kitų žmonių, be ma- 
dam Šal ir jos merginų. Dieną niekad neperžengdavo ligustrų 
gyvatvorės sodo pakrašty, ir, laikydamosi nerašytos taisyklės, 
merginos niekad nesivesdavo jo į miestą eidamos pasivaikščio- 
ti ar tvarkyti reikalų. Ne todėl, kad mokamas paslaugas teikian- 
čioms merginoms būtų pritrūkę drąsos jį parodyti, - priešin- 
gai, jos saugojo berniuką nuo pasaulio, neretai nepakantaus 
bet kokiems nukrypimams. Todėl tą dieną, pirmąsyk susidū- 
ręs su jam nepažįstama aplinka, jis buvo itin sukrėstas. 

Buvo Velykos, tiksliau, Didysis ketvirtadienis, pagal metų 
laiką šilta, bet vėjuota diena. Erkiuliui ėjo septinti metai. Jis 

su Henrieta žaidė sode, merginos genėjo vaismedžius, kai 
staigus vėjo gūsis pagavo kartūninę mergytės kepuraitę ir per 
aukštą ligustrų gyvatvorę nusviedė į plytų siena aptvertą gre- 
timą kiemą, priklausantį senam arklininkui. Mergytė palydė- 
jo kepuraitę nuostabos kupinu žvilgsniu, ir Erkiulis Barfusas, 
nė akimirką nesudvejojęs, žengė pirmą istorinį žingsnį už sau- 
gios meilės viešpatijos. Dešine koja nuspyręs kairį batą, kojų 
pirštais jis atstūmė vartelių velkę ir pasileido tekinas, negalvo- 
damas, nedvejodamas, negirdėdamas vidinio balso įspėjimų; 
kupinas nesuprantamo džiaugsmo pasileido basas viena koja 
per žiemos audrų išmaltą ir duobėtą kelią. 

Nesustodamas jis įbėgo į arklininko kiemą, kur prie sie- 
nos, šalia dar neišsiskleidusio narcizo, gulėjo Henrietos ke- 
puraitė. Jis pakėlė ją koja ir įsikando dantimis, kaip visad da- 
rydavo norėdamas pernešti kokį nors daiktą; jis triumfavo, 
kad jam pasisekė patarnauti savo draugei, - ir staiga pasiju- 
to stebimas. 

Priešais jį stovėjo persigandęs berniukas, pirmą sykį gy- 
venime regintis tiesiai iš liaudies pasakos išlipusią figūrą, su- 
galvotą gąsdinti vaikams. Erkiulis, pajutęs berniuko baimę, 
pats ne mažiau išsigando ir išmetė kepuraitę. Bet kai, mėgin- 
damas nuraminti berniuką, nusišypsojo, tasai pradėjo rėkti, 
šaukti žmones. 

Erkiulį bemat apsupo įsiutusi minia — vyrai, moterys, vai- 
kai ir seneliai su senelėmis. Jis išgirdo jų minčių zvimbesį, 
minčių, kupinų tokios baimės ir tokios neapykantos, jog aki- 
mirką išsigando, kad jose nenuskęstų: „Išgama... ir iš kur ši 
velnio išpera pasipainiojo ant kelio Didįjį ketvirtadienį?“ 

Niekas nebūtų prisiminęs, kas sviedė pirmą akmenį, o Er- 
kiuliui viskas susimaišė — triukšmas, svetimi žmonės - ir at- 
mintin neįkrito jokie veidai. 

Vėliau, guosdama jį kambarėlyje, Henrieta tuo keistu jų 
bendravimo būdu papasakojo, kad gaurai ant jo nugaros pa- 
sistojo iš baimės, bet jis pats neprisiminė, kaip jam pavyko 
grįžti namo, ir dar įsikandusiam kepuraitę. Jis susirietė šalia 

jos į kamuoliuką, vis dar per daug susijaudinęs, kad susitaiky- 
tų su pagiežingu pasauliu, ir veik nejusdamas akmenimis su- 
muštos galvos skausmų. Ji pakėlė jam prieš akis kepuraitę, ir 
jis nusišypsojo paguostas minties, kad nukentėjo dėl meilės. 


Įvykis buvo daug sakantis, nes nebuvo tokios aukos, kuriai 
jis nesiryžtų dėl šios mergaitės, - mylėjo ją be galo, nesvars- 
tydamas, neieškodamas paaiškinimų ir nereikalaudamas ko- 
kio nors atlygio. Vasarą jis skindavo jai gėles ir apsukdavo 
puokštes šilkiniu siūlu. Madam Šal, atsitiktinai išvydusi jį basą 
trepenant lysvėje ir atsargiai laužant stiebelius dviem kojų 
pirštais, o paskui renkant gėles į sukąstą puokštę, savo gyve- 
nimo rudenį paprašys dailininką atvaizduoti šią gęstančioje 
atmintyje išsaugotą sceną kaip ontologinės meilės pavyzdį. 
Erkiulis Barfusas drožinėjo mergaitei medines figūrėles — Ži- 
noma, irgi kojomis. Prasimanydavo istorijų jai prajuokinti. 
Kojomis sušukuodavo jai plaukus ir išpindavo kasas taip vik- 
riai, kad įstaigoje tai tapo legenda; jis užčiūčiuodavo ją kojo- 
mis, kai ji nerimaudavo; ir švelniai apkabindavo per lieme- 
nį, kai ji nuliūsdavo ir pravirkdavo... 

Henrieta savo ruožtu Erkiulį mylėjo taip pat beatodairiškai. 
Jis visad būdavo šalia jos, ir ji taip susigyveno su jo išvaizda, 
kad nepastebėdavo išsigimimo. Priešingai, jis atrodė jai nepa- 
prastai patrauklus, su niekuo nepalyginamas. Jai irgi nereikė- 
davo jokių paaiškinimų jausmams, kartais tokiems stipriems, 
kad jie tarytum gyvendavo savo gyvenimą. Kiek ji prisiminė, 
jis visad kalbėdavo su ja naudodamasis tuo, ką mes, mažumė- 
lę supaprastinę, vadiname mintimis, bet ji taip priprato prie 
šio bendravimo būdo, kad neįžiūrėdavo nieko keisto. Kai jai 
iškildavo koks nors klausimas, ji suformuluodavo šį galvoje 
ir tučtuojau išgirsdavo atsakymą, beje, jam būdingu balsu, iš 
esmės nesiskiriančiu nuo įprastų žmonių balsų. 

Žinodama, kad ji nešioja nelaimingos Heinricho fon Kleisto 
meilės vardą, ji vėliau pasakos, kad iš baimės Erkiulio dova- 
ną ji nuslėpusi net nuo motinos. Mat ji, kaip ir jis, intuityviai 

suprato, kad jo sugebėjimai žmones būtų labiau išgąsdinę 
nei sudarkyta išvaizda. 

Ji neįsivaizdavo pasaulio be šio berniuko ir vaikiškai tikėjo, 
kad pasaulis sukurtas tik juodviem. Užtat ji visad gindavo vi- 
sus jo poelgius, net prieštaraujančius įstaigos taisyklėms. Aš- 
tuonerių metų ji pradėjo kovoti, kad būtų sušvelnintas jo va- 
karinis karantinas, bet, supratusi, jog nieko nepeš, pareikala- 
vo būti uždaroma kambaryje su savo draugu nuo pirmo sve- 
čio pasirodymo iki paskutinio išvykimo. Ir ji laimėjo, nes nie- 
kas neturėjo drąsos pasipriešinti meilei, artimai fanatizmui. 


Netrukus po Erkiulio ir Henrietos dešimtojo gimtadienio nu- 
tiko tragiškas įvykis, kuris paskiau buvo aiškinamas kaip ma- 
dam Šal įstaigą vėliau ištikusių nelaimių pranašiškas ženklas. 
Katastrofa užklupo vasario naktį, kai visi, išskyrus mūsų he- 
rojų, miegojo. Tuo metu jo dovana buvo tiek išsirutuliojusi, 
kad jis girdėdavo svetimas mintis net sapnuodamas. Niekas 
neprasprūsdavo pro jo čiuptuvus, tad jis pabudo nusikaltė- 
liui vos įlindus į sodą. 

Jis žinojo, kad tas tipas yra sode, lyg būtų matęs jį dienos 
šviesoje. Ir jis neabejojo, kad tai vienas iš įstaigos lankytojų. 

Henrieta Fogel miegojo greta, panirusi į angelo sapną. Iš 
visų kerčių jį atakavo kraupios to Žmogaus fantazijos, žmo- 
gaus, apsėsto noro suteikti kitam kančią. Jo sąmonėje sveti- 
mos mintys įgavo detalių vaizdų formą, tokių baisių, jog jis 
mėgino šiuos nuvyti, kad nepravirktų. 

Vyras sėlino sodu lyg medžiotojas, perlipo tvorą, metėsi 
prie pašiūrės, fasadu nuslydo iki terasos. Erkiulis viską vaiz- 
davosi labai aiškiai - visraktį, padažnėjusį pulsą, šaltą tikslu- 
mą, išlaužtą spyną, ranką, sukančią rankeną. 

Dabar jis jau name, pirmame aukšte, ir atsargiai tykina tam- 
soje, kad nieko nepažadintų. 

Erkiulį nukrėtė šiurpas supratus, jog vyras sustojo tiesiai 
po juo, dviem aukštais žemiau, ir, kai ši neapykantos san- 
kaupa Žmogaus pavidalu vėl sujudėjo ir peršliaužusi kori- 

dorium ėmė ropštis į antrą aukštą, kur miegojo merginos, 
jausmai Erkiulio sieloje peržengė visas ribas - jis neabejojo, 
kad mirs iš siaubo. Paskui vėl stojo tyla ir Erkiulis suprato: 
vyras laukia prie Magdalenos Holt durų. 

Vėliau jis pats nesuvokė, iš kur jam atsirado jėgų pakilti iš 
lovos ir išeiti iš kambario. Sverdėdamas nusigavo iki laiptų. 
Buvo visiškai tylu. Akimirką jis dar vylėsi, kad iš jo tik piktai 
pasišaipė vaizduotė, bet netrukus dievobaimingos viltys iš- 
sisklaidė, nes dabar jis pajuto, kaip kad paprastas Žmogus 
jaučia druskos skonį ar dūmų kvapą, jog jį pažadinęs tipas 
stovi prie Magdalenos Holt lovos ketindamas įgyvendinti sa- 
vo kraupias fantazijas. Erkiulis ne iš karto įsidrąsino nulipti 
laiptais ir vėliau priekaištaudavo sau dėl baimės, sutrukdžiu- 
sios jam apversti indų spintelę ar imti trankyti duris, paža- 
dinti visus namus ir priversti nusikaltėlį sprukti, - nes vos 
po kelių minučių jau buvo vėlu. 

Mėnesienos užlietame Magdalenos Holt kambaryje vieš- 
patavo tyla. Durys buvo atviros. Ji gulėjo ant čiužinio pri- 
rišta prie lovos atramų, be sąmonės, skuduru užkišta burna. 
Visas kūnas skendėjo kraujyje - kairė krūtis buvo nupjauta 
ir pradingusi kartu su nusikaltėliu. 


Pavasarį buvo pradėtas policijos tyrimas. Tie pėdsakai, ku- 
riuos pavyko aptikti, niekur nenuvedė. Maža naudos buvo 
ir iš kitų merginų. Po vieną klausinėtos, ar joms nepasitaikė 
klientų su neįprastais pageidavimais, — bet tokie klientai grei- 
čiau būdavo taisyklė nei išimtis, kaip padarė išvadą vienas 
žandarų. Pati Magdalena Holt nieko neprisiminė - nuo smū- 
gio į galvą ji neteko sąmonės miegodama. Tardytojas taip 
pat pastebėjo, kad merginos prastai prisiminė ne tik klientų 
vardus, bet ir išvaizdą. Baimė buvo neatskiriama nuo jų bū- 
ties, ir tai nesveikai silpnino atmintį. Erkiulio Barfuso niekas 
neapklausė, nes, viešnamyje esant lankytojų, paprastai bū- 
davo uždaromas; o jei ir būtų buvęs apklaustas, jo liudijimas 
greičiausiai būtų dar labiau viską sujaukęs... 

Gegužės pabaigoj Magdalena Holt išvažiavo iš įstaigos pa- 
ženklinta visam gyvenimui, bet pergalingai tikėdama, jog su- 
grįžusi į savo vaikystės salą ištekės už žmogaus, kurį, pade- 
dama Erkiulio, suprato mylinti ir su kuriuo jau keletą metų 
susirašinėjo. Ji ilgai sirgo ir išgyveno tik įsikišus apvaizdai. 
Jos baisios kančios, o vėliau išvykimas paliko įspūdį, kad ne- 
laimės tik prasideda. Namų atmosferą užnuodijo įtarimai. 
Merginos užsisklendė ir tapo atsargios. Kai kurios atsisaky- 
davo gultis su nepažįstamais vyrais, kitos įsitaisė karingą įpro- 
tį miegoti pasikišus po pagalve durklą. Apie kruviną įvykį 
pasklidę gandai atbaidė dalį svečių. Kiti negalėdavo ir pa- 
galvoti apie viešnamį, kuriame lankosi smalsūs žandarai. Va- 
sarop įstaiga prarado kone pusę apyvartos. Klientų vis ma- 
žėjo, ir kai kurios merginos paprasčiausiai pabėgo iš anksto 
neįspėjusios, prisidengusios nakties tamsa ir palikusios tik 
keletą skarmalų ir greitosiomis pakeverzotą atsisveikinimo 
laiškelį. 

Kaip tik tokiu nuosmukio metu Henrietą Fogel nutarta par- 
duoti laisvos meilės rinkos aukcione. 


Henrieta pagal savo metus buvo itin gerai išsivysčiusi, aukšta 
mergaitė, ir daugelis manė ją esant vyresnę, nei rodė gimimo 
liudijimas. Vyrai jau palydėdavo ją ilgesingais žvilgsniais, ir 
ne vienas svečias šnabždomis klausdavo madam Šal, ar ji ne 
per didelė nešioti kasas. Namuose, kur viskas parduodama, o 
ištikimybė daugių daugiausia tėra miegūsta svajonė po sočių 
sekmadienio pietų, niekas nekliudė parduoti dešimtmetės ne- 
kaltybės už didžiausią pasiūlytą kainą. Jus primae noctis, pir- 
mosios nakties teisė, Europos viešnamiuose tuo metu buvo 
paklausi prekė, galinti pataisyti šlyjančius įstaigos reikalus. Be 
to, viešnamyje išauklėtai mergaitei nekildavo abejonių, kad 
vieną dieną ji nueis motinos pėdomis, nes tada, kaip ir dabar, 
profesija dažniausiai būdavo paveldima. 

Šiaip ar taip, mergaitės motina ir madam Šal šiam sunkiam 
sprendimui ryžosi tik verčiamos netvirtos ekonominės pa- 

dėties. Merginos iš paskutiniųjų stengėsi parengti ją būsi- 
mam išbandymui tarytum atlikdamos neoficialų įšventini- 
mo ritualą, susidedantį iš tūkstančio patarimų ir įspėjimų. 
Jos išmokė ją gudrybių, kaip greičiau ir mažiausiomis pastan- 
gomis sukelti vyriškiui palaimą, kokie būdai saugiausi, ko- 
kios pozos mažiausiai skausmingos, kaip naudinga užsimiršti 
ir kaip lengva nuvyti nuolatinį šleikštulį gvazdikėlių vyno ir 
kamparo antpilu. Jos aiškino, kaip paprasčiausia atsikratyti 
kliento, kai lytinis aktas jau baigtas, kaip kelti kainą ir iki kiek 
derėtis. Jos primygtinai ją ragino niekada neįsimylėti, nors 
kartais tai padeda išvengti pažeminimo, niekada nesiprie- 
šinti instinktams, ypač jei už tokią nuolaidą klientas nepa- 
siūlė atitinkamai sumokėti. Jos patarinėjo kai kuriuos meilės 
žodžius ir gestus pataupyti, kad ne visi nusivalkiotų iki tos 
dienos, kada ji, nepaisant visko, sutiks vyrą, galintį užtikrin- 
ti jai laimingesnį gyvenimą, ir taps teisėta kokio nors buržua 
žmona, - apie tokią ateitį be perstojo svajojo dauguma mer- 
ginų. Jos išmokė ją, kaip saugotis ligų ir nėštumo, kad už 
bučinius reikia imti papildomą mokestį, kaip apsiginti nuo 
girtų jūreivių. Jos apipylė ją smulkiomis dovanėlėmis: akse- 
suarais, papuošalais, kvepalais ir amuletais, saugančiais nuo 
gėdingų ligų ir nešančiais sėkmę. 

Henrieta visų šių patarimų klausėsi nerūpestingai, kone 
abejingai. Ji leidosi mokoma perkamos meilės meno, panir- 
davo į muskusu kvepiantį miegamųjų pasaulį, priimdavo ri- 
tualines dovanas, matuodavosi sukneles ir kaspinais puoš- 
tas skrybėlaites, ožiuko odos batelius ar nėriniuotus apati- 
nius ir didvyriškai kovėsi su baime prieš aukcioną. Kartais 
jai pavykdavo užmiršti būsimą išbandymą, nes galvodavo 
apie Erkiulį Barfusą. 

Jis buvo apimtas nevilties. Priblokštas gyvenimo neteisy- 
bės bemaž nevalgė. Žinojo, kad mergaitės ateitis nulemta se- 
nių seniausiai, bet meilė atsisakė tuo tikėti. Jis neįsivaizdavo 
didesnės neteisybės nei tai, kad ją ruošiamasi parduoti kaž- 
kokiam bevardžiam vyrui. 

Pirmą kartą gyvenime jis suvokė, kad egzistuoja tokia są- 
voka kaip ateitis ir ji tamsesnė už naktį. Jis žvelgdavo į šią 
tamsą ir nieko nematydavo, nes ten nebuvo vietos tokiems 
kaip jis. Jis net neįsivaizdavo savęs tokioje vietoje ir pirmą- 
kart suprato, kad ligšiolinis jo gyvenimas tebuvo laikina bū- 
"sena ir kad tos, kurios jį priglaudė ir apgaubė seseriška mei- 
le, netrukus gali paklausti, kas toks jis esąs iš tikrųjų ir ką čia 
veikiąs. Jis tarsi pažvelgė į kapą. 

Iki aukciono likus dviem savaitėms, jis, atrodo, mirtinai 
nusilpnintas nevilties, susirgo karštlige. Madam Šal pasam- 
dytai Žiniuonei teko griebtis viso profesinio meistriškumo, 
kad grąžintų jį į gyvenimą po nakties, kai, regis, jau nebebu- 
vo jokios vilties, ir visi aiškiai girdėjo, kaip sunkiai pokštelė- 
jusi - lyg kamštį traukiant iš butelio - jam sustojo širdis. Jis 
sveiko lėtai, ir tik Henrietos malone. Mergaitė budėdavo prie 
jo patalo nuo ankstaus ryto iki vėlyvos nakties, kai miegas 
užklupdavo ją sėdinčią ant lovos krašto, viena ranka apkabi- 
nusią jo gauruotą nugarą, kitą padėjusią ant atverstos Bibli- 
jos. Ji girdė jį iš šaukštuko sultiniais, dėjo garstyčių kompresus 
ir mažindavo karštį ledų maišeliais. Klejodamas jis regėdavo 
jos veidą, šokantį kambaryje, bet šis veidas tebuvo nemato- 
mos rankos nuplėšta kaukė, po kuria slypėjo jos ateitis - po- 
pieriaus lakštas, bet ne tuščias, o išmargintas nelaimėmis. 
Stumdomas košmariškų lyčių pasąmonės upėje, apimtas siel- 
varto, kurio jėga, įgavusi kitas formas, būtų įstengusi pakeis- 
ti istorijos eigą, jis laukė galo. 


Ir šit atėjo aukciono vakaras. Apatinis aukštas prigužėjo sve- 
čių, skimbčiojo taurės, merginos išmaningai juokavo; po vie- 
nos kitos valandos turėjo prasidėti varžytinės. 

Girgždindami kiemo žvyrą privažiuodavo nauji ekipažai, 
įstaigą apgaubė lipni geidulių ir troškimų migla. Merginų gy- 
venimo nelengvino jokios aplinkybės - kas vakarą priversti- 
nai įsižiebiančios laimės viltys užgesdavo su kiekvienu nau- 
ju lovon nusivestu klientu. 

Savo palėpės kambarėlyje Erkiulis kvėpavo apnuodytu, 
bemeiliu oru, keikdamas mirtiną likimo ironiją — tuo pačiu 
oru kvėpavo ir netrukus Henrietą turėsiantis vyras. Verkda- 
mas jis daužė galvą į sieną bergždžiai tikėdamasis prarasti 
sąmonę. 

Ūmiai įstaigą nusmelkė keista įtampa, ir jis suprato, kad 
aukcionas prasidėjo. Aiškiai juto kambaryje sukiojantis be- 
protybę, nelyginant koridorium atklydusį rudeninį vėją. Dus- 
damas nuo ašarų, jis svarstė, už kokią neatleistiną nuodėmę 
galėjo būti nubaustas tokia nelaime. Sugniuždytas nevilties, 
be perstojo regėdamas Henrietą, stovinčią didžiosios salės 
kampe su vienais apatiniais, apsuptą beveidžių vyrų, jis tik- 
riausiai valandėlę neteko sąmonės, nes staiga atsipeikėjo siau- 
bui taip sugniaužus gerklę, kad, rodės, tučtuojau mirs. Žmo- 
gus, vos neatėmęs gyvybės Magdalenai Holt, kambaryje vie- 
nas su Henrieta. 

Gerokai vėliau, žvelgdamas iš valkataujančio katino akių 
nuo Dancigo buržuazinio namo palangės, jis detaliai prisi- 
minė po to vakaro nutikusius įvykius, dėl kurių, nepraėjus 
nė savaitei, jis buvo išrautas su šaknimis ir išsviestas į ne- 
gailestingų metų sukimosi apie saulę orbitą - nebešviečian- 
čios saulės orbitą. Jis bėgo koridoriais, lipo laiptais. Prisiminė 
svečių nuostabą, vyrus, atsigręžusius į jį su veiduose įsibrė- 
žusiu pasišlykštėjimu ar suglumimu, merginas, mėginančias 
pastoti jam kelią, prisiminė, kaip kažkas siaubingai sukliko 
pergąsdintas jo pasirodymo; jis lėkė pulsuojančios nesvei- 
kos aistros pėdsakais, maldaudamas Dievą, kad nieko neat- 
sitiktų Henrietai. Pravėrė vieno numerio duris. Moteriškais 
drabužiais apsitaisęs vyras atsigręžė ir nusišypsojo, bet po 
akimirkos jo šypsena virto pasidygėjimo grimasa. 

Jį glumino šią įstaigą apraizgę instinktai, stipriausi kūnų ir 
sielų geiduliai. Apimtas siaubo, jis pasileido toliau šlubčio- 
damas trumpomis kojytėmis, gniuždamas nuo milžiniškos 
galvos svorio, bet visą laiką regėdamas Henrietą Fogel. 

Salėje stovėjo keli kaip dūmas girti nuogi svečiai, palinkę 
prie parkritusios ant žemės merginos užrištomis akimis. Jis 
pravėrė dar vieno numerio duris - ten du vyrai dalijosi vie- 
na mergina; jos veidas buvo neatpažįstamai perkreiptas gė- 
dos. Grupelė jūreivių rodė jį vienas kitam pirštais, nervingai 
"„kikendami, o du iš jų, dvyniai, prisiminė apsigimusią savo 
seserį. Jis bėgo pėdsakais, tik šiuos pėdsakus nuolatos per- 
kirsdavo kiti. 

Jos numerį surado pačiame priestato gale. Pamėgino ati- 
daryti duris, bet buvo užrakintos, tad ėmė jas trankyti galva 
ir kojomis. Triukšmas pritraukė Žmonių: ką tik iš jo besijuo- 
kusius jūreivius, karininką paradiniu kiteliu, bet basą ir be 
kelnių, pažįstamas merginas, vos prisidengusias po ranka pa- 
kliuvusiais skudurais. 

— Kas atsitiko? Dėl ko šis triukšmas? - paklausė kažkas, bet 
berniukas, regis, negirdėjo, tik trankė ir trankė duris galva ir 
kojomis. 

Iš visų pusių jį pasiekdavo minčių nuotrupos: Vargšas vai- 
kas... toks išsigimęs... nereikėjo leisti jam gimti... Grūstyje neti- 
kėtai išdygo madam Šal. Aukcionas baigėsi, luošiuk, - pajuoka- 
vo kažkas. - Mergaitė parduota. Šimtas aštuoniasdešimt aukso 
markių. Už tokius pinigus galima gyventi visus metus, įskaitant 
meilę ir pusryčius. 

Bet jis trankė duris, kol kažkas atrakino jas iš vidaus. 

Erkiulis niekada neužmirš Žmogaus, dar tik ištarsiančio 
galutinę rėpliką jo gyvenimo dramoje, - lakstančių mėlynų 
akių, ūsų su blizgančiais prakaito lašeliais, išlaidyto akso- 
minio švarko, prasegtų kelnių iki kelių. Jis nužvelgė juos 
šaltomis akimis, vieną po kito, ir pagaliau pastebėjo luošą 
berniuką. 

— O čia kas per išgama? - paklausė atsisukęs į madam Šal. — 
Ar jūs vadovaujate viešnamiui, ar beprotnamiui? 

— Nuolankiausiai prašau atleisti, pone teisėjau, - prašneko 
ji. - Berniukas sukėlė tokį triukšmą, ir mes išsigandome, ar 
neįvyko nelaimės. 

Pro durų plyšį Erkiulis išvydo Henrietą. Ji sėdėjo ant lo- 
vos krašto baltu lyg kreida veidu, bet dar apsirengusi. Šįsyk, 
tarė jis sau, suspėjau. 

— Pasirūpinkit, kad šis žvėriūkštis paliktų mus ramybėje. 

Susirinkusieji išsiskirstė į sales bei atskirus numerius, ir ma- 
dam Šal dar kartą atsiprašė dėl įvykio. Ji pasirūpinsianti ber- 
niuku, pažadėjo, jis neseniai sirgo ir dar nėra visiškai atsiga- 
vęs. Usorius linktelėjo ir gestu parodė norįs uždaryti duris, 
bet tą akimirką Erkiulis įsibrovė į kambarį. 

Ir vėl kilo sąmyšis. Erkiulis įsikibo į Henrietą, ir ši staiga 
graudžiai pravirko. Vėl subėgo merginos žiūrėti, kas atsiti- 
ko. Madam Šal mėgino jį atplėšti nuo mergaitės, bet ūmiai 
apmirė lyg ištikta paralyžiaus ir mirtinai išblyško smarkiai 
sunerimusi dėl savo proto. Mat galvoje ji išgirdo balsą, vai- 
duoklišką balsą, kuris, kaip ji suprato, priklausė Erkiuliui ir 
kuris labai aiškiai pasakė: 

Šis žmogus nupjovė krūtį Magdalenai Holt! 

Nustelbdamas merginų klegesį ir širdį draskančią Henrie- 
tos raudą, teisėjas užridumojo: 

— Išveskit prakeiktą išgamą, kol neatsitiko nelaimės! 

Net jei Erkiulis būtų išgirdęs šiuos žiaurius žodžius, jie ne- 
būtų jo išgąsdinę, nes jis tegalvojo, kaip išgelbėti mergaitę. 
Jis nepajuto spyrio į nugarą, bet madam Šal, vis dar sukrėsta 
vaiduokliško balso ir įsitikinusi, kad pati Šventoji Dvasia pra- 
kalbo joje Erkiulio balsu, tai pastebėjo ir padarė galą įsišėlu- 
sioms aistroms nustumdama teisėją. | 

— Gana! — pareiškė ji lediniu balsu, atsiradusiu gyvenant 
ant katastrofos ribos. - Ponas fon Kyzingenas gali atsiimti 
pinigus mano kontoroje. Mergaitė neparduodama! 


Nepraėjus nė savaitei, įstaiga buvo uždaryta. Nepadėjo nei 
protestai, nei peticijos įtakingiems ponams, metų metais už- 
tardavusiems madam Šal veiklą, nei maldavimai pasigailėti. 
Sprendimą pasirašė Kėnigsbergo teismo teisėjas - Klausas 
fon Kyzingenas. 

Madam Šal artimiausiu laivu buvo išplukdyta į Taliną, kur 
senyvas jos gerbėjas išleido didžiulį turtą, kad išvaduotų ją 
nuo kaltinimų sąvadavimu. Dauguma merginų atsidūrė gar- 
siajame Dancigo moterų kalėjime, kur ne viena pasimirė dėl 
skurdo. Kitos išsibarstė po pasaulį. Apie Henrietą Fogel ir jos 
motiną kalbėta, kad joms pavyko pabėgti pas gimines į Sak- 
soniją, nors kiti tvirtino, kad jos susipyko ir išsiskyrė, o mer- 
gaitė pateko į Berlyno viešnamį. 

Mūsų herojaus laukė ilgi tamsos ir pažeminimų metai. 


II 


Vieną rugpjūčio sekmadienio pavakarę vienuolis Julianas 
Šusteris stabtelėjo prie jėzuitų vienuolyno Heisterbacho, iš- 
kilusio Aukštutinės Silezijos kalnuose, refektorijaus lango ir 
apsidairė su mina, neslepiančia didžiulės nuostabos. Jo dė- 
mesį patraukė ne minia žmonių, susirinkusių prie vienuoly- 
no vartų ir laukiančių stebuklo, ne du novicijai sode, įsigili- 
nę į dvasinius Lojolos pratimus, ir ne abatas Kipenbergas, 
susiraukęs vaikštinėjantis po galeriją, apniktas tamsių min- 
čių, kuriose nemenkas vaidmuo teko ir Šusteriui. Jo dėmesį 
patraukė net ne reginiai, bet keistas balsas, tarytum kalban- 
tis jo viduje kažkokiu niekada nepatirtu būdu. 

Šusteris pamanė, kad šitas balsas skamba lyg sumišusio 
berniuko. Galbūt, pamanė jis, tai jo paties balsas, atsklidęs iš 
kokio nors tamsaus atminties užkaborio. 

Kiek laiko... vos girdimai klausė balsas, kiek laiko aš klaidžio- 
Jau po mirties slėnį... 

Paskui prasidėjo ūžesys, ir daugiau žodžių nebegalėjai iš- 
skirti. 

— Keista, - burbtelėjo Šusteris, stebėdamas abatą, kažką 
šnabždant vienam iš novicijų, - senatvė visad prasideda, kai 
žmogus, pats to nepastebėdamas, ima šnekėtis su savimi; ir 
tai dar ne viskas: jis dar ir tiki, kad jo kažkas klausosi. 

Ir iš tikrųjų, jo epochos požiūriu, Šusteris buvo senas žmo- 
gus. Nors jo vardas bylojo ką kita, jis, kaip ir ordino įkūrėjas 
Ignotas Lojola, buvo kilęs iš Iberijos. Bet, stebėdami jo plie- 
no spalvos liūto karčius, tvirtą ir galingą kūną, išmankštintą 
nuotykių kupinais mokymosi metais, tik nedaugelis būtų at- 
spėję, kad jam netrukus sukaks aštuoniasdešimt ketveri. 

Jis vėl išgirdo vidinį balsą ir, nors neįstengė sugauti Žo- 
džių, suprato, kad kalbama apie kažkokią netektį. 

Mažumėlę nugąsdintas negailestingai artėjančios senatvės 
požymių, jis mėgino įsiklausyti į minios erzeliavimą už vie- 
nuolyno vartų. 

— Bepročiai, - sumurmėjo jis. - Duok valstiečiams valią, 
ir jie dar šiandien paskelbs jį šventuoju. Visa tai baigsis ka- 
tastrofa. 

Ši mintis jį vėl išgąsdino, nes nuskambėjo lyg; pranašystė, 
bet staiga jis išgirdo balsą, šįsyk ne tą vaiduoklišką ir ne savo 
paties, dudenantį iš atminties labirintų; šįsyk pro atvirą lan- 
gą į jį kreipėsi abatas. 

- Ką darysim, Šusteri? - atsiduso jis. - Juk negalim nuvyti 
jų jėga. 

Kipenbergas buvo perpus už jį jaunesnis, kilimo austras, 
išsilavinimą gavęs Romoje pas kardinolą Teobaldį. Jis buvo 
vienas jėzuitų ordino kūrėjų prūsų žemėje sunkiais perse- 
kiojimų metais, ir už švelnaus žvilgsnio slėpėsi nepaprastas 
organizatoriaus talentas. Šusteris spėjo, kad vieną dieną šis 
talentas jį iškels į kongregacijos vadovus. 

— Kodėl mes neleidžiam berniukui jiems pasirodyti? - pa- 
klausė Šusteris. - Juk dėl to blogiau nebūtų. Valstiečių rei- 
kalavimai kuklūs. Jiems rūpi viena kita pabėgusi telyčia ar 
pamestas medalionas. Jie įsikalę, kad berniukas kažkokiu 
būdu mato nuo kitų akių paslėptus daiktus. Prietarus įveik- 
sime tik žiniomis. 

— Neturim teisės, - atsakė Kipenbergas. - Nei ordino vardu. 
Nei vienuolyno žemėje, kol patys neišsiaiškinsim, kaip jis... 

Abatas nutilo, ir Šusteris galvoje dar kartą išgirdo balsą: 
ieškoti, ištarė šis labai aiškiai, man reikia rasti... ir vėl viskas 
virto neaiškiu ūžesiu. 

- Žinote, Kipenbergai, - tarė jis, - Mano jaunystės metais 
Muzikos valstybėje mes išviliodavome indėnus iš džiunglių 
vargonų garsais. Jiems, laukiniams, tai buvo stebuklas, o be 
stebuklų jie atsisakydavo tikėti. 

— Bet šitie žmonės ne laukiniai, — atkirto abatas. - Jiems 
nereikia misionierių. Čia katalikų kraštas. Man labai nera- 
mu, Šusteri, ir jums vertėtų susirūpinti. Vakar išties baimi- 
nausi, kad prasčiokai neįsiveržtų į vienuolyną. Ar nepaste- 
bėjot, kad minia kiekvieną dieną auga? Ten susirinkę šimtai 
"Žmonių, o gal tūkstančiai... Beje, kaip berniukas - ar vis dar 
atsisako kalbėti? 

- Kažin ar jis gali kalbėti, - atsakė Šusteris. - Man atrodo, 
jis negirdi. Paprašysiu daktaro jį apžiūrėti. Negalima atmes- 
ti įtarimo, kad kurčias. 

— Kurčias negriežtų vargonais, Šusteri. Jums derėtų žinoti. 

— Galėjo apkursti vėliau. Galbūt nuo šoko vaikystėje. Grei- 
čiausiai jis rastinukas. 

— O kaip protauja? 

— Keista, bet, regis, suvokia bemaž viską, kas jam sakoma. 
Galbūt skaito iš lūpų. Tik nesuprantu, kodėl jį išsirinkau. Juk jis 
niekam netinka, tik vargonuoti. Parankinio darbas jam per sun- 
kus, o kojomis vandens nenešiosi, kaip ir nerūšiuosi ropių... 

Šusteris vėl pametė minties giją: nuo to laiko, kai berniukas 
atsidūrė vienuolyne, jam pasidarė sunku susikaupti, jis toly- 
džio nugrimzdavo į apmąstymus, vidurnaktį pabusdavo nuo 
košmarų ir nebeužmigdavo, kol kalnų viršūnių nenušviesda- 
vo aušra. Jis net neprisiliesdavo prie muzikos instrumentų, 
bet koks noras groti dingo berniukui vis labiau gilinantis į garsų 
pasaulį. Jis juto, kad jį kamuoja abejonės, bet nesuprato, iš 
kur jos atsirado ir kokia jų esmė. 

— Berniukas mane jaudina ne mažiau nei vienuolyno ap- 
gula, - toliau kalbėjo Kipenbergas. - Ir jūs, Šusteri, teisus: 
neįmanoma išmokti vargonuoti per tokį trumpą laiką, tik- 
riausiai jis mokėsi dar prieš patekdamas mūsų globon. Iš kur 
jis atsibastė? Štai ką mums reikia išsiaiškinti. 

— Atrodo, buvo paliktas ant beprotnamio laiptų. Bent jau 
taip man pasakojo: vidurnaktį, siaučiant pūgai. 

— Vargšelis... - nuleido balsą abatas. - Be to, neramu dėl no- 
vicijų. Vakar pradingo dar vienas, nepalikęs nė atsisveikini- 

mo laiškelio. Ir jūs neįsivaizduojat, ko aš prisiklausau per iš- 
pažintis: tikėjimas apleidžia net tyriausias sielas... Šusteri, ar 
girdite, ką sakau? 

Šusterį vėl išpylė prakaitas. Buvo rugpjūčio vidurys, ne- 
žmoniškai kepino. Jis išsitraukė nosinę iš diržo kišenės ir rū- 
pestingai nusišluostė sprandą. Pakvipo šviežia duona, mi- 
nios gaudesys, regis, prislopo. Abatas sako tiesą, pamanė jis, 
tikėjimas apleidžia novicijus, ir jis žinojo, kad ir šis faktas 
susijęs su berniuku, nors dar nesuprato kaip. 

— Atleiskite, - linktelėjo jis, - aš eisiu į savo celę. Esu pralei- 
dęs ir maldą, ir mišias. Metas vienam pasikalbėti su Viešpačiu. 


Eidamas į dormitoriumą, Julianas Šusteris svarstė, ar esama 
kokio ryšio tarp berniuko nebylumo ir metų, kuriuos jis pra- 
leido prieglaudoje, ir ar atsakymas į šį klausimą kartais ne- 
slypi vargonų vamzdžiais išgaunamose be galo liūdnose jo 
harmonijose. Ši mintis neatrodė neįtikima. Naujųjų laikų 
prieglaudos buvo nenusakomos, ir iš vienos tokių įstaigų Ra- 
tibore vienuolynas rinkdavosi berniukus darbui virtuvėje — 
tarp silpnapročių pasitaikydavo ir tokių, kuriems galėdavai 
patikėti lengvesnius darbus. Vieną balandžio rytą Šusteris 
pats ten nuvažiavo ketindamas susirasti pamainą idiotui, ne- 
seniai mirusiam nuo priepuolio, ištikusio kepant velykinius 
pyragus. 

Jis niekada nepamirš scenos, pasitikusios jį rūsyje: berniu- 
kas sėdėjo prirakintas grandine prie kablio sienoje lyg žvė- 
ris. Šalia jo stovėjo medinė lėkštė su maisto atliekomis - to- 
kių vienuolyne net kiaulėms neduodama. Pakratai, ant ku- 
rių jis sėdėjo, buvo prisigėrę išmatų. Smirdėjo taip baisiai, 
kad net utėlės laikėsi atokiai. Šusteris buvo matęs išsigimė- 
lių, - Venecijoje, kur per karnavalą jie eidavo atskira grupe, 
ir Egėjo jūros saloje, kur graikai ištremdavo savo bedalius, — 
bet niekada tokių baisių. 

— Kodėl jūs laikot jį prirakintą? - paklausė Šusteris. 

— Jis gąsdina kitus globotinius, - atsakė sargai. 

Bet kažkas Šusteriui bylojo, kad jie patys bijo berniuko. 

Kol jie nuėmė grandinę, jis klausė save, kokių planų galė- 
jo turėti Viešpats, duodamas gyvybę tokiam savo kūriniui. 
Kūnas buvo taip gamtos sudarkytas, kad iš pradžių jis nepa- 
stebėjo muštinių ir pjautinių žaizdų, randų, pūlingų nuo- 
"trynų, paliktų taip giliai įsirėžusių kojų pančių, kad bemaž 
matėsi kaulas. Jis suprato, kad berniukas kas dieną mušamas, 
ir galvodamas apie tokį žiaurumą taip persigando, jog nesą- 
moningai sukalbėjo „Sveika Marija“. 

— Kuo tu vardu? - sukuždėjo jis tamsoje. 

Bet berniukas tik papurtė galvą. Ėmęs klausinėti apie jo kil- 
mę beprotnamio vadovus, Šusteris turėjo pripažinti, kad nie- 
kas nieko tikra nežino. Kažkoks klajojantis varkalys atradęs jį 
leisgyvį iš bado ant kelio netoli Breslau ir pasiuntęs prieglau- 
don. Išvydęs berniuką neturint ausų kriauklių, Šusteris nu- 
stebo, jog; šis apskritai ką nors girdi, bet vėliau, išryškėjus vai- 
ko muzikiniam talentui, nusprendė, kad kurtumas nevisiškas 
ar bentjau neįgimtas. Galbūt šis defektas netgi naudingas: ber- 
niukas tarytum girdi tai, ko kiti neįstengia suvokti. 


Kol minia prie vienuolyno vartų vis augo, Šusteris kone va- 
landą vienas šnekėjosi su savo Dievu, o pokalbį baigęs ir nė 
per aguonos grūdą nepagudrėjęs, liko sėdėti prie studijų sta- 
lo. Išsiblaškęs jis vartaliojo „Legenda Aurea' *, knygą, į kurią 
gilinosi pastarąjį mėnesį, paskui atsidusęs padėjo ją į šalį ir 
priėjo prie lentynos. 

Valandėlę Šusteris stebeilijo į nugarėles ieškodamas vei- 
kalo, galinčio atitraukti mintis nuo pastarojo meto įvykių. Liu- 
dolfo Saksoniečio „Baltasis Kristus , Tomo a Kempio „Apie 
Kristaus sekimą“... Bet nespėjus nieko išsirinkti, jį vėl įveikė 
nuovargis. Jis atsisėdo ant gulto ir ėmė apžiūrinėti kuklią ce- 
lę - stalą, suolelį, krucifiksą ant sienos. 


* „Auksinės legendos“ - šventųjų gyvenimų ir žygdarbių legendos, XIII a. 


surinktos Jakobo de Voraženo. 

Iš koplyčios jo ausis pasiekdavo vargonų garsai. Grojo ber- 
niukas, bet kai pasigirdo varpų skambesys, kviečiantis vaka- 
rinei maldai, jis niekaip negalėjo suvokti jo: prim, ters... net 
nežinojo, kelintą kartą skambina. 

Jis priėjo prie lango. Nuokalnėje už lauko virtuvės būriai 
žmonių sėdėjo laukdami berniuko pasirodymo. Daugiausia 
jaunos moterys, bet netrūko senukų ir invalidų, tikinčių, jog 
berniukas ne tik turi pranašo dovaną, bet ir moka išgydyti 
visokius negalavimus. Prie šulinio žaidė vaikai. Kiek žemiau 
paupy ganėsi palaida karvė. Kai kurios valstiečių šeimos bu- 
vo atsinešusios pintines su maistu. Prekeiviai siūlė iš būde- 
lių alaus ir riestainių. Pastarąjį mėnesį vienuolynas virto tar- 
si piligrimystės vieta. 

Šitie žmonės, pamanė Šusteris, jusdamas, kaip sprandu teka 
prakaitas, nepriima transcendentinio Dievo, jie reikalauja ste- 
buklo, kad įtikėtų. Bėgant metams žvelgdamas į gėles, upę, 
medį, jis pats patirdavo, kaip siela jungiasi su dievybe. Ameri- 
koje jis girdėdavo Dievo balsą džiunglėse, regėdavo kūrėjo 
planą termitynuose, jaguaro akyse, gvaranių žavėjimesi mu- 
zikos instrumentais. Bet šitie žmonės visiškai nemoka pajusti 
Dievo medyje ar įžiūrėti dangaus karalystės upėje. Medyje jie 
mato tik lentas sandėliui, upėje - tinklus ir Žuvis, o apsėtame 
lauke - duonos kepalą. Juos turi išmokyti skaityti ir rašyti arba 
penėti nederliaus metais, nes tik mokėjimu prisitaikyti ir prak- 
tišku darbu jėzuitai laimi sielas tikėjimui. 

Stovėdamas prie celės lango, jis taip krūptelėjo, kad vos 
nepargriuvo išgirdęs savyje aiškesnį nei iki tol vaiduokliš- 
kąjį balsą. 

Henrieta, ištarė šis. Tik vieną žodį: Henrieta! 


Bandydamas susieti įvykius, vykstančius prieš akis vienuo- 
lyne, su prieš pusę Žmogaus amžiaus pasaulio pakrašty įgy- 
ta patirtim, Šustėris pastaruoju metu vis dažniau prisimin- 
davo jaunystę. Istorija prasidėjo tuoj po dvyliktojo gimta- 
dienio, kai jis, ketindamas tapti vienuoliu, atkako į jėzuitų 

ordiną Cherese, Ispanijoje. Tai atsitiko valdant Burbonams, 
ir kadangi Šusteris pasirodė esąs muzikalus, nuspręsta, jog 
jis mokysis kantorium ir vargonų meistru pas garsų vienuolį 
muzikantą Santjagą Kasteloną, žymiausią to meto vargoni- 
ninką. Per noviciatą, nuvargintas vienuoliško gyvenimo mo- 
-notonijos, jis užsirašė dirbti misionierium ir Ost Indijos fre- 
gata buvo pasiųstas į Ispanijos valdas kitapus vandenyno. Bet 
ne vienas: kartu plaukė išardyti vargonai, ordinui dovanoti 
Ferdinando IV tikintis, kad jie padės atversti į tikrąjį tikėjimą 
paskutinius gvaranių karius, - visas dvylikos balsų dramblio 
kaulo klaviatūros bei paauksuoto fasado komplektas. 

Šusteris niekada nepamirš to gegužės vakaro, kai per mu- 
sonų sezoną upiniu laivu jis atkeliavo į Asunsjoną ir buvo 
priplukdytas prie kranto girto valtininko, tarškėjusio tokiu 
ispanų ir indėnų kalbų kratiniu, kad jis veik nesuprato nė 
žodžio; nepamirš deginančio vėjo, įkaitusių dulkių ore, smar- 
vės iš pelkės, kur buvę vergai gyveno lūšnose ant polių. Šu- 
nys ir grifai pešėsi dėl atliekų atvirose kloakose. Tarp veži- 
mo ratų šmaižiojo žiurkės, kai jis dardėjo į jėzuitų vienuoly- 
ną drauge su tėvu Zepu, senu kameriniu muzikantu iš Vie- 
nos rūmų kapelos, - pasiremdamas savo keturių dešimtme- 
čių patirtim, jis turėjo išmokyti Šusterį sielų gaudymo meno, 
kai muzika turėjo būti graibštas. 

Šusteris mieste praleido penkias naktis, kol vargonai bu- 
vo perkrauti į mažesnį upinį laivą, o jis pats pailsėjo po kone 
tris mėnesius trukusios kelionės: iš pradžių pasato išpūsto- 
mis burėmis per Atlantą, vėliau - su mulų vilkstine iki paties 
ispanų Amerikos centro - dieviškojo Paragvajaus. 

Jam rodėsi, kad jis atsidūrė kitoje planetoje. Būdamas no- 
vicijum niekada nepasiilgdavo namų, bet tas ilgesys, kurį pa- 
juto dabar, - asketiškų vienuolyno patogumų, įprastos mal- 
dų tvarkos, taktiškų Santjago de Kastelono paskaitų apie var- 
gonų harmoniją, - buvo stačiai nepakeliamas. Moskitai pa- 
vertė jo naktis niežulio pragaru. Dienomis jis ėjo iš proto nuo 
karščio. Maitų ir lavonų smarvė, puvėsių dvelksmas iš pel- 

kės atėmė bet kokį apetitą. Miestą su jo begaliniu skurdu, 
ligoniais ir mirštančiaisiais grioviuose jis vaizdavosi lyg pra- 
garo prieangį. Ispanus džiunglės irgi pavertė laukiniais, o 
indėnų būgnijimas ir ekstaziški šūkalojimai pripildė jo nak- 
tis košmarų. Sėsdamas su tėvu Zepu į laivą, kuriuo jie Apos 
upe turėjo nusigauti į pirmykščius šiaurryčių miškus, Šuste- 
ris baiminosi niekada nebeišvysiąs Senojo pasaulio, nes vis- 
kas - miestas, džiunglės, žmonės - tarytum pranašavo nelai- 
mes, laukiančias gyvenimo gale. 

Pirmomis dienomis, sėdėdami denyje po brezentiniu sto- 
geliu, jie vis dar matydavo kaimus ir juose verdantį gyveni- 
mą. Prie lieptų supdavosi pririštos valtys. Palei lūšnas stovė- 
davo prijaukinti šarvuočiai. Pakrantėmis lakstydavo ir jiems 
mojuodavo nuogi vaikai. Lagūnose nesigėdydamos maudy- 
davosi nuogos moterys. Bet ketvirtą dieną žmonės staiga iš- 
nyko, ir visą likusį kelionės laiką jie matydavo vien kaima- 
nus, besišildančius smėlio seklumose ir pražiotais nasrais gau- 
dančius plaštakes. 

Po trijų savaičių jie pasiekė tikslą - misiją Konsepsjono pro- 
vincijoje, į vakarus nuo sudūlėjusio Marakajaus kalnų ma- 
syvo. Ją sudarė kelios medinės bananų lapais dengtos lūš- 
nos ir grubiai nutašytų palmių rąstų bažnyčia, apsupta džiun- 
glių. Tuo metu Šusteris jau buvo netekęs trijų kilogramų, o 
jo lininiai marškiniai supuvę nuo drėgmės. 

Kunigas, tėvas Leanderis, pasitiko juos ant kuolų įreng- 
toje prieplaukoje. Kiek aukščiau šlaite po spalvingu balda- 
kimu stovėjo grupelė indėnų, laikančių, kaip iš pradžių 
dingtelėjo Šusteriui, pučiamuosius vamzdelius šaudyti už- 
nuodytomis strėlėmis. Bet, kunigui aprodant misijos pasta- 
tus, laukiniai staiga užgrojo keturbalsę pjesę, madingą Eu- 
ropoje prieš keletą metų, - paaiškėjo, kad tariamieji ginklai 
iš tikrųjų yra fleitos. Jis netikėjo savo ausimis. Tai tarytum 
prieštaravo visiems gamtos dėsniams - išgirsti muziką šita- 
me paskutiniame krikščionybės forposte! 

Vargonus iškrovus upinis laivas vėl išplaukė į Asunsjoną 

su dvidešimt keturių indėnų irkluotojų komanda; jiems su- 
mokėta degtine. Instrumento dalys buvo sveikos, tik parū- 
dijo keletas apkalų. Milžiniškose dėžėse gulėjo riukpozity- 
vas, mediniai manualai, hauptverkas, brustverkas ir oberver- 
kas, vamzdžiai, pedalai ir du tuzinai itališkų alyvmedžio 
dumplių, kurios po kelių savaičių išpūs vamzdžiais labiali- 
nius garsus, ir šie nuaidės per džiungles nustelbdami karingą 
papūgų čirškesį ir išbaidydami rėksnes beždžiones. Šusteriui 
netrukus turėjo sukakti dvidešimt metų, bet dabar, sėdėda- 
mas ant dėžių su florentietiškais bosiniais vamzdžiais šešėly- 
je, krintančiame nuo apgriuvusios koplyčios, kurios verando- 
je, sulipę į hamakus ir pasidėję ant krūtinės lankus, nuogi lau- 
kiniai miegojo pogulio, ir stebėdamas, kaip nelyginant žalias 
medžiotojas iš visų pusių sėlina džiunglės, jis suprato, kad pra- 
gyventi metai nėra savaime suprantamas daiktas... 

Už dešimties kilometrų nuo misijos prasidėjo paskutinių 
gvaranių karių kontroliuojama teritorija. Kone prieš tris am- 
žius pirmieji jėzuitai ėmė vilioti laukinius iš miško. Indėnai 
gvaraniai mėgo muziką: juos stačiai apžavėdavo spinetų, 
smuikų ir pučiamųjų instrumentų garsai. Kalbėta, kad kai ku- 
riuos pagauna transas nuo ispaniškų trimitų, o kai kurios gen- 
tys misionierius palaikydavo dievais, nes jiems pakluso instru- 
mentai, kurių garsų nemokėdavo pamėgdžioti jokia džiun- 
glių būtybė. Su muzika, kaip masalu, ir su pažadais išmokyti 
laukinius groti instrumentais, nusileidusiais, jų manymu, tie- 
siai iš rojaus, jėzuitams pavyko juos pakrikštyti ir įkurti upių 
krantuose šimtus pavyzdinių kaimų. 

Didžiulės džiunglių sritys buvo iškirstos ir paverstos der- 
lingais laukais. Kiekvienas kaimas turėjo savo indėnų orkest- 
rą, dažnai puikų, nes laukiniai iš prigimties buvo labai muzi- 
kalūs. Paragvajaus upės žemupy gyvenvietės išaugo į mies- 
telius. Jiems visiems vadovavo misionieriai jėzuitai, tokie kaip 
tėvai Zepas ar Leanderis, drąsūs vyrai, nebijantys nieko, iš- 
skyrus savo abejones per antgamtiškas perkūnijas. Pabėgu- 
sių vergų medžiotojų, mameliukų, į misijų teritoriją neįsi- 

leisdavo. Luji Blano ir Karlo Markso idėjų, atsiradusių Euro- 
poje po šimto metų, užuomazgos išsirutuliojo Muzikos vals- 
tybėje kitapus vandenyno - gyvenvietėse nebuvo privačios 
nuosavybės: visą turtą indėnai dalydavosi bendrai. 

Šusteris turėjo užduotį sumontuoti didingą instrumen- 
tą, kurio harmoninė jėga pritrauktų prie Dievo paskutines 
laukinių sielas, ir jis ėmėsi darbo su pasiaukojimu, įkvėptu 
iš dalies Dievo, iš dalies dykrų baimės. Antrą savaitę po at- 
vykimo jis liepė tuzinui indėnų, kanojomis atplaukusių iš 
gyvenvietės upės žemupy, - už maždaug dienos kelio, — 
iškirsti keturių kilometrų džiunglių taką iki plynaukštės. Jie 
naudojosi mačetėmis taip pat sumaniai kaip ir styginiais in- 
strumentais, kuriais vakare perteikdavo žvaigždėto dangaus 
didybę, taip pat vikriai kaip gaudydami papūgas; jas laiky- 
davo nendrių narveliuose ir pardavinėdavo vokiečių pir- 
kliams. Šusterį stebindavo jų melodingos dainos ir tai, kaip 
jie išsitepliodavo veidus raudonos žievės dažais, kad atbai- 
dytų piktąsias džiunglių dvasias. Bet klausinėjami apie lau- 
kinius indėnus, neva gyvenančius kažkur netoliese, jie tik 
paslaptingai nusišypsodavo. 

Tako gale jis liepė iškirsti aikštelę. Kai kurios vargonų da- 
lys buvo tokios sunkios, kad baisu nešti, nes galėjai išmesti, 
ir Šusteris ilgai suko galvą, kol tėvas Zepas pasiūlė ridenti jas 
neišpakuotas iš dėžių ant rąstų, o skardžiuose tempti virvė- 
mis ir skrysčiais. Dar savaitės prireikė, kol indėnai atgabeno 
visas dalis ir, Šusterio prižiūrimi, surinko vargonus po dem- 
blių stogu. Indėnai nebeprisilietė prie savo instrumentų: jie 
tyliai tupėdavo miško pakrašty baidydami moskitus palmių 
lapais, ir jų tylėjimas buvo toks grėsmingas, kad Šusteriui 
per nugarą bėgiodavo šiurpuliai. 

Kažkur čia, pasislėpę už žalios džiunglių sienos, srityje, šim- 
tus metų vicekaralių žemėlapiuose žymimoje balta dėme, gy- 
veno paskutiniai laukiniai kariai gvaraniai. Asunsjone Šuste- 
ris girdėjo prasigėrusius metisus pasakojant apie kerus, išva- 
rančius iš proto net labiausiai užsigrūdinusius kareivius, apie 

laukinius, konservuojančius žmogieną medgyvačių nuodais 
ir kepančius ant laužo misionierių širdis, paskanintas ait- 
riosiomis paprikomis. Jis netikėdavo šiais plepalais, nors 
naktimis, kai džiunglės prisipildydavo daugiaprasmių gar- 
sų, pamiškėje žibėdavo jaguarų akys, o nuo upės sklisdavo 
skenduolių raudos, jį apnikdavo abejonės. 

Tą pačią dieną, kai vargonai buvo surinkti, indėnai staiga 
pranyko. Šusteris negalėjo paaiškinti, kaip tai įvyko: kai jis 
apsidairė aikštelėje, jų nebebuvo, tarytum džiunglės būtų prari- 
jusios. Tėvas Zepas grįžo į Asunsjoną sutikti delegacijos iš 
Vatikano, o Leanderis buvo misijoje su dviem maliarija susir- 
gusiomis moterimis. Jis klausėsi papūgų tarškesio, vabzdžių sim- 
fonijos, keisto spragsėjimo džiunglėse, nepaliaujamai augan- 
čiose ir mirštančiose džiunglėse, ir kaip tik tada, akimirką su- 
krėstas kūrinijos didybės, jis atsisėdo prie vargonų ir užgrojo. 

Grojo keletą valandų nesustodamas, kojomis be perstojo 
pumpuodamas orą, improvizavo manualais, labialiniais ir lie- 
žuvėliniais balsais, virštoniais - fugas, choralus, menuetą. Mė- 
gino įsivaizduoti, kaip šis keistas daiktas atrodo iš džiunglių 
slėptuvės akims, galbūt niekada neregėjusioms baltojo žmo- 
gaus. Keistas sostas ar riaumojantis žvėris, apžergtas Žmo- 
gaus, kaip paskutinę Apokalipsės valandą? Kai jis sustojo, 
jau buvo sutemę, bet džiunglėse tvyrojo keista tyla; net cika- 
dos pagarbiai nuščiuvo. 

Šusteris atsiklaupė ir sukalbėjo visą rožinį, o paskui, pati- 
kėjęs savo likimą Dievui ir numalšinęs troškulį puodeliu me- 
lasos, užmigo tarp dviejų anakardžių ištemptame hamake. 

Kai atsimerkė, jau švito, medžiuose meilės serenadas ply- 
šojo rėksnės beždžionės. Jis atsikėlė, vėl atsiklaupė ir pasi- 
meldė prašydamas Dievą jėgų baimei įveikti. 

Pamiškėje aplink vargonus sėdėjo grupė nuogų indėnų 
gvaranių su pučiamaisiais vamzdeliais rankose. 


Tas rytas prieš šešiasdešimt metų įstrigo Šusterio sąmonėje 


su tokiomis ryškiomis detalėmis kaip nė vienas vėlesnis prisi- 
minimas. Nuolatos kovodamas su slaptu patogumų ilgesiu, 

jis išgyveno džiunglėse veik penkiolika metų. Ilgainiui tapo 
jėzuitų misijų legenda, įkūrė keturias pasiturinčias gyven- 
vietes, iš kurių didžiausia turėjo tris tūkstančius sielų, ir taip 
tobulai išmoko laukinių kalbą, kad net buvo paskirtas reda- 
guoti dvitomio žodyno, sudaryto kongregacijos pageidavi- 
mu, kurio visi žodžiai, net tolimiausių tarmių, buvo transkri- 
buoti ir išversti į lotynų kalbą. 

Ištverti gyvenimą šiame tolimiausiame krikščionybės for- 
poste galėjo tik Šusterio kūno sudėjimo žmogus. Jis atlaikė 
dvi choleros epidemijas, kruviną indėnų sukilimą, užleistą 
skorbutą, tropinę karštligę, varginusią ištisą mėnesį, keturis 
nuodingų gyvačių įgėlimus ir pusės metų vergiją pas ma- 
meliukus, kai paskutinė jo įkurta gyvenvietė buvo sudegin- 
ta iki pamatų ir jis pasirinko nelaisvę kartu su laukiniais, — 
juos mylėjo taip karštai, kaip būtų mylėjęs savo vaikus, ku- 
rių likimas jam nelėmė turėti. Kai jėzuitai pamažėle buvo pri- 
versti pasitraukti iš tos valstybės, kuriai jie atnešė šviesą ir 
kurią taip rūpestingai ir nesavanaudiškai globojo, jį apėmė 
begalinė neviltis. Ištroškę valdžios karaliai išvarė juos iš Ter- 
ra Divina pirmykščio miško vidury, atmetę jų pastangas at- 
kurti rojų iš naujų Žmonijos genealoginio medžio ūglių - in- 
dėnų kilmės Adomo ir Ievos. 

Ir vis dėlto Šusteris neabejojo, kad kažkas sieja berniuką 
su laukiniais, tarp kurių jis praleido jaunystę; štai kodėl tą 
karštą rugpjūčio vakarą, praleidęs maldos valandas ir su ne- 
rimu klausydamasis keisto, jau ėmusio kamuoti vaiduokliš- 
ko balso, jis mėgino nustatyti galimą ryšį. 

Pradėjo nuo berniuko. Pirmas įvykis, liaudies išaukštintas 
kaip stebuklas, pasitaikė piemeniui Dytmarui Fromui - jis 
tvirtino, jog, jam užtekę žvilgtelėti į berniuką, kad suprastų, 
kur ieškoti pasprukusios avies: dauboje, mat ji ten nuklydo, 
kai jis, apleidęs piemens pareigas, užėjo aplankyti pažįsta- 
mos mergaitės. | 

— Aišku kaip ant delno, - pasakė jis. - Aš spygsojau į šią pa- 
baisą tetrokšdamas rasti savo avelę, ir ūmiai man atsivėrė akys! 

Kiek vėliau vienas valstietis su berniuko pagalba surado 
prieš trisdešimt metų prapuolusį sidabrinį dubenį. Paprastų 
paprasčiausiai priėjęs prie vaiko ir staiga išvydęs viziją. Vals- 
tietis buvo pats užkasęs dubenį obelyne per kažkurį karą, 
siautėjant plėšikams, bet paskui užmiršęs tą vietą. Jis prisie- 
kinėjo berniuką parodžius jo vidinėms akims tikslią lobio vie- 
tą, saugomą Švenčiausiosios Mergelės su auksiniu skeptru 
rankoje ir mechaninių drugelių aureole, spindėjusia taip 
smarkiai, kad akimirką jis apakęs. 

Viena moteris, Konstantina Paul, - Žinia, pagarsėjusi kaip 
isterikė, - manė berniuką esant savotišku veidrodžiu, kuria- 
me kiekvienas matąs savo nepažįstamą Aš. Ji pati sakėsi išsi- 
gydžiusi nuo neaiškios širdies ligos — tik atsisėdusi prie vie- 
nuolyno vartų ir pasiklausiusi, kaip jis griežia vargonais. 

— Berniukas man padėjo pažvelgti į savo sielą, - pasakojo 
ji kaimo kunigui. - Telaimina jį Dievas! 

Ir daugiau žmonių tvirtino berniuką esant mesmeristu ir 
gebant įžvelgti kitų mintis; per atstumą jis išgydęs juos nuo 
įvairiausių negalių: dantų skausmo, ūžimo ausyse, bjauraus 
burnos kvapo, vidurių užkietėjimo, šlubumo, silikozės ir net 
aklumo, nors pastarasis atvejis Šusteriui ne be pagrindo kėlė 
abejonių. 

Labiausiai jis nerimavo dėl novicijų. Berniukui atsiradus 
vienuolyne, jų pradingo net septyni. Vienas kategoriškai iš- 
dėstė, kad Dievas - viršūnių išmonė masėms engti ir kad pa- 
siaukojama Kristaus mirtis - grynas mitas, nes nukryžiuotas 
buvęs kelių plėšikas, o Galilėjos dailidės sūnus, kuriuo įtikė- 
ję jie sukūrę savo melagingą religiją, su motina pabėgęs į Si- 
riją, tai paliudijęs apaštalas Paulius, tuomet dar vardu Sau- 
lius, sutikęs Jėzų kelyje į Damaską. 

Šusterį jaudino tai, kad novicijus prieš savo išsišokimą ko- 
ne visą savaitę praleido su berniuku vienas, mokė jį pagalbi- 
nių virtuvės darbų, kuriuos, beje, tasai dirbo kojomis. 

Kitas per išpažintį atvirai pasisakė nepajėgiąs laikytis skais- 
tybės įžado, o dar du ėmė ir pradingo nepalikę jokio pasi- 
aiškinimo. 

Sklido gandai, kad berniukas apsėstas velnio, ir keletas 
vyresnių vienuolių savavališkai nusiuntė pas Kipenbergą 
patikėtinį su prašymu, kad šis, laikydamasis vienuolyno tai- 
syklių, grąžintų „velnio išperą“, kaip jie vadino vaiką, prie- 
glaudon. Dar kitus ištikdavo nepaaiškinami ašarų priepuo- 
liai: vidurnaktį kuris nors prabusdavo dormitoriume ir im- 
davo klaidžioti koridoriais garsiai kūkčiodamas ir melsda- 
mas Dievą atleisti nežinomą nuodėmę... 

Tokios tat mintys sukosi Šusterio galvoje ieškant sąsajų tarp 
įvykių vienuolyne ir savo jaunystės Amerikoje, kai staiga, 
tarytum viską supratęs be žodžių, jis prisiminė tą prieblan- 
dos valandą prieš keturiasdešimt penkerius metus, kai sto- 
vėjo prieš kažkokį Tihuaną, arba Chuaną, kaip vadino ispa- 
nai. Tai buvo žiniuonis iš vieno šiaurės kaimų, aklas nuo gi- 
mimo, žadėjęs išgydyti Šusterį nuo dizenterijos, vienodais 
laiko tarpais vargindavusios jautrų europiečio žarnyną. 

Patirtis Šusterį išmokė neniekinti indėnų gydymo meno, 
išaugusio iš džiunglių būtinybės, karštligiškos gyvačių įgėli- 
mų tikrovės, deginančių nuodingų augalų dyglių, vampyrų 
kraujo troškulio ir parazitų alkio, todėl jis susirado žiniuonį 
suviliotas gandų, neva šis galįs išgydyti visas ligas, išskyrus 
tas, kurias su išskirtinėmis jų kančiomis atsivežė į žemyną 
patys ispanai.' 

Šusteris susirado žiniuonį prie lūšnos, kurią nuo viso kai- 
mo skyrė asavynas. Nors ir aklas, Tihuanas kažkaip jį paste- 
bėjo. Stulbinamai orientuodamasis erdvėje, jis paėmė Šuste- 
riui už parankės ir įsivedė į lūšną. | 

Gulėdamas ant žemės, Šusteris stengėsi nepastebėti ke- 
leto susiraukšlėjusių galvų, kažkada nušniotų genties 
priešams ir spoksančių iš palubės įžeistomis minomis. Prie- 
temoje jam atrodė, kad žiniuonio akys žiba savaime. Žiniuo- 
nis sumurmėjo užkeikimą paminėdamas Dievo Motinos 
vardą ir džiunglių dvasias, kurios, indėnų nuomone, Šus- 
terį apnikusios legionais. Šusteris užsimerkė tarytum už- 
hipnotizuotas. 

Jis niekad taip ir nerado tinkamų žodžių apsakyti tam, ką 
patyrė tą dieną, nerado jokių raiškos būdų, kaip pavaizduo- 
ti tą keistą kelionę į save patį. Vėliau Šusteris pasakos, jog jis 
tarytum pavirto vėjeliu ar skersvėju ir, įvykus gastroskopi- 
niam stebuklui, buvo įsiurbtas į savo burną, - karštą drėgną 
"urvą, kur it nugaišęs banginis žlagsojo išburkęs mėlynas lie- 
žuvis, - paskui nuslydo raukšlėta stemplės šachta ir pasijuto 
plevenąs virš kilsuojančios, pleškenančios jūros. 

Tai buvo tiesa. Jis nusileido į savo skrandį, regėjo batatų ir 
kukurūzų paplotėlių gabaliukus, ką tik suvalgytas upines mi- 
dijas, plaukiojančias paviršiuje lyg aptirpusias lytis, ir, savo nuo- 
stabai, niurktelėjęs į dvokiančią klampynę, tokią drumzliną, kad 
veik nieko negalėjai įžiūrėti, atsidūrė nuotake, kunkuliuojan- 
čiame srutų šuliny, kur, kaip jis suprato, prasideda storoji žar- 
na. Keliaudamas šituo vaiduoklišku tuneliu nelyginant ilga gy- 
vatės išnara ar kruvinomis katakombomis, sprausdamasis per 
nuolatos užgriūnančias kūno atmatų lavinas, pro pulkus para- 
zitų, įsikabinusių į žarnų sieneles, jis savom akim išvydo, kaip 
Tihuanas stebuklinga jėga juos atranda ir sunaikina. Ir taip va- 
landa po valandos, mylia po mylios jis vinguriavo neapsako- 
mai dvokiančiu tamsiu ir kruvinu tuneliu, kol šis susiaurėjo su- 
spaustas konvulsijų, sukrėstas seisminių savojo kūno bangų, ir 
jis išlėkė atgaliniu keliu į Tihuano lūšnos prietemą. 

Be galo sukrėstas Šusteris vargais negalais atsiklaupė. Pa- 
sitrynė akis ir vėl užsimerkė pamanęs, kad atsipeikėjo iš ha- 
liucinacijos. Bet tai, ką jis patyrė, tik sustiprino įtarimą, kad 
žiniuonis tyčia mėgino jį išvesti iš proto atsikeršydamas už 
kolonizatorių nusikaltimus, nes kažkuriuo savo sąmonės taš- 
ku labai aiškiai girdėjo jo balsą: Džiunglių dvasios apleido Sus- 
terį, jos nekenčia baltojo Dievo, bet aš jas prikalbinau... už savo 
paslaugas Tihuanas teprašo stuopos degtinės... 

Dvasiškai išsekęs, bet po krūtine aiškiai jusdamas, kad vi- 
duriavimas pagaliau išgydytas, Šusteris atsistojo ir išėjo iš 
lūšnos tyliai melsdamasis šventam Pranciškui Ksaverui, mi- 
sionierių globėjui. 


79 


Štai čia ir yra jų sąlyčio taškas, ūmiai suprato jis tą vėlų 
vakarą Silezijos vienuolyne, - Žiniuonio ir apsigimusio ber- 
niuko. Galbūt Konstantina Paul, ištikta atvirumo priepuolio, 
per išpažintį kaimo kunigui pasakė teisybę: berniukas - kaip 
ir Tihuanas - moka įsiskverbti į sielas, išnaršyti jas ir net min- 
timis su žmonėmis kalbėtis. 


Prieglaudoje praleisti metai Erkiulio Barfuso vos neišvarė iš 
proto. Jis net nesuvokė, kiek laiko ten išbuvo. Tik neaiškiai 
prisiminė aukščiausiojo teismo magistratą fon Kyzingeną, as- 
meniškai uždėjusį jam grandines ir įsakiusį savo vežėjui iš- 
vežti jį iš Kėnigsbergo. 

Taip prasidėjo beprotiška kelionė užsnigtais keliais, jie va- 
žiavo visą savaitę naktimis, jam nedavė nei valgyti, nei gerti ir 
galiausiai švintant leisgyvį iš bado išmetė ant vieno iš Silezijos 
kelių. Jis atgavo sąmonę tik atsidūręs prieglaudos pragare. 

Net įpusėjus gyvenimo rudeniui, jį vis dar kamuos beprot- 
namio prisiminimai, tie gyvi lavonai, slankiojantys salėmis, 
seilėti, rėkiantys, verkiantys, įkalinti savo pritemusios sąmo- 
nės labiau nei rakinamų durų; jei neminėsim klaidžiojančių 
mirusiųjų sielų, gyvenime patyrusių tokių baisybių, kad pra- 
radusios orientaciją jos nepajėgė susirasti kelio į dangaus ka- 
ralystę, kurią, be jokios abejonės, buvo užsitarnavusios. 

Prieglaudoje buvo įvairiausių psichinių ligonių: idiotų, tu- 
rinčiųjų Dauno sindromą, sergančiųjų nuomariu, isterikių, 
tylių ir neramių pamišėlių, taip pat alpstančiųjų ir kenčian- 
čiųjų nuo nervinės karštligės priepuolių. Žmonės ten užges- 
davo lyg užpūsta žvakė. Ne tik visokio amžiaus moterys ir 
vyrai gyveno ir mirdavo už užrakintų prieglaudos durų, bet 
ir vaikai, nelaimingos likimo aukos, niekad negirdėjusios kal- 
bų apie gailestingumą. Kai kurie buvo gimę prieglaudoje — 
vaisius dviejų nusivylusių Žmonių, pradėtas per naktinius 
pasimatymus ant šiaudais pakreiktų grindų. Dar kitų tėvai 
buvo prižiūrėtojai, o motinos - grandine prirakintos prie mo- 
terų skyriaus sienos. 

Septynerius metus jis išgyveno šitame šešėlių pasaulyje, 
galėjusiame paskatinti Dantę sukurti naują šedevrą. Jis nie- 
kad nebijodavo ligonių, nes aplinkoje, kur nesilaikoma jo- 
kių taisyklių, jie atrodydavo veikiau sveiki nei sergantys. Jis 
bijodavo prižiūrėtojų. 

Vieną naktį, prieglaudoje jam gyvenant pirmą mėnesį, jie, 
keršydami už neišaiškintą vagystę, aklai pasirinko auką - de- 
šimtmetę mergaitę. Mušė ją, kol pavargo, lazdomis ir gran- 
dinėmis, mušė, kol visai neteko jėgų, o auka jau seniai buvo 
išleidusi paskutinį kvapą. Tada padarė pertrauką, juokda- 
miesi išgėrė vyno, o paskui toliau pliekė lavoną, kol tasai pa- 
virto skudurų, kraujo, kaulų ir sukapotos mėsos gumulu. Ši- 
tie žmonės viešpatavo paskutiniame pragaro rate, ir Erkiulis 
kiaurai permatė juodas kaip naktis jų sielas. Jie turėjo vie- 
nintelę aistrą - kankinti kitus — ir džiaugėsi, kad vyresnybė 
dovanojo jiems tokią galimybę. Jis suprato, jog tokių žmo- 
nių esama visur, žmonių, sukurtų iš tos pačios tamsios mate- 
rijos, spinduliuojančios blogį, ir stebėjosi, kaip išvis išgyveno 
žmonių padermė - tokie pagedę, jie seniai turėjo sunaikinti 
vienas kitą. 

Toje beprotnamio dalyje, kurioje jis glaudėsi, nevaržomai 
šeimininkavo du broliai Mosbrugeriai. Jaunesnysis, paniu- 
ręs neūžauga, nemokąs kitaip bendrauti, nei nuolatos kriuk- 
sendamas, savo aukas tvatydavo iki sąmonės netekimo. Vy- 
resnysis, rauplėtas tironas dvikovoje nurėžta nosim, įprato 
vogti ligonių maistą. Kalbėta, kad broliai kažkuria proga pa- 
smaugė berniuką pirma jį išprievartavę, ir nors tai tebuvo 
gandas, Erkiulis niekada tuo neabejojo, nes šie žmogaus pa- 
vidalo žvėrys, kaip jis ne kartą įsitikino, galėjo ryžtis bet kam. 

Kai netikėtai išvaduotas Erkiulis, savo nuostabai, atsidūrė 
pasiekiamas kankintojams - įsigilino į kvintų ratą bei tercijų 
panašumus, jis ilgai abejojo, ar nesapnuoja, negalėjo supras- 
ti, kaip liko gyvas. Tik atsitiktinumas, manė jis, aklai jį pasi- 
rinko ir išgelbėjo atsitiktinumas. 

Galbūt jam padėjo ir reta jo dovana, leidžianti numatyti 
žmonių poelgius. Pasitaikydavo, kad jis sužadindavo savo 
kalą, arba įvarydavo niežulį, ir jie, užuot jį mušę ar vogę jo 
valgį, kriuksėdami sudribdavo ant suolo išgerti alaus ar pa- 
"sikasyti tariamai utėlių sukandžiotų vietų. 

Jo gyvybę palaikė ir mintis apie Henrietą Fogel. Prisimi- 
nimai apie mergaitę neleido besąlygiškai kapituliuoti prieš 
beprotybę ir nusilenkti likimui, išpranašautam vos jam gi- 
mus; jis susitarė su savo dalia dėl paliaubų neribotam lai- 
kui, atsisakydamas jos gailestingumo - mirties gailestingu- 
mo. Tomis akimirkomis, kai jis niūriame rūsyje su nuostaba 
jusdavo kiekvieną pulso tvinksnį, kiekvieną skolintu laiku 
gyvenančios širdies susitraukimą, jam pavykdavo išsikviesti 
mergaitės paveikslą. 

Jis spėliodavo, kur ji atsidūrė. Ar vis dar su motina, ar jos 
išsiskyrė? Ar ji paveldėjo motinos profesiją? Turėdavo sau pri- 
minti, kad ji jau ne mergaitė, o moteris, ir vaizduodavosi ją to- 
kią pat gražią kaip seniau, o gal dar gražesnę, jei tai apskritai 
buvo įmanoma. Meilė užpildydavo visus jo sąmonės užkabo- 
rius, dar neužimtus beprotybės. Jis buvo pasiruošęs atsisakyti 
visko, kad tik susitiktų ją bent minutėlę, ir dažnai iš baisaus 
ilgesio užmiršdavo, kokioje baisioje vietoje yra pats. Žinojo, kad 
ji laukia jo, ir gyveno tik vildamasis kada nors ją surasti. 

Jis svajojo pabėgti, nors suprato, kad neįmanoma. Beprot- 
namis buvo saugomas, lyg ten būtų laikomos didžiausios 
valstybinės paslaptys. Jis matė, kaip kiti mėgindavo ištrūkti, 
bet jų pastangos nueidavo perniek net nespėjus įkvėpti lais- 
vės oro: sugauti jie būdavo įmetami į karcerį dvidešimt pė- 
dų po žeme - šios bausmės baisumų nė vienas jų negalėjo 
paliudyti, nes iš ten gyvas niekas negrįždavo. 
mų stiprybe, tamsia aistra, neturinčia jokių ribų. Neapykan- 
ta, suprato jis, kur kas galingesnė gamtinė jėga už retą jo 
dovaną - koncentruotos šviesos pluoštas, ne tik galintis vis- 

ką nušluoti kelyje, bet ir sudeginti patį šviesos skleidėją. Jis 
taip nekentė prižiūrėtojų, kad šios neapykantos jėga prilygo 
nebent jo meilei. Bet jis stengėsi jų neerzinti žinodamas, kad 
yra visiškai priklausomas nuo įgimtos jų gailestingumo sto- 
kos ir kad jiems užtektų pačių prasimanytos dingsties vienu 
taikliu lazdos smūgiu pasiųsti jį mirusiųjų karalystėn. 

Tikriausiai tie metai būtų buvę paskutiniai Erkiulio gy- 
venime, jei nebūtų įsikišęs Šusteris, nes su kiekviena aušra, 
laukdamas neišvengiamų baisybių, jis juto, kaip senka jė- 
gos. Užteko tik užmesti žvilgsnį į aplinką, kad suprastum: 
jie čia laikomi ne norint paslėpti nuo pašalinių akių, kaip 
visais laikais būdavo slepiami bepročiai ir apsigimėliai, - jie 
paprasčiausiai naikinami. Prižiūrėtojai mušdavo juos lig kru- 
vinųjų už menkiausią klaidelę, vogdavo jų valgį, kad kuo 
greičiau nuvarytų į kapus. Šėlstančiuosius laikydavo narvuo- 
se. Kai kuriuos rodydavo smalsuoliams: už grašį jie galėda- 
vo pasižiūrėti pro grotas, kas ten sėdi. 

Paskutinė žiema buvo siaubingai šalta. Kiekvieną rytą ku- 
ris nors iš jų būdavo randamas ant aslos mirtinai sušalęs, stip- 
riai prisispaudęs prie nelaimės brolio, nes tikėjęsis bent tru- 
putėlį sušilti, - kartais su palaiminga šypsena, tarytum bylo- 
jančia, kad mirtis atėjo kaip išvaduotoja, maloniais žodžiais 
kviesdama į puotą dangaus karalystėje, apie kurią gyvi jie 
niekad nebuvo girdėję. 

Erkiulis įžvelgdavo slapčiausias šių žmonijos skeveldrų go- 
das, nes svajonės ir ti oškimai jų neapleisdavo iki paties galo. 
Jie trokšdavo pačių paprasčiausių dalykų: bent sykį sočiai 
pavalgyti ar laisvai įsilieti į žmonių srautą; jis girdėdavo jų 
beprotiškas mintis, jausdavo beviltišką meilės ilgesį, nebylių 
troškimą kalbėti, vasariškos šilumos geismą krečiant šalčiui, 
girdėdavo begarsius maldavimus nežeminti orumo, susekė 
klaikų vienos čekės norą išsimiegoti - ji pateko prieglaudon 
veikiau todėl, kad pastaruosius dešimt metų nesumerkė akių, 
o ne dėl andromanijos ir mergiškos isterijos diagnozės, ku- 
rios prireikė jos atsikratyti panorusiam globėjui. 

Kai tą ledinį Velykų rytą jėzuitai jį surado it šunį prirakintą 
prie sienos, šašuotą ir nusėtą pūliuojančiomis žaizdomis, jis 
nesuprato, ar jam nesivaidena akyse ir ar nepasirodė viena iš 
daugybės savų ar svetimų haliucinacijų, neatsiejamų nuo jo 
kasdienybės. Buvo taip nusikamavęs, kad kai kas jau skaičia- 
"vo likusias jam gyventi dienas, o ir pats ne kartą juto į sprandą 
kvėpuojant mirties angelą, atskriejusį tamsoje pasiimti kokio 
nors vargšelio, užsitarnavusio šią paskutinę malonę. 

Jis suprato, kad tomis dienomis tik noras atkeršyti vertė ir 
toliau plakti jo širdį, vis abejojant, po truputį apmirštant, il- 
ginant pauzes tarp bejėgiškų pulso tvinksnių, ir net prisimi- 
nimus apie mergaitę, kurią mylėjo labiau už viską pasaulyje, 
jis palaidojo dvokiančiuose šiauduose ant aslos, tamsoje, ša- 
lia mirusiųjų, palengva vėstančių nelyginant iš krosnies iš- 
traukta duona. Pašėlusi, iki baltumo įkaitusi neapykanta pa- 
dėjo jam kautis su mirties parankiniais, visų pirma su dviem 
broliais, septynerius jo gyvenimo metus pavertusiais praga- 
ru. Jis nepaliaujamai svajodavo atkeršyti visiems skriaudi- 
kams, sukėlusiems tiek skausmo. Prisiekė, kad jie visi gaus 
pagal nuopelnus. Kada nors jiems bus pateikta sąskaita ir jie 
sumokės su kaupu. 

Tik atsidūręs vienuolyne, jis suvokė, kad košmaras baigė- 
si. Žiūrėjo į savo išsigelbėjimą kaip į atsitiktinumą, laimingą 
logikos spragą - juk vienuoliai turėjo išsirinkti ką nors kitą, 
su visomis galūnėmis, juk jie ketino įkinkyti savo tarnus į 
darbą. 

Muzika tapo tarytum pirmais žaizdų kompresais, ir jis at- 
sidavė jai su visu atgautos laisvės džiaugsmu. Tą popietę, 
kai Julianas Šusteris, vis dar neįsitikinęs, ar jo globotinis iš 
tikrųjų kurčnebylys, ženklais ir gestais parodė jam vargonų 
harmonijos pagrindus, jis suprato, jog muzika neatsiejama 
nuo jo įgimtos dovanos, nes muzika - tai susistemintas sie- 
los gelmių ilgesys. 

Jis girdėjo muziką tose paslaptingose sferose, kur buvo jos 
šaknys. Garsai turėjo minčių atitikmenis, ir jis pajusdavo šiuos 

kaip virpesius, bėgančius jo kūnu. Jis suvokdavo juos ne- 
apolietiškose sekstose — jos priversdavo abatą nerimastingai 
susiraukti prisiminus seniai užmirštas nuodėmes; tonacijų 
vėjarožėje, atitraukiančioje vienuolių dėmesį nuo iškilmin- 
gos dešimtos Sekminių maldos, harmonijose, perskrodžian- 
čiose juos iki širdies gelmių ir sukeliančiose nenumaldomo 
ilgesio virpulį net pačiose smulkiausiose venų galūnėlėse. Jis 
stebėjosi savo pažanga: jis išties girdėjo muziką, - nors ne au- 
simis, o siela, - laisvai išverstą į paslaptingos jo dovanos to- 
nų kalbą, stebėjosi ir tuo stebuklu, kad kojų pirštai neprara- 
do jautrumo per šešetą žiemų, praleistų lediniame rūsyje. Ir 
jis skirdavo muzikai kiekvieną laisvą valandėlę, tebevaromas 
iš proto kraupių prisiminimų, neapykantos prižiūrėtojams, ne- 
apykantos visai žmonijai, nepastebėdamas sumaišties, kurią 
pats sukėlė nenujausdamas, kad kelia vienuoliams abejones, 
kad aplinkinių kaimų valstiečiai jau ima jį laikyti stebuklada- 
riu. Jis griežė ir griežė, ir jį gydė kiekviena meilę šlovinanti 
moduliacija, kiekviena septakorde paslėpta dominantė, pri- 
derinta prie nepaprasto grožio pagrindinio tono, o kiekviena 
įvaldyta chromatinė gama, lydinti jo minčių laviną, sujung- 
davo tolimiausias tonacijas, kuriose skambėdavo tas pats mo- 
tyvas - Henrietos Fogel ilgesys. 


Dar nežinodamas, kad apsigimusio berniuko lemties gijos ne- 
trukus susimegs, vienuolis Šusteris užmigo savo celėje Aukštu- 
tinės Silezijos vienuolyne netoli Heisterbacho kaimo. Minia 
prie vartų vis gausėjo; prie jos prisijungė ir valstiečiai iš toli- 
miausių kalnų kaimų, nes gandai apie stebukladarį jau buvo 
peržengę ribą, už kurios pagunda pereina į masinę isteriją. 

Švintant jį pažadino atkaklus beldimas. Atidaręs duris, jis 
išvydo Kipenbergą, stovintį koridoriuje su naktiniais marš- 
kiniais. 

— Kas atsitiko? 

Abatas buvo mirtinai išblyškęs. Rankoje jis laikė žvakę. 

— Dėl Dievo meilės, paskubėk! Jie šturmuoja vienuolyną! 

Šusteris greitai apsirengė, įsikišo diržo kišenėn rožinį ir su- 
murmėjo gėdingą maldelę prašydamas atleidimo, kad yra 
priverstas praleisti „Tėve mūsų“, pasižadėtą sukalbėti kas rytą 
vos atsikėlus... 

Novicijų dormitoriume viešpatavo visiškas chaosas. Pusnuo- 
giai vyrai bėgiojo į visas puses ieškodami savo daiktų. Šusteris 
girdėjo išgąstingas jų maldas, kažkas kūkčiojo, kažkas raudo- 
jo. Nedaug trūko, kad kiltų panika. Jis dirstelėjo pro langą ir 
nustėro. Apačioj buvo pilna žmonių, purvinų, išsekusių. Pus- 
protės valstietės kumščiais trankė sienas ir duris. 

Šusteris kažkur netoliese išgirdo visais plaučiais šaukiant 
abatą, mėginantį nustelbti triukšmą: 

- Kur berniukas, Šusteri? Mes turime jį paslėpti. Ar nema- 
tot, jie visai sukvailiojo! 

— Ar jis ne savo celėj? 

— Ne. Aš liepiau jį surasti. 

Iš refektorijaus atsklido nieko gero nežadantis dūžtančio 
lango dzingesys. Minia ėmė dar labiau staugti. 

— Jie tučtuojau įsiverš! - dusdamas sušuko abatas. — Ber- 
niukas juos užkerėjo! 

Šusteriui iš kairės kampe spraudėsi jaunas novicijus, dre- 
bėdamas iš baimės ir spausdamas prie krūtinės skapuliari- 
jų*. Toliau koridoriuje susimetė grupelė vaikinų su kastu- 
vais rankose - jie, regis, rengėsi ginti vienuolyną iki paskuti- 
nio kraujo lašo. Bet Susteris greitai susigaudė apsirikęs dėl 
jų tikslų, kai vienas užriaumojo: 

— Kurgi tas velnio išpera? Metas jo atsikratyti visiems lai- 
kams! 

Atsigręžęs į abatą, Šusteris riktelėjo: 

- Jei jo nesudraskys į gabalus valstiečiai, tai padarys mūsų 
broliai. Turime jį kuo greičiausiai surasti! 

Lydimas Kipenbergo, Šusteris išėjo iš dormitoriumo ir pa- 
suko kairiojo vienuolyno priestato linkui. Švito; pro langus 
jis matė kylant saulę virš klintinių kalnų, dar pasaulio kūri- 
mo pradžioje įgavusių snaudžiančių amazonių formą. Kal- 
nų papėdėje liūliavo minia. Žmonių buvo visur, jie apjuosė 
visą vienuolyno pastatą, daužė kumščiais duris ir langus rei- 
kalaudami berniuko, staugė iš susijaudinimo, staugė dėl sa- 
vo skurdaus gyvenimo, dėl vergovės, pažeminimų, duonos, 
įmaišytos su beržų ūglių žievėm, dėl amžino tampymosi su 
vaikais, bado, išbandymų ir kad Dievas per savo išdidumą 
niekad neišklauso jų maldų. Ir jiems, graudžiai praregėjęs 
pamanė Šusteris, išties 1 2ikia berniuko, nes tokia vargana jų. 
būtis, kad jie paskutinę viltį deda į gandą apie stebukladarį. 

Jie nerado jo nei kairiajame priestate, nei virtuvėje. Ap- 
žiūrėjo visus sandėlius, lavatoriumą, užėjo į celę, kur ber- 
niukas paprastai miegodavo, - viskas perniek. Abatui kaktą 
išpylė šaltas prakaitas. Jis atsirėmė į Šusterį ir karštligiškai 
dusdamas sušnabždėjo: 

— Koplyčioje. Aš pamiršau dirstelti į koplyčią. 


* Katalikų vienuolių tunika be rankovių. 

Grėsmingai akompanuojant žmonių taranui, daužančiam 
vienuolyno vartus, jie nuskubėjo koridoriais. Paskutinis už- 
tvankos uždoris, pamanė Šusteris, be kurio pasipriešinimo 
jie būtų negailestingai paskandinti. 

Jie pasuko už kampo ir atsidūrė prieš duris į bažnyčią. Iš 
ten, bemaž nustelbti visuotinio triukšmo, sklido vargonų gar- 
sai, daugiametės nevilties harmonijos, verksminga nelaimin- 
gos meilės melodija. 

Šusteris pravėrė duris ir įžengė į dar didesnę tamsą nei 
koridoriuose. Žmonės kumščiais trankė langus. Visur šmė- 
žavo vaiduokliški veidai pražiotomis burnomis ir karščiuo- 
jančiomis akimis; stūgaujanti minia reikalavo berniuko. 

Jie rado jį ant suolo prie vargonų, užkėlusį kojas ant kla- 
viatūros ir spoksantį prieš save tuščiomis akimis; ir staiga Ju- 
lianui Šusteriui dingtelėjo, kad atskiros patirtys gali liestis, o 
stebuklas — kartotis amžinai, nes, kaip ir tą sykį prieš pusę 
amžiaus Tihuano lūšnoj, jis išgirdo savy vaiduoklišką balsą, 
balsą, kuris persekiojo visą dieną, tačiau dabar jis suprato šį 
balsą priklausant berniukui. 

Padėk man, maldavo balsas, dėl Dievo meilės... aš turiu iš čia 
ištrūkti... 

Šusterį ištiko svaigulio priepuolis, kraujas plūstelėjo iš gal- 
vos lyg ištraukus kamštį, ir jis susmuko ant grindų pilkai nu- 
geltęs tarytum Jėzaus kryžiaus skiedrelė, saugoma vienuo- 
lyno relikvijų skrynutėj. Mat dabar jis labai aiškiai pajuto sa- 
vyje berniuką, pajuto, kaip jis iš nevilties įsitaisė Šusterio są- 
monėje ir skaito net menkiausias mintis taip lengvai, lyg šios 
būtų atspausdintos knygoje. 

- Švenčiausioji Dievo motina, - sukuždėjo jis. - Berniukas 
iš tikrųjų velnio apsėstas! 

Daugiau pasakyti nespėjo, nes atsitiko tai, ko jis labiausiai 
bijojo. Pasigirdo duslus trakštelėjimas, ir vartai neatlaikė. Tai 
buvo lyg Didysis tvanas, prisiminė jis vėliau: rėkiančių ir stau- 
giančių žmonių minia užplūdo koplyčią. Ir kažkur tarp isteriš- 
kų veidų ir mostaguojančių rankų jis išvydo persigandusį ber- 
niuką, sūpuojantį nelyginant plūduras iškeltų rankų jūroje. 

Šeštojo jausmo čiuptuvais ieškodamas paslaptingo asmens, 
kuris kalbėjo su juo pats būdamas nematomas ir dar tokiu, 
be jokios abejonės, provokuojamu tonu... prie pat bažnyčios 
Navonos aikštėje, toje vietoje, kur tuo metu dar aktyvus Die- 
vas užaugino šventai Agnietei plaukus, kad pridengtų jos 
gėdą prieš žmonių minią... tiksliau, tame mažučiame kvad- 
ratinio metro lopinėlyje, kur kankinė, pasak legendos, stab- 
telėjo ir kilniaširdiškai pasiuntė maldą už savo budelius... kaip 
tik ten stovėjo Erkiulis Barfusas... 

Na štai, jaunuoli, ištarė balsas jo viduje, i7 ko taip išsigan- 
dai? Juk pats tuo užsiiminėji nuo ryto ligi vakaro. Begėdiškai lan- 
džioji į žmonių sąmonę, klausaisi jų slapčiausių minčių, naršai 
gyvatiškus atgailos raizginius, knaisiojiesi po širdies kančias, kai- 
tini jų didybės maniją, brauniesi pro dygliuotus menkavertišku- 
mo jausmų brūzgynus, atkapstai jų abejones — ar žemė gali būti 
apvali, jei, kad ir kur žvelgsi, ji atrodo plokščia lyg keptuvė - ir 
atskleidi daugialypį įgimtą jų ribotumą. Jie numirtų iš gėdos su- 
žinoję, jog tu juos šnipinėji; kada nors vis tiek turėsi susitaikyti 
su mintim, kad viskas gali apsiversti, kad atsiras toks žmogus 
kaip aš! 

Jis apsidairė į visas puses tikėdamasis pamatyti jį užkalbi- 
nusį asmenį, bet išvydo tik masę žmonių, kuriems, būdamas 
žemaūugis, vos siekė iki juosmens, - banguojančią minią, čia 
rėkiančią, čia besijuokiančią, verkiančius vaikus, raustančias 
moteris, vyrus kelnėmis iki kelių ir purvinomis ašutinėmis, 
maukiančius vyną iš odinių maišų ir nepadoriai gestikuliuo- 
jančius aktoriams, vaidinantiems ant ratuotos scenos ilgaja- 
me aikštės pakrašty. 

Kas tu? - nervingai paklausė Erkiulis, nežinodamas, ko iš 
tikrųjų nori šis įsibrovėlis: pakenkti jam ar paprasčiausiai pa- 
sismaginti. 

Aš esu to paties molio kaip ir tu, nelaimėli, nes ar galima įsivaiz- 
duoti kraupesnę dovaną už mūsų? Koks įdomumas gyventi, kai nebė- 
ra jokių paslapčių? Išvysti gražią moterį ir pamanai: koks žavus kū- 
rinys! Bet po akimirkos apsinuogina jos supuvęs vidinis pasaulis, 
nesuvokiamos sielos tamsybės, kvailumo ir apmaudo pelkės, kai ji 
pažvelgia į tave su pasidygėjimu. Išvysti mažą berniuką ir pamanai, 
koks nesugadintas žmogutis, bet šis juokingas bandymas sutaurinti 
mažylį baigiasi tuo, kad iš vaikiškos širdelės gelmių pasigirsta ta pati 
sena dainelė: „Kai užaugsiu, būsiu kareivis ir žudysiu ką sutik- 
siu!" Už saldžiausios šypsenos slypi žudikas, už kunigų meilės žmo- 
nėms — panieka ir valdžios troškimas. Mūsų dovana ilgainiui pa- 
daro mus cinikais - neginčijamas faktas... 

Greta stovinti moteris, susitikusi jo žvilgsnį, persižegnojo 
ir pakėlė ant rankų dukrelę, kad apsaugotų nuo reginio, ga- 
linčio užtraukti nežinia kokią nelaimę. Erkiulis pamėgino per- 
skaityti jos lūpas, bet šios krutėjo per greitai, ir jis tik nugir- 
do, it tylų krebždesį, jos mintis: Apsigimėlis... ar šitai neužtrauks 
nelaimės? Alesandras sakė, kad jiems nieko nereiškia žmogų nu- 
žiūrėti... Jis nuramino ją, nuneigė jos baimę, ir moteris atsar- 
giai nusišypsojo netikėtai užlieta harmonijos jausmo, užliū- 
liuota ramybės, kurios šaltinio nepajėgė atspėti. 

Pats matai! - tarė balsas io viduje. Tokie kaip mes visad turi 
spėti žingsniu prasišauti į priekį, praverti užpakalines duris į žmo- 
gaus širdį, skubiai kuštelėti keletą raminamų žodžių ir išnykti, kol 
jie susigaudys mus ten buvus... nes ten užklupti neišvengtume ra- 
ganų laužo ar bent jau beprotnamio, kurio baisumus, jei neapsirin- 
ku, pats esi patyręs... 

Vaiduokliškas balsas nusijuokė, bet nesišaipydamas, veikiau 
taip liūdnai ir užjaučiamai, kad Erkiulis prisiminė Šusterį. 

Ką tu apie tai žinai? - paklausė jis. 

Beveik viską. O ką manei? Kad vienintelis žemėje turi tokių ga- 
bumų? Tokių yra daugiau, nei tau atrodo, sibilių ir minčių spėjikų 

laikai dar nepraėjo, nors švietėjai iš paskutiniųjų stengiasi palaido- 
ti mus gyvus formulėse, o kunigai mielai numarintų. Aš esu vie- 
nas iš aiškiaregių, tarnaujančių teisybei, ir šiek tiek tave pralen- 
kiau, nes tu manęs nematai, nežinai, kas aš toks, o aš tave stebiu 
Jau daug dienų, tiksliau, keletą savaičių: nuo to laiko, kai atvykai į 
Romą lydimas to seno abejojančio vienuolio, nuo tada, kai ėmei iš- 
pūstom akim klajoti po amžinąjį miestą, pirmąsyk tapęs laisvu žmo- 
gum, - laimės kūdiki! 

Scenoje daktaras prikaišiojo jaunajam Pulčinelai jo kvai- 
lumą ir meilės iniciatyvos stoką, o prie Kolombinos, atkišęs 
peilį, sėlino žmogus juoda kauke. Minia žiūrėjo apstulbusi. 

— Malocchio, malocchio - pikta akis! - sušuko kažkas, ir jei 
mūsų herojus būtų galėjęs išgirsti, tikriausiai būtų krūpte- 
lėjęs iš gėdos, pamanęs, jog šis kaltinimas skirtas jam - šeš- 
tajam jo jausmui, vidinei akiai, bet jis suprato, kad žmogus 
iš minios įspėjo Kolombiną, nes jos gyvybei iškilo pavojus: 
užmiršusi visą pasaulio blogį, ji nugrimzdo į prisiminimus 
apie savo mylimąjį, nerūpestinga mina vis kvėpindama jo 
nosinę. 

Žmonės mėgsta teatrą, atsiduso balsas jo viduje, tiesą sakant, 
ir mus jis maitina. Ar niekad neketinai įsidarbinti aiškiaregiu? Pa- 
tikėk, tu juos nustebintum, jie apipiltų tave dovanomis ir pagyri- 
mais, nes niekas taip neglosto žmonėms širdies, kaip jų pačių min- 
čių patvirtinimas jiems palankiu būdu, ypač jei žmogus nuliūdęs 
ar nekenčia savęs labiau už viską pasaulyje. Pritaikyk kur nors sa- 
vo talentus, išpešk iš jų naudos stodamas į mūsų draugiją, šok mū- 
sų Festa stultorum. Nespėsi nė išsižioti, kai tave apibers auksu, 
atsversiančiu tave patį, koks nors debilus kunigaikštis, nes tu pri- 
blokši jį nuostabiomis pranašystėmis, pagrįstomis apgailėtinomis 
jo paties paslaptimis, kurios, jo manymu, niekam nežinomos, bet 
kurias tu permatei iš pirmo žvilgsnio! 

Minia ėmė svaidyti keiksmus į sceną, kur Kolombina, be- 
gėdiškai sužeista peiliu iš nugaros, plūdo nekaltosios krau- 
jais, o verkiantis Arlekinas, spausdamas rankoje durklą, išta- 
rė paskutinę repliką. 

Vargšeli, tarė vaiduokliškas balsas, tu, regis, visai sutrikai. 
Tokia gausybė žmonių, tokia gausybė minčių ir Jausmų sumaišė 
tau galvą... Bet pasisaugok, jaunuoli, tokie kaip tu lengvai patenka 
į sunkią padėtį. O jei pažvelgsi į tavo veidą... kodėl tu neužsidedi 
kaukės, kaip daktaras ar Arlekinas? Išvengtum daugybės panieki- 
nimų ir išgąstingų praeivių šauksmų, be to, būtų lengviau išlaikyti 
inkognito... 

Erkiulis Barfusas dar labiau susikaupė stengdamasis žmo- 
nių jūroje įžiūrėti asmenį, žaidžiantį su juo gūžynių, ir po 
valandėlės išskyrė neaiškias tariamo pašnekovo apybraižas — 
galbūt žmogus leido tai padaryti, nes sumaniau užsklęstos 
sąmonės Erkiulis dar nebuvo sutikęs. 

Jis ieškojo liemens aukštyje, tarp vyrų kojų ir moterų sijo- 
nų, jausdamas, jog jo persekiotojas turi būti ne aukščiau už 
jį, jog šis asmuo arba tupi, arba yra pasilenkęs, kad lengviau 
jį stebėtų. 

Neblogai, pagyrė vaiduokliškas balsas, vis šilčiau ir šilčiau, 
jau kažkas! Beje, ką čia veiki visiškai vienas? Kur tavo globėjas jė- 
zuitas? 

Vatikane, atsakė Erkiulis tuo pačiu dažniu kaip ir jo pašne- 
kovas ir toliau dairėsi aplinkui neprisileisdamas sušvinku- 
sios žuvies tvaiko, arklių mėšlo ir šiukšlių statinių smarvės, 
prieskonių aromato ir malonių kvapų iš gėlių krautuvėlių, 
nekreipdamas dėmesio į kažkokio girto žiūrovo niuksą - šis 
žmogelis tučtuojau įsistebeilijo į kraupią jo povyzą ir persi- 
žegnojo; išjungęs likusius veiksnius keturis savo pojūčius, 
kad niekas netrukdytų ieškoti erzinančio balso savininko. 

Vatikane? Ar bent kiek nutuoki, kokius planus jie rezga ant tavo 
galvos? Tikriausiai nemanai, kad abatas tave čia atvežė šiaip sau, 
be jokio ypatingo tikslo? Tavim dėtas būčiau atsargesnis. O kaip ta 
mergaitė, kurios ieškai, ar susekei jos pėdsakus? Nusiramink, nepa- 
miršk, kad aš iščiupinėjau tavo mintis kaip savo kišenę, juk tu dar 
nemoki jų slėpti. Dvi savaites sekiojau tau iš paskos, o tu nieko 
nepastebėjai. 

O kodėl sekiojai man iš paskos? - nustebo Erkiulis. 

Mane domina tokie žmonės kaip tu. Kaip profesionalą. Aš galė- 
čiau tau padėti pritaikyti tavo gebėjimus. Bet visi turi būti išban- 
dyti. Aš tave patikrinau, atlikau tam tikrus bandymus - norėjau 
pamatyti, iš kokio tu molio. Tikriausiai visa bėda dėl tos mergaitės, 
tu, regis, nepajėgi galvoti apie nieką kitą. 

Ką tu žinai apie Henrietą? - nervingai paklausė Erkiulis. 

Tik tai, ką parodė tavo įkyrios mintys. Beje, kaip pasisekė kelio- 
nė? Tu, kaip supratau, tikras piligrimas. 

Kaip pasisekė kelionė? —- pamanė jis. Kiekviena diena bu- 
vo lyg pirmoji pasaulio kūrimo diena. Nuo to laiko, kai jie 
išvyko iš vienuolyno, nepraėjo nė akimirkos, kad jis nebūtų 
susidūręs su iki tol nepatirtais išgyvenimais. Nepažįstami 
kvapai, kraštovaizdis, kuris keitėsi važiuojant į pietus: lygu- 
mos, upės, milžiniškos Alpės, žmonės, sutikti ar matomi pro 
diližano langelius, spalvos, neįprastų valgių skonis, pinijos 
ir alyvų giraitės, prieblandoje panašios į miegančius žvėris. 
Jį stebino pasaulio didumas ir įvairovė. Bet nematomas jo 
pašnekovas neklydo: tūkstančių tūkstančius kartų jis nu- 
leisdavo savo lotą į žmonių jūros gelmes. Kažkur tenai, že- 
myne, vadinamame Europa, jis tikėjosi atrasti jos pėdsa- 
kus. Kažkur sudėtingame laiko ir įvykių raizginy, jungian- 
čiame Žmones, ji turėjo palikti kokį nors įspaudą, kilpelę. 
Nuo to laiko, kai jie išvyko iš Silezijos, jis gyveno vienintele 
viltimi — atsekti prisiminimus apie ją kitų Žmonių širdyse. 
Juk galbūt kažkas ją matė, seniai ar visai neseniai, nors ir 
vieną akimirką, ir išsaugojo atmintyje vaizdą mergaitės, tos, 
kurios jis be atvangos ieškojo ir kurią mylėjo nepaisyda- 
mas jokių gamtos dėsnių. 

Jis šniukštinėjo po Žmonių sielas, dreifuojančias atsimini- 
mų jūroje, sudužusias sielvarto archipelaguose, pasiklydu- 
sias svajonių jūrlapiuose, - užvažiuojamųjų namų prietemo- 
je, kiaurai perpučiamose palėpėse, kur jie miegodavo vienoj 
lovoj su prekeiviais ir piligrimais, atsitiktinumų pritvinku- 
siose diližanų stotyse, Dievo užmirštuose kaimuose, triukš- 
minguose miestuose, prie miestų vartų, kelio pakraščiuose, 

arklių keitimo tarpustotėse, nenumalšintame žmonių ilge- 
sy, kur lyg deglai staigiai įsižiebdavo skaudūs prisiminimai, 
elgetų gyvenimo istorijose, kurios jam primindavo liūdnas 
melodijas, kai jie tiesdavo rankas į praeivius nugrimzdę lai- 
mingesnėn praeitin - į saulėtus, šiltus, geresnius laikus. Jis 
ieškojo dieną ir naktį beprotiškai vildamasis, kad stebuklų 
laikai dar nepraėjo, bet nerado jokių jos pėdsakų. 

Susiimk, pertraukė jo apmąstymus balsas, liaukis galvojęs 
apie mergaitę ir apsidairyk! 

Erkiulis krūptelėjo. Vaidinimas baigėsi, aktoriai scenoje nu- 
silenkė. Minia pamažu išsiskirstė, ir Romos saulėlydžio švie- 
soje jis išvydo kažkokią būtybę - instinktas jo neapgavo pa- 
šnabždėdamas, kad pašnekovo reikia ieškoti akių lygyje. Sis 
asmuo stovėjo vos už kelių metrų, mostais kviesdamas sekti 
iš paskos. Ir visai nebuvo pritūpęs, kaip spėjo Erkiulis, ar pa- 
silenkęs, kad su nuostaba apžiūrėtų gyvą monstrą, - ne, tai 
buvo berniukas apdriskusiu juodu apsiaustu ir prisidengęs 
veidą Venecijos karnavalo kauke... 


Dar spalio mėnesį vienuolyno vadovybė nusprendė pasiųs- 
ti Erkiulį į Romą, Borgo Santo Spirito, vyriausiąją jėzuitų būs- 
tinę, kad jį apžiūrėtų ypatingasis inkvizicijos demonologijos 
komitetas, po kelerių neveiklos metų vėl atgavęs senuosius 
įgaliojimus. 

Pasak tos versijos, kurią Julianas Šusteris išgirdo iš abato 
Kipenbergo, jie norėjo nustatyti nepaprastų berniuko gabu- 
mų kilmę - ar jie ima peną iš šviesiųjų ar iš tamsiųjų šaltinių, 
o gal juos galima paaiškinti protu, remiantis naujausiomis 
apšvietos idėjomis, kurios po truputį, vienų siaubui, kitų slap- 
tam džiaugsmui, skverbėsi ir į garbingą jėzuitų ordiną. 

Savaime aišku, paties tyrimų objekto nuomonės niekas 
neatsiklausė, o Erkiulis taip džiaugėsi atgauta laisve, kad dau- 
giau niekuo nesidomėjo. 

Tą naktį, kai apylinkių valstiečiai šturmavo vienuolyną Si- 
lezijoje, jis pirmą kartą suvokė savo dovanos galią. Suprato 


98 


taip įsitraukęs į žmonių sielų naršymą, kad šie ėmė laikyti jį 
stebukladariu. Taip pat suprato, kad ne tik laimingas atsitik- 
tinumas sutrukdė miniai sudraskyti jį į gabalus, bet ir drąsiai 
įsikišęs Julianas Šusteris, grasinimais ir pažadais nuraminęs 
įsiaudrinusią minią. Senasis vienuolis antrą kartą išgelbėjo 
man gyvybę, pamanė Erkiulis, ir aš turiu būti jam dėkingas... 

Į Romą jie keliavo daugiau nei mėnesį, iš pradžių pašto 
diližanu per Vokietiją, paskui pėsčiomis ir rogėmis per Al- 
pes ir galiausiai, pasiekę Italiją, ant mulų, parūpintų jėzuitų 
vienuolynų palei senąjį piligrimų kelią. 

Erkiuliui viskas buvo nauja. Visą gyvenimą jis praleido už 
užrakintų durų ir bemaž nieko nenutuokė apie išorinį pasau- 
lį. Nuo to laiko, kai jam sukako aštuoneri metai, jis nepaaugo 
nė vienu centimetru, tačiau atrodė keturis kartus vyresnis, nei 
buvo iš tikrųjų. Jam išdygo smaili barzdelė, skruostai apžėlė 
lūšies žandenomis. Nuo galvos nuslinko paskutiniai plauke- 
liai, bet tankus kailis ant sprando ir nugaros išliko, kaip ir skel- 
tas gyvatės liežuvis ir baisi įduba veido vidury, galinti pergąs- 
dinti labiausiai užkietėjusį kareivą ir iki pat gyvenimo galo 
persekioti jį košmaruose. Trumpomis kojytėmis, rankomis, 
panašiomis į vaistinio augalo šaknis, šiugždančiu plisuotos 
drobės apdaru, pasiūdintu vienuolių prieš kelionę, - nenuos- 
tabu, kad jis traukė aplinkinių žvilgsnius. 

Vieną sekmadienio vakarą, po mišių, Insbruko užvažiuo- 
jamuosiuose namuose basomis kojomis skambindamas ro- 
jaliu, kai pompastišką maršą dešinės kojos pirštais užbaigė 
už širdies griebiančia diskanto trele, jis taip sujaudino muzi- 
ką mėgstantį šeimininką, kad šis apsiverkė lyg kūdikis. Žmo- 
nėms atvėpdavo žiauna išvydus, kaip jis bato nosimi kasosi 
utėlės įkąstą vietą ar, atsisėdęs ant grindų, viena koja užsise- 
ga viršutines nėriniuotų marškinių sagutes, priekabiai Žiū- 
rėdamas į veidrodį kitoje kojoje. Net ir arkliams pabalo akys, 
kai kartą, stovėdamas ant vienos kojos, jis padėjo vežikui pa- 
keisti kibirus su pašaru, o kitą kartą iššukavo jiems uodegas 
šnabždėdamas tiesiai jų sieloms gyvulių kalba. 

Jei jis būtų nešiojęs kaukę, tikriausiai kelionė būtų buvusi 
lengvesnė, - balsas Navonos aikštėje ne be reikalo jį įspėjo. 
Pasitaikydavo, kad jį išvydę vaikai pravirkdavo, ir ne kartą 
Julianui Šusteriui teko panaudoti visą savo autoritetą, kad 
jiems leistų pernakvoti, - užvažiuojamųjų namų šeiminin- 
kai tvirtindavo neturį vietos net kiaulidėje, nors iš tikrųjų jie 
bijodavo užsitraukti Dievo bausmę priglausdami velnio iš- 
perą, ir dar „karnavaliniu kostiumu . 

Panašūs kaltinimai Erkiuliui nebuvo naujiena, bet iki pat 
senatvės, kai sukaupta išmintis jį išmokė ramiai sutikti viso- 
kiausius pažeminimus, jis kiekvienąsyk pasijusdavo įskau- 
dintas įžeidimų, ir šių įžeidimų nuodai kaupdavosi jo širdy- 
je ėsdami ją iš vidaus... 

Viename Tirolio kaime įtūžusi minia jų vos nenulinčiavo. 
Laukdami, kol vežikas pataisys sulūžusią ratų porą, jie nuė- 
jo į aikštę. Buvo ankstyvas rytas. Nėščia moteris prie gėlių 
krautuvėlės, išvydusi mūsų herojų, staiga šaižiai sukliko ir 
apalpusi parkrito ant žemės spyglių lietuje, pasipylusiame iš 
laidotuvių vainikų. Įvykio vieton ėmė plūsti žmonės, ir netru- 
kus juos apsupo itin grėsmingai nusiteikę kaimiečiai, kaltinan- 
tys negimusio kūdikio nužiūrėjimu. Vaisių pardavėjas tvir- 
tino, esą jo prekės supuvusios pintinėse tą akimirką, kai dili- 
žanas sustojęs prie vieškelio, o kažkoks kitas prasčiokas sakėsi 
sapnavęs kaimą ištiksiant baisias nelaimes. Ir vėl juos išgelbė- 
jo Šusteris - parodė dailiai užraitytomis raidėmis surašytą laiš- 
ką, kurį prieš pat kelionės pradžią iš jėzuitų kongregacijos jam 
atsiuntė kardinolas Riveras. Didingu smalkos antspaudu ir sep- 
tyniais įspūdingais spaudais pažymėtas laiškas apsigimusį ber- 
niuką pripažino esant garsiu stebukladariu, globojamu po- 
piežiaus. Ir tik tada minia nenoromis atsitraukė. 

Nepaisant šių nemalonumų, kelionė praėjo sklandžiai, ne- 
susidūrus su vis Žiauresniais kelių plėšikais, retai pasigailin- 
čiais savo aukų, ypač bažnytininkų. Jie įveikė Alpes per pū- 
gą, olimpine galia prilygstančią tai, kuri siautė Kėnigsberge 
tą naktį, kai gimė Erkiulis. Jau leidžiantis į slėnį juos pasiekė 


100 


gandai, kad ši pūga pasiglemžė dvidešimt keturių piligrimų 
gyvybes, kai nuo baisaus vėjo staugimo pasibaidę arkliai nu- 
dardino nuo skardžio devynerias roges. Atsidūrus Po slėny- 
je, vėl stojo vasara, ir Julianas Šusteris parklupdavo prie kiek- 
vienos pakelės koplytėlės pabučiuoti Švenčiausiosios Mer- 
gelės paveikslo. 

Kelionę gadino tik prastėjanti vienuolio nuotaika. Pirmas 
savaites jis buvo visiškai laimingas. Tarytum vėl pajutęs ma- 
lonų jaunystės nuotykių vėjelio dvelksmą, jis šnekėdavosi 
su kitais keliautojais, kortuodavo su vežikais, gerdavo sidrą 
užvažiuojamuosiuose namuose stebėdamasis, kad istorijos 
apie kelyje pasitaikančius pavojus veik nepakito nuo jo jau- 
nystės laikų. Jis džiaugėsi atsikratęs vienuolyno rutinos, troš- 
kaus smilkalų kvapo per ketvirtą dienos maldą, kapų tylos 
refektorijuje, šventos Kipenbergo išvaizdos ir ypač Paskuti- 
nio teismo nuotaikos, viešpatavusios vienuolyne nuo to lai- 
ko, kai ten atsirado Erkiulis. Bet, artėjant prie kelionės tikslo, 
jo nuotaika ėmė gesti, o linksmumą pakeitė nerimas. 

Nuo tos nakties, kai galutinai įsitikino ypatingais savo glo- 
botinio gabumais, Šusteris ėmė į jį žiūrėti visai kitomis aki- 
mis. Instinktas jam bylojo, kad berniuko dovana nesusijusi 
su demoniškomis jėgomis, o yra kažkas kita, nepaaiškina- 
ma. Jis spėjo, kad berniukas vis dar labai susijaudinęs, todėl 
stengėsi jo neišgąsdinti. 

Jis neklydo. Daug laiko praėjo, kol Erkiulis, pamokytas 
liūdnos patirties, įveikė savo įtarumą. Tik ketvirtą kelionės 
savaitę pradėjo kalbėtis su vienuoliu naudodamasis savo ne- 
paprasta dovana. Iš pradžių atsitikdavo retai, bet, augant pa- 
sitikėjimui Šusteriu, Erkiulis atsiverdavo vis dažniau ir daž- 
niau, nors ne taip dažnai, kaip vienuolis to nusipelnydavo. 

Erkiulis žinojo turįs būti dėkingas vienuoliui už savo gy- 
vybę. Todėl jam buvo skaudu matyti, kaip šis kankinasi. 

Vienuolį kamuojančios abejonės gana greitai persmelkė 
visą ligtolinį jo gyvenimą, vienintelį jam pažįstamą gyveni- 
mą, ir jo pasirinkimą, padariusį jį tuo asmeniu, kuriuo jis da- 

bar buvo. Žmogui, visą brandų gyvenimą tarnavusį brolijai, 
tai buvo siaubinga. Šusteris abejojo Dievu, vis rečiau išklau- 
sančiu maldas, išklausančiu taip retai, kad tai panašiau į atsi- 
tiktinumą. Jis įtarė, kad likimas iš tikrųjų jam lėmė kitokį, ne 
vienuolio gyvenimą, kad šio gyvenimo partitūra jau buvusi 
parašyta, bet per nelaimingą atsitiktinumą jis pats, neklau- 
sydamas širdies balso, pasirinkęs kitą kelią, todėl jį ištiksian- 
ti nelaimė. Jį kamavo celibatas, kurį sulaužyti jau buvo per 
senas, kamavo balsai vaikų ir vaikaičių, kurių taip ir nesusi- 
laukė, laimingas juokas šeimos, kurioje būtų galėjęs susenti 
kaip neginčijamas patriarchas giminės dvare tarp Chereso ir 
Sevilijos, - ir vienuolio gyvenimas jam vis dažniau atrody- 
davo skurdus ir beprasmis. 

Artėjant prie šventojo miesto, jį apimdavo ir kitas, sunkiai 
apibrėžiamas rūpestis, kurio priežastys praslydo nepastebė- 
toš ne tik mūsų herojaus, bet ir Šusterio, nes buvo jiems visai 
nepažįstamos. Šis rūpestis stiprėjo kas valandą, o tą vakarą, 
kai jie pagaliau pasiekė vyriausiąją jėzuitų brolijos būstinę, 
Borgo Santo Spirito Romoje, Šusteris atrodė taip susigraužęs, 
kad Erkiulis baiminosi jį bet kurią akimirką imsiant ir apsi- 
pilsiant ašaromis. 

Šitaip nusiteikę jie apsigyveno svečių kambaryje, esančia- 
me ordino ligoninės, Hospital del Santo Spirito, priestate neto- 
li Šv. Petro bazilikos, - į celę panašiame kambarėlyje, kurio 
vienintelis langas žvelgė į užpakalinį kiemą, amžinai uždeng- 
tą šešėlio. 

Dieną Šusteris išnykdavo, o parsiradęs po daugelio valan- 
dų pasitarimų su Vatikano dvasiniais valdininkais būdavo 
prislėgtas ir neramus. Pasitaikydavo, kad Erkiulis, prabudęs 
naktį, regėdavo, kaip jis guli lovoje įbedęs akis į drėgną dė- 
mę lubose, ir tik apyaušriu jį staiga suimdavo miegas, išva- 
duodamas nuo sąžinės graužimo dėl to, kad nepajėgia susi- 
kaupti maldai. 

Erkiulis dar nieko nežinojo apie planus, abato Kipenber- 
go brandinamus ant jo galvos, nežinomus net jo geradariui, 

nors tasai, regis, kažką nujautė ilgo ir pavojingo gyvenimo iš- 
ugdyta įžvalga. Priešingai, Erkiulis džiaugėsi laisve ir vylėsi, 
apsišarvavęs kantrybe, kada nors vis tiek surasti Henrietą. 

Ir iš vaikiško smalsumo, tikėdamas, kad jam nieko negali 
atsitikti, tą pavakarę jis nusigavo į Navonos aikštę, kur kadai- 
"se šventa Agnietė meldėsi už savo budelius ir kur jį užkalbino 
vaiduokliškas balsas, kol kas jam dar nežinomu tikslu. 


Genamas smalsumo, stebinančio jį patį, Erkiulis nusekė pas- 
kui berniuką Ponte Parlonės skersgatviais. Sparčiai leidosi 
sutemos. Tolumoje, už Albano kalnų, rinkosi audra. 

Tarpunamiai buvo tokie siauri ir sausakimši, kad gyven- 
tojų nebedomino kaimynų paslaptys. Jie brovėsi per amati- 
ninkų kvartalus, pro mėsos krautuvėles ir odos raugyklas, 
tavernas, kur įkaušę vyrai lošė kortomis, o gatvės mergšės 
žvalgėsi pirmųjų vakaro klientų. Berniukas spraudėsi per 
spūstį katės vikrumu, perlipo miegantį girtuoklį, pralindo 
tarp vežimo ratų ir mulų skindamasis kelią su tokiu pasitikė- 
jimu, lyg miestas būtų buvęs jo drabužis. Erkiulis du kartus 
pametė jį iš akių, bet tą pačią akimirką, kai jau būdavo be- 
prarandąs viltį vėl pamatyti savo vedlį, pasirodydavo, kad 
berniukas laukia prie gatvės kampo. 

Farnezės aikštėje kelią užtvėrė laidotuvių eisena. Erkiulis 
jau norėjo prisivyti savo mažytį čičeronę, kai tas staiga kils- 
telėjo ranką įspėdamas, kad jis per daug nepriartėtų, ir Er- 
kiulis labai aiškiai savyje išgirdo šnabždesį: Laikykis atokiau, 
tokioms būtybėms kaip mudu geriau nekristi žmonėms į akis. 

Jis pakluso, nors ir nesuprasdamas šio katės ir pelės žaidi- 
mo prasmės. 

Jie patraukė išilgai žydų geto sienos. Vartus saugojo karei- 
viai, nes, nusileidus saulei, geto gyventojams buvo draudžia- 
ma išeiti iš jo. Džulijos gatvėje jie pasuko į kairę ir ėmė kul- 
denti Tiberio pakrante, kur stovėjo prekystaliai su šviežiais 
moliuskais ir vėžiagyviais, loterijos bilietų kioskai, grūdosi 
invalidai ir driskiai, kaišiojantys praeiviams išmaldos lėkšte- 
les; paskui jie nuskubėjo rytų kryptimi, kol pasiekė Forumą. 

Romos griuvėsiuose ganėsi karvės, ant korintinių kolonų 
cokolių drybsojo miegantys piemenys, o virš viso šio reginio 
pleveno nenatūrali migla - lyg pamišusio dailininko nuta- 
pytame paveiksle. Sutemos leidosi labai sparčiai. Kiek žemiau 
Palatino, prie antikinės vilos liekanų, berniukas vėl stabtelė- 
jo ir jo palaukė. Dabar jie buvo vieni, žmonių niekur nesi- 
matė. Jis davė ženklą sekti įkandin. 

Kažkada mozaika išpuošto konsulų rūmų kiemelio grin- 
dyse riogsojo šulinys atitrauktu dangčiu. Berniukas niurk- 
telėjo į šulinio tamsą, ir Erkiulis vėl išgirdo savyje jo balsą: 
Tokie kaip mes geriausiai jaučiasi po žeme... nebijok... sek paskui 
mane... bet neatsilik, nes paklysi. 

Vėliau jis suprato, kad jie nusileido į Romos katakombas, 
bet tuomet jam pasirodė, jog, jie eina per didžiulį išsišakojusį 
kelių aukštų rūsį. Jį nustebino požeminių koridorių labirin- 
tai, tuneliai, atsiveriantys iš kairės ir dešinės, tūkstantmečių 
pelėsių tvaikas, pro kojas šmaižiojantys vėdarėliai. Berniu- 
kas uždegė žibintą. Erkiulis nusekė jam iš paskos ničnieko 
neklausinėdamas. 

Požeminėse salėse girdėjosi kimūs mirusiųjų atodūsiai ir 
lotyniškų sakinių nuotrupos, bastėsi Romos kareivių šmėk- 
los, atkakliai ieškančios išėjimo iš požemių. Sykį jie praėjo 
kriptą, prikimštą žmonių kaulų. Vienuolių apsiaustais ap- 
rengti griaučiai tiesė į juos rankas gniauždami pageltusius 
dalgius, sunarstytus iš slankstelių, ir atkišę kirminų išvarpy- 
tus smėlio laikrodžius, padarytus iš kūdikių raktikaulių, — 
griaučiai priminė jam, kad ir pats yra mirtingas ir, jei pames 
iš akių savo vedlį, niekada iš čia nebeištrūks. Palubėj kabojo 
sietynai, padaryti iš žmogaus žandikaulių, sienas dengė mil- 
žiniški slankstelių ornamentai, o po priešistorinių šlaunikau- 
lių skliautu ramiai ilsėjosi vaiko griaučiai. 

Jie leidosi vis gilyn ir gilyn į labirintą, tarytum atsitiktinai 
pasuko į kairę, paskui, irgi tarytum netikėtai, - į dešinę, kol, 
pusvalandį klaidžioję drėgnais nesamų būtybių šešėlių pil- 
nais tuneliais, kur didžiausioj maišaty kryžiavosi amžiai ir 

epochos, atsidūrė aliejinėmis lempelėmis apšviestoje salėje. 
Erkiulį staigiai apžilpino šviesa, o kai akys apsiprato, jis pa- 
matė, kad jį supa keisti žmonės. 

Mes čia visi esame monstrai, sušnabždėjo jo galvoje paslap- 
tingasis čičeronė. Ir teatrališku mostu, lyg stovėdamas sce- 
noje prieš daugybę žiūrovų, berniukas nusiėmė kaukę. 

Tai buvo ne berniukas, o suaugęs žmogus, tik labai mažo 
ūgio, ir Erkiulis iškart suprato, kodėl jis nešioja kaukę, - jo 
kaktoje žiurksojo viena vienintelė akis, kaip kiklopo. 


Vingiuotomis Romos katakombomis jį pervedęs Žmogus, var- 
du Barnabis Vilsonas, iš tikrųjų buvo kiklopas, nors vienin- 
telė jo akis atsirado dėl apsigimimo ir negalėjo būti paveldė- 
ta žemutine giminystės eile iš mitologinių pabaisų, Homero 
poemoje pusryčiams ėdusių pasiklydusius jūreivius. 

Vilsonas buvo kilęs iš Velso, Lanerčimedo kaimo. Kai jis 
septynerių metų didžiajame Kardifo gaisre neteko šeimos, 
likimo vėjai jį lyg kokį lapą nešiojo po visą Europą. Dabar jis 
vadovavo keisčiausiai Italijos varjetei, klajojančiai daugiau 
nei trisdešimties asmenų trupei, - jie gelbėjosi nuo bado už 
pinigus rodydami savo baisų apsigimimą. 

Gyvenimo pabaigoj Erkiulis parašė apie jį ryšium su Itali- 
jos susivienijimu. Vilsonas kurį laiką tarnavo paties Garibal- 
džio patarėju —- šiam postui jis buvo tarytum specialiai su- 
kirptas, nes nesuvokiamu būdu iš anksto sužinodavo visus 
priešų planus ir atskleisdavo jų slapčiausius dekretus, dar 
nespėjus šių išsiųsti su kurjeriu. Bet tai buvo daug vėliau, o 
tuo metu, kai jie susipažino, Vilsonas buvo visiškai atsidavęs 
savo klajojančiai trupei... 

Tai, ką jis išvydo tą vakarą Romoje, Erkiulį smarkiai su- 
krėtė, mat jis kažkodėl gyveno įsitikinęs, kad vienintelis turi 
ne tik tokią nepaprastą dovaną, bet ir išvaizdą. Iki tol jis nie- 
kada nesusitikdavo apsigimėlių, o iš to, kaip žmonės elgda- 
vosi jį išvydę, tegalėjo padaryti išvadą, jog jį vienintelį ištiko 
ši nelaimė. Bet jo įsitikinimas sutirpo aliejinių lempelių švie- 

soje, Barnabiui Vilsonui iš eilės pristatinėjant visus savo glo- 
botinius. 

Jų išvaizda peržengė visas Erkiulio vaizduotės galimybes. 
Ten buvo dvilytis padaras, fantastišku vardu Gandalalfas Bo- 
napartas, kuris tvirtino esąs nesantuokinis Napoleono vai- 

"kas; auksaplaukė garbanė, vardu Miranda Belaflor, kurios bur- 
noje išsiteko keturi liežuviai; dvyniai Luji ir Luiza, suaugę mo- 
tinos įsčiose, - jie tolydžio pertarinėdavo vienas kitą ir dažnai 
kivirčydavosi; ir, žinoma, pats kiklopas Barnabis Vilsonas, ge- 
bantis, kaip ir Erkiulis Barfusas, skaityti žmonių mintis. 

Trupėje buvo ir kitų, turinčių nepaaiškinamų gebėjimų ir 
nemažai prisidėjusių prie keistosios varjetės išgarsėjimo Ita- 
lijos turguose. Kad ir Leonas Montebjankas, galintis įžvelgti 
dešimties tūkstančių metų senumo istoriją ir atsakyti į viso- 
kiausius klausimus, pavyzdžiui, kur reikėtų ieškoti užmiršto 
Trojos miesto; beje, šią vietą jis nurodė taip tiksliai, jog vai- 
kystėje jo pasirodymą vienintelį kartą stebėjusiam vokiečių 
archeologui Šlymanui po pusės amžiaus užteko įbesti kastu- 
vąį neišvaizdžią Helesponto kalvą, kad Montebjanko žodžiai 
pasitvirtintų. Arba sinjora Ramona, nuo penkiolikos metų 
kas mėnesį tobulai išmokdavusi naują kalbą ir mokanti rašyti 
meilės laiškus šimtu šešiolika žinomų kalbų. Dar viena mo- 
teris gebėjo paversti auksu įvairiausius netauriuosius meta- 
lus, o turkų poeto vienintelė koja buvo apsitraukusi karštu- 
tėle gyvatės oda, nuo kurios galėjai prisidegti cigarą. Trupė- 
je buvo ir Provanso nykštukas Lukrecijus III, savarankiškai 
įvaldęs laterna magica ir sudėtingu veidrodžių įtaisu rodantis 
nuostabiai tikroviškas garsių istorinių asmenybių fantasma- 
gorijas. Bet visais šiais gabumais, kaip globėjiškai jam paaiš- 
kino Barnabis Vilsonas, gamta tik atlygino kūno trūkumus. 

Po daugelio metų, prisiminęs tą naktį ir vėlesnį, prabėgus 
vos vieneriems metams, tragišką jos epilogą Genujoje, Er- 
kiulis suprato, jog tuomet pirmąsyk gyvenime jis surado sa- 
vo namus. Šie padarai buvo jo broliai ir seserys, jie padėda- 
vo vienas kitam pajusti savo nelaimės santykinumą ir kaž- 

kokią liūdną bendrystę. Kaip ir jis, jie buvo paaukoti ant Žiau- 
raus gamtos altoriaus ir egzistavo, regis, tik tam, kad gąsdin- 
tų savo amžininkus, tikinčius, jog sėkla gali būti prakeikta 
iki septintos kartos, jei kuris nors iš protėvių pardavė sielą 
tamsiosioms jėgoms. 

Ėjo valandos, o Barnabis Vilsonas vis jam pasakojo apie 
savo globotinius - ir ne tik apie jų gyvenimą žmonijos nuo- 
šalėje, apie pažeminimus ir kančias, persekiojimus ir beprot- 
namius, bet ir apie laimę, kurią jie atrado vienas kitame, ir 
laurus, kuriuos pelnė ypatingas savo dovanas paskyrę tar- 
nauti klajojančiai trupei. 

Įkvėptas jų likimų, Erkiulis lyg per išpažintį nuodugniai 
išdėstė savo gyvenimą. Naudodamasis telepatija, abiejų įval- 
dyta nuo mažumės, jis papasakojo Vilsonui apie savo vai- 
kystę, prieglaudoje praleistus metus, jėzuitų vienuolyną ir 
viską, kas tenai įvyko: apie valstiečius, palaikiusius jį stebuk- 
ladariu, ir abejonių kamuojamus vienuolius, trumpai tariant, 
apie visus tuos įvykius, kurie su nepermaldaujamu gyveni- 
mo nuoseklumu, atmetę bet kokias alternatyvas, atvedė jį į 
Romą. Ir dar jis papasakojo apie mergaitę, kurios nebuvo ma- 
tęs nuo vienuolikos metų, bet nė akimirką nepamiršo, apie 
būtybę, tapusią jo būties prasme, jo svajonių alfa ir omega ir 
vieninteliu jo ilgesio meridianu - Henrietą Fogel. 

Sujaudintas Erkiulio pasakojimo, Barnabis Vilsonas pasiūlė 
prisidėti prie trupės. Jau kitą rytą jie išvyksią penkiolika bre- 
zentu dengtų vežimų savo pritrenkiančiomis luošybėmis ir 
magiškais gabumais džiuginti Kalabrijos valstiečių, - žino- 
ma, jei žiūrovai nusipirksią bilietą už du čentezimus. Šitaip, 
cirko direktoriaus manymu, jo šansai atrasti mergaitę išaug- 
tų keliais šimtais procentų. 

Erkiulis kruopščiai apsvarstė dosnų pasiūlymą žmogaus, 
kurį susitiko vos prieš keletą valandų ir kuris, regis, neturėjo 
kitų motyvų, nei užuojautą savo nelaimės broliams ir sese- 
rims, bet galų gale padėkojo ir atsisakė — jautėsi skolingas 
vienuoliui Šusteriui. 

Itin nuliūdęs, paryčiais jis išsiskyrė su keistąja kompanija. 
Kai jie išlindo iš požemių netoli Forumo, už Koliziejaus jau 
brėško, ir Barnabis Vilsonas vaikišku piršteliu parodė jam Bor- 
20 Santo Spirito kryptį kitapus upės. Amžinojo miesto gai- 
džiai pragydo choru, ir Erkiulis jų giesmę išsiaiškino kaip at- 
sisveikinimą visiems laikams. Bet jis apsiriko. 


Tą pačią prieblandos valandą, kai vaiduokliškas balsas už- 
kalbino Erkiulį Navonos aikštėje, Julianas Šusteris buvo po- 
piežiaus menėje, įrengtoje didingame Vatikano pastate tarp 
Belvederio rūmų ir Etiopijos kolegijos. Su vis didėjančiu ne- 
rimu jis klausėsi jėzuitų kardinolo Aurelijaus Rivero sampro- 
tavimų apie jo globotinį. 

— Klausimas neginčijamai keblus, Šusteri, ir jį išspręsti rei- 
kia taip, kad visi liktų patenkinti. Ordino generolas labai su- 
sidomėjęs stebi mūsų tyrimus ir tiki, kad mes sėkmingai juos 
užbaigsime. Aš siūlau kuo greičiau ištirti berniuką laikantis 
Martino del Rijo įvestų taisyklių. 

Riveras, vadovaujantis ypatingajai kovos su klaidatikys- 
te komisijai, vėl pripylęs vyno į Šusterio taurę, priminė jam 
kai kuriuos vienuolių ir jų atstovų Vatikane gyvenimo skir- 
tumus. 

— Vis dėlto mes gyvename devynioliktam amžiuj, - išdrį- 
so paprieštarauti Šusteris. - Net Amerikoje neužsiėmėm Re- 
cherche de Magigue!* 

— Teisybė, laikai pasikeitė, bet dėl vadinamosios pažangos 
aš darau visai kitokias išvadas nei jūs. Kad ir kaip garbintu- 
me protą, bet ar ne švietėjai mus atskyrė nuo Bažnyčios? Kal- 
bėkim atvirai: mes turim konsoliduoti galią, grąžintą restau- 
racijos. 

Kardinolas jam stumtelėjo padėklą su alyvomis, ir Šuste- 
ris paėmė vieną, bet tučtuojau padėjo atgal tarytum atsispy- 
ręs pagundai. 


* Raganų medžioklė (pranc.). 

— Eminencija, ką turit galvoj sakydamas, kad klausimą rei- 
kia išspręsti? 

— Ar Kipenbergas jums nepasakė mūsų planų? 

— Man buvo pavesta atvežti berniuką į Romą, kad jūs į jį 
pasižiūrėtumėt. Apie jokius planus nekalbėjom. 

Riveras pažvelgė tarytum duodamas suprasti, jog žino kur 
kas daugiau, nei aprėpia diletanto protas. 

— Kad ir kaip būtų, jūsų neturėtų graužti sąžinė, - pasakė 
jis. - Galite grįžti į Sileziją nors ir rytoj, aš užsakiau ekipažą su 
dviem arklių pamainom. Heisterbachas jūsų laukia kaip vie- 
nuolyno vyresniojo. Vienuolyne reikia kuo greičiau viską išsi- 
aiškinti atsižvelgiant į tai, kas ten atsitiko. Aš siūlyčiau jums 
perimti iš Kipenbergo išpažinčių klausytojo pareigas. Vienuo- 
lynas apimtas anarchijos! Novicijai pradinginėja ar laužo įža- 
dus, ir visa tai vyksta dėl kažkokio vargonuojančio monstro, 
kuris neva moka atspėti mintis ir dar yra kurčnebylys! 

— Jums leidus, eminencija, aš pasiliksiu iki tyrimo pabai- 
gos. Man būtų įdomu pasižiūrėti, kokius metodus taikote. 

Riveras išspjovė alyvų kauliukus į paauksuotą dubenį ir 
nusišluostė lūpas šilkine nosine. 

— Tikslas pateisina priemones, - pasakė jis. - Juk toks mū- 
sų šūkis, kaip tvirtina neišmanėliai, ar ne tiesa? 

— Tik tiek, kiek šis šūkis atitinka Dievo valią, - atsikirto 
Šusteris. 

— Ojei pasitvirtins gandai, jog berniukas ne tik moka spėti 
mintis, bet, dar blogiau, išgauti paslaptis, ką tada darysim? 

— Prašyčiau atleisti, eminencija, bet aš vis dar nesuprantu, 
kur jūs kreipiate kalbą. 

Kardinolas prunkštelėjo, bet tuoj pat nutaisė santūrią mi- 
ną, tarytum parodijuodamas šventą Kristoforą, stebintį juos 
nuo sienos iš tapyto paveikslo. 

—Juk nebe reikalo žmogus stengiasi atsikratyti kai kurių min- 
čių ir refleksų, - sausai tarė jis, - ir slepia juos net nuo savęs. Kas 
mus ištiktų, jei to nebūtų? Juk ne tik Dievo balsas veikia Di 
protą. Silpnumo valandėlę įsibrauna ir kiti balsai... 

Kardinolas pakilo iš krėslo ir ėmė vaikštinėti po menę su- 
nėręs rankas už nugaros. Jis sustojo prie altorėlio, ant kurio 
gulėjo atversta Biblija, ir pakrapštė viršelį labai dailiai nuglu- 
dintu nagu. 

— Jūs manot, kad berniuko lūpomis kalba velnias? - pa- 
klausė Šusteris. 

— Prašyčiau mielas broli, susilaikyti nuo ironijos. Kipen- 
bergas mane nuolat informuodavo apie įvykius vienuolyne. 
Aštuoni novicijai sulaužė įžadus, tiek pat pradingo, pusė tu- 
zino, švelniai tariant, koneveikė Dievą. Įsivaizduokim, kad 
viso to priežastis yra berniukas, kad jis vienas įstengė pa- 
krikdyti vienuolyną... bet ar įtikima, kad vienas? 

Riveras nutraukė mintį - į menę įėjo gvardietis šveicaras 
su sidabrine skrynele, kurią pastatė ant stalo po milžinišku 
krucifiksu, puošiančiu vieną sieną. Gėdingai žvilgtelėjęs į Iš- 
ganytoją, Šusteris pagalvojo: Šis kruvinas kenčiantis Dievas gąs- 
dina žmones, kodėl mes nesusiradom gražesnio tikėjimo simbolio? 

— Pats geismas nekaltas, - tarė jis. - Nuodėmingas mūsų 
požiūris į geismą. 

— Labai išradinga. Ar jūsų nekamuoja klaidingi mokymai? 

— Vienintelis dalykas, kuris mane kamuoja, tai vadinamie- 
ji jūsų planai. 

Kardinolas vėl atsisėdo į krėslą. 

— O kaip paaiškinsit, kad berniukas greičiau nei per pusę 
metų išmoko vargonuoti lyg konservatorijos studentas? Ko- 
jomis? Ir dar kurčias! 

— Muzikalumas - dangaus dovana. Amerikoje mačiau, kaip 
laukiniai per keturias dienas išmokdavo groti fleita. 

— Ir niekad nepamanydavot, jog nenormalu? Neklausda- 
vot savęs: kaip gali laukinis staiga imti pūsti tromboną? 

Šusteris suprato kardinolą palietus jo mėgstamą temą. 

— Tiesą sakant, aš niekad nesuvokiau mūsų teologinio po- 
žiūrio į šį klausimą. Jei leisit, eminencija. Muziką kūrybiškai 
įkūnijo ir ištobulino krikščionys ir tie patys krikščionys ją nei- 
gė priskirdami demoniškai sričiai. Aš niekad nesupratau šio 

paradokso. Viduramžių vienuoliai pavertė dainą religiniu in- 
strumentu, išplėtojo harmoniją ir kontrapunktą, muzika ta- 
po bažnyčios rūpesčiu, vis dėlto tuo pat metu, bet kurią aki- 
mirką, kai mes mažiausiai to tikimės, ji gali atsigręžti prieš 
mus. Nuo harmonijos pereidama į kažką kita, ji staiga tam- 
pa velnio įrankiu, ir dar niekas man įtikinamai nepaaiškino, 
kaip tatai atsitinka. Gal galėtumėt mane apšviesti? 

Kardinolas atsiduso. 

- Turiu žinių, kad esat užsispyrėlis, Šusteri. Tai būdinga 
ispaniškai vokiškai jūsų prigimčiai. Vos nepasakiau - habs- 
burgiškai. Taigi, atsižvelgdamas į jūsų kilmę, apsimesiu, jog, 
jūsų gudragalvysčių negirdėjau arba nesupratau. O ar pats 
esat susidaręs kokią nors nuomonę šituo klausimu? 

— Kokiu klausimu? 

— Ar pats nemėginot kaip nors ištirti vadinamųjų berniu- 
ko dovanų? 

Šusteris susvyravo. Kažkas jį tarytum įspėjo per daug ne- 
prasitarti apie savo stebėjimus. 

— Ne, - atsakė jis. - Jei nekreipsim dėmesio į faktą, kad jis 
labai greitai išmoko vargonuoti, nors, regis, ne tik neturi klau- 
sos, bet ir ausų grynai fiziologine prasme. Pripažįstu, jog, tai 
sunku paaiškinti. Bet kadangi niekas jam nenustatė medici- 
ninės diagnozės, mums tai nieko nesako. Galbūt jis girdi kur 
kas geriau, nei mes spėjam. 

— Ir aš taip manau, - nusišypsojo kardinolas, - kai kurie 
girdi kur kas geriau, nei mes spėjam. 

Atidaręs skrynelę, Riveras ištraukė raktą. Jis atsistojo, ir 
brangi auksu siuvinėta kardinolo mantija tyliai nušlamėjo 
marmuro grindimis. 

— Manyčiau, pats laikas valandėlę pakeisti aplinką, - tarė 
jis. — Ir tikriausiai geriau mane suprasite, jei jums parodysiu 
keletą iliustracijų... 


Ne mažiau nei trims vienuolyno novicijų kartoms Julianas 


Šusteris diegė brolybės principus įsitikinęs, jog šie pagerins 
pasaulį atitikdami slaptą dievišką planą. Apsiginklavęs išra- 

dingom, tvirtom kaip uola Ratio studiorum priemonėm, jis 
kalė savo mokiniams santūrumo, sąžiningumo, nuolatinio 
tobulėjimo sąvokas, gynė Regnum humanitatis, arba krištoli- 
nio skaidrumo humanizmą, sudarantį, jo manymu, brolijos 
siekių pagrindą. Bet šią prieblandos valandą stovėdamas rū- 
syje po ordino kanceliarija, kol kardinolas Riveras kišo raktą 
į senovinių ąžuolo durų spyną, jis pajuto, kaip staiga išklibo 
visi jo įsitikinimų pamatai. Jie praėjo pro tuziną ginkluotų 
sargybinių, saugančių niūrius užpakalinius kiemus, ir tris kar- 
tus Riveras, nepaisant jo rango, turėjo parodyti dokumentą, 
leidžiantį vestis Šusterį. 

— Jei būtumėt mėginęs čia patekti pats, - tarė kardinolas, 
praverdamas duris, - jums būtų tekę keturis mėnesius lauk- 
ti leidimo ir užpildyti bent penkiolika tokių biurokratiškų for- 
muliarų, kad vargu ar jūsų nervai būtų atlaikę šį išmėgini- 
mą; būtų buvę nuodugniai išanalizuoti visi jūsų poelgiai nuo 
pat įstojimo į ordiną dienos ir, net užtarus trims aukšto ran- 
go funkcionieriams, kažin ar jums būtų buvęs išduotas leidi- 
mas vienai popietei. 

Jie įžengė į vestibiulį primenančią patalpą, apšviestą sie- 
ninių lempų. Prie knygos, gulinčios ant vieno iš pultų, link- 
sojo vienuolis. Riveras įsuko į veik nematomą taką tarp kny- 
gų šūsnių ir dokumentų lentynų. Šusteris sudrebėjo supra- 
tęs, jog, jie atsidūrė inkvizicijai priklausančioje draudžiamų 
knygų bibliotekoje. 

— Ak, Šusteri! Mes bemaž vienmečiai, ir vis dėlto likimas 
su mumis pasielgė skirtingai. Jums teko nuotykiai, o man “ 
karjera. Kad jūsų paaukštinimas užkliuvo, gabumai niekuo 
dėti; iš tikrųjų jūs vertas aukštesnio posto ordine. Mane iš- 
ties stebina, kad iki šiol jo negavot. Turite klasikinį išsilavini- 
mą, įrodėt, kad puikiai susidorojate su praktiniu darbu, ypač 
Amerikoje. Kovojot su masonais ir švietėjais tuo metu, kai 
vien pasirodymas jėzuito apdaru žmogui galėjo kainuoti gy- 
vybę. Žinot, aš girdėjau, kad jums atsirastų vieta Ispanijoj. 
Mūsų seni sąjungininkai Burbonai grįžo į sostą. Dar vakar 


114 


kalbėjau su Kordobos vyskupu per Bažnyčios susirinkimą. 
Ordino vienuolynui Granadoje trūksta abato - jūsų tėvynė- 
je, Šusteri. Bet ten reikia vykti nedelsiant. 

Šusteris nustebęs pažvelgė į savo viršininką. 

— Ką turit galvoje? 

— Poryt išplaukia laivas į Malagą. Ir, žinoma, atsakomybę 
už berniuką jūs perleisit man. Jo ištyrimas gali užtrukti. 

- Šis pasiūlymas kiek netikėtas. Dar visai neseniai kalbė- 
jot, kad esu laukiamas Silezijoje. 

Riveras draugiškai apkabino jį per pečius ir nusišypsojo, 
mažumėlę per greitai ir mažumėlę per nuoširdžiai, kad Šus- 
teriui nekiltų įtarimų dėl jo ketinimų. 

— Kai geriau apsvarsčiau šį reikalą, man pasirodė, kad Gra- 
nadoj jūsų tarnyba reikalingesnė. Siūlau pasinaudoti proga. 
Leiskit mums ramiai ir neskubant užsiimti berniuku, o pats 
pasirūpinkit savo kraštiečių palaima. 

Jie priėjo salę, ne mažesnę už Heisterbacho novicijų dor- 
mitoriumą. Šusterį apėmė su baime sumišusi pagarba, kai 
atsidūrė prieš milžinišką rinkinį uždraustų knygų, išvengu- 
sių laužo. Tūkstančiai tomų stovėjo lentynose, storų knygų, 
įrištų į veršiuko odos ir marokeno viršelius, dulkėtų folian- 
tų, pusės ir ketvirčio formato spaudinių. Šūsnys pageltusių 
pergamento ritinių gulėjo ant užrakintų spintų, iliustracijų 
knygos ir enciklopedijos užėmė ištisas sekcijas. Viršutines ga- 
lėjai pasiekti tik palypėjęs kopėčiomis. 

— Mes stovime priešais šventvagysčių jūrą, - rimtai pasakė 
Riveras, - kuri mus paskandintų, jei ne ši galinga užtvanka: 
Index Tridentius*. Ar žinot, kiek metų prireikė Bažnyčiai, kad 
surinktų visą šitą bedievystę? Penkių šimtų! Tūkstančiai mū- 
sų brolių krikščionių paskyrė šiai užduočiai visą gyvenimą, 
nes velnias, kaip Žinoma, knygas rašo greičiau, nei žmonės 
spėja perskaityti. 


* Uždraustos bažnytinės literatūros sąrašas, patvirtintas ir papildytas per 
katalikų kongresus Trente 1543-1563 m. 

Salę apšvietė didžiulės varvelio lempos. Šviesos kolonose 
kybojo dulkės. Šusterį apėmė neaiškus jausmas, jog; šią aki- 
mirką jau buvo išgyvenęs ne vieną kartą, nors neprisiminė 
nei kur, nei kada ir juo labiau - kodėl. 

- Apsidairykit, - burbtelėjo Riveras. - Pontifikato ir Šven- 
tojo Rašto profanacija, absurdiškiausi kaltinimai, nukreipti 
prieš mūsų tikėjimą, Saliamono raktas, Liuciferio laiškai, ka- 
bala, velnio manualai. Šimtai metų nuoseklios cenzūros, iš- 
gelbėję žmones nuo Dievo bausmės, - jei šie raštai būtų pa- 
plitę, mūsų lauktų antras Didysis tvanas. 

Žieduotu pirštu kardinolas parodė rankraščius, užrakin- 
tus didingoje įstiklintoje spintoje. 

— Katarų ir spiritualų raštai, niekinantys Bibliją beginių ir 
begardų aiškinimai, flagelantų saviplakos instrukcijos. Mau- 
rų, Žydų ir kalvinistų knygos. Donatininkų liturgija, šlovi- 
nanti velnią, satanistinės arijonų biblijos, bogomilų laiškų rin- 
kiniai, kuriuose Dievas painiojamas su rojaus žalčiu. Žiūrint 
į tokią stabmeldystę protas gali pasimaišyti. 

Riveras nejučia stvėrėsi už širdies, lyg pats šių knygų iš- 
vardijimas būtų baisi bedievystė. 

— Čia matote dvasinius takus, — toliau kalbėjo jis, - kuriais 
nevalia žengti nė vienam žmogui. Šie takai eina palei bedugnę, 
nubloškiančią žmogų į giliausią tamsą, graudžiausią vienatvę! 

Šusteris pasijuto lyg patekęs į išsiplėtusias žmogaus sme- 
genis, kimšte prikimštas pavojingos informacijos, ir jo min- 
tys grįžo prie berniuko. Apie kokius planus jie kalba? Ką ke- 
tina daryti jo globotiniui? Bet jo mintys nutrūko kardinolui 
priėjus prie kitos sekcijos. 

— Ar esat kada nors sklaidęs Petro evangelijos klastotę? Nuo 
jos net vaikžudžiui plaukai pasišiauštų. Arba manichėjų bib- 
liją? Šitie velnio pasiuntiniai mėgina įrodyti, kad ant kryžiaus 
mirė ne mūsų Viešpats, o eilinis pakelės plėšikas. Žmogaus 
kūnas — tik demiurgo išradimas, o kankinio mirtis ant kry- 
žiaus nedaranti garbės jų tariamajam Dievui. Jie tvirtina Kris- 
tų buvus bekūnį, vien iš dvasios. 

Riveras kažką sumurmėjo apie pasiklydusias sielas ir priėjo 
prie folianto, atversto ant pakylos, pritvirtintos prie sienos. 

- Išleista Bolonijoje 1661 metais. Brėžiniai mašinų ir auto- 
matų, kurie, tikėkimės, niekad neišvys pasaulio. 

Atverstoj iliustracijoj buvo pavaizduota kažkas panašaus į 
milžinišką vabzdį, vainikuotą besisukančiomis plokštelėmis, 
panašiomis į keturlapį dobilą. 

— Helikspteronas, arba mašina laumžirgis, - su panieka me- 
tė Riveras. - Norėčiau tai suprasti kaip nekaltą dangaus ka- 
ralystės ilgesį, bet yra kitaip - žmogus nori atsistoti Dievo 
vieton, nori su Juo susilyginti, užuot Jam tarnavęs. 

Jis atvertė kitą brėžinį - kažkokį sparnuotą cilindrą. 

— Dievas sukūrė tik keturis skraidančius padarus: ange- 
lus, paukščius, šikšnosparnius ir vabzdžius. Tą dieną, kai 
žmogus įgyvendins savo iškrypėliškas fantazijas ir pagamins 
skraidančias mašinas, mums ateis galas; tai bus paskutinis 
maištas prieš Kūrėjo planą, ir Viešpats sunaikins žemę. 

- Arįmanoma tokias mašinas sukonstruoti? - paklausė Šus- 
teris, žiūrėdamas į brėžinį, kuris iš tikrųjų buvo dvidešimto 
amžiaus skraidymo aparatų eskizas. 

— Teoriškai taip. Ir žvilgtelkit čia - dar kelios mašinos, idė- 
jos, kurias įkvėpti galėjo vien tamsiausios jėgos. 

Riveras atvertė naują puslapį - graviūrą, vaizduojančią au- 
tomatą su stūmokliais ir vamzdžiais, iš kurio vožtuvų lyg iš 
nedidelio ugnikalnio veržėsi tiršti dūmai. 

— Be abejo, garo mašina. Technika buvo žinoma jau anti- 
kos laikais, bet graikai labiau domėjosi filosofija nei inžineri- 
jos menu. Kaip žinote, anglai pradėjo masiškai jas gaminti. 

Jie peržengė kito, kiek mažesnio kambario slenkstį. Čia ne- 
buvo knygų lentynų, tik užrakintos geležim apkaltos ąžuoli- 
nės spintos. Šusteris neaiškiai nujautė, kad čia saugomi pa- 
tys pavojingiausi raštai, ir, Riverui rakinant vieną iš spintų, 
spėjo užmesti akį į visą eilę juodų satanistinių biblijų, sunu- 
meruotų romėniškais skaitmenimis. 

Burbėdamas sau panosėje, kardinolas ištraukė oda įrištą 
foliantą ir nupūtė nuo viršelių dulkes. 

- Ši knyga gali būti labai naudinga, jei atsidurs gerose 
rankose. 

Šusteris perskaitė pavadinimą pageltusiame tituliniame 
puslapyje: Spiritus sucuba e incubu. 

— Foliante parodyti velnio konkubinato vaisiai, - sumur- 
mėjo Riveras, - taip pat aprašyti įvairūs monstrai. Štai pažiū- 
rėkit: Avinjonas, Benedikto XII pontifikato laikai! - Jis baks- 
telėjo į medžio raižinį, vaizduojantį berniuką su ragu vidury 
kaktos. - Garsus atvejis. Motina - puolusi vienuolė, tėvas — 
inkubas. 

Šusterio atminty šmėstelėjo kelios demonologijos paskai- 
tos, kurias jis išklausė prieš šešiasdešimt metų, ruošdamasis 
išvykti į Naująjį pasaulį: sakubė - demonė, lytiškai santykiau- 
janti su vyrais, inkubas - demonas, santykiaujantis su moteri- 
mis. Kalbama, jog jų sperma šalta kaip ledas, bet šių antgam- 
tiškų santykių vaisiai dažniausiai neišgyvendavo - jie, kaip 
tvirtinama, būdavo suryjami per orgijas po juodųjų mišių. 

Jis neištvėręs nusijuokė. 

- Jei tikėtum bent puse to, ką žmogus sukūrė įkvėptas nak- 
tinių savo košmarų, pasaulis būtų baisi vieta gyventi. 

— Iš kur Žinot, brangus broli? 

— Kas galėtų patikėti tokiais dalykais! - Šusteris parodė ki- 
tą iliustraciją, vaizduojančią berniuką su paršo uodega ir de- 
mono galva, išaugusia ant pilvo. - Neva šie padarai esą vel- 
nio konkubinato vaisiai. Tai tik sergančių sielų fantazijos. 

— O kaip jūs paaiškinsit berniuko išsigimimą? 

— Nejau jūs manot, kad jis atėjo į pasaulį per juodąsias mi- 
šias? Spragsint septynioms juodoms žvakėms, nulietoms iš 
nekrikštytų kūdikių riebalų? Jis gimė luošas, bet ne dėl įgim- 
tų nuodėmių ir ne todėl, kad jo motina įsileido inkubą į savo 
miegamąjį, - nė, jis gimė toks, nes to norėjo Dievas, jo ketini- 
mai Mums nesuprantami. 

Riveras liežuviu perbraukė per dantis. 

- Iš jūsų tono, Šusteri, kartais atrodo, kad jūs užmirštat, 
jog aš esu jūsų viršininkas... Žvilgtelkit čia! Labai įdomu. 

Šiame puslapyje buvo pavaizduotas suaugęs monstras. 
Luošumu jis labai priminė Erkiulį Barfusą: gauruota nugara, 
gumbai, skeltas liežuvis, nenormalus veido praskaras. 

- Šis žmogus, vardu Silvestras da Kosta, gyveno šešiolik- 
tam amžiuj Lisabonoje. Keisčiausia, kad ir su jo asmeniu bu- 
vo siejamos tam tikros dovanos. Nors ir kurčias, jis laikytas 
aiškiaregiu. Inkvizicija, atlikusi tyrimą, pripažino jį nusikal- 
tus raganavimu. Jis nužudytas per autodafė Burgose. 

Kardinolas apžiūrinėjo iliustraciją su tokia panieka, kad 
Šusteris krūptelėjo. 

— Tikiuosi, mūsų atveju nieko panašaus neįvyks, - pasa- 
kė jis. 

Kardinolas užvertė foliantą. 

- Žinoma, ne. Aš tik noriu jums pabrėžti padėties rimtu- 
mą. Leiskite priminti, jog toli gražu ne visi mūsų ordino funk- 
cionieriai tokie apsišvietę kaip aš ar jūs, ir negalima turėti 
rusoistinių iliuzijų dėl jų taikomų metodų. 

- Malonėkit mane išklausyti, eminencija... — Šusteris pri- 
stigo žodžių. - Aš, kaip ir jūs, be abejo, laikausi vienintelio 
teisingo požiūrio į mūsų buvusius priešus. Mes turime tvir- 
čiausią pagrindą šlovinti Vienos kongreso darbą. Mano širdis 
nelinksta nei prie masonų, nei prie jakobinų, bet negalima ne- 
pripažinti fakto, kad gyvename naujais laikais. Garo mašinos 
atsirado ir pasiliks, ir, jei gerai jaučiu visuomenės siekių ten- 
dencijas, net ir mes sulauksime naudos iš šių laikų naujovių. 
Iš to, kas dėjosi juodaisiais istorijos metais, ne viskas priskirti- 
na blogiui. Apšvieta turi jėgų, prisidedančių prie žmonijos ge- 
rovės: nauji gamtos mokslai, tyrinėjimai, technika... 

Kardinolas Riveras metė į jį keistą žvilgsnį. 

— Vertinu jūsų atvirumą, - tarė jis. - Bet ar garo mašinos 
duos ar neduos mums naudos, ne jums spręsti. Leiskim išva- 
das šiuo klausimu padaryti kitiems. Ir ne dėl to jūs atkakot į 
Romą. Norėčiau, kad berniuką atvestumėt į mano kontorą 
ryt iš pat ryto. Mes turime gerų šios srities specialistų. Tyri- 
mas bus itin nuodugnus, tad kokių nors abejonių neturėtų 
likti. Reikia vieną kartą išsiaiškinti jo tariamų dovanų kilmę. 

Kardinolas mostu parodė duris. 

— Beje, - pridūrė, - išties manau, kad jums vertėtų pagal- 
voti apie pasiūlymą iš Granados. Berniukas gerose rankose, 
ir vos tik baigsis tyrimas, mes pasirūpinsim, kad jis patektų į 
vieną iš mūsų vienuolynų. Kam nors jis turėtų praversti. Pa- 
klausykit mano patarimo ir sėskit į Malagon plaukiantį lai- 
vą. Jūsų reikia Ispanijoj. 

Šusteris išėjo iš uždraustų knygų bibliotekos prislėgtas, ir 
nors kardinolas stengėsi sušvelninti ordino brolio būgštavi- 
mus, jam ne itin pavyko. Šusteris atsisakė vakarieniauti su 
vyskupu ir, teisindamasis, jog jam prieš vakarines pamaldas 
dar reikią parašyti keletą laiškų, atsisveikino su kardinolu Vija 
Konsilacjonės gatvėje, Šv. Petro bazilikos kupolo paūksmė- 
je, pažadėjęs kitą rytą sutartu laiku atvykti su berniuku. 


Dėl veidrodžio, dengiančio trumpąją apžiūros kambario sie- 
ną, prie kurio praeities egzorcistai privesdavo raganavimu 
įtariamus asmenis patikrinti, ar matyti jų atspindys, kamba- 
rys atrodė didesnis, nei buvo. 

Jis turėjo tik vieną langą, uždarytą spanjolėmis. Ant sienų 
kabėjo Švč. Mergelės paveikslai, drobė, vaizduojanti Lojolą tuo 
metu, kai jam ant kelio už La Stortos pasirodė Dievo vizija, ir 
procesijos kryžius, kažkada priklausęs Maltos ordinui. 

Kampe stovėjo laboratorinis stalas su įvairiais instrumen- 
tais. Vidury kambario viešpatavo spinetas, o kiek toliau stūk- 
sojo keistas baldas, primenantis barzdaskučio kėdę. 

Be Erkiulio ir Juliano Šusterio, į apžiūrą atvyko tik kardi- 
nolas ir inkvizitorius Sebastianas del Moras. 

Pastarasis buvo liesas dominikonų ordino drabužiais vil- 
kintis ponas su pensnė, suteikiančia jo veidui mokytumo. 
Sudėtingas ritualas, už kurį jis atsakė, įėjo į seniai parengtą 
planą ir turėjo vykti laikantis Martino del Rijo nubrėžtos li- 
nijos, leidžiančios nustatyti, ar tiriamasis susijęs su velniu. 

— Ar monstras protiškai atsilikęs? - paklausė jis Šusterį. 

— Berniuko protas visiškai normalus, jei kurtumo nelaiky- 
sim idiotizmo požymiu. 

Del Moras nuleido pro ausis ironišką Šusterio toną ir iš 
odinio krepšio, kurį atsinešė veik be garso, apsuptas tam- 
saus paslaptingumo auros, įslysdamas į kambarį pro užpa- 
kalines duris, išsitraukė užrašų knygą, anglinį pieštuką ir tuč- 
tuojau jį paseilijo neįprastai rausvu liežuviu. 

— Ar tiesa, kad jis įžvelgia mintis? - draugiškai toliau klau- 
sinėjo jis. 

— Galimas daiktas, supranta iš lūpų. 

— O ką manote pats? 

Šusteris atsiduso. 

— Ne aš, ojūs gavot užduotį atlikti šį tyrimą. 

— Bet kaip minčių eksperimentas. Juk atrodo nepaaiškina- 
ma, ar ne? Mūsų ketinimai tikriausiai paslėpti nuo visų, iš- 
skyrus Viešpatį? 

— Išpažintis mums rodo kelią iš nuodėmių kalėjimo, - at- 
sakė Šusteris. 

— Aš linkęs manyti, jog esama išimčių, - neatlyžo del Mo- 
ras, vis kažką užsirašinėdamas knygoje. - Man rodos, mūsų 
mintis supranta ne tik Viešpats. Kas iš tikrųjų yra mūsų min- 
tys? Ar jūs turite kokią nors nuomonę šiuo klausimu? 

— Visų pirma tai mūsų veržimosi prie Dievo išraiška. 

— Mintis yra sąžinės balsas, - pasakė del Moras. - Iš sielos 
gimsta sąmonė, iš sąmonės - sąžinė, o iš sąžinės - mintis. 
Tikiuosi, vokiečių pabėgėliai supažindino jus su naujaisiais 
filosofais. Ką sako Kantas? Mes matom pasaulį ne tokį, koks 
jis yra, o tokį, koks mums atrodo. 

Mislingai nusišypsojęs, inkvizitorius grįžo prie reikalo. 

— Kada monstras gimė? 

— Mes spėjam, kad antrojo dešimtmečio pradžioj. Maniau, 
kad jūs surinkot visus duomenis iš Kipenbergo laiškų. Beje... 
jei tarsim, kad berniukas, nors ir kurčias, šiek tiek girdi, kad 
jis yra taisyklės išimtis, a priori... gal vertėtų jį vadinti vardu. 

— Iš kur Žinot jo vardą? 

Šusteris prikando lūpą, kad neleptelėtų ko neapgalvoto. 

- Jis moka rašyti. Net prancūziškai, jeigu reikia. Kaip idio- 
tas, jis nuostabiai išsilavinęs. 

— Nurimkit, Šusteri, - įsiterpė kardinolas. - Tegul inkvizi- 
torius uždavinėja klausimus, kuriuos jis laiko būtinais. Mes 
čia susirinkom ne ginčytis. 

— Ar šeima katalikiška? - tuo pačiu draugišku balsu klausi- 
nėjo del Moras. 

- Jis našlaitis, bet, matyt, pakrikštytas kaip katalikas. Mes 
atradom jį prieglaudoje su kryželiu ant kaklo. 

— Konfirmuotas? 

— Tuo metu, kai reikėjo eiti pirmosios komunijos, jis sėdė- 
jo beprotnamyje. 

Inkvizitorius pirmą kartą atsigręžė į Erkiulį Barfusą. Įsmei- 
gė į berniuką žvilgsnį, neišduodantį jokių jausmų, lyg prieš 
jį būtų stovėjęs negyvas daiktas, - ir jei mes bent valandėlę 
būtume galėję pasinerti į Erkiulio pasaulį, būtume labai nu- 
stebę, nes del Moro, tiksliau, inkvizitoriaus, sąmonė jau ke- 
letą minučių buvo apjuosta neįveikiamos sienos, savotiškos 
minčių pertvaros, neatskiriamos nuo demonologijos meto- 
do, mat egzorcistas stropiai laikėsi ritualo; nuo tos akimir- 
kos, kai prasidėjo tyrimas, jis virto Dievo įrankiu, neleidžian- 
čiu sau nei mąstyti, nei jausti, kad sukrečiančiose grumtynė- 
se su tamsos jėgomis neprarastų proto ar net gyvybės. 

— Ar pavyko ką nors sužinoti apie motiną? 

— Ne. Bet spėjam ją buvus moterį iš gurguolės. 

— Kodėl? 

— Per karą kas antram kareiviui teko po vieną nesantuoki- 
nį vaiką. Jei jie nemirdavo badu, būdavo pametami. Ypač 
idiotai. 

— O kur jis išmoko vargonuoti? 

— Vienuolyne. 

Del Moras nusiėmė akinius ir kruopščiai nuvalė juos nosine. 

— Būtų įdomu jo pasiklausyti. Kurčnebylys monstras, 
griežiantis vargonais! Tiesą sakant, nieko panašaus nesu gir- 
dėjęs. 

Erkiulis atsisėdo prie spineto. Inkvizitorius padėjo prieš jį 
gaidas ir gestais paaiškino, jog nori pasiklausyti, kaip jis groja. 
Erkiulis, nesitveriantis nerimu nuo tos akimirkos, kai atsidūrė 
apžiūros kambaryje, iš antro karto sugrojo pjesę be klaidų. 

— Tai buvo Klementis, - burbtelėjo inkvizitorius. - Unika- 
lu, ir dar kojomis! Kas jį išmokė? 

— Aš, - atsakė Šusteris. — Tikiuosi, pats nepateksiu į pražu- 
vusių sielų sąrašą dėl to, jog pasidaviau savo blogam skoniui 
ir įvedžiau monstrą į muzikos garsų pasaulį... 

Del Moras šykščiai šyptelėjo, vėl nutaisė profesinio neša- 
liškumo veidą ir privedė Erkiulį prie keistos kėdės kambario 
vidury. Su gydytojo ramybe jis nurengė berniuką, apžiūrėjo 
prakaituotą pilkos skrybėlės apsauginę juostelę, pakratė lan- 
guotus pantalonus, išvertė apatinius baltinius ir ištyrinėjo be- 
kulnius užsegamus batus, lyg juose būtų buvęs užšifruotas 
pranešimas, kurio jis, savo apmaudui, nepajėgia perskaityti. 

— Šį kartą viskas, - pasakė jis, atsigręžęs į Šusterį. - Tyri- 
mas truks ne ilgiau kaip parą. Bet norėdami, kad jis pavyktų, 
turime laikytis nustatytos formos. Prašyčiau iki rytojaus pa- 
likti mane su jūsų globotiniu vieną. Net demonologija, norė- 
dama apčiuopiamų rezultatų, neapsieina be tam tikrų empi- 
rinių metodų. Grįžkit į savo kambarį, Šusteri. Mes pakvie- 
sim jus, kai baigsim... 


Šusteriui išėjus, Romos saulė tuoj pat įlindo į debesį ir tolu- 
moje pasigirdo grėsmingas perkūnijos dundesys. Savaime su- 
prantama, Erkiulis to negirdėjo, kaip negirdėjo ir sauso inkvi- 
zitoriaus balso, kai šis, atsigręžęs į kardinolą Riverą, tarė: 

— Eminencija, kad eksperimentas pavyktų, labai svarbu, 
kad vienas kitą suprastume. Jūs turit apie nieką negalvoti, 
kol ištirsiu šį padarą. Kad ir kas atsitiktų, neduokite valios 
savo mintims. 

— Kodėl? - paklausė kardinolas. 

— Patikėkite, šiam monstrui pavaldžios galingesnės jėgos, 
nei mes įsivaizduojam. 

Del Moras atidarė savo krepšį ir išsitraukė keletą keistos 
formos metalinių detalių, iš kurių surinko kažką panašaus į 
medicinos instrumentą. 

— Ar žinot, kas yra Tyto alba? 

— Paukštis? 

— Mažasis apuokas. Jis išgirsta miegapelės krebždesį už 
dviejų šimtų metrų. Arba kurmio kvėpavimą po metro sto- 
rio žemių sluoksniu. Šio paukščio nepaprastai aštri klausa. 
Nors apuokas medžioja naktį, jo regėjimas prastas. Jis skren- 

da veik be garso - stora pūkų danga sugeria visus garsus. Jo 
aukos... kurmis, pelė... bejėgės, jos net nieko nepastebi, kol 
medžiotojas nesuleidžia į jas nagų. 

Inkvizitorius uždegė virš apžiūros kėdės kabančią lempą 
su reflektorium ir pakėlė prie šviesos otoskopą. 

— Sakoma, kad ir šikšnosparniai panašiai specializavęsi, — 
toliau kalbėjo jis. - Akli, be uoslės. Bemaž jokių lytėjimo po- 
jūčių. Bet klausa nepaprastai gera. Vienas iš jutimo organų 
tarytum išsivystęs vietoj kitų. 

Kardinolas pažvelgė į jį sutrikęs. 

- Arjūs turit galvoje, jog berniukui vietoj klausos išsivystė 
dar kažkokia juslė? 

— Aš turiu galvoje tik tai, kad mes turime būti itin atsargūs. 
Šis padaras gali pasinaudoti net mažiausia mūsų dvasios sil- 
pnybe. Užsklęskite savo sielą, eminencija. Sukalbėkite mal- 
dą, jei jaučiat būtinybę. 

Inkvizitorius pakėlė savo instrumentą prie akių ir įsiste- 
beilijo į Erkiulio kone užakusią klausos landą. 

— Keista, - burbtelėjo jis, - būgnelio nėra! - Jis pasuko lempą 
į šoną, kad šviesa kristų patogesniu kampu. - Berniukas kur- 
čias. Bet sacculus, erdvinės ir gravitacinės orientacijos organas, 
regis, nepažeistas. Tikiuosi, mums bus leista lavoną skrosti. 

Jis ištraukė instrumentą ir nušluostė vatos gniužulėliu. 

— Eminencija tikriausiai žino, - rimtai pasakė jis, - ką tvir- 
tina vadinamieji evoliucionistai? Kad žmonės ir žvėrys kilę 
iš tų pačių jūros gyventojų. Ir kaip įrodymą jie pateikia ausį. 
Tiek žmogaus, tiek žvėrių vidinė ausis prisipildžiusi skysčio. 
Dėmesio vertas anachronizmas, tvirtina jie, kad mūsų klau- 
są vis dar lemia taisyklės, galiojančios vandens aplinkoje. Tik 
perleistus per vandens filtrą garsus mes galime transformuoti, 
padarydami suprantamus mūsų sąmonei. 

Riveras atsistojo pastebimai susinervinęs. 

— Ką jūs norit pasakyti? - paklausė jis. 

- Nieko ypatingo. Šiaip ar taip, šio berniuko protėviai kiti. 
Jo ausyse nėra jokio skysčio! 

Jis išsitraukė iš krepšio žirkles ir įmerkė į indą su spiritu. 

— Aš pašalinsiu visus plaukus. Nieko negalima palikti atsi- 
tiktinumui. Norėčiau, kad jūs vėliau juos apžiūrėtumėt. Ypač 
reikia atkreipti dėmesį į kaltūnus, nes juose jie slepia savo 
amuletus! Ir žūtbūt užsklęskit savo sąmonę, kad monstras 
jos neužvaldytų. 

Ir keliais rankų judesiais, tokiais paprastais, kad sumišęs 
Erkiulis Barfusas jų bemaž nepastebėjo, inkvizitorius odiniais 
diržais pririšo jo kojas ir rankas prie kėdės ir pradėjo demo- 
nologinį tyrimą. 


Inkvizitorius užtruko visą valandą, kol išvadavo Erkiulį iš 
plaukų. Ypač daug vargo pridarė kailiu apžėlusi nugara — 
del Moras ne mažiau nei keturis kartus galando skustuvą, 
kol apnuogino šią kūno dalį. Jis netikėjo savo akimis. Visa 
nugara buvo nusėta didžiuliais sukietėjimais. Oda buvo po- 
ringa ir žalsvoka, lyg apaugusi kerpėm. Tarpumentyje jis, 
savo nuostabai, atrado didelę įdubą, bemaž siekiančią prie- 
kinę krūtinės ląstos sieną. Netaisyklingai išaugę kaulai ištem- 
pė odą lyg palapinę. Keisti suragėję apgamai panėšėjo į ak- 
menis. 

Murmėdamas užkeikimus, inkvizitorius nuskuto barzdos 
pūkelius ir išsitaršiusias žandenas ir taip įniko tyrinėti monst- 
ro veidą, jog nepastebėjo, kaip pertvara, sauganti jo sąmonę, 
pasidarė pralaidi, kaip griuvo didžiausio susikaupimo siena 
ir jo mintys tapo lengvu tiriamo objekto grobiu. 

„Ieškau neabejotinų raganiaus ženklų... velnias visad ranka pa- 
siekiamas... kodėl šis požymis nespėjo pasikeisti... nuo kiekvieno nau- 
jo mūsų metodo piktoji dvasia išmoksta apsiginti... panašus atvejis 
prieš keletą metų pasitaikė Paryžiuj... berniūkštis skaitė aplinkinių 
mintis... galėjai sužinoti, kur nusimetė daiktai... 

Erkiulis nesuprato šio minčių kratinio ir dar labiau suglu- 
mo, kai demonologas iš krepšio išsitraukė į ylą panašų daik- 
tą ir, murmėdamas užkeikimus, pabučiavo šį lyg komunijos 
vyno taurę. 

„anot del Rijo, reikia ieškoti karpos arba apgamo... ar ant tokio 
sudarkyto kūno rasi, juk čia nieko nėra, be sukietėjimų ir kitokių 
nenormalumų... tepadeda mums Dievas visa tai baigti... 

Ir, tarytum pagrįsdamas savo mintis, del Moras pradėjo 
kruopščiai ieškoti ant Erkiulio kūno raganiaus ženklo - ne- 
pastebimos karpos arba apgamo. Didžiojo raganų medžio- 
tojo Martino del Rijo tvirtinimu, šis ženklas nejautrus skaus- 
mui ir nekraujuoja, kad ir kaip giliai smeigtum ylą, ir galutinai 
įrodo tiriamąjį esant vieną iš nesuskaičiuojamų velnio pali- 
kuonių. 

Erkiulis matė tik atskirus aplinkos fragmentus: už lango pra- 
sidėjusį lietų, kardinolą, įkišusį pirštus į nukirptus plaukus, 
kurie užklojo grindis aplink kėdę tarytum tankus kilimas. 

„rasti amuletą, juodąsias relikvijas, viščiuko koją, gyvatės at- 
vaizdą... man nerūpi, iš kur ėmėsi tariamoji jo dovana, ir net jei 
kuris nors švietėjų paaiškintų ją formulėmis ir įrodytų, jog pikto- 
sios jėgos niekuo dėtos, vis dėlto jis įstūmė visą vienuolyną į anar- 
chiją... 

Del Moras iš visų jėgų ėmė badyti Erkiulį yla - nugarą, 
pažastis, padus. Iš tuzino žaizdų tryško kraujas. Skausmas 
buvo nepakeliamas. Berniukas pravirko ir ėmė konvulsiškai 
tampyti diržus — yla įsmigdavo į kūną iki penkių centimet- 
rų. Visiškai ramiai del Moras pririšo jo galvą prie kėdės atlo- 
šo ir atsigręžė į kardinolą. 

— Ar radot, Riverai, kokį nors amuletą ar velnio kryžių? 

— Kol kas nieko. 

Apkvaitęs iš siaubo, Erkiulis pamatė, kaip inkvizitorius nu- 
ėjo prie laboratorinio stalo, ir dabar jo mintis išgirdo labai 
aiškiai. 

„greitai šis teatras baigsis... vyrai tuojau įsiverš pas Šusterį... 

Ir staiga jis suprato. Jie atims gyvybę ne tik jam, bet ir jo 
geradariui Šusteriui. Gniuždančio praregėjimo akimirką jis 
suvokė viską: kad jiems nė motais jo nepaprasta dovana ir 
kad visai nesvarbu, ar jie sugebės ją paaiškinti ar ne. Jiems 
svarbu net ne jos buvimas, o tik buvimo galimybė. 

Paleisk mane! suriko jis tiesiai į jau atlapotą Del Moro 5ą- 
monę. 

Inkvizitorius susverdėjo išgirdęs šį begarsį riksmą, kuris 
nuaidėjo jo galvoje septynis kartus stipriau nei įprastas riks- 
mas, — per trisdešimt egzorcisto tarnybos metų nebuvo pa- 
tyręs nieko panašaus. Šalto prakaito išpiltu veidu jis atsigrę- 
žė į Riverą. 

— Abejonių nėra. Berniukas apsėstas velnio! Dėl Dievo mei- 
lės, baikime šitai! 

Tą akimirką Erkiulis Barfusas neteko sąmonės, ir tai išgel- 
bėjo jam gyvybę. Mat bejausmis kūnas paskatino del Morą 
ir Riverą padaryti pauzę ir pasiteirauti apie itin svarbų įvykį 
statinyje už vieno kvartalo: keturi novicijai, pirmtakai devy- 
niolikto amžiaus pabaigoje atsiradusių sapinjerų, - arba So- 
dalitium Pium, kaip vėliau imta vadinti slaptą Vatikano tar- 
nybą, bendradarbių, - buvo ką tik išsiųsti nutildyti svarbiau- 
sio liudytojo. 


Julianas Šusteris staiga atsimerkė. Jis gulėjo siauroje lovoje ir dai- 
rėsi, iš kur galėjo atsklisti jį pažadinęs balsas. Celėje nieko nebu- 
vo. Tik jo paties abejonės, klastingai pasislėpusios tamsoje. 

Bet paskui jis vėl išgirdo balsą - vaiduoklišką balsą. 

Erkiuli? - paklausė jis. Ar čia tu? 

Greit mirsiu... - buvo jam atsakyta. 

Ši žinia tarytum sušnarėjo. Jis įtempė ausis, bet dabar gir- 
dėjosi tik silpnas murmesys iš žemutinių koridorių, kur bu- 
vo įsikūrusi brolijos kontora. 

Ir vėl jis savyje išgirdo balsą, šįsyk kur kas aiškiau. 

Šusteri, mums reikia iš čia ištrūkti... 

Erkiuli? - vėl paklausė jis. Ar čia tikrai tu? 

Ir tučtuojau pasigirdo atsakymas. 

Reikia skubėti... vyrai artėja... 

Šusteris atsikėlė, bet kojos taip drebėjo, kad jis bijojo ne- 
tekti pusiausvyros. 

Kas jie? 

Jų ketvertas... jie yra šiame name... 

Vienuolis vėl apsižvalgė lyg tikėdamasis išvysti savo glo- 
botinį, bet išvydo vien nykias pilkas kareivinių sienas, ir vėl 
jį apniko abejonės, kurias tik vargais negalais nuvijo. 

Apie kokius vyrus tu kalbi? 

Nesvarbu... paskubėk... 

Keturi jaunuoliai, kardinolo Rivero parinkti užduočiai, iš- 
ties buvo vos už penkiasdešimties žingsnių nuo Šusterio ce- 
lės. Vienas jų, jau nusigavęs iki brolijos kontoros aukšto, ar- 
tėjo prie pastogės laiptų. Akimirką stabtelėjęs, jis pačiupinė- 
jo varinės vielos kilpą diržo kišenėje. 

Dėl Dievo meilės, paskubėk, paragino Šusterį vidinis balsas. 
Eik į kairę, gale koridoriaus rasi duris į sandėliuką... daryk, kaip 
sakau, jei tau brangi gyvybė... 

Koridoriuj viešpatavo tamsa. Šusteris išgirdo žingsnius 
laiptuose ir kažkokio itin atsargiai tykinančio žmogaus kvė- 
pavimą. Už dvidešimties metrų jis pamatė duris ir be garso 
įslydo į sandėliuką, užgriozdintą kryžiais ir smilkyklėmis. 

Ant grindų patiestas kilimas, susuk jį... ten.yra anga... pakelk 
dangtį ir lipk žemyn... jie artėja... 

Iš kur visa tai žinai? - paklausė Šusteris. 

Aš matau... ne, jaučiu... tu irgi pajusi, jei stengsies... 

Bet Šusteriui net nereikėjo stengtis, nes būdravimo būse- 
noje, siaurame tarpelyje tarp alpulio ir mirties, kur taip leng- 
va žengti lemtingą žingsnį, bet neįmanoma jo atšaukti, atsi- 
dūrusio berniuko balsas, įveikdamas laiką ir erdvę, skriejo per 
sienas ir sales, vingiuotais tvirtovės koridoriais, tos pačios tvir- 
tovės, nuo kurios sienų Lojola stebėjo jam nebesuprantamą 
pasaulį, ir šis balsas akimirką susiejo Julianą Šusterį su sąmo- 
ne vieno iš jaunųjų novicijų, pasiųstų jo nužudyti. Šusteris 
vos akimirką žvilgtelėjo į jo sielą, bet spėjo pamatyti jaunuolį, 
kuris po pusės amžiaus pasižymės kovose dėl pirmojo Vati- 
kano susirinkimo ir palenks Lenkijos ir Lietuvos atstovus, kad 
šie balsuotų už nutarimą, pripažįstantį popiežiaus neklysta- 
mumą. Šusteris nesuprato, iš kur jis viską Žino, juk tai ateitis, 
kaip nesuprato ir to, iš kur jam žinoma, kad to asmens šaltak- 
raujiškumas padės jam su popiežiaus Pijaus IX rekomendaci- 
ja tapti vienu iš didžiausią baimę keliančių savo laiko žmo- 
nių — Sodalitium Pium, slaptosios Vatikano tarnybos, vadovu. 
Jis buvo lenkų kilmės, vardu Vitoldas Kosakas, bet bendra- 
darbių pramintas Lobu - vilku. Tačiau Šusteris puikiai suvo- 
kė, kad Erkiulis nesuklydo, - šis vaikinas ketina jį nužudyti. 

Viešpatie, pamanė jis, pagautas siaubo, Erkiuli, kurgi tu? 

Ten, kur tu mane palikai... 

Kaip ir išpranašavo balsas, po kilimu Šusteris išvydo angą. 
Dabar aiškiai girdėjo garsus iš koridoriaus - kažkas atplėšė 

jo kambario duris ir nusivylęs suriko. Liko vos kelios akimir- 
kos, suprato jis, jie pradės ieškoti koridoriuj, traukyti užra- 
kintas duris ir atras šį sandėlį. 

Vidury dangčio kyšojo tvirtai įsuktas geležinis žiedas. Įtem- 
pus jėgas, jam pavyko dangtį pakelti. Apačioj atsivėrė prie sie- 
nos pritvirtintos kopėčios, vedančios į maisto produktų liftą. 

Nulipk žemyn, liepė balsas, įsiropšk į liftą ir atkabink vieną iš 
kablių... 

O jei jis manęs neišlaikys? - pagalvojo Šusteris. Ar tai bus 
paskutinis mano prisiminimas? 

Koridorium artėjo žingsniai. Jis išgirdo vyrų šnabždesį, pas- 
kui kažkas tamsoje juos nutildė. Pasimeldęs apvaizdai, jis 
nulipo į šachtą, atidarė atsargines dureles ir įlindo į liftą. Kaktą 
išpylė šaltas prakaitas. Jis atkabino kablį, laikantį pintinę, ir 
krūptelėjo pajutęs, kaip ši ėmė leistis, iš pradžių lėtai, paskui 
vis greičiau ir greičiau, kol suveikė stabdžiai. 

Jis minkštai nusileido ant spyruoklių rūsyje įsitikinęs, kad 
liftas išlaikė jo svorį tik per likimo neapsižiūrėjimą. Išsikebe- 
riojęs iš pintinės nubidzeno lajinių žvakių silpnai apšviestu 
koridorium. 

Pačiame gale yra durys, pasakė balsas. Raktas guli virš stak- 
tos, atsidaryk duris ir užlipk laiptais... 

Šusteris paliovė stebėtis nurodymų tikslumu - jis išties ra- 
do raktą ir daugiau nebeklausinėdamas tiksliai vykdė visus 
nurodymus. Užlipo laiptais, pasuko į dešinę, paskui į kairę, 
atsitraukė į koridorių, paklusdamas įsakymui pasislėpė lan- 
go nišoje, prireikus sulaikydavo kvėpavimą ar sustingdavo 
ir galiausiai pasiekė užpakalines duris į apžiūros kambarį, 
kur mažiau nei prieš keturias valandas buvo palikęs savo 
globotinį. 

Jis išgirdo, kaip kitoj sienos pusėj kažkas pabeldė į duris, 
paskui lenkų novicijaus Kosako balsas pranešė, kad Šusteris 
dingo ir kad jo nepavyko rasti net apieškojus visą pastatą. Iš 
kambario jį pasiekė susijaudinę balsai, paskui trinktelėjo du- 
rys ir toliau pokalbis vyko prieškambaryje. 

Dabar įeik, sušnabždėjo vaiduokliškas balsas, atrišk mane... 
ir spruk kiek galėdamas greičiau... 

Tai, ką Susteris išvydo, priminė jam tą rytą vos prieš me- 
tus, kai jis atrado berniuką beprotnamio rūsyje. Netekęs są- 
monės, Erkiulis sėdėjo pririštas kėdėje, primenančioje barz- 
daskučio krėslą. Iš atvirų žaizdų sudarkytame kūne sruvo 
kraujas. Nugaroje stirksojo yla, dešimt centimetrų įsmeigta į 
kūną. | 

Šusteris išvadavo jį iš diržų, paėmė lengvą kaip plunksną 
kūnelį ir nunešė prie užpakalinių durų. Prieškambaryje tę- 
sėsi ginčas, jis girdėjo sujaudintą kardinolo balsą ir vėl neži- 
nia kaip suprato, kad po kelių akimirkų jie sugrįš į kambarį. 

Nunešęs berniuką koridorium šimtą žingsnių, paguldė 
prie durų į vieną skersgatvių. Erkiulis pamažėle peikėjosi. 

Kur dieviška teisybė šios būtybės atžvilgiu? - pamanė Šus- 
teris. Kur yra Dievas, kai jo labiausiai reikia? 

Berniukas šniokštavo lyg plautininkas. Paskui atsimerkė, 
ir kurį laiką jo žvilgsnis klaidžiojo, kol susitiko su Šusterio 
akimis. Šusteris atsargiai nosine nušluostė kraują ir padėjo 
jam atsistoti. Jis parodė berniukui užpakalines duris, ir šis 
šlubčiodamas nubėgo skersgatviu... 


Vėliau Erkiulis Barfusas sau priekaištaus, kad reikėjo neleisti 
vienuoliui grįžti į apžiūros kambarį. Bet galbūt Šusteris jau 
buvo apsisprendęs? 

Po paros jį atrado piemuo Trasteverės vynuogynuose. Jo 
akis kapojo maitvanagiai. Ant kaklo matėsi plonutė mėlyna 
linija, lyg nubrėžta rašalu. Karabinierių protokole jis buvo 
aprašytas kaip „kūnas neatpažinto vyro, pasmaugto kilpa“. 
Ant nuogo kūno tebuvo mažutis indėniškas amuletas, dir- 
želiu pririštas prie riešo. Išplatintuose lapeliuose visuomenė 
buvo raginama suteikti žinių, kurios padėtų sugauti žudiką. 

Bet Erkiulis Barfusas jau buvo toli ir nieko nežinojo apie 
vienuolio Šusterio likimą, kaip nežinojo ir to, kad už jo pa- 
ties galvą buvo žadama apdovanoti. 

IV 


— Gyviau, gyviau, ponios ir ponai! Svaiginanti pramoga vos 
už du čentezimus! Mes turime viską, apie ką jūs galit svajoti, 
ir net tokių įdomybių, apie kurias svajoti negalit, nes tai, ką 
mes parodysim, peržengia Žmogaus vaizduotės ribas. Kas 
yra septintasis pasaulio stebuklas prieš aštuntąjį ir devintąjį? 
Niekas nenusivils keliaujančia Barnabio Vilsono varjetės tru- 
pe. Atleiskit, gerbiamasis, ką pasakėt? Ką mes galim jums pa- 
siūlyti? Štai kaip, geriau paklauskit, ko negalim pasiūlyti! Kru- 
vinas Bruto durklas, konfirmacinis Napoleono kostiumas, tik- 
ra Veronikos skarelė, auksinis duobuo, kuriame ant grūstų 
ledų Erodui buvo patiekta Jono Krikštytojo galva, pabaisos 
ir išmirę Žvėrys, buteliukas distiliuotų Dievo Motinos ašarų, 
po dešimt lirų už lašą; hidra, drontas, taip pat skruzdėda iš 
Brazilijos džiunglių - dar nė vienas žmogus nebuvo jos suti- 
kęs, 0 jei ir sutiko, tai atsisveikino su gyvenimu. Ponios ir 
ponai, jei visa tai nepriimtina jūsų skoniui, galime sukurti jū- 
sų portretą taikydami naujausią Londono Ist Endo madą — 
heliografiją. Hermano Bajolio ateljė portretuoja šviesa, jūsų 
sielos išliks kolodijumi padengtoje plokštelėje ir jūs tapsit ne- 
mirtingi... Ar dar abejojat? Na, tada turim kai ką visiems. Gal- 
būt jus kankina liga? Prie keliaujančios Barnabio Vilsono tru- 
pės neseniai prisidėjo mauras vaistininkas Ibrahimas, tepalų 
karalius ir nevainikuotas tinktūrų imperatorius, kurio miks- 
tūros žinomos visame krikščionių pasaulyje. Garsiais jo te- 
palais gydosi didysis Badeno hercogas, o Saksonijos kara- 
lius, kurio kojų egzema vos nesukėlė karo su austrais, lyg 
mostelėjus burtų lazdele, išsigydė jo neprilygstamomis kojų 
voniomis. Iš savo vaistinės mauras Ibrahimas gali pasiūlyti 

meilės piliulių, piliulių, padarysiančių jus nematomus, do- 
rybingumo piliulių, nemirtingumo piliulių, piliulių nuo ne- 
aiškaus liūdesio, piliulių nuo įsikalbėtų negalavimų; dar jis 
gali pasiūlyti profesoriaus Šteinerto atjauninimo kursą ir 
garsiąją Brauno kontrastinę terapiją, išgydančią viską - nuo 
nuospaudų iki užsikrėtusių širdies žaizdų... Užeikit, ponai, 
nedvejokit, pasirodymas prasideda maždaug po ketvirčio 
valandos... 

Barnabis Vilsonas neva prarado balsą, perdėtai garsiai už- 
sikosėjo, ir jo rankoje staiga materializavosi vandens sklidi- 
na stiklinė. Priglaudęs stiklinę prie plyšio kaukėje, jis ėmė 
gerti, ir keisčiausia, kad gurkšnelis po gurkšnelio senkant van- 
deniui, tirpo ir stiklinė, kol, varjetės direktoriui garsiai atsi- 
rūgus, visai išnyko. 

— Ar esat, ponios ir ponai, kada nors girdėję apie žirafą? — 
paklausė jis, nekreipdamas dėmesio į įspūdį, padarytą žiū- 
rovams. - Šešių metrų aukščio, taškuota lyg musmirė, o kak- 
las kaip slibino... Garlaivis ir lokomotyvas nieko neverti, pa- 
lyginti su sensacijomis, laukiančiomis jūsų klajojančiame Bar- 
nabio Vilsono cirke! 

Umiai direktoriaus monologą pertraukė stiprus sprogimas 
viename iš dengtų vežimų, žiedu sustatytų prie turgaus aikš- 
tės; Žiedo skersmuo siekė šimtą uolekčių, taigi pačios varje- 
tės aikštelės smalsuoliai nematė. Su apsimestiniu siaubu jis 
griebėsi už širdies. 

— Tai, ką jūs išgirdot, - sušnabždėjo jis paslaptingai, - bu- 
vo pramuštgalviški saksonų flogistonininko Bruno fon Zal- 
co bandymai su švino cukrumi, arseniko alyva ir cinko mil- 
teliais. Flogistonu prisodrinęs orą, jis gali susprogdinti ka- 
tedrą, visų rūšių netauriuosius metalus paversti auksu ir taip 
išjudinti materiją, kad mirusieji pakyla iš kapo ir paklaikę 
sprunka kiek kojos neša... Leiskit man toliau pristatyti lauki- 
nį žmogų Leopoldą, lasu sugautą begalinėje Namibijos dy- 
kumoje, Gandalalfą Bonapartą, nesantuokinį didžiojo Na- 
poleono sūnų, Mirandą Belaflor, mergaitę su keturiais liežu- 

viais, ir visaėdį ligūrą Žaną Polį jis nurys skirtingos vertės 
monetas ir išspjaus jūsų nurodyta tvarka... Parodyk, ką su- 
gebi, Žanai! 

Aukštas ir itin liesas ponas, sudarkytas didžiulės plaukuo- 
tos išaugos, dengiančios pusę veido, kukliai nusilenkęs už- 
ėmė vietą šalia Barnabio Vilsono ant mažytės tribūnos, nuo 
kurios cirko direktorius rėžė savo įžanginę kalbą. Rankoje jis 
laikė stiklainį su gyvomis bitėmis. Rūpestingai atsukęs dang- 
telį, jis priglaudė stiklainį prie lūpų, pražiojo milžinišką kose- 
rę, - kalbėta, neva jis galįs praryti patrankos sviedinį, - ir visi 
aiškių aiškiausiai išvydo, kaip vabzdžiai suskrido jam į gerklę. 

Visaėdis ligūras užsičiaupė, užsuko dangtelį ir visiškai ra- 
miai, lyg tatai būtų vaistininko Ibrahimo piliulės nuo neįvar- 
dijamo liūdesio, garsiai nugurgė bites vieną po kitos. 

Barnabiui Vilsonui davus ženklą, jis vėl plačiai pražiojo 
savo milžinišką koserę, ir žiūrovai savo akimis galėjo įsiti- 
kinti, kad vabzdžiai pranyko; tada, dar sykį nusilenkęs, ligū- 
ras, nuoširdžiam minios susižavėjimui, atsikrenkštė, ir bitės 
viena po kitos išlėkė lauk. Aidint griausmingiems plojimams, 
kalnų vėjo genami sparnuoti kamuolėliai nuskriejo prie įlan- 
kos, kur saulėlydžio nurausvintas plytėjo Nicos miestas. 

Prisidengęs kauke, patenkintas Barnabis Vilsonas vienin- 
tele savo akimi nužvelgė minią. Aplink jį pusračiu dabar sto- 
vėjo keletas šimtų smalsuolių - moterų, vyrų, senelių, vaikų. 

Netoliese iš dešinės pusės, savo džiaugsmui, jis pastebėjo 
senyvą surdutu vilkintį poną su žaisminga žilų plaukų ku- 
peta, bangomis krintančia ant nuolaidžių moteriškų pečių. 

— Gal ponas teiktųsi žengti žingsnį į priekį, už tai jis būtų 
apdovanotas nemokamu bilietu, - kreipėsi jis saldžiu kaip 
medus balsu, - ir leistų man parodyti dar vieną cirko sensa- 
ciją, paskutinį Kinijos imperatoriaus žaislą - fluidinį nuotoli- 
nio veikimo magnetizmą! 

Ponas atrodė aiškiai pamalonintas, kad kaip tik jis išrink- 
tas bandymui su paskutiniu Kinijos imperatoriaus žaislu, ir 
kol jis išdidžiai, nors mažumėlę netvirtais žingsniais artinosi 

prie tribūnos, Barnabis Vilsonas iš talpios jūrininko lieme- 
nės kišenės išsitraukė Leideno stiklinę ir sustabdęs vyrą ant 
laiptų žaibiškai jį įelektrino. 

— Magnetinis fluidas, paslapčių paslaptis! - sušuko jis teat- 
rališkai drebančiu vaikišku balseliu ir vogčiomis už nugaros 
patrynė į zomšos skiautę stiklinę lazdelę. Ir surdutuotam dro- 
viajam ponui nespėjus susivokti, cirko direktorius vėl atsi- 
dūrė priešais ir, mistiškais viduramžių burtininko mostais iš- 
skėtęs rankas virš vyriškio galvos bei murmėdamas formu- 
les niekam nesuprantama kalba, - iš tikrųjų tai buvo valų, 
gyvenančių Kardigano įlankos salose, kalba, - su pasitenki- 
nimu išgirdo sužavėtų žiūrovų atodūsius. Prie vyriškio sur- 
duto tučtuojau ėmė kibti visokiausi lengvi daiktai, skrajojan- 
tys ore: lapai, dulkių kamuolėliai, popieriaus skiautelės ir net 
pora gyvų bičių, neseniai išspjautų visaėdžio ligūro. Iš sur- 
duto blykčiojo mažyčiai žaibai, o pono perukas pleveno pa- 
kilęs virš galvos dešimt centimetrų, lyg kokia žila aureolė, 
žybčiojanti nuo elektros. 

— Vienuoliktasis pasaulio stebuklas! - triumfuodamas 
sušuko Vilsonas. - Magnetinis fluidas, vadinamas elektra, — 
paskutinė Kinijos imperatoriaus dvaro naujiena! Ši nuostabi 
jėga netrukus apšvies mūsų miestus naktį paversdama die- 
na, arkliai išnyks, nes atsiras elektrinės karietos, Žinios per 
vieną sekundę bus persiunčiamos daugiau nei šimto mylių 
nuotoliu ir Dievo veidas nušvis dangaus skliaute, iš kur jis 
nustebęs žvelgs į gausybę išradimų, padarytų būtybės, ku- 
rią jis kadaise numinkė ant šlaunies iš gabalėlio molio. 

Raudonas kaip vėžys surdutuotas ponas čiupo plevenan- 
tį savo peruką ir spruko iš turgaus aikštės. Žiūrovai džiūga- 
vo, o prie artimiausios palapinės angos, naudodamasis samb- 
rūzdžiu, Lukrecijus III jau degė lempas sudėtingai fantas- 
magorijai. 

Davus signalą, tamsioje palapinės angoje prie pat bilietų 
kasos dabar, žiūrovų tikram, o Barnabio Vilsono suvaidin- 
tam siaubui, materializavosi vadinamoji Žžirafa, neseniai taip 

vaizdingai direktoriaus apsakyta taškuota trisdešimties kojų 
pabaisa, spjaudanti ugnimi, akompanuojant pusėtinai sude- 
rintam varjetės dūdų orkestrui. 

Žiūrovai išgąstingai atšoko, bet kai jau, rodės, kils panika, 
žirafą pakeitė kita fantasmagorija, vaizduojanti niūrią mau- 
dyklą, kur sėdimoje emaliuotoje vonioje plūduriavo garsaus 
revoliucionieriaus Marato lavonas. 

— Ponai! - sušuko Barnabis Vilsonas. - Vos už du čentezi- 
mus prisikels mirusieji ir materializuosis arkangelai... 

Per minią vėl nusirito atodūsių banga, kai Lukrecijus pa- 
rodė dar vieną fantasmagoriją, šį kartą vaizduojančią mirti- 
nai išblyškusį Robespjerą, - su titnaginiu pistoletu rankoje 
jis žengė keletą žingsnių prie cirko direktoriaus, iš visa ko 
sprendžiant, taikydamasis šauti jam į nugarą. Bet Barnabiui 
davus ženklą, Robespjeras virto kentauru, kuris pasileido pa- 
lapinės gilumon, akompanuojant dviem stipriems sprogi- 
mams iš flogistonininko Bruno fon Zalco paraku išterliotos 
palapinės. 

— Tik nesijaudinkit, ponai, - šypsodamasis nuramino žŽiū- 
rovus Vilsonas, - už jūsų du čentezimus mes apsaugosim 
jus nuo visų vaiduoklių kėslų! 

Liko tik vienas numeris, po kurio tą vakarą, kaip ir visais 
ankstesniais vakarais, turėjo atsidaryti bilietų kasa ir šimtai 
smalsuolių užpildyti varjetės palapinę Nicos priemiestyje. Pa- 
lapinės angoje, iš kurios ką tik pradingo kentauras, atsirado 
itin nusmurgęs vos metro aukščio padaras didžiule beforme 
galva, subjaurota granitą primenančių sukietėjimų. Jo stuo- 
muo buvo apnuogintas, ir žiūrovai aiškiai matė gauruotą nu- 
garą, į augalo šakneles panašias rankytes, odos įdubas, kaulus 
ir slankstelius, stirksančius kur pakliuvo, tarytum, įkalinti iš- 
klaipytame kūne, jie būtų veržęsi laisvėn. Jis buvo apsitaisęs 
kojinėmis iki kelių ir škotišku sijonu, o veidą prisidengęs spal- 
vinga venecijietiška katės kauke. 

— Leiskite pristatyti mūsų paskutinį atrakcioną! - sušuko 
Vilsonas, neslėpdamas pasididžiavimo varjetės sensacija, pas- | 

taraisiais mėnesiais sumušusia visus įsivaizduojamus rekor- 
dus, - jos pasižiūrėti plūdo visos Ligūrijos pakrantės gyven- 
tojai. - Seras Erkiulis iš garsaus Berfutų klano, Skotijos aukš- 
tumų monstras. Jis taip pat lengvai, kaip kad kunigas cituoja 
Bibliją, perskaitys slapčiausias jūsų mintis! 


Nenujausdamas, kad kardinolo žmonės seka jo pėdomis, ško- 
tų aiškiaregis Berfutas tą pavasarį tapo pagrindine cirko at- 
rakcija. Jis atspėdavo moterų apatinių spalvą, ištraukdavo iš 
taro kortų malkos reikiamą kortą, darydavo mnemonikos fo- 
kusus, kurių negalėdavai paaiškinti neieškodamas abejoti- 
nų iliuzionisto sąsajų su aukštesnėmis galiomis, atskleisda- 
vo intymiausias žiūrovų paslaptis ir smulkiai nupasakodavo 
jų namus, niekada ten nesilankęs. 

Be to, prancūzišku klavikordu seras Berfutas paskambin- 
davo operečių melodijas, kurias savanoriai paniūniuodavo 
mintyse, - ojis dėl visa pikta, nors Barnabis Vilsonas prisie- 
kinėjo jį esant kurčnebylį nuo gimimo, dar užsikimšdavo 
ausis guminiais kamščiais ir įlipdavo į sandariai uždengia- 
mą alaus statinę, kad tik išsklaidytų bet kokius įtarimus suk- 
čiavimu. 

Sensacija buvo ir tai, kad jis skambindavo kojomis, ir taip 
įsijausdamas, jog, žiūrovai pajusdavo, kaip natomis atgyja vi- 
sas susikaupęs jų ilgesys, o paskui pratrūksta tokiu neišsenka- 
mo liūdesio tremolo, kad garsai tarytum pasipila ašaromis — 
niekieno nematomomis, bet visų jaučiamomis. Cirko afišoje 
jis buvo pavaizduotas su karnavalo kauke ir burtininko laz- 
dele, įsprausta tarp kojos pirštų, ir varjetės palapinė, neapsi- 
mestiniam direktoriaus Vilsono džiaugsmui, visas septynias 
savaitės dienas užsipildydavo iki paskutinės stovimos vie- 
tos, kad ir kur jie nukeliautų. 

Škotų telepatas Berfutas dažniausiai pasirodydavo pasku- 
tinis, po Lukrecijaus III jakobiniškų fantasmagorijų, lauki- 
nio žmogaus Leopoldo rizikingo numerio ant trapecijos, stul- 
binančių Leono Montebjanko pasakojimų iš praeities ir tur- 

kų poeto, kuris su ftakyro panieka skausmui leisdavo kuriam 
nors žiūrovui prisidegti cigarą nuo jo įkaitusios kojos. 

Po to į maniežą įžengdavo Barnabis Vilsonas. Apsisiautęs 
burtininko mantija su zodiako ženklais, jis perskaitydavo pa- 
skaitėlę apie vidinį kurčiųjų pasaulį, apie jų regą, kur kas 
geresnę nei girdinčiųjų, apie fantastišką jų gebėjimą skaityti 
iš lūpų ir apie serą Edmundą Butą, svajojantį įkurti kurčne- 
bylių valstybę Amerikoje. Beje, kaip tik ten Erkiulis Berfutas, 
jo paties žodžiais tariant, ketino nukakti, kai Vilsonas atsitik- 
tinai jį susitiko Liverpulio smuklėje su bilietu į Ameriką kel- 
nių kišenėje, įsigilinusį į siuvimo reikmenų krautuvėlės par- 
davėjo slapčiausias mintis - po keturis pensus už mintį, ir 
direktoriui prireikė daug jėgų ir ne vienos valandos, kad pri- 
kalbintų minčių spėjiką, atidėjus kelionę, įsidarbinti cirke ir 
taip išeiti su savo nuostabiais gabumais į viešumą. 

Po šios paskaitėlės cirko direktorius nusilenkdavo, šviesos 
užgesdavo, tada arfininkė Liura, ne didesnė už kūdikį, užsi- 
ropštusi ant suoliuko, siekiančio jai iki krūtinės, subrązgin- 
davo penkis kartus aukštesnės už ją pačią arfos stygas, ir Žiū- 
rovai apmirdavo iš nuostabos. Šviesoms vėl įsižiebus, ma- 
niežo vidury stovėdavo seras Berfutas, kojų pirštais tvirtai 
suspaudęs kortų malką. 

Taip prasidėdavo serija cirko numerių, sukeldavusių žiū- 
rovams įtarimą, jog, varjetėje be aukštesniųjų galių įsikišimo 
neapsieinama. Mažumėlę drovėdamasis, kaukėtas minčių 
spėjikas prieidavo prie kurio nors iš sėdinčiųjų pirmose eilė- 
se, ir Barnabis Vilsonas, per du žingsnius sekantis jam iš pas- 
kos, paprašydavo pasirinktą asmenį ištraukti iš malkos kor- 
tą, gerai įsiminti jos spalvą bei vertę ir vėl ją įkišti. Seras Ber- 
futas stovėdavo užsimerkęs. 

Tuomet minčių spėjikas, palinkęs į priekį, padėdavo mal- 
ką ant palisandrinio staliuko, atsitiesdavo ir imdavo versti 
kortą po kortos jautriais kojų pirštais, kol galiausiai vikriai, 
bet atsainiai ištraukdavo reikiamą kortą. Šis fokusas iš pra- 
džių didesnio žiūrovų entuziazmo nesukeldavo, jie vis dar . 

mėgindavo suvirškinti visaėdžio ligūro gebėjimą nuryti įvai- 
rių verčių monetas ir jas išspjauti prašoma tvarka arba pas- 
kutinę labai tikrovišką Lukrecijaus III fantasmagoriją, vaiz- 
duojančią nepaprastą žirafą. Bet tai, kas įvykdavo po to, nu- 
stebindavo ir pačius nepatikliausius. 

Barnabis Vilsonas paprašydavo kurį nors žiūrovą apie ką 
nors pagalvoti, nesvarbu apie ką - daiktą, kitą žmogų, kva- 
pą, skonį, girdėtą linksmą istoriją - ir sutelkti į šią mintį visą 
dėmesį. 

— O dabar paprašysiu serą Berfutą pasinaudojant telepati- 
ja perduoti šią mintį man, - tardavo jis vaikišku balseliu, ap- 
sisiausdamas juoda mantija. 

Manieže stodavo įtempta tyla. Škotų aiškiaregis tarytum 
įdėmiai įsižiūrėdavo į išrinktąjį žmogų, linkčiodamas įsimin- 
davo tai, ką išgirdo savo magišku bangų ilgiu ir atsigręždavo 
į Barnabį Vilsoną. 

Cirko direktorius laukdavo neva baisiai nekantraudamas: 
visas drebėdavo ir purtydavosi ir tik po vienos ar kelių mi- 
nučių iškeldavo ranką parodydamas, kad žinia priimta. Ta- 
da, atsigręžęs į savanorį, sušukdavo: 

— Seras Berfutas perdavė man jūsų mintį taip, kaip tai da- 
ro angelai! 

O paskui jis, per daug nenukrypdamas, apsakydavo tai, 
ką išrinktasis būdavo pagalvojęs - apie savo sužadėtinę, duo- 
ną kasdienę, savo vargus ir negalias. Devyniais atvejais iš 
dešimties nustebę savanoriai jo pasakojimą patvirtindavo, o 
kitais taip aršiai neigdavo kokią nors gėdingą paslaptį, kad 
visai neseniai buvę nepatiklūs žiūrovai įsitikindavo Vilsoną 
sakant tiesą. 

Kartkarčiais Vilsonas paprašydavo kurį nors žiūrovą aklai 
atsiversti knygą ir, išsirinkus sakinį, mintyse sau perskaityti, 
ir seras Berfutas, nė akimirką nesudvejojęs, sakinį pakarto- 
davo. Taip pat tiksliai perteikdavo žiūrovų pasirinktas Bibli- 
Jos ištraukas, mintyse sugiedotą psalmę, pardavėjo kvitą ar- 
ba penkiasdešimties metų senumo meilės laišką, užsilikusį 

nukaršusios senutės rankinėje. Kalbėta apie galimą šių triu- 
kų ryšį su vadinamąja heliografija, kurią Hermanas Bajolis 
demonstruodavo savo ateljė šalia varjetės palapinės. Kiti tvir- 
tindavo, kad viskas esą surežisuota iš anksto ir kad savano- 
riai iš tikrųjų begėdiškai apsimetinėja už pinigus. Sklido gan- 
dai ir apie piktųjų jėgų įsikišimą, ir daugelyje kaimų kunigai 
drausdavo savo parapijiečiams lankytis cirke. 

Tam tikrų keblumų keldavo ir kitas numeris, kai Erkiulis 
atspėdavo, kas laikoma žiūrovų drabužiuose. Barnabis Vil- 
sonas paprašydavo kurio nors savanorio pagalvoti apie daik- 
tus, gulinčius kelnių kišenėje arba rankinuke, ir sijonuotas 
škotų aiškiaregis bemat užrašydavo jų pavadinimus ant gri- 
felinės lentelės, laikydamas kreidą jautriais kojų pirštais. Ši- 
tas paradinis numeris ne sykį įstumdavo savanorius į skaus- 
mingą situaciją, kai seras Barnabis rasdavo pavogtą sidabri- 
nį laikrodį žandaro kišenėje, pornografines kortas, užkištas 
už kapeliono kepurės graižo, arba pluoštą meilės laiškelių 
nuo ištekėjusios moters, paslėptų mokyklinėje kuprinėje jos 
užraudusio šešiolikmečio meilužio, kuris netgi buvo jos su- 
tuoktinio, burmistro, giminaitis iš motinos pusės. 

Paprastai jis pergalingai užbaigdavo pasirodymą prie pran- 
cūziško klavikordo. Persmelktas Henrietos Fogel ilgesio, pa- 
skambindavo graudžiausias versijas melodijų, kurias Vilso- 
nas pasiūlydavo žiūrovams paniūniuoti sau panosėje. Ir vi- 
sai nesvarbu, ar tai būdavo džiaugsmu trykštantis kadrilis, 
ar pompastiškas maršas, paniūniuotas keliaujančio pulkinin- 
ko, Erkiulio perdarytos melodijos skambėdavo kaip muzikai 
pritaikytos meilę šlovinančios eilės. Jis taip įsiūbuodavo klau- 
sytojų širdis, kad kelios poros po jo pasirodymo susižadėjo. 

Tuo metu auditorija būdavo taip sudirginta, kad niekas 
nebeklausydavo baigiamojo Barnabio Vilsono žodžio apie 
Lamarko teorijas, įrodančias bendrą žmonių ir gyvūnų kil- 
mę ir kad panorę visi gali skaityti mintis, nes praeityje, kol 
dar nebuvo išrasta šnekamoji kalba, žmonės tik taip ir ben- 
draudavo. 

Šėlstant aplodismentų uraganui, seras Berfutas išskubė- 
davo iš maniežo, kad suspėtų į vakarines paskaitas cirko di- 
rektoriaus vežime. 


Neišsenkamos Barnabio Vilsono žinios apie pasaulio paslaptis 
suvedė jį su Erkiuliu kaip mokytoją su mokiniu, ir mažasis 
kiklopas, apdovanotas tais pačiais gabumais, tapo Erkiuliui 
gyvu bilietu į mokslo lobyną, kur jis gaudavo atsakymus į 
visus jį dominančius klausimus. Ištisas valandas jis galėdavo 
klausytis apie keistus reiškinius, apie kuriuos Vilsonas pasa- 
kodavo neprasižiodamas arba išsitraukdamas kurį nors ke- 
turkalbės enciklopedijos tomą. Direktorius buvo susipažinęs 
su visomis idėjų tradicijomis ir istorinėmis epochomis, tiek 
pat gerai su technika kaip ir su filosofija, su proza ne mažiau 
nei su poezija, nors labiausiai jo širdis linko į mokslinius ap- 
mąstymus, ypač jei jam atrodydavo, kad šios galėtų page- 
rinti Žmonių gyvenimą. Užsivertęs knygomis, foliantais ir iš 
laikraščių iškirptais sensacingais straipsniais, paniręs į cir- 
ko afišų, bilietų, planų, žemėlapių, gerbėjų laiškų ir cirko 
artistus vaizduojančių heliografijų jūrą, Vilsonas jam dės- 
tydavo Sen Simono ir Džeremio Bentamo idėjas. Šių mąs- 
tytojų pasaulyje visi žmonės buvo lygūs, turtingieji šelp- 
davo varguolius, nebuvo jokių valdovų, o jei ir buvo, tai 
išrinkti tautos, moterys vertinamos ne mažiau už vyrus, vai- 
kų niekas nemušdavo ir visoj žemėj lyg pasaulio sukūrimo 
rytą kvepėjo gėlės. 

Jis jausmingai išklojo Šarlio Furjė idėjas. Šis didysis aiškia- 
regis iš Liono numatė idealų pasaulį, egzistuosiantį aštuo- 
niasdešimt tūkstančių metų, iš kurių aštuoni tūkstančiai bū- 
sią tobulos harmonijos era, kai Žmonės gyvensią taikiai ir 
luošieji nepatirsią pažeminimų. Šiaurės ašigalyje klimatas 
būsiąs švelnesnis nei Viduržemio jūros pakrantėse, tvirti- 
no Vilsonas, jūros nebeteksiančios druskos, 0 ežerų vanduo 
pavirsiąs limonadu. Šitame idealiame pasaulyje, kuris, beje, 
pagal visus žinomus skaičiavimus, turėtų atsirasti dar jiems 

gyvenant, būsią trisdešimt septyni milijonai Homero klasės 
poetų, devyni milijonai matematikų, prilygstančių didžiajam 
Izaokui Niutonui, ir septyni milijonai dramaturgų, drąsiai 
galinčių vadintis Moljeru. Furjė teorijos, kalbėjo Vilsonas, pa- 
sižymi aiškumu, kuriam lygių nerasi istorijoje, jos nepajudi- 
namos dėl griežto savo nuoseklumo, pavyzdingai suklasifi- 
kuotos su pavadinimais Prėlude, Cis-lude, Citer-pause, Trance- 
appendice ir Utter-lounge. Pastarasis skyrius ypač aktualus, mat 
jame beprotiškai drąsiai parodoma, jog žmogus, keisdamas 
susidėvėjusius savo organus gyvuliniais, ateityje tapsiąs ne- 
mirtingas. Tatai geriausias iš visų įsivaizduojamų pasaulių, 
tikino Vilsonas. Žmonės gyvensią falansteriuose, maždaug 
po 1652 asmenis kiekviename, ir misią tuo, ką duoda žemė; 
visą nuosavybę jie dalysiąsi bendrai ir svarbius klausimus 
spręsią susirinkę aikštėje. 

Užmiršęs laiką ir erdvę, Barnabis Vilsonas toliau ausdavo 
savo svajones apie laimingesnį pasaulį, apie pavyzdines Ro- 
berto Oveno sodybas Škotijoje, apie socialistinius Overnė ir 
Burbonė kaimus, jau taikančius Mokytojo teorijas; apie ludi- 
tų maištą Londone, kur fabrikų varguoliai su žymiu poetu, 
nors ir apmaudu, sudaužė mašinas manydami, jog šios išra- 
dinėjamos tik tam, kad jiems nebeliktų darbo. O juk iš tikrų- 
jų jie klysta, teigė cirko direktorius, priešingai, mašinos - tai 
laimingesnės ateities raktas, nes jos sukuria turtus ir duoda 
žmonėms daugiau laisvo laiko. Mažasis kiklopas plačiai pa- 
sakodavo apie garo karietas — joms greitai nebereikėsią bė- 
gių, nes važinėsiančios grįstomis gatvėmis ir kiekvienoje iš 
jų sėdėsią po šeimą, sekmadieniais keliaujančią iškylauti į 
Savojos kalnus; jis apsakinėjo fantastiškus Afrikos savanų 
žvėris —- artimiausią sezoną ketinąs įsitaisyti žvėryną, kurio 
pagrindiniu atrakcionu tapsiąs dryžuotas arklys, vadinamas 
zebru. Porino jis ir apie ledinius namus, nepailstančio ke- 
liautojo neseniai atrastus šiauriausiose Atlanto vandenyno 
salose, ir apie milžiniškas piramides, senovės milžinų pasta- 
tytas Nilo pakrantėse. 

Paskui jis nuklysdavo į mintis apie Moparteno gamtinės 
atrankos teorijas ir Biufono žemės kilmės hipotezę, tokią ere- 
tišką, kad ją galėjai tik pašnibždėti į ausį arba perduoti min- 
timis negirdint kunigams. Nustebusiam Erkiuliui Barfusui 
cirko direktorius paaiškino, jog Žemei esą kur kas daugiau 
metų nei šeši tūkstančiai, apskaičiuoti remiantis Biblija, jai 
net septyniasdešimt penki tūkstančiai, be to, Biufonas įrodė 
žmogų ir beždžionę kilus iš to paties protėvio, o tai patvirti- 
na, kad gyvūnai turi sielą, todėl žmogui reikėtų maitintis dar- 
žovėmis. 

Gretimame vežime cirko direktorius įrengė laboratoriją 
savo gausiems bandymams su cheminiais elementais ir įvai- 
riais automatais. Šita mokslo keistybėms skirta šventovė bu- 
vo siaubingai prigriozdinta barometrų, teodolitų, stiklinių 
laboratorinių indų, išardytų mašinų, horologijų*, žvaigždė- 
lapių ir prisukamų spyruoklinių lėlių, mokančių vaikščioti ir 
net kalbėti. Ten galėjai rasti ir Leibnico bei Paskalio skaičia- 
vimo mašinų kopijų, taip pat garsaus Babidžo diferencijavi- 
mo ir analizės automato, tikro dvidešimto amžiaus pabaigos 
kompiuterių prototipo, brėžinių. 

Gyvenimo rudenį Erkiulis nupiešė Vilsoną laboratorijoje, 
vilkintį ugniai atsparų kostiumą, rūkantį ilgą turkišką klinti- 
nę pypkę ir laikantį rankoje judančią švytuoklę. Piešinys bu- 
vo įtikinamas, nes į apmąstymus linkęs cirko direktorius mė- 
gavosi bandymais nejausdamas jokių ribų. Prieš keletą me- 
tų jis rimtai mėgino muzikinės dėžutės principu sukonstruoti 
perpetuum mobile, be to, teoriškai pagrindė maisto virimą ga- 
rais ir slapta tobulino išradimą, leisiantį apšviesti visą cirką — 
tai pasiekti jis ketino sujungęs keletą šimtų Leideno stiklinių 
su kaitriniais siūlais stiklo balionuose. 

Vėliau jis sėkmingai pakils karšto oro balionu, taip pat 
visiškai atsitiktinai išras dinamitą, bet tučtuojau sunaikins 


* Viduramžių laikrodžiai, kurie ne tik muša valandas, bet rodo ir datą, me- 


tus, mėnulio fazę ir kt. 

jo gamybos formulę supratęs, kad jį galima panaudoti kru- 
vinuose karuose. 

Erkiuliui sukosi galva iš nuostabos. Jis klausėsi cirko di- 
rektoriaus išplėtęs akis kaip vaikas, slapta tikėdamasis, kad 
išsilavinimas ir išradimai irgi gali jį atvesti prie meilės tikslo. 


Henrieta Fogel vis dar buvo svarbiausia jo gyvenime. Dėl jos 
jis ištverdavo visus vargus, dėl jos išgyveno po pasikėsini- 
mų į gyvybę ir ieškojo jos taip pat nenuilstamai kaip prozeli- 
tas, ginantis savo naują tikėjimą. Kiekviename kaime, kuria- 
me sustodavo cirkas, jis ieškodavo jos minioje arba sutiktų 
žmonių atmintyje. Jis atsisakydavo pripažinti, kad sėkmės 
galimybės labai menkos, tik kandžiai šypsodavosi, o kai kas 
nors jį užjausdavo matydamas jo bevaises pastangas, pakel- 
davo antakius, lyg tai tebūtų buvęs itin bjaurus pokštas. 

Tais retais atvejais, kai vis dėlto jį apsėsdavo abejonės, vil- 
ties ugnelę vėl įpūsdavo Barnabis Vilsonas, nes, be domėji- 
mosi šiuolaikiniu mokslu, cirko direktorius, įkvėptas poetų 
romantikų, puoselėjo ir meilės kultą. Meilė, sakydavo jis, yra 
ne tik gyvenimo prasmė, meilė savo čiuptuvais taip apraiz- 
giusi visą būtį, kad be jos nepatekėtų saulė ir žvaigždės ne- 
šviestų danguje. O įrodymų, tvirtino jis, galima pasisemti iš 
Dievo įkvėptų poetų. 

Po daugelio metų Erkiulis Barfusas jį prisimins kaip gel- 
bėtoją, nes vaistas buvo parinktas tinkamai: eilėraščių rinki- 
niai, kuriuos jis skolinosi iš Vilsono, pravėrė duris į pasaulį, 
kur galėjai džiaugtis neatmiešta meile. 

Jį stulbino skaldų gebėjimas iškapoti iš kalbos granito gra- 
žiausius žodžius ir užpildyti prasme tuščias vietas tarp eilu- 
čių. Jis rydavo jų eiles nekramtydamas ir negalvodamas apie 
virškinimą, čiulpte iščiulpdavo visą jų esmę, fanatiškai juos 
gromuliuodavo ir vėl nurydavo, termiškai apdorodavo be- 
galiniu savo ilgesiu. Jis išmoko atmintinai Heinę, persirgo 
Kitso ir Bairono karštlige ir skaitė Žano Polio romanus vaiz- 
duodamasis, jog praskleidžia rojaus uždangą. Vilsono pa- 

tartas, visą mėnesį paskyrė laisvės trokštančiam fon Kleistui, 
o paskui praleido širdį draskančią naktį su Novaliu. Jis ken- 
tėjo su Šileriu, gąsčiojosi sa Hofmanu ir stebėjosi, kaip Miu- 
sė atranda skausmui tokių žodžių, kad tasai, priešingai bet 
kokiam protui, virsta malonumu. Gėtės eilėse jis pajuto to- 
kią aistrą, jog negalėjo šios paaiškinti žodžiais; jos veikiau 
reikėjo ieškoti tarp jų, kur, apsimetusi tuščiu popierium, ty- 
kojo pasaloje meilė. Jis liejo ašaras su Helderlinu, dūsavo 
su broliais fon Šlėgeliais ir ekstaziškai džiūgavo su Puški- 
nu. Su Lamartinu jis sudarė sąjungą iki gyvos galvos, o Le- 
opardis jį užgriuvo tokia jausmų lavina, kad jis dvi savaites 
pragulėjo lovoje įveiktas migrenos. Neretai Barnabis Vilso- 
nas atrasdavo Erkiulį jo vežime, iškankintą bemiegės nak- 
ties poetų draugijoje, sulaukėjusiuose meilės chorėjų krū- 
mynuose, apsipylusį ašaromis beskaitant įmantrią Ėlenšlė- 
gerio ar kurio nors kito madingo autoriaus poemą. Tai buvo 
laikas, - kaip vėliau sakys Erkiulis, - kai jo meilę Henrietai 
galėjai išreikšti rimais. 


Įkandin poetų, kuriais tuo metu žavėjosi Erkiulis, į Italijos 
pakrantes ėmė traukti vis daugiau turistų; anglai atvažiuo- 
davo įkvėpti lordo Bairono ir Šelio kelionių, vokiečiai - di- 
džiojo Volfgango Gėtės. Dar toli buvo iki dvidešimto am- 
žiaus masinio turizmo, bet Barnabis Vilsonas, kurio komer- 
cinė nuojauta galbūt nusileido tik jo mokslo naujovių aist- 
rai, nusprendė aplankyti su cirku Genują. Buvo rugpjūčio 
pabaiga ir mieste knibždėte knibždėjo keliautojų. Erkiulis 
tarp šių žmonių tikėjosi aptikti Henrietos pėdsakus. 
Prisidengęs kauke, kurią dabar, patartas Barnabio Vilso- 
no, pradėjo nešioti, jis ilgai vaikštinėdavo po miestą. Stebė- 
davo šiauriečius itališka saule įdegusiais veidais; vyrus med- 
vilniniais kostiumais, šnekučiuojančius tavernose, moteris 
baltomis suknelėmis su krinolinais, slankiojančias krantine, 
skrajojančias nelyginant plaštakės tiulinių skėčių šešėlyje. Ne- 
pastebimai jis sukiojosi minčių migloje, gaubiančioje jo su- 

tinkamus žmones nežinomame matmenyje - vietinius gyven- 
tojus, turistus, amatininkus, buržua ir pardavėjus. Jis įžvelg- 
davo jaunų merginų nerimą, braudavosi per sudėtingas vidi- 
nes pirklių apyskaitas ir nugirsdavo kišenvagių planus. Pa- 
saulis išsiversdavo į kitą pusę ir apnuogindavo savo vidurius. 
Erkiuliui reikėjo ženklo, kad ir labai menko, atsitiktinio prisi- 
minimo, išsaugoto kada nors ją sutikusio žmogaus. 

Keletą sykių jam pasirodė, kad jis aptiko savo mergaitės 
pėdsakus: tylų jos žingsnių šnaresį prašalaičio atmintyje, jos 
kvėpavimo išgrynintą orą lyg žvėrelio plazdančios jos šir- 
dies tvinksnius. Ir tuomet jis imdavo kreisuoti savo svajonė- 
se plaukiodamas per tirštą svetimo gyvenimo fragmentų si- 
rupą, per lietų primenantį istorijos čežėjimą, kol kokioje nors 
aikštėje, skersgatvyje, minioje suvokdavo, jog tai tebuvo pik- 
tas vaizduotės pokštas. Akimirką jis pajusdavo, kaip žemė 
slysta iš po kojų. Pasaulis per daug didelis, pamanydavo jis, 
aš niekada jos nerasiu... 

Jam įsimetė naujoviška liga - melancholija. Jis galėdavo 
ištisas paras tysoti savo vežimo lovelėje, įbedęs akis į lubas. 
Kankinamas nemigos, jis guosdavosi meilės eilėraščiais. 

Rudeniop taip įsiliūdėjo, kad ėmė nepaisyti savo pareigų 
varjetėje. Barnabiui Vilsonui širdis neleido jam prikišti klaidų, 
įleidusių šaknis į meilę, bet kai žiūrovų srautas pastebimai su- 
mažėjo dėl to, kad seras Berfutas išdygdavo per vėlai ar per 
anksti, o kartais ir visai nepasirodydavo, nes skaitydavo eilė- 
raščius pajūryje šviečiant mėnuliui, Barnabis Vilsonas sukau- 
pė visą valią ir grąžino jo vaizduotės balioną į žemę. Tada Er- 
kiulis vėl ėmė tvarkingai atlikinėti savo pareigas nusprendęs 
neduoti sau nė sekundės poilsio, kol neatras mergaitės. 

Iki tol jis niekad neišeidavo scenon su tokiu užsidegimu. 
Galėdavo smulkiai papasakoti nepažįstamų Žmonių iš pub- 
likos biografijas, o kartą sukėlė sensaciją nauju mnemonikos 
triuku: užrašė iš kito galo šimto aštuoniasdešimties skaitme- 
nų skaičių, kurį Barnabio Vilsono prašymu vienas Žiūrovų 
išrinko iš matematikos knygos ir perskaitė mintyse skaitme: 

nį po skaitmens. Jis taip įsismagino, kad savanoriams at- 
kurdavo prisiminimus, kuriuos jie patys būdavo išmetę iš 
galvos ar šiaip užmiršę, arba pramanydavo naujų, tokių įti- 
kimų, kad jie neabejodavo, jog tai, apie ką kalba seras Ber- 
futas, iš tikrųjų įvykę, tik jie pamiršę, ir būdavo dėkingi Er- 
kiuliui, padėjusiam viską prisiminti. Nė akimirką jis nepra- 
rasdavo budrumo. 

Galbūt kaip tik šis jo gabumų sustiprėjimas, būtinybės 
nukreiptas į vienintelį tikslą, padarė jį aklą visiems kitiems 
pavojams. Bent jau taip jam atrodė vėliau, supratus, kokią 
nelaimę užtraukė aplinkiniams. 


Nuo įvykių Romoje praėjo vos ne metai, o Erkiulis vis dar 
nieko nežinojo apie vienuolio Šusterio likimą. Kartais jėzui- 
tas aplankydavo jį sapnuose, bet visad beveidis, nebylus kaip 
ir jis pats. 

Jis gyveno šioje dūmų uždangoje iki pat to ryto, kai prie 
savo vežimo laiptelių pastebėjo raštelį. Siuntėjo adreso ne- 
buvo, ir jam nepavyko sužinoti, kas raštelį atnešė. Jame bu- 
vo aprašytas Šusterio likimas — kaip jis rastas Trasteverėje 
pasmaugtas kilpa. Raštelis baigėsi įspėjimu: tegul Erkiulis nie- 
kad nemėgina išsiaiškinti, kas jo autorius. 

Nuliūdintas naujienos, Erkiulis ėmė bastytis miesto gat- 
vėmis. Iš sielvarto jis buvo kaip nesavas, vėl įsiplieskė prige- 
susi neapykanta. 

Paniręs į niūrias mintis, jis nepastebėjo, kaip sutemo, atėjo 
vakaras ir sužibo žvaigždės; miestas ėmė ilsėtis. Jis bejėgiš- 
kai kepurnėjosi liūdesio jūroje apakintas ašarų, klupinėda- 
mas slankiojo tuščiomis gatvėmis. Nieko nematė, nieko ne- 
jautė, tik begalinį sielvartą ir bedugnę neapykantą. Uosto 
kvartaluose jis klupinėjo ant atmatų ir šiukšlių, atsitrenkda- 
vo į sandėlių sienas ir dėžes, įkišdavo koją į grindinio duo- 
bes, pargriūdavo, vėl atsikeldavo keikdamas savo gyvenimą, 
savo likimą. Nesistengė sulaikyti ašarų skverbdamasis per 
neištirtus sielvarto klodus. 

Nejučia priėjo miesto pakraštį. Tik kai nepažįstamam kai- 
me grėsmingai sulojo šunys, jis atsipeikėjo ir grįžo į cirko 
teritoriją. 

Sustojo ant kalvos, nuo kurios atsivėrė visas miestas. Nak- 
tis buvo karšta, prisiminė jis vėliau, tvanka monolitinė ir ne- 
paslanki lyg šlapiuojanti uola. Jo mintyse iškilmingai pražy- 
giavo nakties paslaptys, žmonių sapnai, baimė, verčianti būd- 
rauti nelaiminguosius, neužmiegančiųjų maldavimai poilsio. 
Toli apačioje jis išvydo direktoriaus vežimo langelyje degan- 
čią lempą ir susidomėjo, ar ir Barnabis Vilsonas jaučia tokį 
patį nerimą kaip ir jis. 

Nuo jūros dvelkė sūrus kvapas, pakrantėje miegūstai ga- 
nėsi bangos. Prieplaukoje švartavosi dvi Žvejų valtys, van- 
duo pašėlusiai trankėsi į bangolaužius, prie kranto aušros 
greičiu artėjo škuna sutrauktomis burėmis. Bet artėjo ir dar 
kažkas, tyliai, apgaubtas tamsos. 

Persmelktas artėjančio pavojaus nuojautos, jis ėmė bėgti į 
cirką. Bet nesuspėjo — naktį staiga nušvietė deglai, cirko 
vežimai suliepsnojo vienas po kito. 

Jis juto mirtinai išsigandusių draugų mintis, regėjo, kaip 
pro jį praslenka visas jų gyvenimas ir jie užgęsta su paskuti- 
ne malda lūpose. 

Jis susmuko ant kelio. Šį gaisrą sukėlė kardinolo žmonės, 
suprato jis, kaip kad nužudė ir Šusterį. Jie ieškojo jo, bet liki- 
mas kaip auką pasirinko jo draugus. 

Jis pragulėjo ant kelio visą naktį. Raudojo iš sielvarto ir 
neapykantos, apverkė save ir baisų savo likimą, Henrietą Fo- 
gel, savo laimės oro pilis ir sugriuvusius svajonių kortų na- 
melius. Tai galas, pamanė jis, pakilti jau nebepajėgsiu. Šįsyk 
žuvo visos viltys. 


Pasaulis susideda iš virpesių ir svyravimų, pripildančių visatą ir 
sujungiančių žmones su materija. Jūs galit manim netikėti, bet kaip 
tik šitaip šią akimirką jūs skaitote mano mintis, kaip kad didysis 
Svedenborgas perskaitė madam de Martevil mintis ir atrado jos 
dingusį kvitą. Didysis Svedenborgas viską paaiškino. Labai seniai 
Edeno sode žmogui, kad jį suprastų, nereikėjo kalbėti. Adomas su 
Ieva suprasdavo vienas kitą priimdami minčių srautus. Ir kam ro- 
juje ta žmonių kalba? Ten nepasitaikydavo jokių gramatinių nesu- 
sipratimų, jokių dviprasmybių, mikčiojimų, šveplavimų ir kalbos 
riktų... Adomas buvo pirmasis telepatas. O paskui įvyko mūsų nuo- 
puolis, nes kartu su obuoliu žaltys įdavė žmogui ir tariamą žodį. 
Mes seniai esam puolę, drauguži. Tačiau žmogus sugeba vėl grįžti 
prie intuityvaus pažinimo. Didysis Svedenborgas pabrėžė kvėpavi- 
mo svarbą norint užmigti magnetiniu miegu. Reikia pamiršti ap- 
linką, rašo jis, ir sukaupti dėmesį į maldą, kol ims trikti kvėpavimas 
ir nuoalpis nusives mus į dvasių pasaulį... Jūs, pone Barfusai, mo- 
kat skaityti mintis. Žinau, jūs ir dabar skaitot mano mintis. Aš 
pati, kaip žinot, kalbuosi su dvasiomis... Mano jaunystės metais 
Stokholme, toje siaubingoje Sodomoje, pats didysis Svedenborgas 
įvedė mane į atotykių mokslą. Visata susideda iš serijų ir pakopų, 
aiškino jis, ir aukščiausia mūsų sielos funkcija, Anima, per tarpi- 
nes determinantes susisiekia su Viešpačiu: visa apimantis Fluidum 
Spirituosum... 

Grafienė Tavastešerna, jo padėjėja /1 spe, pasitaisė pagal- 
ves už nugaros ir užsidegė vieną savo juodų aromatizuotų 
cigarų. Jis suprato ją labai aiškiai. Ji stengėsi perduoti kiek- 
vieną niuansą. 

Kas yra mintys? paklausė jis. 

Ne kas kita, kaip fluidų virpesiai, drauguži! 

O kas tada kalba? 

Irgi virpesiai, bet pasiekiantys lūpas, kur dėl oro vibracijos jie virs- 
ta garsais... Patikėkit, tikroji kalba S tai mintis, kur kas tobulesnė nei 
gergždžianti gerklų artikuliacija. Stai kodėl mintis girdi ir angelai! 
Galimas daiktas, ir jūs pats, pone Barfusai, esat angelas, nors jūsų 
žemiškasis pavidalas visai nepanašus į angelo, veikiau demoniškas, 
keliantis pasidygėjimą... Bet leiskit man baigti! Angelai į mus krei- 
piasi irgi mintimis. Juk jūs, pone Barfusai, žinot, kad aš girdžiu šiuos 
angelų ir net dvasių balsus. Žmonių minčių negirdžiu, išskyrus jū- 
sų, jūs taip dosniai su manim jomis dalijatės, bet angelų kalbą gir- 
džiu taip aiškiai, kaip valstietis girdi pamokslą per Žvakių mišias. 
Tik lošiant kortomis jie atsisako man padėti. Tai peržengia mūsų 
galimybių ribas, sako jie, lošti kortomis, maloningoji ponia, mes ne- 
galime jums padėti. Bet juk aš turiu jus... jūs šįvakar tikriausiai ma- 
nęs neapvilsit? Nuo šio vakaro daug kas priklauso. O rytoj dvasios 
pažadėjo man pasakyti, kur reikia ieškoti jūsų mergaitės. 

Būkit gera, pasakykit man, kur ji... 

Atleiskit, bet jūs turėtumėt aiškiau reikšti savo mintis. Aš jus 
girdžiu prastokai. O dvasių balsus šiame kambaryje girdžiu pui- 
kiai... kaip kad dabar! Viena jų tupi man ant peties, ar nematot? 

Jis žiūrėjo išpūtęs akis, bet nieko nematė. Tik grafienę, sė- 
dinčią su naktiniais marškiniais savo lovoje Kopenhagos Es- 
tergadėje. Ji buvo užsiklojusi antklode, nors jau vakarėjo. Kiek 
toliau kambaryje stovėjo jos tarnas, mauras Baptistė, ką tik 
įėjęs su arbatos padėklu rankose. 

Aš nieko nematau... 

Galimas daiktas... juk ne visi mato ir girdi dvasias. Baptistė šią 
akimirką irgi mūsų negirdi. Tam reikia turėti polinkį! Bet kaip tik 
šiuo metu ji tupi man ant peties. Man rodos, vokietis, o gal olan- 
das... Ankstesniajame gyvenime jis buvo mūrininkas. Danguje ir- 
gi mūrininkas! Kaip tik mūrininkas! Mozaika ėmė skilinėti. Ir jis 
sako, kad jie dėlioja naują. Be to, keičia senus koklius. 

Erkiulis stengėsi iš paskutiniųjų, bet net ir padedamas sa- 
vo dovanos negalėjo išgirsti olando dvasios minčių. Ar bent 


ją pamatyti. 

Mūrininkas danguje? - paklausė jis. 

Taigi kad! Žemė sukurta pagal dangaus paveikslą, šitai aš jums 
jau aiškinau. Žinoma, ten esama ir mūrininkų, ir dailidžių, kaip ir 
čia. Tik pagalvokit, koks nuobodulys kamuotų mirusiuosius, jei bū- 
ty kitaip. Kai pačių geriausių žmonių vėlės patenka į dangaus ka- 
ralystę, jūs neįsivaizduojat, kaip jos nustemba išvydusios, jog ten 
pilna visokiausių tarnybų, užduočių, pareigybių, dirbtuvių ir net 
audimo fabrikų, linų laukų, konditerijų, kubiliaus dirbtuvių ir 
alaus daryklų. Mat daugelis naujokių tikėjosi, kad po žemiškų 
vargų jų laukia amžinas poilsis. Bet joms tučtuojau atveriamos 
akys. „Nejau jūs manėt, kad, palikusios visus darbus, jūs tik am- 
žinai dykinėsit, sėdėsit ir drybsosit kvėpdamos malonius kvapus 
ir ragaudamos rojaus vaisius?" — paklausiama atvykėlių. Ir kai 
šios atsako teigiamai, joms primenama, kad dykinėjimas tik sil- 
pnina ir todėl nesuderinamas su ilgalaikiu malonumu. Užtat dan- 
guje, kaip ir žemesniuose dvasių pasauliuose, yra ir pareigybių, 
ir tarnybų, teismų, gimnazijų, manufaktūrų... Visų pirma nau- 
jokėms parodoma didžioji biblioteka, kur jos baisiausiai nustemba 
išvydusios daugybę knygų, pergamentų, popierių, plunksnako- 
čių ir rašalo, esančių danguje. Paskui jos nuvedamos į muziejus 
ir kolegijas, kur daromi dvasiniai pratimai. Ir į sporto aikšteles, 
kur angelai rengia bėgimo varžybas ir imtynes. Joms parodomi 
visi direktoriai, valdytojai, tarnautojai, auklės, vežikai, kailinin- 
kai, kalviai, felčeriai, burininkai, aludariai, bankininkai ir palūki- 
ninkai, mat danguje yra daugybė profesijų ir mirusiųjų nekanki- 
na amžinas nuobodulys. Vieni rūpinasi našlaičiais, kiti gano Dievo 
aveles, gieda dangiškame chore, skambina arfa, dėsto skaldų aka- 
demijoje. Kurie ne kurie išsiunčiami į žemesniuosius dvasių pa- 
saulius, kad apsaugotų atvykstančiuosius nuo grasių demonų. Dar 
kiti dirba policininkais pragare... 

Grafienė susiraukė ir vėl įsiklausė į tik jai girdimą olando 
dvasios balsą. 

Palaukit, dabar jis vėl į mane kreipiasi... sako, kad jie, regis, jau 
aptiko mergaitę. Bet tiksliai atsakys tik rytoj. Kaip bus smagu, pone 
Barfusai... tik pagalvokit!.. vėl pamatyti savo mylimąją... 

Ar tai išties įmanoma? - pamanė jis. Nejau jis atras Hen- 
rietą padedamas dvasių? 

Kur ji? - vėl paklausė jis. 

Nurimkit, drauguži. Juk mudu susitarėm. Jums teks palaukti iki 
rytojaus. Iš pradžių padėsit man sulošti kortomis su justicijos tarė- 
ju Konradu. Ir laimėti, svarbiausia - laimėti. 

Kaip ji jaučiasi? Ar sveika? 

Puikiai, puikių puikiausiai. Olando dvasia sako, kad ji nuolat 
apie jus galvoja. Niekaip negali išmesti jūsų iš galvos, nors kartais 
ir norėtų užmiršti. 

Kodėl ji nori mane užmiršti? 

Galbūt todėl, kad jus myli, nors esate toks atkarus monstriukas... 

Kaip ji atrodo? Ar pasikeitė? 

Kaip Šebos karalienė. Stotinga ir didžiakrūtė. Jos jautri širdis. Ir 
mėlynos akys! 

Henrietos akys rudos... 

Galbūt olando dvasia neskiria spalvų? Visa, kas yra žemėje, yra 
ir dvasių pasaulyje, net ir daltonikų... Matot, pone Barfusai! Dabar 
Ji nupleveno nuo mano peties lyg dūmas, lyg mažyčio geizerio ga- 
rai; dvasių pasaulis vėl ją kviečiasi, perliniuose vartuose reikia klo- 
ti naują mozaiką, skiedinys džiūsta ir olando dvasia turi jį drėkinti 
rojaus šaltinių vandeniu. Danguje visi baisiai užsiėmę... 

Grafienė sriubtelėjo didelį gurkšnį arbatos ir užgesino ci- 
garą į negro pastatytą peleninę. Valandėlę ji rausėsi tarp daik- 
tų, išmėtytų ant patalų, - Svedenborgo knygų, laiškų, pud- 
rinių, uostomojo tabako dėžučių, lošimo kauliukų ir kortų, 
paskui atsigręžė į Baptistę ir paprašė atnešti skrynelę su gy- 
domaisiais kristalais — po azartinių žaidimų ir dvasinio Sve- 
denborgo pasaulio tai buvo jos didžiausia aistra. 

Dangiška kalba, vėl prašneko ji, garsiai nusišnypštusi į ran- 
kovę, sklinda nuostabiais dangiškų formų žiedais! Ar žinot, kad 
angelų kalba atitinka kiekvieną šiuo metu pasaulyje vartojamą kal- 
bą? Kaip ir jūsų kalba, pone Barfusai. Ar ne todėl mes taip gerai 
suprantam vienas kitą, nors jūs tesat luošas vokiečių nykštukas, o 
aš - švedų grafienė? Mat mintys yra tikroji Lingua franca. Angelų 

žodžiai, kalbėjo didysis Svedenborgas, pirmiausia įsiskverbia į są- 
monę ir suformuoja joje aukštas ir veik nesuvokiamas idėjas; ir tik 
paskui jie nusileidžia iki įprastos žmonių kalbos. Angelų kalbos žo- 
džiai tokie pat skambūs kaip ir tariami liežuviu bei lūpomis ir daž- 
nai kur kas aiškesni. Jie ateina ne oru ir ne pro ausis, o išsyk įsi- 
"smelkia į specialų smegenų organą. 

Grafienė nusišypsojo parodydama visus tris likusius dan- 
tis. Nuo jos tvokstelėjo sena pudra, prakaitu ir bjauria bur- 
nos smarve. Ji niekada nesiprausdavo. Šiaurės miestuose ap- 
skritai nesiprausiama. Antra vertus, nesiprausiama ir dvasių 
pasaulyje. Kvapai, tvirtino grafienė, dvasių pasaulyje daž- 
nai sukelia didelių keblumų. Ypač nemaloniai kvepia demo- 
nai - juk jie patys šito nejaučia. 

Ji išsitraukė iš patalų kortų malką, bet ne žymėtą, skirtą ap- 
gaudinėti draugėms aristokratėms, o dar neatplėštą ispanišką. 

Tik padarykit man paskutinę paslaugą, luošasis drauguži, ir iš- 
gelbėkit mane šįvakar. Justicijos tarėjas Konradas labai nori lošti 
pokerį, o mano finansinė padėtis itin kebli. Kas sumokės Baptis- 
tei?Jei ne aš, mauras mirtų badu. Ir kas suteiktų pastogę tokiam 
atkariam monstriukui kaip jūs? Rytoj dvasios jums atlygins... 


Grafienė Tavastešerna, pažadėjusi jam su dvasių pagalba su- 
rasti Henrietą, buvo kilusi iš Švedijos. Bet ji gyveno Danijoje, 
Kopenhagoje, kur prieš daugelį metų pabėgo nuo kreditorių. 
Jis ir pats gerai nežinojo, kaip pas ją atsidūrė. Besibastydamas 
po pasaulį užklydo į Kopenhagą ir atsitiktinai pateko į grafie- 
nės, kurios domėjimasis antgamtiniais reiškiniais galėjo varžy- 
tis su jos aistra kortuoti, akiratį. Ji bemat įžvelgė jo gabumus. 

Ir ne tik ji. 

Prieš keletą mėnesių vieną rytą jis atsikvošėjo Londone. 
Nesuvokė, kaip tatai atsitiko. Regis, praėjo kelios savaitės nuo 
to laiko, kai jis dar turėjo visą sąmonę. Stovėjo nuogas ant 
demonstravimo stalo garsiajame „Athenaeum“ klube, apsup- 
tas smalsių ponų. Džentelmenas iš teratologų draugijos ro- 
dė jo nenormalumus šnibždantiems žiūrovams. 

— „Šitie pokyčiai įvyksta dar gemalo stadijoje. Priežasčių 
mes kol kas nežinom - sifilis, galbūt ankšta gimda... 

Jis vyniojo lakštą po lakšto su kitų išsigimėlių iliustracijo- 
mis - albinosais, dvigalviais, kraniopagais, mikrocefalais. 

— Ponai, atkreipkit dėmesį į veido praskarą... Ši nenormali 
kiškialūpystė rodo protinį atsilikimą. Mūsų monstras dar ir 
kurčnebylys. Ant nugaros pūpso tipiška išauga. Neseniai tu- 
rėjau garbės Šv. Jurgio ligoninėje stebėti skrodimą, ir pana- 
šioje išaugoje mes aptikome dantų, plaukų, kremzlių ir net 
mažutes smegenų užuomazgas. Tai, ką mes čia matome, yra 
autozitas su būdingomis parazito savybėmis. Kai kuriais at- 
vejais dar gemalo stadijoje atsiranda visiškai išsivystęs para- 
zitas, dar viena galva ar net visas kūnas... galimas daiktas, 
kaip tik šitoje nugaros išaugoje jau esama parazito užuomaz- 
gos, ir palankesnėmis sąlygomis ji būtų išsivysčiusi į Siamo 
dvynį... 

Visų šių aiškinimų Erkiulis negirdėjo - buvo kurčias ir tuo 
džiaugėsi. Tačiau jis išgirdo kažkieno mintį: menkavertis, bet 
įdomus rasiniu požiūriu. Pajutęs šleikštulį, jis atsitiktinai per- 
davė šį minties autoriui. Pono veidas po cilindru iš pradžių 
išblyško, paskui pažaliavo. Erkiulis nusijuokė, kai vyriškis 
puolė pro duris išsivemti. 

„Štai kaip aš gyvenau pastaraisiais metais, - pamanė jis, — 
sapnuodamas apie prarastą meilę ir niekada neprabusdamas. 
Trankydamasis po pasaulį be jokio tikslo ir regėdamas tikro- 
vę tik kaip horizonte prastai nutapytus kulisus.“ 


Kiek vėliau tą pačią žiemą Kopenhagoje jis susitiko dėl Sve- 
denborgo pametusią galvą grafienę. Jei ja tikėsim, Sveden- 
borgas buvo naujos Bažnyčios pranašas. Londone skelbėsi 
esąs Išganytojas, atėjęs tam, kad leistųsi nukryžiuojamas žy- 
dų, išsirenginėdavo viešose vietose, stigmatizuodavosi per 
Velykas, atlikinėdavo kažkokius keistus kojų apiplovimus ir, 
ištiktas į baltąją karštligę panašaus priepuolio, kiauras paras 
šnekėdavosi su mirusiaisiais. Be to, jis skaitydavo mintis. 

Grafienė, žinoma, mieliau vartojo naują žodį „telepatija“ 
ir, aiškindama jo prasmę, kaip pavyzdį pateikdavo didįjį Stok- 
holmo gaisrą, kurį Svedenborgas išvydęs būdamas už pen- 
kiasdešimties mylių. Po to eidavo garsi istorija apie tai, kaip 
jis atradęs seną madam de Martevil kvitą po pašnekesio su 
jos velioniu vyru ir kaip Svedenborgas gėręs kavą su karalie- 
nės Ulrikos Eleonoros broliu, nors tasai buvo miręs dar prieš 
ketvirtį amžiaus. 

Kai grafienė jaunystėje susitiko su Svedenborgu Stokhol- 
me, jis daugiausia šnekėdavosi su vėlėmis ir, patekęs į tran- 
są, vaikštinėdavo aname pasaulyje. Kartą pas jį išgirdusi, kaip 
jis kabinete gyvai su kažkuo kalbasi lotyniškai, juokiasi ir skel- 
bia trigubą tostą. Grafienė palaukusi, kol durys atsidarė ir 
Svedenborgas, žemai lankstydamasis ir spausdamas ranką, 
išlydėjo nematomą svečią į priebutį. 

— Kas čia buvo? - paklaususi ji. 

— Vergilijus, - atsakęs Svedenborgas. - Velniškai malonus 
vyras! Mes kalbėjomės apie Romos senybes. 

Ilgainiui, tvirtino grafienė, ir ji pati perėmusi dalį savo 
nestoriaus gebėjimų. Jei ja tikėsim, ji be vargo bendrauda- 
vo su žymiausiomis istorinėmis asmenybėmis. Sakėsi esan- 
ti pažįstama su mirtimi nubaustu valstybės tarėju Štruenze 
ir žavėjosi jo mėginimais Danijoje įvesti apšvietą. Ji aptari- 
nėdavo procesinę teisę su Makiaveliu, karybą - su romėnų 
karo vadu Krasu ir karalienės nužudymą - su pasimaišiu- 
sio proto Henriku VIII. Su velioniu popiežium Klemensu X 
ji jau seniai susirašinėjo. Žana Arkietė jai buvo kaip sesuo, 
o šventoji Birgita vaišindavo ją nematomais saldainiais. Bet 
artimiausias jos bičiulis tarp mirusiųjų, be abejo, buvo pats 
Svedenborgas, su kuriuo ji kasdien konfidencialiai šnekė- 
davosi. 

Svedenborgas, kartodavo grafienė, Leibnico monadologi- 
ją sujungė su hilozoistiniu mokymu apie gyvas molekules ir 
spėjimu, kad kai kurie žmonės dar gyvendami žemėje yra 
artimai susiję su dangiškomis esybėmis. 

Pastarosios vadinamos Amores ir daro įtaką Žmogaus sie- 
lai. Kad išlaikytų pusiausvyrą tarp savo kūrinių ir neatsiža- 
dėtų nelemtai dosnaus ketinimo apdovanoti žmogų laisva 
valia, Dievas sukūrė ir piktąsias dvasias, neatsiejamas nuo 
žemiausių pasąmonės sluoksnių. Šios dvasios įsibrauna į 
žmogaus mintis ir jausmus ir perima jo charakterį. Kiekvie- 
nas Žmogus turi du angelus sargus ir dar du demonus, iš 
paskutiniųjų gundančius jį sunkiai nusidėti. 

Dvasios gyvena ir savuose pasauliuose, kurie gali būti ge- 
radaringi arba demoniški, nelygu kaip jų gyventojai elgėsi 
žemėje. Grafienė aiškino, kad dvasių pasaulyje Žmonės at- 
rodo visiškai taip pat, kaip atrodė gyvendami žemėje, tik yra 
anemiškesni ir šiek tiek permatomi. Jie taip pat susitikinėja 
su draugais ir giminaičiais, verčiasi tais pačiais amatais kaip 
ir žemėje, priklauso toms pačioms tautoms, išpažįsta tą patį 
tikėjimą ir gyvena tokiuose pačiuose miestuose. 

Pavyzdžiui, esama dviejų Londonų, į kuriuos anglai pa- 
tenka po mirties. Viename jų, maždaug toje vietoje, kur sto- 
vi birža, atrasime anapusinio Londono gubernatorių su jo 
tarnautojais. Vakaruose, iki pat Vopingo, gyvena tie, kurie 
nėra nei itin geri, nei blogi. Rytuose susitelkę geriausieji, o 
pietuose, aplink Ailingtoną - intelektualai. Tačiau Murtfildse 
ir jo apylinkėse surinkti didžiausi nusikaltėliai — jie ten pa- 
tenka vos atkakę iš Žemės, ir taip miestas be perstojo apvalo- 
mas nuo padugnių. Londoniečių drabužiai, namai ir valgis 
tokie patys kaip ir dabartiniame Londone; jie geria alų, šo- 
koladą ir arbatą, bet punšo duodama tik teisuoliams. 

O kur gyvena kitos tautos? - paklausė jis. 

Jos, be abejo, gyvena savo šalyse! - atsakė grafienė. Pran- 
cūzai —- anapusinėje Prancūzijoje, prūsai - Prūsijoje... Pavyz- 
džiui, žydai gyvena mieste, vadinamame purvinąja Jeruza- 
le. Ten jie maklinėja šiukšlinomis gatvėmis kęsdami šlykš- 
čiausią smarvę. Verčiasi įvairiausia prekyba, skolina pinigus, 
pardavinėja brangakmenius, nežinia kaip įsigytus danguje — 
galbūt padedant kabalai, ir jų gyvenimas purvinojoje Jeru- 

zalėje toks panašus į žemiškąjį, kad jie mažiau nei kitos tau- 
tos pastebi, jog yra atsidūrę kitame pasaulyje. 

Pasak grafienės, švedai aname pasaulyje - pati bjauriau- 
sia tauta. Saujelė geruolių gyvena Geteborge, o didžiausi 
niekšai, sudarantys daugumą, įsikuria dvokiančiame miestų 
konglomerate, be Boroso ir rytų Faluno, apimančiame ir jų 
pasibaisėtiną sostinę Stokholmą. 

Būdingiausios švedų savybės, tvirtino ji, yra pavydas, 
valdžios troškimas ir karjerizmas. Jie niekaip neatsikrato ža- 
lingų papročių, nuolat vaikosi titulus, maukia degtinę ir ly- 
tiškai santykiauja. Visų blogiausi bajorai. Kaip ir žemėje, jie 
rinkdavosi Riterių rūmuose, ir Dievo angelai, dažnai stebė- 
davę posėdžius, tuoj suprato, kad šie žmonės visiškai nesu- 
geba atskirti gėrio nuo blogio, todėl juos visus.išvaikė iš pos- 
tų ir dabar jie prašo išmaldos gatvėje. 

Šiuos pasakojimus Erkiulis prisiminė grafienei laukiant jus- 
ticijos tarėjo Konrado. Jis pats tūnojo sandėliuke prie miega- 
mojo, kur grafienė jam liepė laukti atsakymo iš dvasių pa- 
saulio. Jis mąstė apie Svedenborgą ir grafienę, susikalbančią 
su dvasiomis, bet dar neįvaldžiusią „telepatijos“. Užtat jiems 
reikėjo vienam kito - jai jo, kad išloštų pinigų, jam jos - kad 
surastų Henrietą. 


Justicijos tarėjas į dviejų kambarių butą Estergadėje atva- 
žiavo tuoj po dešimtos. Tarnas jį įleido vergiškai lanksty- 
damasis, paėmė iš jo paltą, cilindrą, pirštines ir šaliką, pas- 
kui palydėjo į miegamąjį, kur, apsupta gydomųjų kristalų, 
grafienė karaliavo savo lovoje. Viskas buvo paruošta loši- 
mui. Ant staliuko gulėjo nepraplėšta kortų malka, šalia sve- 
čio laukė kėdė. 

— Prašom atleisti, kad pavėlavau, - meiliai tarė justicijos 
tarėjas. — Valstybės reikalai nepaiso nustatyto laiko. 

— Jums atleidžiama, brangusis Konradai, - atsakė grafie- 
nė, atkišdama pabučiuoti ranką. - Iš pradžių pareiga, paskui 
malonumai... 

Be kortų stalelio ir kėdės, baldų kambary nebuvo. Sienas 
puošė pora natiurmortų su gėlėmis. Koklinė krosnis, lange- 
lis su dvigubais stiklais, žiūrintis į užpakalinį kiemą, ir san- 
dėliukas užrakintomis durimis — štai ir viskas. 

Po to, kai abu lošėjai vienas kito pasiteiravo apie sveikatą 
ir kitus reikalus, grafienė paprašė poną Konradą atsisėsti, pati 
sumaišė kortas ir pasiūlė svečiui jas perkelti ir padalyti. Žai- 
dimas prasidėjo... 

Pirmąją justicijos tarėjo ranką sudarė karalių pora bei trys 
skirtingos vertės kortos. Jis pasiliko porą ir nusipirko naujų kortų 
po dešimt riksdalerių už vienetą - dėl kainos jie susitarė iš anks- 
to. Jis apsidžiaugė: viena iš naujų kortų buvo čirvų karalius. 

Grafienė pakeitė visą ranką. Bet ir naujoji buvo ne ką ge- 
resnė - tik ketvertų pora. Kg turi justicijos tarėjas? - pagalvojo 
ji. Ir tučtuojau gavo atsakymą: Tris karalius... 

Ji suprato, kad tęsti lošimo neverta, ir supasavo nepranešusi 
partneriui apie savo kortas. 

Antras dalijimas priminė pirmą. Justicijos tarėjui vėl nusi- 
šypsojo laimė jau po antro pirkimo įsigyti tris tūzus. O gra- 
fienė, kuriai tučtuojau buvo pranešta apie jo ranką, - tik po- 
rą valetų. Ir vėl ji supasavo. 

Visos kitos partijos baigėsi justicijos tarėjo naudai, bet ban- 
ke, kaip ir pirma, veik nieko nebuvo. Vėliau jis prisiminė, kad 
grafienė tarytum iš anksto žinodavo jį turint stiprią ranką. 

Sykį, kai jis turėjo dvi damų ir tūzų poras, ji supasavo net 
neprisipirkusi kortų, lyg nujausdama, kad neišloš. Kitą sykį 
atsisakė lošti justicijos tarėjui pakeitus visas kortas ir, savo 
džiaugsmui, pamačius laiptus, o jai prisipirkus vos vieną kor- 
tą — tai leido spėti, kad ji turi mažų mažiausiai dvi poras, o 
gal ir fulį. Kad pakeitus visas kortas į jo ranką papuolė laip- 
tai, buvo bemaž neįtikėtina; jai derėjo ne tik lošti toliau, bet 
ir pirmai atsiskleisti po ilgų derybų. 

Paskui ėjo kelios stulbinamai lengvos šeimininkės perga- 
lės. Kas kartą, justicijos tarėjui mėginant blefuoti, ji perma- 
tydavo jį arba pasiūlydavo tokias dideles sumas, kad jis ne- 

siryždavo tęsti. Justicijos tarėjas buvo patyręs lošėjas, tad, gra- 
fienei ceremoningai šnypščiantis į nosinę, greitai apsidairė. 

Kambary nieko nebuvo. Vienintelė vieta, kur kas nors ga- 
lėjo slėptis - sandėliukas, bet šis buvo toks mažas, kad jame 
vargiai tilptų vaikas. Be to, jis sėdėjo tokiu kampu, kad pro 
galimą durų skylutę jo nesimatė. Kortos - tuo jis įsitikino iš 
pat pradžių - nebuvo žymėtos, ir jis nė karto neišgirdo jokio 
garso, krenkštelėjimo ar ko nors panašaus, keliančio įtarimą. 

Nenujausdamas, koks yra teisus, tarėjas suburbėjo: 

— Jūs tarytum kiaurai matot mano kortas. 

— Laimė šypsosi drąsuoliams, - atsakė šeimininkė, mįslin- 
gai šypsodamasi. 


Grafienės Tavastešernos manymu, viskas ėjo pagal planą. Jos 
slaptas padėjėjas suteikdavo visą informaciją, reikalingą no- 
rint laimėti lemiamus bankus ir pralošti su mažiausiais nuos- 
toliais, rankon pakliuvus prastoms kortoms. Mat Erkiulis Bar- 
fusas matė pono Konrado kortas, nors ir ne visai ryškiai, pa- 
ties justicijos tarėjo akimis. 

Jis snūduriavo ant tamsaus sandėliuko grindų pusiau nu- 
grimzdęs į savo, pusiau -į svetimą sąmonę. Užvaldytas sva- 
jonių vėl išvysti Henrietą, neatkreipė dėmesio į grafienės 
galvoje gimstantį planą, tik vienodais laiko tarpais klusniai 
užmesdavo žvilgsnį į justicijos tarėjo kortas ir atsakydavo į 
nervingus grafienės klausimus. Ir šitaip rafinuotai blefuo- 
jant, - sukčių demaskuoti galėjo tik Svedenborgui prilygs- 
tantis aiškiaregis, - abu lošėjai laimėjo maždaug vienodai ban- 
kų, skirtumas buvo tik tas, kad Konradui atitekdavo kur kas 
tuštesni ir lengviau nusiperkami bankai. Dar prieš vidurnaktį 
jis pralošė visus grynuosius. 

— Ar jūs priimat skolos raštelius? — paklausė jis, prakaitui 
žliaugiant sprandu. 

Grafienė, kaip ir dera laimėtojai, žiūrėjo į jį maloningai. 

— Man, brangusis Konradai, - tarė ji meiliai, - geriausias 
laidas - jūsų nepriekaištingas orumas. | 

Ir jie lošė toliau, tik dabar skolon... 

Artėjant antrai valandai nakties, grafienė pažvelgė į sieni- 
nį laikrodį, kiek perdėtai nusižiovavo ir pasiūlė varžovui su- 
lošti paskutinį kartą. Justicijos tarėjas nė trupučio nesudve- 
jojo - pagautas šišo, jis laikėsi taisyklės, pagal kurią labiau- 
siai užkietėję azartiniai lošėjai mielai kenčia pažeminimą, o 
didžiuliai nuostoliai tik skatina dar labiau rizikuoti. 

- Sutinku, - atsakė jis. - Jei jūs dar pasitikite mano vekseliais. 

Grafienė linktelėjo, perkėlė kortas ir padalijo. 

Pirmoji justicijos tarėjo ranka pranoko visus lūkesčius. Tū- 
zų trejetas, čirvų dama ir gilių valetas. Neva mažumėlę pa- 
dvejojęs, jis pasiliko damą su tūzais ir prisipirko naują kortą, 
greitai pasirašęs skolos raštelį. Jis nusivylė išvydęs dar vieną 
valetą. Reikėjo atsikratyti damos, pamanė jis, vadovaujantis 
ne protu, bet amžinom gyvenimo šunybėm. 

Jis nusipirko paskutinę kortą, užkišo ją už kitų ir pasižiū- 
rėjo į ranką. Turėjo susitvardyti, kad nei žvilgsniu, nei neat- 
sargiu drebuliu neišduotų susijaudinimo - rankoje buvo fu- 
lis: trys tūzai ir dvi damos. Jei tik jis sugundytų grafienę to- 
liau derėtis, pamanė, galbūt jam pavyktų kiek atsilošti... 

Grafienės kortos po dalijimo buvo prastos, ir ji pasiliko tik 
vynų karalių. Tačiau prisipirkus dar keturias kortas, atsitiko 
neįtikėtinas dalykas: ji gavo likusius karalius ir dabar rankoje 
turėjo karalių ketvertą. Be abejo, iš savo slapto padėjėjo tiks- 
liai žinojo, ką justicijos tarėjas turi rankoje. Ji dėl akių pasiruo- 
šė prisipirkti dar vieną kortą ir ryžosi įgyvendinti savo planą. 

— Brangusis Konradai, - kreipėsi ji, - aš būsiu dosni. Prieš 
nusipirkdama paskutinę kortą norėčiau jums pasiūlyti atsi- 
lošti viską, ko netekote. Jūs atrodot baisiai susijaudinęs. Ir aš 
žinau, kad jums bus sunku paaiškinti žmonai, kur dingo ši- 
tiek pinigų. | 

Ji padarė apgalvotą pauzę, per kurią dėl visa pikta dar sy- 
kį pasiklausė Erkiulio apie varžovo kortas. 

— Aš jums siūlau galimybę viską atgauti per vieną lošimą, — 
pasakė ji. 

Justicijos tarėjas pažvelgė į ją nustebęs. 

— Ir kokio užstato iš manęs norėtumėt? — paklausė jis. — 
Skolos raštelio dėl tokios pačios sumos? 

— Už mano dosnumą, savaime aišku, jūs atsidėkotumėt tam 
tikra rizika... 

— Kokia? 

— Tuščiu čekiu. 

— Tuščiu čekiu? Jūs norit mane nuskurdinti! 

Grafienė atsiduso. 

— Jūs - lošėjas, — tarė ji. — Galit atsisakyti mano siūlymo, ir 
mes paskutinį sykį sulošim kaip paprastai. Bet galit ir sutikti, 
nes jus vilioja būsimas jaudulys. Matot, aš ketinu nusipirkti 
dar vieną kortą. Nežinau, ką jūs turit savo rankoj, bet ką tik 
prisipirkot paskutinę kortą, taigi bent jau iki tol ranka nebu- 
vo pilna. Aš dabar irgi nusipirksiu kortą, bet prieš tai patei- 
kiu jums savo siūlymą. Aš dedu du tūkstančius... o jūs at- 
skleidžiat mane su neužpildytu čekiu... Žiūrėkit į visa tai kaip 
į loteriją. Viskas arba nieko! 

Justicijos tarėjas dvejojo. Jo ranka buvo ne tik pilna, bet 
ir labai stipri. Jis mėgino atspėti, ko ji tikisi - laiptų ar spal- 
vos? Jei ji atsivertų su fuliu, jis laimėtų, nes turi tris tūzus. 
Neįtikėtina, kad jai pakliuvo ketvertas po to, kai ji iškart 
atsikratė keturių kortų ir dabar keičia dar vieną. Paprasčiausi 
apskaičiavimai rodo jį turint laimėti. Bet iš esmės, suprato 
jis, svarbu ne algebra, o, kaip ką tik užsiminė grafienė, pats 
jaudulys. 

Nuo viršutinės lūpos nuvarvėjo prakaito lašeliai. Jis juos 
nulaižė ir veik nepastebimai linktelėjo. 

— Sutinku, - ištarė galų gale. - Su sąlyga, kad paskutinę 
kortą nusipirksit už du tūkstančius. 

Ir, kol šeimininkė dėjo pinigus į banką, jis, sunkiai ryda- 
mas seilę, pasirašė neužpildytą čekį. Drebėjo iš susijaudini- 
mo, juto spazmuojant pilvą ir nedidelį šleikštulį, neišven- 
giamai sugriebiantį azartinį lošėją prieš didelę riziką, nesvar- 
bu, ar ši būtų susijusi su pokeriu ar su valstybės reikalais. 

tą, nors galėjo šito ir nedaryti, - valetas. 

— Padėkit čekį į banką, jei norit atsiverti, - priminė ji, - bet 
dar ne vėlu apsigalvoti... 

Bet justicijos tarėjas neapsigalvojo. Jis stumtelėjo tuščią čekį 
į banką ir paklojo ant stalo savo fulį. Grafienė atsikrenkštė. 

— Aš jus ką tik įstūmiau į skurdą, - pasakė ji, parodydama 
karalių ketvertą. 


Visas tas valandas, kol grafienė lošė su justicijos tarėju, Er- 
kiulis svajojo, kaip jis pasimatys su Henrieta Fogel. Nejau 
padedant dvasioms tikrai galima surasti pradingusį žmogų? 
Bet viltis, kaip žinoma, yra nuolatinė nelaimingųjų palydo- 
vė. Didysis Svedenborgas, pamanė jis, šiaip ar taip, buvo ne- 
paprastas žmogus. Ir galbūt teisybė, kad kiekvienas žmogus 
turi angelą sargą. 

Sandėliukas buvo itin ankštas. Net ir čia, sukrauta palei sie- 
nas, kūpsojo nedidelė svedenborgiana: sapnų dienoraščiai, Ar- 
cana Caelestia* ir „Dieviškoji apvaizda“. Erkiulis klausė savęs, 
kas įvyks jam vėl išvydus Henrietą. Jis net negalėjo įsivaizduoti 
šitos akimirkos. Po tiekos išsiskyrimo metų Henrieta virto bū- 
tybe iš sapno. Galimas daiktas, ji susitiko ką nors kitą. Galbūt 
jos net nebėra gyvos. Bet Erkiulio fantazijose ji vis dar jo laukia, 
kaip kad ir jis pats niekad nesiliovė jos ieškojęs, ir dar gražesnė 
nei seniau, 0 jos meilė akimirksniu pateisina visą jo gyvenimą. 

Ir šitaip, visai nepastebėdamas, kad lošimas baigėsi ir jus- 
ticijos tarėjas Konradas, ištiktas šoko ir praradęs visą savo 
turtą, išsinešdino iš dviejų kambarių buto Estergadėje, Er- 
kiulis tebesvajojo vis pakurstomas savo vilčių. Jis susapnavo 
malonų sapną, kaip, padedamas dvasių, atranda Henrietą 
Olandijos vieškelyje. Pavasaris. Žydi alyvos. Žmonės laimin- 
gi. Mergaitė atrodo kaip prieš daugelį metų Kėnigsberge — 
neapsakomai graži. Jai ant peties tupi kažkokia vėlė, o ji pati 


* „Dangiškosios misterijos“. 

šnekasi su Svedenborgu. Jis metasi prie jos žinodamas, kad 
tą akimirką, kai jie išsiskyrė, laikas sustojo... 

Pabudo po pusiaudienio. Pro sandėliuko plyšius skverbė- 
si šviesa. Jis pamėgino atidaryti duris, bet buvo užrakintos. 
Ėmė belsti kojomis, bet niekas neatėjo atrakinti. 

Praslinko dar para, kol durininkas visai atsitiktinai užėjo 
jį tamsiame sandėliuke karštligiškai klejojantį ir leisgyvį iš 
troškulio. 

Butas buvo tuščias. Be pėdsakų išnyko Svedenborgo bib- 
lioteka, lova, baldai, grafienės kortų malkos ir gydomieji kris- 
talai. 

Keiksnojančio durininko išvestas į kraupiai šaltą Kopen- 
hagos gatvę, Erkiulis guodėsi tik tuo, kad vis dėlto liko gy- 
vas. Gyvenimas, mąstė jis, dabar vienintelė mano viltis. Tik 
pats gyvenimas, sudaręs sutartį su laiku, gali padėti atrasti 
mergaitę. 


Jis klajojo daug metų. Įveikė šimtus kilometrų - šiaurės pla- 
tumomis, miškais, upėmis ir Dievo užmirštais krantais. Ir vi- 
sai nesvarbu, kokio žemėlapio laikėsi, visur jį pasitikdavo tas 
pats nelemties kraštovaizdis. 

Miestuose jis elgetaudavo: begėdiškai apnuogindavo sa- 
vo luošą kūną, išsitiesdavo prie bažnyčios ir koja atkišdavo 
praeinantiems išmaldos dubenėlį. Kokia pabaisa, girdėdavo 
jis jų Mintis, kaip turėjo nusidėti jo motina, kad Dievas ją šitaip 
nubaustų... 

Jis juokdavosi iš jų. Netikėjo jų Dievu. Tokiems padarams 
kaip jis dievų nėra. Kaip jie turėtų atrodyti, jei būtų sukūrę jį 
pagal savo paveikslą? 


Pasislėpęs tarp bagažo, jis diližanu atkako į Brandenburgo 
lygumoje įsikūrusį miestą - Berlyną. 

Krautuvėlėse jis įteigdavo pardavėjams, kad jie jaučia dūmų 
kvapą, ir išgindavo juos į sandėlį pasižiūrėti, ar nekilo gaisras; 
arba jie tarytum išgirsdavo, kad juos kažkas šaukia, ir nusigręž- 
davo, o jis tuo metu pasikišdavo po marškiniais duonos ar sū- 
rio gabalėlį. Jis priversdavo juos išbėgti į gatvę, nes jiems ūmiai 
pasirodydavo, kad pro jų krautuvėlę rieda karaliaus karieta, 
nugramzdindavo į primirštus atsiminimus, paskatindavo minti 
kokią nors mįslę ar spręsti aritmetikos uždavinį, pažadindavo 
troškimą nuvažiuoti prie jūros, pagrobti moterį ar pradėti nau- 
ją gyvenimą kolonijose. Tuomet jie taip panirdavo į savo min- 
tis, kad jis būtų galėjęs nepastebėtas išvogti visą kasą. 

Jis suprato, kad jo dovana yra ginklas. Galėdavo žmones 
priversti staiga įsimylėti, užmiršti laiką ir erdvę arba be jo- 

kios matomos priežasties pratrūkti ašaromis iš sielvarto, už- 
klumpančio visai netikėtai ir išplintančio į smulkiausius ka- 
piliarus. Kartais jis pripildydavo jų širdis begarsės muzikos, 
nuostabių harmonijų, ir jie užsimerkę jomis žavėdavosi. 

Vyninėje jis buvo sučiuptas nusikaltimo vietoje, begvelbian- 
tis ąsotį dženeverio, olandiškos kadaguogių aliejumi paska- 
nintos degtinės. Šeimininkas jį nutvėrė ir ėmė šauktis polici- 
jos. Erkiulis jam užleido niežulį, kuris akimirksniu apėmė visą 
kūną. Vaizdas buvo baisus: rėkdamas iš siaubo, vyras griuvo 
jam prie kojų, draskėsi iki kraujų rankas ir maldavo Dievą nu- 
traukti jo kančias. Erkiulis išėjo apsvaigęs nuo savo galios... 

Rudenį mieste pasklido gandai. Prietaringi gyventojai pa- 
sakojo apie burtininką, atkakusį nuversti Hohencolernų, ir 
apie raganas, velnio pasiųstas nubausti Prūsijos už Septyne- 
rių metų karo nusikaltimus. Kalbėta, jog šėtonas pasirodąs 
raupsuoto neūžaugos pavidalu, bet kol kas Erkiulio su šiom 
pasakom niekas nesiejo. 

Legendinės madam Mendelson salone Vilhelmštrasėje jis 
sėdėjo užrištomis akimis kapitono krėsle ir pasakojo apie kam- 
bary esančius žmones, iš kur jie atvykę, kas jie tokie, skaitė jų 
slapčiausias mintis. Karininkai nustebdavo, kai jis užrašyda- 
vo grifelinėje lentelėje jų vardus ir pulką, moterys parausda- 
vo, kai jis atskleisdavo jų kavalierius, o vienas generolas leite- 
nantas susigėdęs išlėkė iš salono, kai Erkiulis prakalbo apie 
suklastotus čekius, kuriais šis atsilyginęs giminaičiui. Nuo jo 
būdavo paslepiami įvairūs daiktai, ir jis nusakydavo jų formą 
ir spalvą, lyg laikytų juos rankoje; žmones stulbindavo jo kor- 
tų triukai ir mnemonikos gabumai. 

Vieną vakarą jis iškeverzojo grifelinėje lentelėje eilėraštį ir 
pergalingai apsidairė. Pirmoje eilėje iš nuostabos šūktelėjo 
kažkoks ponas. Tai buvo poetas Šamiso, tos dienos rytą pu- 
siau sapnuodamas pradėjęs šią epigramą ir vis dar apie ją 
galvojantis. 

Gandai apie aiškiaregį sklido greitai. Prieš Kalėdas ma- 
dam Mendelson salone prisigrūsdavo tiek Žmonių, kad ji 

turėjo rengti bilietų loterijas. Tada jam viskas nusibodo ir jis 
pradingo. 


Ilgesys jį ginė toliau. Visur jis ieškojo žmonių, prisimenan- 
čių mergaitę. Bet nieko nerado. 

savo santaupas. Jis pastebėjo, kad merginos juo bjaurisi, pri- 
siminė madam Šal įstaigą ir suprato likimą kartojantis. 

Jis užrašė jos vardą ant lapelio. Rodė sutiktiems žmonėms, 
jų mintis, bet rado tik gyvenimo netektis, tuštumą, gėdos jaus- 
mą, malšinamus opijum ir degtine. Iš nevilties nusipirko ke- 
letą savaičių švelnumo. Pinigams pasibaigus, buvo išmestas 
gatvėn. 

Kiauras naktis jis klaikinėjo po uosto kvartalus. Merginos 
jo kratėsi kaip ligos. Suteneriai palydėdavo spjūviais. Kar- 
tais primušdavo. 

Jis miegodavo pavartėse su valkatomis. Sapnuodamas gir- 
dėdavo jų sapnus. Tai buvo keisti tipai - į laivą nespėję įlipti 
jūreiviai, nuotykių ieškotojai, vyras, visad pasirodantis gel- 
tonų peteliškių spiečiuje, pamišęs aiškiaregis, kuris pabėgo 
supratęs juos abu esant vieno miško paukščius. Jis jautė greit 
mirsiąs, tik nežinojo kaip ir kur. 

Visiškai nuskurdęs grįžo į Berlyną. Atrodė siaubingai, žmo- 
nės jį dažnai palaikydavo šmėkla. Jis nieko nebelaukė iš gy- 
venimo, tetroško, kad šis greičiau baigtųsi. Mirtis buvo sko- 
la, sumokama tik vieną kartą. 

Jis tarytum tapo nematomas. Žmonės jo veik nepastebė- 
davo. Jis miegodavo kapinėse, nes jau priklausė prie miru- 
siųjų. Elgetauti nebepajėgė. Iš bado regėdavo haliucinacijas, 
jį kamuodavo mintys, kurių iš tikrųjų nebūdavo arba kurios 
būdavo taip toli, kad jis neturėdavo jų girdėti. Jį aplankė Ju- 
lianas Šusteris. Inkvizitorius del Moras ant jo kapo lotyniš- 
kai pasakė kalbą. Grafienė Tavastešerna juokėsi iš jo Sveden- 
borgo dangaus aukštybėse. Jis regėjo, kaip prie griovio, ku- 


172 


riame jis gulėjo, sustojo karieta ir išlipo angelas balto atlaso 
suknele, rankoje laikantis skėtį; geltonos šilkinės pirštinės sie- 
kė alkūnes. Švytintis angelas pasilenkė prie jo ir sušnabždėjo: 
Erkiuli... nejau Čia išties tu? 
Ir jis pajuto, kad gyvybė grįžta ir kad jos šaltinis trykšta už 
visatos ribų. Prie jo tikrai palinko ji - mergaitė, kurios ieško- 
jo pusę gyvenimo. 


VI 


„Leisk man tapti tavo klausa, Erkiuli, kaip vaikystėje... ar prisime- 
ni, kaip aš tau apsakydavau balsus, merginų kikenimą, skalbinių 
plazdesį ant virvės, vėjo šnaresį, gąsdinantį arklius... Dabar, po 
daugelio metų, aš klausiu savo atminties: kaip skambėdavo mūsų 
žingsniai, kai bėgiodavome po namus? Kaip teškėdavo lietus, kris- 
damas ant rankos, kaip plakdavo mūsų širdys? Aš - tavo klausa, 
Erkiuli, aš girdžiu per laiką... girdžiu jų balsus, šaukiančius iš pra- 
eities... balsus savo motinos, Magdalenos Holt, madam Eugenijos 
Šal. Ir vyrų balsus, jų keiksmus ir komplimentus... aš nežinau, ar 
tu klausaisi, Erkiuli, galbūt tu niekad nemokėjai skaityti mano min- 
čių, galbūt suprasdavai mane, nes mylėjai. 

Ar nori, kad tau apsakyčiau tuštumą? Tuštumą, kai užpučiamos 
žvakės ir išeina paskutinis svečias, tuštumą, kai žmonės pradingsta 
išsinešdami dalelę tavo gyvenimo, kai tave išrauna su šaknimis... Tuš- 
tumą, kai vėl susitikau aukščiausiojo teismo magistratą, tuštumą mo- 
tinos akyse jos mirties valandą... Kada tai atsitiko? Nebeprisimenu. 
Gatvės mergšė laiko neprisimena, jos algebra paprastesnė - kiek ode- 
kolono ji suvartoja per metus, kiek korsetų nusipirks už turtingo klien- 
to arbatpinigius, po kelių tarpstočių atvažiuos naujas klientas, kiek 
varvelio sudegina jos spingsulė per naktį... ak, aš prisimenu tave, 
mano pirmasis garbintojau... kaip tu mane guosdavai verkiančią, kaip 
sūpuodavai neužmingančią, kaip gindavai mane, vogdavai man, kaip 
čiulpei kraują man iš piršto, kai įsipjoviau į stiklo šukę... Bet dabar 
mano atminty šaukia jis, ar girdi Jį, Erkiuli, - teisėją, sugriovusį 
mūsų gyvenimus... aš viską tau papasakosiu, visą savo gyvenimo 
istoriją... jei tik turėsi kantrybės išklausyti ir iškart nepasmerksi... 

Šš! Heinrichas stovi prikišęs ausį prie durų, stebėdamasis, kodėl 
čia taip tylu. „Man reikia su Erkiuliu pasikalbėti vienai , - pasa- 

kiau jam, bet ar jis gali suprasti, kaip mudu šnekamės! „Juk luošys 
kurčias ir bežadis! - nusijuokė jis nervingai, kol tarnas padavė jam 
pypkę. - Gal jis skaito tavo mintis?" 

Vakar bibliotekoje, kai tau pasakojau apie savo santuoką, jis nie- 
ko nenujautė. Manė, kad dėlioju pasjansą, 0 aš apnuoginau jį prieš 
tave, brangusis. Negalvok blogai apie Heinrichą. Jis paėmė mane iš 
pataisos įstaigos, atsivedė į šiuos namus su tarnais ir paukščiais 
narveliuose, namus, kuriuose yra du tuzinai kambarių ir keturios 
karietos įvairioms reikmėms, virėjas, trys liokajai su livrėjomis, še- 
šios kambarinės, tarnaitė, prižiūrėtojas ir vežikas, kalbantis pran- 
cūziškai be akcento. Pamilęs jis ištraukė mane iš vargo, kaip kad aš 
ištraukiau tave iš griovio. 

Kas yra meilė, brangusis? Iš ko ji susideda? Aš skaitau apie meilę 
Stendalio knygose, matau ją tapytojų drobėse, girdžiu kompozito- 
rių etiuduose, bet ji juokdamasi išslysta iš jų gniaužtų kaip tik ta- 
da; kai jie tariasi ją sugavę. Kur tu buvai visus šiuos metus? — 
klausia manęs meilė. Kur aš buvau? Mirusiųjų karalystėje, kol sar- 
gai apleido savo pareigas ir man pavyko pasprukti... 

Heinrichas stovi prie durų ir klausosi, galbūt net žiūri pro rak- 
to skylutę... Tegul žiūri - ką jis gali pamatyti? Nieko, kas sukeltų 
nepasitikėjimą. Jo žmona sėdi šezlonge, paveldėtame iš jo moti- 
nos... luošas neūžauga krėsle tabaluoja kojomis. Už praviro lango 
šviečia saulė, iš sodo veržiasi garsai, bet jo žmona sėdi užsimer- 
kusi ir ritmingai kinkuoja galva, lyg klausytysi širdy skamban- 
čios melodijos. Priešais ją — svetimas žmogus, kurį ji atrado gat- 
vėje, jos įbrolis, kaip ji tvirtina... tas keistas bežadis ponas, veidą 
prisidengęs šilkine kauke. 

Kodėl tu nešioji kaukę, Erkiuli? Prieš mane tau nereikia apsi- 
metinėti, nusiimk ją, ir aš tave pabučiuosiu... Ne, ne dabar, kai 
Heinrichas stovi prie durų. Tegul mūsų paslaptis dar pabūna ne- 
atskleista... 

„Ką juodu veikia? - svarsto mano vyras. - Iš kur jie pažįstami, 
kas sieja mano žmoną su šituo luošiu... su šituo elgeta, kurį ji įsiso- 
dino mūsų karieton ir kuriuo rūpinasi, lyg sesuo - broliu...“ 

Mes važiavom per karališkąjį žvėryną ir, jei dešinysis arklys ne- 

būtų buvęs toks rambus, o vežikas sustojęs praleisti pašto ekipažo, 
mes dabar čia nesėdėtume ir Heinrichas nestovėtų prie durų... „Abu 
tarytum miega, — galvoja jis, - arba tuoj tuoj sumerks akis ir atsė- 
linęs miegas pasiglemš beginklius žmones...“ Jis nenujaučia, kad 
šitaip aš kalbuosi su tavim ir kad meilė pati save apibrėžia. 

„Kas jis? - paklausė manęs Heinrichas per pietus. - Malonėk 
atsakyti, Henrieta. Tavo įbrolis? Nejau iš tikryjų nori, kad pati- 
kėčiau?“ 

Bet nuo vakar įtarumo krislas jo akyse dingo. Nuo pasakos, ku- 
rią jam pasekiau, jis išblyško. „Viešpatie, nejau teisybė? Kodėl ne- 
papasakojai anksčiau...“ 

Jis tiki, Erkiuli, kad mes esam įbrolis ir įseserė, kad mes pagaliau 
vėl susitikom po sunkių išbandymų, ir žemėje nebėra Gabrielės Fo- 
gel, galinčios paneigti mūsų giminystę... 

Įženk į mane, Erkiuli, kaip įžengdavai mūsų vaikystėje... įženk, 
ir aš tave nešiosiu. Pažvelk į save pro mano vyzdžius... tu glūdi už 
mano vokų savo ir mano sąmonėje vienu metu... aš atsimerkiu ir 
žiūriu į tave, o tu moki pažvelgti mano akimis... tu žiūri į save... ir 
ką regi? 

Tu regi mažą vyruką, vos per metrą aukščio, vilkintį žalio akso- 
mo švarką su frako skvernais. Mano įbrolis Erkiulis dėvi pilko šilko 
marškinius su žabo, prancūzišką šalikėlį ant kaklo ir trikampę kau- 
kę ant veido. Ant kojų — vaikiško dydžio bateliai su sidabrinėmis 
sagtimis. Jis jau visai plikas. Juodos žandenos, panašios į miško 
sraigės, bėga nuo smilkinių iki kaklo. Jo galva labai didelė, ir gydy- 
tojai spėja, kad joje kaupiasi skysčiai. Rankų nėra. Švarko rankovės 
tuščios, bet jų kiaurymėse šmėkščioja tarytum suakmenėjusios dum- 
blių šakelės - tai jo bejėgės plaštakos, tinkamos nebent paukščiams 
baidyti. Ant nugaros kupra, o gal tik kreivai išaugusios mentės? Jo 
krūtinė kaip nupešto-viščiuko, tačiau kojos vikriai laksto rojalio kla- 
viatūra, stulbindamos baroną Heinrichą fon Belovą. Jis negali kal- 
bėti, kliudo komplikuotas veido praskaras ir skeltas lyg gyvatės lie- 
žuvis, jis net nežino, kaip skamba žodžiai, nes jų negirdi, kaip kiti 
žmonės, ausimis, 0 jaučia siela. Jis kurčias, tvirtina neregiai, nors 
kiti spėja jį suvokiant kažką neprieinama klausai. 

Tu turi man papasakoti, Erkiuli... kas tie paslaptingi žmonės, 
kurie tavęs ieško? Paskutinį kartą jie čia lankėsi prieš mėnesį. Aš 
leidau Heinrichui su jais pasikalbėti. Jie parodė jam įtakingų asme- 
nų pasirašytą popierių ir teiravosi apie kažkokį Barfusą, protiškai 
atsilikusį kurčnebylį neūžaugą ir monstrą. Heinricho paklausti, ko 
jie nori, atvykėliai grėsmingai priminė savo galingus globėjus... Kai 
jie pirmąsyk paminėjo tavo vardą, Erkiuli, man širdis ėmė džiū- 
gauti, nes tai buvo įrodymas, kad esi gyvas ir netoli... 

Kodėl žmonės tavęs bijo, brangusis? Net tarnaitės gąsčiojasi. Kai 
vakar parsiradom po išvykos, išgirdau jas šnabždant apie tave... Jos 
tavęs bijo, o aš juokiuosi iš jų... 

Jei tik jos žinotų, kad aš nėščia... Heinrichas dėkos Dievui už šį 
stebuklą. Daktaras Herclis tvirtino jį esant nevaisingą... ir jis nie- 
kad nesusigaudys, kaip yra iš tikrųjų... 

Aš tiek daug turiu tau papasakoti, Erkiuli, apie prabėgusius me- 
tus, Dancigo bažnyčių varpus, įstaigą, kurioje dirbau, merginas... 
ir mirties angelą, nusileidusį ant manęs moterų kalėjime. Ir apie 
Heinrichą, mano gelbėtoją, išvadavusį mane ir paėmusį už žmoną. 

O dabar jis stovi prie durų ir klausosi... ir girdi vien mūsų kvė- 
pavimą ir neaiškiai šiuršant galvoje susitvenkusius klausimus: kas 
per vienas šis luošys, kurio mano žmona pasigailėjo atradusi gat- 
vėje, ir kodėl jo ieško, šito įbrolio iš Kėnigsbergo viešnamio? 

Aš tavęs niekad nepamiršau, Erkiuli. Ir kaip būčiau galėjusi pa- 
miršti? Juk tai tas pat, kaip pamiršti kvėpuoti. Jėgų man teteikė 
viltis vėl tave išvysti. Galų gale ėmiau tave regėti visur, net ten, 
kur tavęs negalėjo būti. Ir bijojau tik vieno: kad niekad tavęs nebe- 
išvysiu. Bet Dievas išklausė mano maldas ir įvyko stebuklas. Tu 
turi man viską papasakoti, viską apie savo matytą pasaulį, apie tai, 
kas nutiko ilgame kely. Aš noriu pasidalyti tavo prisiminimais, net 
ir karčiausiais, turiu pasivyti savo laimę... 

Dabar Heinrichas atsitraukė nuo durų ir šaukia tarnui: „Pa- 
ruošk karietą, Helvesai, man reikia važiuoti su reikalais į Potsda- 
mą! Kai mano Heinrichą kas nors glumina, jis ima rūpintis rei- 
kalais: Dalemo malūnais, Nikolazės dvaru, Oranienburgo plyti- 
nėmis, audimo fabriku su angliškomis mašinomis ir Rostoko baržų 

statykla. Mano vyro turtas vertinamas dviem milijonais. Trūksta 
tik paveldėtojo, tik sūnaus, perimti šeimos titulams. Jei gims ber- 
niukas, Heinrichas bus devintam danguj iš laimės. Mes laimėsi- 
me laiko. 

Nebijok, brangusis. Čia tau neatsitiks nieko blogo. Mano vyras 
palaiko mus, nors aš jį ir apgavau. Jis niekada neišduos tavęs tiems 
žmonėms. Mintis apie paveldėtoją prislopins jo abejones. „Jei susi- 
lauksim berniuko, - pasakė jis kartą, - pakrikštysim jį senojo kur- 
fiursto garbei. Jei mergaitės — ji gaus karaliaus dukters Šarlotos 
vardą.“ O jei kūdikis gims luošas, kaip jo tikrasis tėvas, ar tada jam 
nekils įtarimų? Ne, jis klausys tarnaičių ir savo tetų, kurios suvers 
kaltę piktai akiai ir tam faktui, kad poniai laukiantis vaiko namuose 
buvo išsigimėlis. 

Dabar jis išvažiuoja. Jei klausysies mano ausimis, jį išgirsi... klau- 
sykis, Erkiuli: kieme žvengia arkliai, bilda karietos ratai - mano 
vyras leidžias į kelionę. 

Nusiimk kaukę, mes vieni ir niekas mūsų nepamatys. Leisk man 
tave pabučiuoti. Ar jauti naują gyvybę manyje? Nebijok, Erkiuli. 
Čia tavęs niekas nenuskriaus. Jei jie tave suseks, mes išvažiuosim, 
su Heinrichu arba be jo. Mes radom vienas kitą. Visa kita visai 
nesvarbu... 


Kai po pusės šimtmečio likimo vėjai Erkiulio dukterį Šarlotą 
atginė į Helgeandsholmeno vargingų našlių prieglaudą Stok- 
holme, ji darkyta švedų kalba papasakojo draugei apie savo 
motinos negandas Dancigo moterų kalėjime. Kelias, atvedęs 
Henrietą į Prūsijos dvaro aplinką, buvo toks erškėčiuotas, 
kad silpnesnės dvasios žmogus būtų sustojęs pusiaukelėje. 
Gyvenimas, kalbėdavo jos duktė, su jam būdingu neteisin- 
gumu nubaudė ją kur kas labiau, nei galėjo jai palinkėti net 
priešai. 

Istorija atrodė tokia nepanaši į tiesą, kad iš pradžių niekas 
ja nepatikėjo, ir praėjo daug metų, kol apie ją atsitiktinai su- 
žinojo Fredrikos Bremer draugija ir išleido kaip brošiūrą, pa- 
vadintą „Vokiečių kalinės likimas '. Bet tuomet jau ėjo 1915- 
ieji metai ir iš epochos, kuriai priklausė jos motina, nebuvo 
likę net gėlių, segamų prie krinolino. 

Tą popietę, kai Henrieta vėl išvydo Erkiulį, nuo jų išsisky- 
rimo buvo prabėgę trylika metų. Gandai apie tai, jog ji su 
motina pradėjo naują gyvenimą pas gimines Saksonijoje, te- 
buvo pasaka, prasimanyta į neviltį puolusio Gabrielės Fogel 
gerbėjo. Jos iš tikrųjų susirado giminaitę, bet anaiptol ne lai- 
mingomis aplinkybėmis... 

Gabrielės Fogel sesuo nuo 1800-ųjų dirbo skurdžiame Dan- 
cigo viešnamyje. Ten, uždarius madam Šal įstaigą, motina 
su dukra ir patraukė. 

Iš gailesčio jas priglaudė kambaryje su dviem merginom, 
ką tik atkilusiom iš Pomeranijos su kažkokiu degtinės fabri- 
kantu, kuris savo verslą varė papirkinėdamas fiskalinių ži- 
nybų tarnautojus. Įstaiga buvo niūri. Naktį stalais lakstyda- 

vo žiurkės, siautėjo ligos ir nesiliaudavo girtuoklystės. Pa- 
leisti iš laivo jūreiviai nusipirkdavo valandėlę meilės už alaus 
bokalą, su valkatomis merginos guldavosi mainais už valgį, 
o fabrikantas šlavė pinigus atidaręs smuklę priebutyje. Ir jau 
nebebuvo kaip ilgiau atidėlioti to, kas neišvengiama, - nuo 
atvykimo neprėjus nė savaitės, Henrieta pradėjo dirbti pro- 
stitute. 

Ji niekad nepamiršo vyro, atėmusio jai nekaltybę. Jis dvo- 
kė supuvusiais dantimis ir elgėsi žiauriai, nors to visai nerei- 
kėjo. Po to ji verkė, bet, kaip jai mėgino paaiškinti motina, 
toks jų darbas: ji turinti užsigrūdinti, kad ateity nepastebėtų 
bjauraus vyrų burnos kvapo ir nepraustų kūnų, utėlių, šėls- 
tančių prakaituotose pažastyse, parazitų, apnikusių jų sie- 
las, ir niežų skurdžioje miegamojo kalboje. 

Ji mėgindavo užsimiršti galvodama apie Erkiulį. Iš tikrų- 
jų pirmaisiais metais ji nieko kito ir nedarė: nuolatos svars- 
tydavo, kur jis galėtų būti ir ar išvis dar kur nors yra tasai 
vargšas berniukas, toks beginklis prieš likimo išbandymus. 
Ir nors žeminama, ji niekada nepuldavo į neviltį, priešin- 
gai, pralaimėjimai tarytum duodavo peno svajonėms, nes 
juo Žemiau ji smukdavo, juo artimesnis darydavosi Erkiu- 
lis jos vaizduotėje. 

Vėliau jai atrodydavo, kad šiuos pirmuosius metus Danci- 
ge ji praleido tarytum sirgdama somnambulizmu. Daiktų 
apybraižos išnyko, ji neprisimindavo jokių veidų, tik kūnus, 
nenutrūkstamą grandinę svetimų kūnų, susiliejančių į vien- 
tisą anapus laiko egzistuojantį vyro kūną, su kuriuo ji diena 
iš dienos užmigdavo ir pabusdavo. 

Tik penktais metais ji pabudo iš šio košmaro, kad patektų 
į kitą. Vieną Žiemos vakarą fabrikantas ją nuvežė į viešbutį 
miesto pakrašty. Livrėją vilkintis liokajus juos nuvedė į rytie- 
tiško stiliaus rūkomąjį su turkiškais kilimais išklotomis grindi- 
mis, kaljanu priešais krėslą ir senoviniais jūrlapiais ant sienų. 
Fabrikantas pasitraukė į gretimą kambarį, kur garsiai suside- 
rėjo su ją užsakiusiu turtingu klientu, o paskui, pažadėjęs iš 

ryto pasiimti, išvažiavo. Vis dar nieko nenujausdama, ji atsi- 
sėdo į krėslą ir ėmė domėtis prabanga, kurios nebuvo regė- 
jusi nuo madam Šal įstaigos klestėjimo laikų; ji uodė į kam- 
barį įsigėrusį brangaus tabako kvapą, žiūrėjo į plakatą, vaiz- 
duojantį Havanos cigaro skerspjūvį: apvalkalą, polapį, įda- 
rą, ir užrašą nesuprantama kalba, aiškinantį skirtumą tarp 
madurado ir claro*. Ji net nepastebėjo, kai jis išdygo už krėslo 
atlošo, išvydo tik atsigręžusi pasižiūrėti, iš kur sklinda pa- 
slaptingi garsai, - vėliau suprato buvus Žmogaus kvėpavi- 
mą. Tačiau jį išvydusi iš siaubo neteko žado - tai buvo aukš- 
čiausiojo teismo magistratas fon Kyzingenas. 

Žandarų uždaryta į moterų kalėjimą, ji kurį laiką savęs 
klausdavo: nejau jis neišleido jos iš akių nuo to laiko, kai jos 
išvažiavo iš Kėnigsbergo? Bet greičiausiai reikėjo kaltinti ne- 
suprantamą niekšų sėkmę: jis rado ją atsitiktinai. Po to, ką jis 
padarė jai tą vakarą, ji ne tik norėjo mirti, bet ir iš tikrųjų 
sklandė tarp gyvenimo ir mirties, ir vien miglotas angelo sar- 
go įsikišimas ją išgelbėjo. Henrieta niekad, išskyrus tą vie- 
nintelį kartą, kai jos klausėsi Erkiulis Barfusas, niekad ir nie- 
kam nepasakojo, kas tada įvyko, ir mums nederėtų apraši- 
nėti šios nakties savo kronikoje, ne tiek dėl pasipiktinimo, 
kurį ji galėtų sukelti skaitytojams, kiek dėl to, kad šiai istori- 
jai su visomis makabriškomis smulkmenomis papasakoti var- 
gu ar atsirastų tinkamų žodžių. 

Kitą rytą į viešbutį atvažiavęs fabrikantas rado ją ištiktą 
šoko. Ji gulėjo ant kušetės šeimyninėje išblyškusi, apatiška, 
paplūdusi kraujais. Tai buvo uvertiūra kur kas didesnės tra- 
gedijos, kurios pirmas veiksmas prasidėjo po mėnesio... 

Vos atsigavusi po žiaurių kankinimų, ji vėl buvo iškviesta 
į tą patį viešbutį susitikti su tuo pačiu klientu. Visa, kas po to 
atsitiko, netrukus iškilo viešumon, ir ši istorija Dancigo įlan- 
koje buvo aptarinėjama dar daug mėnesių. Kai kas palaikė 


* Cigaro spalvą nusakantys terminai: madurado - nuo tamsiai rudo iki juo- 


do, claro - nuo žalzgano iki rusvo. 

mergaitės pusę, tvirtino, kad ji nenusikalto gindama savo gar- 
bę. Kiti į reikalą žiūrėjo rimčiau - jie manė, jog; už pasikėsini- 
mą į Prūsijos teisingumo atstovą, paskirtą karaliaus, taigi ap- 
dovanotą Dievo malone, būtina griežtai nubausti. 

Vengiant skandalo, teismas nebuvo sušauktas; be to, mer- 
gaitė buvo nepilnametė, tačiau, nors teisėjas iš paskutiniųjų sten- 
gėsi nuslėpti įvykusios dramos detales, jos vis tiek pasklido. 

Žmonės žinojo, kad gatvės mergšė peiliu subadė aukšto 
rango klientą ir kad šis vos ne vos išliko gyvas, išgelbėtas 
greito sumanaus chirurgo įsikišimo. Pagal vieną versiją mer- 
gaitė skalpeliu mėgino jam perpjauti miego arteriją, pagal 
kitą — įsmeigė peilį į pilvo apačią. Ilgainiui labiausiai paplito 
pirmoji versija, nors arčiau tiesos buvo antroji. 

Pirmas, išgirdęs baisius riksmus iš numerio, į nusikaltimo 
vietą atskubėjo viešbučio šeimininkas. Jis atrado mergaitę, 
stovinčią vidury kambario - nuogą, mirtinai išblyškusią, su 
kruvinu skustuvu rankoje. Prie jos kojų susirietęs gulėjo aukš- 
čiausiojo teismo magistratas; iš jo papilvės tryško kraujas. Per 
kvotą viešbučio šeimininkas tvirtino mergaitę atrodžius pa- 
kvaišusią. Laimė, viešbutyje gyveno gydytojas. Dėdamas 
kompresus, jis sustabdė kraujavimą ir greitosiomis paruoš- 
tame numeryje susiuvo žaizdas. 

O Henrietą be teismo nutempė į verpyklą“. 

Tai buvo košmaras. Dėl baisios grūsties kalinės pasikeis- 
damos miegodavo ant grindų. Antklodžių nebuvo, kaip ir 
išvietės. Merginos greitai išmokdavo peštis dėl dvokiančios 
pliurzos, įstaigos vadovų vadinamos sriuba. 

Vėliau, aiškindamasis savo būsimos žmonos likimo aplin- 
kybes, Heinrichas fon Belovas padarė išvadą, kad ir jos mo- 
tina magistrato įsakymu po keturių dienų pakliuvo į tą patį 
kalėjimą, nors ir į kitą skyrių. Dokumentų, patvirtinančių jo 
spėliones, nebuvo, bet įvykiai rutuliojosi taip logiškai, kad 
atrodė suplanuoti. 


* Taip vadintas moterų kalėjimas, kuriame kalinės dirbdavo verpėjomis. 

Kalbėta, kad magistratas per užpuolimą buvęs taip smar- 
kiai sužalotas, jog nuolatos kentė skausmus. Beje, kelios mer- 
ginos paliudijo jo keistas užgaidas, prisiekinėdamos dėl su- 
žalojimų jį tapus visiškai netinkamą normaliam miegamojo 
gyvenimui. Bet jis atsikeršijo pamažėle vykdomu mirties 
nuosprendžiu. 

Gabrielė Fogel mirė nuo išsekimo, sulaukusi vos trisde- 
šimt penkerių metų. Lavonas buvo atrastas prie lango, kur 
mirtis ją užklupo apgailėtinos būklės, — išsitepusią išmato- 
mis, be dantų, nuplikusia galva; griaučiai buvo įsukti į sku- 
durus. Ji svėrė ne daugiau už vaiką. 

Henrieta vos nepamišo iš sielvarto. Ji nepamatė nė motinos 
toj, net nepastatė kryžiaus velionei pagerbti. Greičiausiai ir 
Henrietą būtų ištikęs panašus likimas, jei jos istorijos nebūtų 
išgirdęs jaunas klestintis verslininkas Heinrichas fon Belovas. 


Kilus skandalui, baronas atsitiktinai atsidūrė Dancige. Jis bu- 
vo įdėjęs pinigų į rizikingo kapitalo bendrovę, skolinančią 
pinigus sanitarinių prietaisų tiekėjams. Vokietijon įžengė pir- 
mieji dujiniai žibintai, kaip ir klozetai su vandentiekiu, ku- 
rio vamzdžiai dabar pasiekdavo net viršutinius namų aukš- 
tus. Vos po kelių dešimtmečių ši veikla atves iki higienos re- 
voliucijos, sužavėsiančios visą Europą. 

Apie įvykį, aptarinėjamą visame mieste, baronui papasa- 
kojo kompanionas. Galbūt todėl, kad ir jis pats nuolat kau- 
davosi su teismais patentų klausimu ir buvo susipažinęs su 
plačiai įsigalėjusia korupcija, istorija jam įstrigo. Jis buvo tik- 
ras, kad ir šiuo cause cėlėbre, garsios bylos, atveju, susijusiu su 
gatvės mergše, šuo kur kitur pakastas. 

Pasakojimo apie mergaitę jis neišleido iš galvos. Prisimin- 
davo taip reguliariai, lyg, tai sąlygotų svarbesnės priežastys. 
Jam padarė įspūdį tragedijos elementai: skurdas, kaip turto 
priešybė, neviltis - valdžios, dvigubas kerštas ir blogis, pa- 
siekęs pergalę, nes valdžia visada teisi. 

Netrukus fon Belovas išvažiavo į Bavariją, kur firma įsi- 
traukė į vandentiekio projektą. Praėjo veik dveji metai, kol 
jis grįžo į Dancigą. 

Jam kėlė nuostabą, kad jis negali užmiršti mergaitės. Prisi- 
dengus dingstimi, jog firma ruošiasi įdėti pinigų į naujas ver- 
"pimo mašinas, taigi ir į kalinių priežiūrą, jam pavyko gauti 
leidimą aplankyti kalėjimą. Kalėjimo viršininkui jis pateikė 
sanitarinių sąlygų pagerinimo projektą, galintį sumažinti 
siaubingą kalinių mirtingumą, bet iš tikrųjų jam rūpėjo as- 
meniškai apžiūrėti įstaigą. 

Jis buvo pervestas per teritoriją; pamatė fabriką, kur prie 
mašinų prirakintos moterys dirbo šešiolika valandų per pa- 
rą, valgyklą, kalėjimo koplyčią, sandėlius ir galiausiai vadi- 
namąsias miegamąsias sales, kur kalinės būdavo uždaromos 
nakčiai lyg į gyvųjų lavonų kriptą. Jam net nereikėjo, kad ją 
kas parodytų, - jis iškart suprato, jog tai ji. 

Pirmame laiške, kalėjimo viršininkui išsiųstame mėginant 
ją išvaduoti, jis rašė: „Mergaitė net nenuteista, kaltinimų val- 
katavimu neįmanoma pagrįsti, o prievartiniu darbu atpratinti 
gatvės merginų nuo jų slogios veiklos dar niekam nepavyko. 

Kaip atsitiko, jis negalėjo paaiškinti, bet jis ją pamilo iš kar- 
to, be išlygų, išskyrus kylančias iš jo titulų. Po daugelio metų 
medvilnės plantacijoje Rytų Afrikoje, tuomet dar Vokietijos 
kolonijoje, kur baigėsi jo gyvenimas, kamuojamas maliarijos 
ir gimtinės ilgesio, jis Kliedėdamas šauksis to sąmonės pra- 
skaidrėjimo, ištikusio jį pirmąsyk ją išvydus. Vedžiojamas ka- 
lėjimo viršininko, jis pastebėjo ją kitame barako gale, sėdin- 
čią ant grindų sukryžiuotomis ant krūtinės rankomis, kad 
sušiltų. Ji buvo apsikarsčiusi skarmalais, kojas apsivyniojusi 
skudurais, susivėlusi. Bet tarp viso šito pažeminimo, purvo, 
tamsos, vargo ir nepraustų kūnų smarvės ji jam pasirodė gra- 
žiausia iš kada nors regėtų moterų. Nuo jos sklido šviesa, 
tvirtino jis vėliau, nutvieskianti visą būtį. 

Jam pavyko ją perkelti į privilegijuotų kalinių baraką. Ka- 
lėjimo vadovybė pažadėjo aprūpinti ją šiltais drabužiais ir 

atleisti nuo sunkaus darbo. Paskui jis ėmėsi priemonių jai 
išlaisvinti. 

Į pirmą kreipimąsi miesto policijos viršininkas per tą patį 
paštą atsiuntė neigiamą atsakymą. Tik vėliau jis suprato, kiek 
daug miesto valdybos tarnautojų iš paskutiniųjų kaišiojo pa- 
galius jam į ratus. Prašymas burmistro kanceliarijai buvo at- 
mestas kovos su užkrečiamomis ligomis dingstimi: tai, kad 
pusė moterų verpykloje atsidurdavo be teismo ir tardymo, 
žinoma, prieštaravo įstatymui, tačiau tarnavo moralės inte- 
resui. Vienas tarnautojas pridūrė: „Ir net neminint epidemi- 
jų galimybės, — pusė iš jų serga sifiliu! 

Mergaitė jį tarsi apsėdo. Jis išsinuomojo butą šalia Švč. Ma- 
rijos bažnyčios ir lankydavo ją taip dažnai, kaip tik suspėda- 
vo. Jį ramindavo jos dėkingumas. Kalėjimo viršininko pa- 
skirtame kambaryje jis galėdavo su ja kalbėtis nekliudomas, 
ir su kiekvienu nauju pasimatymu meilė šiai mergaitei, kuri 
jo klasės vyrui buvo uždraustas vaisius, vis stiprėjo. Poetai jį 
įtikino, kad meilė iš pirmo žvilgsnio išgydoma sunkiausiai ir 
kad skausmui sumažinti esama tik vieno vaisto: dar labiau 
mylėti. Ir jam tatai neatrodė itin sunku, nes jis šią meilę tary- 
tum visą laiką nešiojosi kaip galimybę, bet ši galimybė įsikū- 
nijo tik dabar. Slapta jis lygino save su Edvardu iš Gėtės „At- 
rankinės giminystės“, užkluptu beprotiškos aistros perpus 
už jį jaunesnei merginai; Henrieta buvo jo Otilija. 

Jis mėgino ją išpirkti kyšiu, bet nesėkmingai. Viena proga jis 
pasiūlė prižiūrėtojui du šimtus talerių, kad šis padėtų jai pa- 
bėgti, bet prižiūrėtojas buvo perkeltas į kitą vietą plano nespė- 
jus įgyvendinti. Į naujus prašymus valdžios įstaigos atsakyda- 
vo šaltakraujiškai juos atmesdamos arba išvis neatsakydavo. 

Manydamas, kad bent kol kas pavojus jai negresia, jis iš- 
važiavo į Berlyną tvarkyti savo reikalų. Kovo mėnesį jį pa- 
siekė slapta perduotas laiškas, neabejotinai rašytas jos ran- 
ka. Ji buvo apimta nevilties: be jokios priežasties grąžinta į 
baraką badavo, šaltis buvo nepakeliamas, ji buvo tikra, kad 
greitai mirs. 

Grįžęs jis sužinojo kalėjime pasikeitus vadovybę. Lankyti 
Henrietos jam nebeleido. Miesto teismo pirmininku buvo pa- 
skirtas Klausas fon Kyzingenas. 

Tokia yra meilė, rašo Gėtė „Atrankinėje giminystėje“, kad 
ji vienintelė visada teisi, o visa kita nublanksta prieš amžiną 
jos teisumą. Fon Belovas prisimins šią sentenciją, kai po ku- 
rio laiko išsiveš būsimą savo žmoną į Berlyną, mat prie jos 
išlaisvinimo, nors tai mums pasirodytų kiek ironiška, prisi- 
dėjo naujas skandalas. | 

Iš nevilties baronas išsipasakojo pažįstamui. Susitikimas 
su teisėju jį įtikino, kad šis ketina atimti mergaitei gyvybę. Jis 
netgi pagrasino: jei fon Belovas ir toliau kaišios nosį į sveti- 
mus reikalus, galinti atsitikti nelaimė. Henrikas juto, kaip jį 
užplūsta neapykanta šiam žmogui. Vieno jo žodžio būtų už- 
tekę mergaitei išvaduoti, bet jis sąmoningai trumpino jos gy- 
venimą. 

Kitam fon Belovo pažįstamui, biržos makleriui lenkui, pa- 
garsėjusiam netradiciniais darbo metodais, pavyko atrasti 
Dancigo burmistro Achilo kulną - prieš keletą metų tasai tu- 
rėjęs romaną su britų konsulu. Atskleidus šią istoriją, galėjo 
kilti didžiulis skandalas ir nerimas diplomatiniuose sluoks- 
niuose. Tai buvo gryniausias šantažas, bet veiksmingas: ne- 
praėjus nė valandai po konfidencialaus fon Belovo pokalbio 
su burmistru, Henrieta išėjo iš kalėjimo. 

Po daugelio metų, pasakodama savo motinos istoriją Fred- 
rikos Bremer draugijos atstovei, Šarlota Fogel bendrais bruo- 
žais paaiškino, kad aukščiausiojo teismo magistratas iš pasku- 
tiniųjų stengėsi pakeisti burmistro sprendimą ir net turėjo pa- 
rengęs planą Henrietai pagrobti. Bet ir jis susilaukė bausmės, 
pridūrė ji, nors daug vėliau, labai keistomis aplinkybėmis įsi- 
kišus jos biologiniam tėvui, aiškiaregiui Erkiuliui Barfusui... 


Tą spalio dieną, kai Henrieta, išlipusi iš karietos Berlyno Grose 
Hamburgerštrasėje, pasilenkė prie Erkiulio, jis nebuvo tik- 
ras, ar tai vyksta iš tikrųjų ar tik sudrumstos smegenys iškrė- 
tė jam dar vieną piktą pokštą. Veik be sąmonės jis gulėjo grio- 
vyje - ir šit jam prie kaktos pridėjo ranką dangiška būtybė ir 
liepė vežikui nunešti jį į karietą. Karietoje jau buvo vienas 
keleivis, gerai apsirengęs ponas, kuris užleido Erkiuliui vie- 
tą atsisėsdamas prie vežiko. Tik ekipažui ėmus važiuoti, jis 
suprato, kad kartais tikrovė pranoksta poeziją. 

Ji gyveno pasakų pasaulyje, kurio jis niekad nebūtų galė- 
jęs įsivaizduoti neišvydęs savomis akimis. Baronas priklausė 
prie naujos klasės žmonių: manufaktūrininkų ir pramoni- 
ninkų, pasirodžiusių istorijos arenoje dėl spartaus technikos 
ir prekybos tobulėjimo. Iki tol dar niekad žmonės nebuvo 
sukaupę didžiulių turtų per tokį trumpą laiką ir dar niekad 
nebuvo tokios gausybės prabangos prekių —- pasaulio kolo- 
nizavimas įžengė į savo pirmąją klestėjimo fazę. 

Visa iki tol jo matyta prabanga nubluko prieš tai, ką jis 
išvydo fon Belovo rūmuose: krištolinių sietynų karuliai sulig 
stručio kiaušiniais, piliastrais ir itališkais peizažais ištapytos 
sienos, nuo lubų dirsčiojo paauksuoti amūrai; buvo įrengtos 
išvietės su nuplaunamuoju vandeniu, garinė virtuvė, apšil- 
doma radiatoriais, dvi nešiojamos vonios - jose fon Belovas 
praleisdavo pusę dienos skaitydamas biržos naujienas ketu- 
riom kalbom, kol tarnas jį masažuodavo. 

Kiekviename kambaryje buvo modernios lempos, paver- 
čiančios naktį diena, lentynas ir komodas puošė įmantrūs 
antikvariniai niekučiai, žvėrių iškamšos begaliniuose korido- 

riuose pergąsdino Erkiulį, salėse viešpatavo bydermejerio bal- 
dai, palisandro staliukai laikėsi ant pageltusio dramblio kau- 
lo kojyčių; buvo kiniškų vazų, prancūzų meistrų paveikslų 
ir meno galerija, kur mecenatas fon Belovas sukaupė vokie- 
čių tapytojų kolekciją. Erkiulis galėdavo ištisas valandas sto- 
vėti priešais Kasparo Davido Frydricho ar Šinkelio peizažus. 
Šinkelio, kuris buvo ir architektas, namai dabar Prūsijos sos- 
tinėje augo kaip grybai. 

Per prašmatnias vakarienes grodavo samdomas dvidešimt 
keturių muzikantų pučiamųjų orkestras, sandėliukuose gu- 
lėjo kolonijinės prekės, atvežtos Ost Indijos kompanijų, į ku- 
rias fon Belovas buvo investavęs pinigų, vakarais būdavo ge- 
riama kava ar kakava, padėklai dekoruojami bevardžiais ato- 
grąžų vaisiais. Baronas persirenginėdavo triskart per dieną, 
kad rastų pritaikymą visiems drabužiams, užsisakytiems pas 
prancūzų siuvėjus; svečius linksmindavo teatro spektakliais 
ir žaidimais, eilėraščius skaitydavo madingi poetai. Bibliote- 
koje šliaužiojo du didžiuliai vėžliai brangakmeniais inkrus- 
tuotais kiautais - dovana indų maharadžos, su kuriuo fon 
Belovas buvo pasirašęs brangakmenių importo sutartį. 

Ir visos šios prabangos vidury glūdėjo magnetinis jo mei- 
lės polius - Henrieta Fogel. 

Po daugelio metų, kai viskas buvo pasikeitę, Erkiulis Bar- 
fusas dažnai savęs klausdavo, kodėl fon Belovui niekad ne- 
kildavo įtarimų, kodėl jis nė karto neužmetė nepatiklaus 
žvilgsnio į užrakintą Erkiulio miegamąjį, kur jo žmona nuty- 
kindavo naktimis, krečiama meilės karštligės, ir neduodavo 
valios atstumto meilužio frustracijai. Nemokšiškas Henrie- 
tos melas nieko nepaaiškino, kaip ir jų negrabus mėginimas 
žaisti gūžynių tikintis, kad baronas užsiėmęs reikalais arba 
kad toks akivaizdus Erkiulio išsigimimas apsaugos jį nuo bet 
kokio įtarimo. 

Jis buvo sukrėstas jausmų, nė kiek nenusilpusių per visus 
susilaikymo metus, aistros, kuri juos užvaldydavo apie vi- 
durnaktį, jų bežodžių pašnekesių ir grynos energijos spin- 

dulių - jie perskrosdavo Erkiulį vos ją išvydus. Meilė apėmė 
viską, nes meilė yra didesnė už gyvenimą. Henrieta pavertė 
tikrove tūkstančius meilės eilėraščių, jo perskaitytų Barnabio 
Vilsono bibliotekoje, kompozitorių muzika buvo skirta tik jai, 
kaip ir rožės pražysdavo tik jai: joje įsikūnijo viso pasaulio mo- 
terys. Ir ji buvo gražiausia jo kada nors regėta būtybė. 

Jų simbiozė buvo tobula. Iš pradžių jie išsiskirdavo tik ei- 
dami miegoti arba panorę vienumoje apmąstyti vienas kito 
gyvenimą. Jis prisimindavo tą laiką kaip praktišką pritaiky- 
mą meilės kilmės teorijos, aprašytos Platono „Puotoje': jie 
buvo pradingusios to paties kūno pusės, kurios dabar vėl 
susiliejo. 

Bet kiekvieną įsimylėjėlį it šešėlis persekioja pavydas, ir 
Erkiulis neišvengė šio tamsaus jausmo. Matant ją šnekantis 
su fon Belovu, jį apimdavo neapsakoma neviltis. Ir nebūti- 
nai šią neviltį sukeldavo jos vyras; užtekdavo kokio nors sve- 
čio, tarno ar net be galo lėtai milžiniškomis marmuro grindi- 
mis šliaužiojančių abiejų vėžlių, kuriems ji parodydavo dė- 
mesį. Tada jis įpuldavo į neviltį, tokią bedugnę kaip ir jo meilė, 
kol Henrieta meiliu žvilgsniu jį išvaduodavo ir jis akimirks- 
niu vėl tapdavo laimingiausiu žmogum iš visų gyvųjų ir mi- 
rusiųjų. 


Tų metų vasarą jie išvažiavo į šeimos dvarą prie Miugelzės 
ežero. Tai buvo sena medžioklės pilis, kurią fon Belovas įren- 
gė tikėdamasis, kad jo paveldėtojas ten, gamtos prieglobsty- 
je, praleis mokyklines atostogas. Mat tuo metu jau buvo aiš- 
ku, kad Henrieta nėščia. Naujiena paskatino karštligišką veik- 
lą: prasidėjo priėmimai, ir pro juos su dovanomis ir laimės 
linkėjimais iškilmingai pražygiavo pusė Berlyno aukštuome- 
nės. Baronas nesitvėrė džiaugsmu: nuo minties, kad taps tė- 
vu, jam vos neaptemo protas. Erkiulis, žinantis tikrąsias nėš- 
tumo aplinkybes, priešingai, nė truputėlio nenustebo - visa, 
ką jis patyrė paskutiniais mėnesiais, buvo taip netikroviška, 
kad joks stebuklas nebeatrodė neįmanomas. 

Fon Belovą reikalai versdavo leistis į ilgas keliones, ir jie gy- 
veno dvare vieni tarytum apkvaitę - nei praeitis, nei ateitis 
jiems neegzistavo. Tarnai išsižiodavo iš nuostabos, kai jo ko- 
jos imdavo lakstyti rojalio klaviatūra. Su Henrieta jis eidavo 
pasivaikščioti į Brandenburgo miškus, važiuodavo diližanu į 
Šprėvaldą, kur žmonės plaukiodavo kanalais susėdę ant plaus- 
tų. Jie apsilankė Drezdene ir susižavėjo šio miesto architektū- 
ra. Kad neatkreiptų kitų dėmesio, Erkiulis apsivilkdavo vai- 
kiškais drabužiais ir prisidengdavo kauke. Dabarčiai buvo už- 
dėtas imperatoriaus vainikas, ir tai padarė jį neatsargų. 

Vieną pilies priestatų fon Belovas pavertė pavyzdiniu fab- 
riku. Visoje Europoje fabrikų darbininkai gyveno siaubin- 
gomis sąlygomis. Vaikai, moterys ir vyrai purvinuose ir tam- 
siuose barakuose pamainomis dirbo prie mašinų po šešiolika 
valandų per parą, o kai užsakymų dėl konjunktūros svyra- 
vimų sumažėdavo, bemat būdavo atleidžiami. Išauklėtas vo- 
kiečių idealizmo dvasia, fon Belovas ėmė eksperimentuoti 
su humaniškesnėmis industrijos formomis. Jam neatrodė pri- 
imtina, kad ištisos šeimos turi mirti iš bado dėl padidėjusių 
muitų ar smukusio valiutos kurso. Jo naujame fabrike darbo 
diena trukdavo ne ilgiau kaip dvylika valandų per dieną, 
patalpos buvo erdvios ir šviesios, įmonė rūpinosi darbinin- 
kų būstais ir gydymu, o sunkmečiu baronas ketino bedar- 
biams mokėti pusę algos. Be to, jis atidarė mokyklas vaikams 
ir uždraudė jiems dirbti nesulaukus dvylikos metų. Net ir 
suaugusieji mokėsi skaityti ir rašyti, ir, barono nuostabai, nuo 
visų šių priemonių našumas padvigubėjo vos per kelis mė- 
nesius. Erkiulis Barfusas negalėjo nesižavėti savo varžovu, 
nors šis vargu ar prisimindavo jo egzistavimą. Jis ir negalėjo 
artimiau susipažinti su Erkiuliu, nes Henrieta stengdavosi 
jų nesuvesti, o jei kartais jie atsidurdavo tame pačiame kam- 
baryje, baronas jo tarsi nepastebėdavo. Tuo trumpu gyveni- 
mo pabaigos laiku, kai susirašinėjo su Stokholman ištremta 
savo dukra, Erkiulis apibūdino baroną kaip garbingą ir gera- 
širdį Žmogų... 

Santuoka padvigubina pareigas ir per pusę sumažina tei- 
ses, juokais kartodavo baronas pažįstamiems, šnekai pakry- 
pus į jo žmoną. Ir pacituodavo Šopenhauerį: laikas — tiesos 
sąjungininkas! 

Vėliau Erkiulis suabejojo šia sentencija, nes labai greitai 
patyrė, jog mūsų visų išgyvenamas „dabar“ skiriasi nuo atei- 
ties laiko, apibrėžiamo kaip „tada . 

Nieko negalima tiksliai numatyti, net Žmogui, apdovano- 
tam mūsų herojaus gabumais. Laimė iškreipė jo tikrovės po- 
jūtį, ir jis neišgirdo pavojaus varpo. Jei būtų buvęs budres- 
nis, katastrofa gal ir nebūtų įvykusi. Vy M, fabriko val- 
aplankė paslaptingi ponai. Bet juo labiau Hendėja artėjo prie 
prarajos, juo mieliau jie atsiduodavo fantazijoms. Savo duk- 
teriai jis vėliau rašė, kad jie planavo išvažiuoti į Ameriką. Jau 
buvo susisiekę su garlaivių bendrove Bremene, Henrieta tau- 
pė pinigus ir net pradėjo kurti atsisveikinimo laišką vyrui. 
Jie surado vienas kitą, ir visi išsiskyrimo metai davė jiems 
teisę į ateitį. 


Vėlų rudenį jie grįžo į Berlyną. Henrieta jau buvo tokia sto- 
ra, kad akušerė baiminosi gimsiant dvynukus. Erkiulis pas- 
kutiniu metu ją matydavo rečiau, nes šeimos pareigos ir pa- 
stangos būti gera žmona atimdavo veik visą jos laiką. Jis kentė 
pavydą, jautėsi visų atstumtas. 

Kai lapkričio devintosios rytą pasaulį išvydo Šarlota, jis bu- 
vo savo kambary vienas, nors ypatingi gabumai jam leido 
sekti visa, kas dedasi namuose. Juto, kaip didžiuojasi ir džiau- 
giasi baronas, vaikštinėjantis koridorium už gimdyvės kam- 
bario durų, juto Henrietos sąrėmių skausmą lyg savo paties 
ir net įžengė į dar bežadę savo dukters sąmonę. Pasaulis nuo- 
stabus, galvojo jis, tikrovė pranoksta visas svajones... 


Tą pačią gruodžio pavakarę, kai mergaitė buvo kukliai pa- 
krikštyta fon Belovo rūmuose, užvažiuojamuosiuose namuo- 
se „Auksinis gaidelis“ prie Švč. Trejybės bažnyčios Berlyne 
susitiko trys vyrai. Smuklė buvo viršutiniame aukšte, atgręžta 
į kapinių tvorą, ir, atvėrusi langus, trijulė būtų galėjusi pa- 
matyti Hofmano paminklą, stovintį mažiau nei už penkias- 
dešimties pėdų nuo stalo, prie kurio jie ką tik atsisėdo. 

Tą pačią akimirką prie paminklo pagarbiai sustojo keletas 
jaunų gerbėjų, kurie, kaip ir vienas iš užvažiuojamųjų namų 
svečių, irgi buvo austrai. Bet smuklėje niekam nerūpėjo, kas 
dedasi prie įžymaus rašytojo kapo. Du vyrai braižė kažkokio 
namo planą. Trečias išsiblaškęs žiūrinėjo skrajutę, anonsuo- 
jančią dar tą patį vakarą užvažiuojamuosiuose namuose vyk- 
siančias gyvūnų pjautynes. Kas ten bus? - svarstė jis. Dogas 
prieš vilkę, mirtinos gaidžių peštynės, o gal lūšiai leis sudras- 
kyti beždžionę? Šis vyras vienintelis smuklėje susigaudė, kad 
prie kapo laikomos vėlyvos mišios už didžiojo fantasto vėlę, 
ir tai suvokti jam padėjo nepaprasti gabumai. 

Jis buvo vardu Johanesas Langhansas, nors dažniausiai va- 
dinamas elgetaujančiu vienuoliu. Į smuklę atkulniavo per 
kapines, nes buvo apsistojęs katalikiškoje prieglaudoje kito- 
je jų pusėje. Jis ėjo pro didžiulius mauzoliejus, užstojančius 
vaizdą, tad nei matė, nei girdėjo, ką veikia jaunieji jo kraštie- 
čiai prie Hofmano kapo. Tačiau jis pajuto jų mintis kaip dūz- 
gesį viename iš paslaptingų būties matmenų, nes elgetau- 
jantis vienuolis, kaip ir Erkiulis Barfusas, skaitydavo mintis. 

Klausydamasis šito dūzgesio, jis susimąstė apie naujas savo 
pareigas - neseniai buvo paskirtas po Vienos kongreso kancle- 

rio Meternicho įkurtos slaptosios tarnybos patarėju. Langhansą 
tam darbui rekomendavo italų kardinolas Aurelijus Viveras ir 
kažkoks inkvizitorius Sebastianas del Moras; kaip tik šios min- 
tys apie dvilypį lojalumą Vienai ir Vatikanui, pažadintos aust- 
rų vaikinų, sukosi jo galvoje, kai jis atkako į užvažiuojamuo- 
sius namus prie Švč. Trejybės bažnyčios kapinių. 

Kiti du ponai prie stalo irgi buvo vienuoliai, nors iš jų iš- 
vaizdos to ir nesimatė. Jie dėvėjo civilinius drabužius: kel- 
nes iki kelių, apsiaustus, skrybėles su graižu, o vienam prie 
šlaunies net kabėjo kalavijas. 

Tai buvo du broliai, Hansas ir Erichas Maličiai. Šimtmečio 
pradžioje Reino žemę okupavus Napoleonui, jie neteko tė- 
vų. Jų pasigailėjo pranciškonų kolegija Pfalce ir užuolanko- 
mis po kurio laiko juos užverbavo inkvizicija. Jaunesnysis 
dabar išskleidė ant stalo brėžinį. 

= Brėžinys mums kainavo keturias aukso markes, - tarė 
jis. - Garbingų Žmonių nebeliko. 

— Kaip jūs jį gavot? - paklausė Langhansas. 

— Valdytojas turėjo lošimo skolų. Mes ėmėm pas jį lanky- 
tis fon Belovo dvare. Kaip Žinot, jis ten vadovauja fabrikui... 

Brėžinys vaizdavo kažkokį pastatą, apsuptą sodo ir aukš- 
tos tvoros su vieninteliais vartais. Į ratinę vedė trumpa alėja. 
Du priestatai rietė kiemą, kur buvo pažymėti vaismedžiai. 
Durys ir langai buvo paryškinti storesniu angliniu pieštuku, 
kaip ir kambariai apatiniame kairiojo priestato aukšte. 

— Kur miega monstras? - paklausė Langhansas. 

— Kairiajame priestate, fon Belovas ten nekelia kojos. Už- 
suka tik jo žmona. Valdytojas sako ponią iš paskutiniųjų sten- 
giantis, kad jie nesusitiktų. 

Langhansas metė į jaunesnįjį brolį tokį skvarbų žvilgsnį, 
kad šis nuleido akis. 

— Mums išvis nebūtų reikėję to valdytojo ar kokio nors brė- 
žinio, jei jūs nebūtumėt pasibeldę į duris ir apie jį pasiteira- 
vę. Jūs sukėlėt įtarimus. Dabar jie darys viską, kad jį apgintų. 
Mes įsilaušim ten lyg paprasti vagys. 

— Kažin ar daugiau būtume pasiekę kitais būdais, - suabe- 
jojo vyresnysis brolis. - Tvirtinama, jog vaikinas moka pasi- 
daryti nematomas. Kambarinė prisiekinėja praėjusi pro jį tu- 
ziną kartų, bet jo nepastebėjusi. 

— Laikykimės to, ką žinom, o ne to, ką prasimano kvailiai, 
norėdami atkreipti į save dėmesį. Kodėl nesiėmėt priemo- 
nių vasarą, kai jie dvare buvo vieni? 

— Ėmėmės, bet monstrą saugo angelas. Dusyk jau rengė- 
mės pereiti prie veiksmų, ir abu sykius jie išvažiavo. 

— Kodėl nenusekėt jiems iš paskos? 

— Valdytojas mūsų prašė palaukti tinkamesnės progos. 

Langhansas bakstelėjo į subrūkšniuotą brėžinio detalę vir- 
šutiniame kampe. 

— O kas pavaizduota čia? 

— Slaptos durys. Dalį knygų spintos galima pasukti iš slėp- 
tuvės, esančios už miegamojo. Apie jas žino tik fon Belovas 
su valdytoju. Baronas liepė įrengti slaptą išėjimą vos nusi- 
pirkęs namą. Dar prieš vestuves. Jis turėjo priešų ministeri- 
jose. Jį mėginta net nunuodyti. Kitą kartą jam grėsė dvikova, 
nuo kurios, kad ir ne itin garbingai, jis pabėgo. Belovo padė- 
ties žmogui priešų netrūksta, ir jis priverstas imtis apsaugos 
priemonių. 

— Dvikovos - barbariškas paprotys, - burbtelėjo Langhan- 
sas. - Nesuprantu, kodėl žmonės žudo vienas kitą dėl tokio 
nešlovingo dalyko kaip garbė. 

— Galbūt todėl, kad jie nieko neturi, - tarė jaunesnis bro- 
lis, - o fon Belovas užsiima įtartinais darbeliais. Kalbama, 
jog, šalia visų savo fabrikų ir geležinkelių, jis dar pardavi- 
nėja iš bažnyčių vogtus meno kūrinius. Manau, kad, pada- 
rę tvarką kairiajame priestate, galėtume patraukti tiesiai į 
barono miegamąjį... 

Tačiau Langhansas jo nebesiklausė. Vos atkakęs į užva- 
žiuojamuosius namus pajuto, kad juos kažkas stebi. Jis ne- 
galėjo pagrįsti savo įtarimų, bet nuojauta jo protą užvaldė 
lyg kokia įkyri melodija. Jis padėjo skrajutę apie gyvūnų pjau- 

tynes į šalį ir, kol broliai kryželiu kažką žymėjo brėžinyje, 
apsidairė. 

Užvažiuojamieji namai anaiptol nebuvo sausakimši. Apa- 
čioje keletas vežikų lošė kauleliais. Prie vieno stalo garsiai 
ginčijosi grupelė gvardiečių. Pora abejotino elgesio moterų 
žiovaudamos vaikštinėjo tarp gėrimų bufeto ir atitverto rū- 
komojo, kur, sprendžiant iš kvapų, galėjai nugrimzti ir į opi- 
jaus svajones. Smuklininkas kažką demonstravo tolimiau- 
siame kampe. Apsuptas pustuzinio vyrų, jis tolydžio pratrūk- 
davo keiksmų kruša, džiuginančia būrelį. 

Bet net ir už įprastų suvokimo ribų Langhansas nepaste- 
bėjo nieko ypatingo. Įprastas ilgesio ir kartėlio kesulas, po- 
vandeninės atstumtos meilės srovės, trumpi džiaugsmo ar 
skausmo proveržiai, minčių upės, pakriki paveikslėliai, plau- 
kiantys sava vaga, be tikslo, be krypties, asociacijų susidūri- 
mas, trunkantis tol, kol naktis ir miegas arba išgertuvės pa- 
verčia jas sapnais... 

Johanesas Langhansas savo dovaną atrado kaip elgetau- 
jantis vienuolis, gyvendamas Istrijoje. Tai nutiko jėzuitų 
persekiojimo metais, ir vienuolynas, pagarsėjęs griežtomis tai- 
syklėmis, išliko tik todėl, kad buvo įsikūręs pačiame imperijos 
pakrašty. Manydamas, kad bus išvaikyti, abatas novicijams 
pasiūlė išbandyti atsiskyrėlių gyvenimą kalnuose. Langhan- 
sas dar pasižadėjo tylėti. Niekas to nereikalavo, bet jis buvo 
jaunas ir šventųjų legendos jam darė didelį įspūdį. 

Kone dešimtį metų jis gyveno bendraudamas vien su vie- 
tiniais piemenimis. Tik vėliau jis suprato turįs įgimtą atsi- 
skyrėliško gyvenimo talentą: nebijojo jokių sunkumų - nei 
pūgos, nei karščių, nei alkio, nei troškulio. 

Kaip tik tada jis ir atrado savo dovaną. Iš pradžių ji buvo 
tokia silpna, kad jis palaikė ją bado sukeltomis haliucinacijo- 
mis, bet paskui ją pajusdavo vis stipriau ir stipriau, kol su- 
prato, jog tai Dievo atlygis už tylos auką. 

Kai prie jo urvo artindavosi žmogus, jis išgirsdavo šį už 
daugelio kilometrų. Su abatu palaikydavo vienpusį telepati- 

nį ryšį ir stebindavo jį per piemenis siųsdamas laiškus, apra- 
šančius savo viršininko rūpesčius ir patariančius, kaip juos 
įveikti. 

Po kelerių metų vienuolyno vadovybė, gąsčiodamasi keis- 
tuolio, vis labiau panašėjančio į valkatą, apsikarsčiusio skar- 
malais ir nebylaus kaip akmuo, neatpažįstamai lieso ir apdo- 
vanoto kraupiu gebėjimu skaityti svetimas mintis, atleido jį 
nuo įžado ir pasiuntė į Vatikaną raštininkauti vyskupų kon- 
gregacijoje. 

Praėjo keli mėnesiai, kol jis vėl išmoko kalbėti. Ryšys tarp 
balso ir minties buvo veik nutrūkęs. Jis buvo įsitikinęs, kad tik 
vienas turi aiškiaregio dovaną. Nebuvo žmogaus, kurio vidi- 
nis pasaulis jam neatsivertų; jis permatydavo juos kiaurai, Ži- 
nodavo visas jų paslaptis, užuosdavo pūvančių jų sielų kvapą 
ir stebėdavosi bažnytininkų minčių ir kalbų skirtumais. Jis nu- 
jautė, kad šie gebėjimai jam pridarys bėdos. Tikras stebuklas 
retai sulaukia kanonizacijos, priešingai, po karo kaimo bažny- 
čiose pernelyg pagausėjo kalbančių šventųjų atvaizdų ir ma- 
donų, liejančių švento aliejaus ašaras. 

Trečiais gyvenimo Romoje metais jis stojo prieš tiriamąją 
komisiją. Pirmą kartą susitikęs Sebastianą del Morą, suprato 
šį Žmogų atskleidus jo dovaną. 

Komisija nustatė, kad jo gabumai nėra demoniški. Jam už- 
draudė apie juos pasakoti, bet iš koridoriuose nugirstų po- 
kalbių jis suprato, kad po mirties jį kartu su prioru ketinama 
paskelbti šventaisiais. Jis juokėsi iš šitų gandų žinodamas juos 
skleidžiant pačią inkviziciją, mėginančią jį apsaugoti. 

Netrukus jam buvo paskirtas karantinas, duota specialiai 
įrengta kontora. Dar po dvejų metų del Moras davė jam postą 
organizacijoje, vėliau tapusioje bauginančia „Dievobaimin- 
gąja sandrauga“. Jo reputacija taip pakilo, kad kardinolas Ri- 
veras rekomendavo jį kancleriui Meternichui kaip patarėją 
religijos klausimais, bet Langhansas slapta ir toliau dirbo ink- 
vizicijai. Jam duodamos užduotys būdavo itin svarbios ir rei- 
kalaudavo tokio žmogaus kaip jis. Užtat ir dabar jis atsidūrė 

Berlyne taip slapukaudamas, kad net Meternichas nieko ne- 
nutuokė apie jo buvimo vietą... 


Sėdėdamas prie „Auksinio gaidelio“ stalo, Langhansas įsi- 
žiūrėjo į brolius. Jie buvo įsitraukę į būsimos operacijos deta- 
les - brėžinį, priėjimą prie namo, apsaugą, užduočių pasi- 
skirstymą. Jie atvyko į Berlyną bemaž prieš metus, pasklidus 
gandams, kad salonuose pasirodąs mesmeristas Barfusas. 
Bet šis jau buvo pranykęs. Liko tik iš lūpų į lūpas perduo- 
damos amžinos legendos: neva berniukas galėjęs numatyti 
ateitį, perduoti žinią mirusiesiems ir paprašyti velnio pa- 
slaugų. Kurie ne kurie prisiekinėjo praėję pro jį pusės met- 
ro atstumu ir jo nepastebėję, kai jis rodė savo gebėjimą pa- 
sidaryti nematomas. Paskui žmonės ėmė kalbėti, kad jis nu- 
sigavo į Briuselį, Kopenhagą, Hamburgą ir galiausiai vėl su- 
grįžo į Berlyną, šįkart globojamas kažkokios baronienės fon 
Belov. 

Gandai pasitvirtino. Jau bemaž dvi savaites Langhansas 
gyveno prieglaudoje prie Švč. Trejybės bažnyčios, kol bro- 
liai baigė parengiamuosius darbus, ir visą tą laiką jo neaplei- 
do nuojauta, kad kažkas ne taip. 

Ir ši nuojauta, regis, turėjo pagrindą, mat itin keistu daž- 
niu dabar jis pajuto kažkieno minčių, ar veikiau sąmonės, 
srautą, kurio negalėjo nei suprasti, nei lokalizuoti. 

Jis vėl apsidairė. Jam nusišypsojo kažkokia žvairė. Virėjo 
parankinis griausmingai nusišnypštė į nosinę ir kruopščiai 
apžiūrėjo rezultatą. Kampe smuklininkas keikėsi vis garsiau. 

Sąmonė, kurios jis negalėjo lokalizuoti, buvo kažkur visai 
netoli. Jis juto ją labai aiškiai, lyg svetimos mintys landžiotų 
tarp odos ir drabužių. Smuklininkas kampe, pastebėjo jis, 
nusičiupo lazdą ir ėmė kažką plumpinti, nors ką plumpina, 
už nugarų sienos nesimatė. 

Keletas apgirtusių vyrų pratrūko kvatotis. Kažkas užriau- 
mojo: 

- Juk ji nieko neverta. Kiek už ją sumokėjai? 


- Tris dukatus! Ir dar norėjo paimti dvigubai. Čia patekusi 
iš pradžių ji mokėjo visokių triukų: vaikščioti ant rankų ir 
net šokti lyg aukštuomenės dama. Tiesai nereikia žodžių, o 
melui jų niekad nėra per daug. Čigonpalaikis, ją pardavęs, 
mane paprasčiausiai apmovė. 

Vyrai prasiskyrė duodami smuklininkui vietos, ir Lang- 
hanso akims atsivėrė visas vaizdas. 

Tai buvo markata. 

Beždžionėlė buvo prirakinta prie kablio sienoje, aprengta 
purvina lėlės suknele ir su naktine kartūno kepuraite. Gran- 
dinė buvo labai trumpa ir neleido jai pajudėti toliau nei porą 
pėdų. 

— Nusipirkau šitą sumautą beždžionę, kad ji rodytų triu- 
kus svečiams! - plyšojo smuklininkas. - Bet ji, paikšė, nenori 
klausyti! Dabar tiks pjautynėms. | 

Beždžionėlė neišleido nė garso. Langhansas net pamanė, 
kad jai išpjautas liežuvis. Jis girdėjo tik kažkokios kalbos 
šiugždesį, persmelktą neapykantos ir gyvuliško skausmo. 
Beždžionės minčių pasaulis, suprato jis, veik nesiskiria nuo 
mažo vaiko, ir ši įžvalga jį nustebino. 

Staiga baimingą markatos šiugždesį perskrodė kitokia min- 
čių nuotrupa. Ji atsklido nuo vyresniojo brolio, nepatikliai 
žiūrinčio į Langhanso išsiblaškymą. 

Jis vėl atsigręžė į brolius. 

— Ar fon Belovas rūpinasi apsauga? - paklausė jis. 

— Naktimis prie vartų budi sargas. Bet, išskyrus baroną, 
visi neginkluoti. Valdytojo tvirtinimu, bibliotekoje jis dėžu- 
tėje laikąs du olandiškus pistoletus. 

— Jokių dogų? 

— Ne, vienintelė kliūtis - vartų sargas. Bet dirstelkit čia, 
truputį toliau, jei eisit pasieniu... Matot - apmiręs kampas. 
Žibintininkas pražingsniuoja tuoj po vidurnakčio, vėliau — 
nė gyvos dvasios. 

— Virtuvės durys bus neuždarytos, - įsiterpė jaunesnis bro- 
lis, - valdytojas pasirūpins. Slapti laiptai prasideda rūsyje, 
už sandėlio sienos. | 

Bet Langhansui nebereikėjo daugiau klausinėti. Visas bro- 
lių parengtas planas rėmėsi jo jau turimomis žiniomis, be to, 
jis aiškiai juto, kaip jie visą planą aliai kruopelytę perkrato 
galvose: fon Belovas su žmona miegos kitoj namo pusėj, jei 
baronas apskritai nėra išvykęs ir nenusprendė pernakvoti 
viename iš savo fabrikų, o jei ir būtų namie, tikriausiai kietai 
miega, nors ką gali žinoti, visko nenumatysi; vienas brolių 
eis sargybą prie namo, o kitas su Langhansu pro atdaras vir- 
tuvės duris itin atsargiai, kad nepažadintų kambarinių, nu- 
lips į rūsį, kur laikomos vyno ir alaus statinės, tada, prisėlinę 
prie valdytojo nurodytų slaptų laiptų, užlips į viršutinį prie- 
stato aukštą, ten užrakintame kambaryje miega monstras, gal- 
būt užsirakinęs duris, nes nujaučia, kad jo kažkas ieško, taigi 
užliūliuotas saugumo, nieko nežino apie pastumiamas kny- 
gų lentynas, jis net nepastebės, kai du šešėliai įžengs į tamsų 
kambarį ir vienas jų, greičiausiai pats Langhansas, atsakin- 
gas už sėkmingą šio reikalo baigtį, prieis prie lovos, kruopš- 
čiai pažymėtos valdytojo plane, tyliai atitrauks užuolaidą ir, 
sugniaužęs išsigimusio minčių skaitytojo kaklą, nutrauks gy- 
vybę, kuri, šiaip ar taip, ir atsirado per klaidą... 

— O moteris? - paklausė Langhansas. - Baronienė? Kur ji 
bus rytoj naktį? 

— Mes manom, kad barono kambariuose. 

— Ką reiškia - „mes manom“? 

— Tarnai šnabždasi, kad ji - monstro meilužė. Valdytojas 
tai girdėjo iš kambarinės. Sako, monstras yra jos vaiko tėvas 
ir kad naktimis ji laksto pas jį, visiems užmigus. Ir dar jie 
ketina išvažiuoti Amerikon... 

Langhansas garsiai nusijuokė. 

— Nesąmonė. Monstras visiškai negyvybingas. Kaip jis ga- 
lėtų turėti vaikų? Ir kokia moteris įsileistų tokį padarą į savo 
lovą? 

Nors įmanoma, tučtuojau pamanė jis. Su jo gabumais ga- 
lima pasiekti sunkiai įsivaizduojamų dalykų. 

— Baronas tikriausiai būtų pastebėjęs, - pridūrė jis mįslingai. 

Jis toks pats kurčius kaip ir monstras, bet tik kai kalbama 
apie jo žmoną. Dėl jos jis viską padarytų. Valdytojas sako, 
kad jis geria šampaną iš jos batelio, kaip lenkai, pakvaišę dėl 
moterų. 

— Dievas davė Žmogui dvi ausis, - įsiterpė vyresnysis bro- 
lis, - kad geriau girdėtų, ir dvi akis, kad geriau matytų. Bet tik 
vieną burną, kad mažiau kalbėtų. Valdytojas - pagyrūnas... 

Bet Langhansas jau nesiklausė. Jo dėmesys vėl nuklydo 
prie prirakintos beždžionėlės. Jis pamanė, kad šis padaras 
galėtų jam duoti naudos, nes Barfusas tikriausiai saugosi. 

Kitame kambario gale smuklininkas vėl ėmė pliekti mar- 
katą lazda. Beždžionėlė veltui mėgino išsisukti nuo smūgių. 
Ji tampė grandinę, draskė metalą, o paskui suleido dantis į 
lazdą. 

— Aš tave pamokysiu, — beprotiškai rėkė smuklininkas, — 
aš tave pamokysiu, prakeiktoji! 

Jis ištraukė lazdą iš markatos nasrų ir užsimojo iš visų jė- 
gų. Langhansas baiminosi išgirsiąs trakštelėjimą, lyg; per kelį 
laužiamos sausos šakos, kraupų garsą, kai lūžta gyvulio lete- 
na; jis netgi pajuto tarsi savo ranką ar koją... 

Vėliau smuklininkas prisiminė kažkokį šnabždesį, kuris 
privertė jį išmesti lazdą ir atrišti beždžionėlę be jokios aki- 
vaizdžios priežasties; jis taip ir nesuprato, kad padarė šitai 
ne savo valia, o paliepus tyliam ponui, sėdinčiam su dviem 
draugais tolimame kampe. 

Elgetaujantį vienuolį nukrėtė šiurpas. Beždžionėlė buvo 
kupina neapykantos žmonėms ir itin agresyvi - puikus gin- 
klas rankose Žmogaus, mokančio jį valdyti. 

Vos atrišta, ji tučtuojau puolė smuklininką. Langhansui 
teko labai įsitempti, kad savo gabumais priviliotų markatą ir 
ši pagaliau atsitūptų jam prie kojų inkšdama iš gėdos. 

Smuklininkui iš dviejų kojos žaizdų bėgo kraujas. Atsigrę- 
žęs į drebantį žmogų, Langhansas pasakė: 

- Jūs turit pakankamai Žvėrių pjautynėms. Aš perku mar- 
katą. Prašykit už ją kiek norit... 


Sapne jis eina mišku ir girdi viską, ką girdėtų normalus žmo- 
gus. Paukščių giesmes, medžių vainikų šnaresį, upelio čiur- 
lenimą, Žmogaus juoką. 

Jis žiūri į savo rankas ir mato, kad jos išaugo. Minkšta rau- 
menų kalnų grandinė tęsiasi nuo riešo iki peties, mėlynos 
išsipūtusios venos primena upės deltą, kurios atšakos neša 
kraują į dvi tobulas plaštakas su visais pirštais. Ir jis pats už- 
augo, nykštuko kojytės tapo ilgos ir stiprios. 

Jis žiūri į savo atspindį vandenyje. Praskaras išnykęs. No- 
sis stipri ir kilmingai kumpa. Iškiša liežuvį. Šis įprastai raus- 
vas, ne dvišakas kaip gyvatės. Jo veidas nei gražus, nei bjau- 
rus, paprasčiausiai kasdieniškas, ir tai jį džiugina. 

Kvepia rudeniu, pūvančiais lapais, grybais, drėgnom sa- 
manom. Po kojomis trakšteli šaka. Stirnaitė progumoje at- 
sargiai pakelia galvą ir pauosto, bet nepabėga. Jis niūniuoja 
kažkokią melodiją nepastebėdamas, kaip ji virsta daina. 

Jis dainuoja? 

Taip, dainuoja, ir daina skamba taip, kaip jis ir vaizdavosi, 
nes ji atsirado iš partitūros, kažkada jo grotos vargonais; va- 
dinasi, vidinė muzika niekuo nesiskiria nuo girdimos ausi- 
mis. Žodžiai iš nuostabos įstringa gerklėje, bet galų gale jis 
prabyla garsiai ir aiškiai, kreipdamasis į save. 

— Aš esu Erkiulis, - sako jis. - Erkiulis Barfusas. Kadaise bu- 
vau kurčnebylus nykštukas, luošys, bet dabar užaugau, išmo- 
kau kalbėti ir tapau įprastu žmogum, nei gražiu, nei bjauriu, 
tokiu kaip visi, lyg kas būtų mane išpūtęs iki reikiamo dydžio. 

Žemė pasausėjo, gilumoje pasirodė smėlis. Takelis vingiuo- 
ja tarp žemų pušelių, jį supa garsai, miško garsai - kažkas 

traška, girgždžioja, krinta kankorėžiai, čiulba paukščiai. Jis 
niekad neįsivaizdavo, kad pasauly tiek daug garsų, kad jie, 
tokie neregimi ir neužčiuopiami, galėtų pripildyti būtį. Jis 
užuodžia sūrų vandenį ir dumblius, takelis pasuka į vaka- 
rus, užveda jį ant kalvos - ir prieš akis atsiveria spindinti, 
kone sustingusi jūra. 

Tingios bangos laižo krantą. Jūra iš visų pusių. Jis supran- 
ta, kad atsidūrė saloje. 

Ant vienos kopos sėdi mergaitė. Jis šaukia ją vardu, bet ji 
negirdi. Jis vėl žiūri į vyriškas savo rankas, sausgysles rie- 
šuose, pirštų sąnarius — nieko netrūksta... nagai greičiau pil- 
ki nei rausvi, ant plaštakų matosi į sliekus panašios venos... 

Dabar mergaitė jį pastebi ir moja, kad jis prieitų. Jis lipa 
nuo kopos, bet mergaitė kažkodėl neartėja, su kiekvienu jo 
žingsniu tarytum atsitraukia. 

Į nugarą jam įgelia vabzdys. Jis suvirpa, nes vabzdys tupi 
toje vietoje, kur jis nepasiekia kojomis. Blusos visad kandžio- 
davo kaip tik šią vietą, ir niežulys tarp netaisyklingai išaugusių 
menčių būdavo ypač nepakenčiamas, nes jis negalėdavo pasi- 
kasyti. Ir staiga prisimena turįs rankas! Atsargiai perbraukia na- 
gais nugarą. Gaurai išnyko, taip pat įdubos ir suakmenėjusios 
išaugos. Iš džiaugsmo jis vėl prašnenka. Cituoja prancūzų filo- 
sofo mintį, į kurią kažkada atkreipė jo dėmesį Barnabis Vilso- 
nas: „Laimė - sapnas, kančia - tikrovė . Bet filosofas klydo. 

— Iš tikrųjų viskas priešingai, - priduria jis šviesoku gomu- 
riniu... ne, anaiptol, minkštu baritonu, giminingu viduriniam 
vargonų registrui. - Aš, žinoma, miegu, bet kai nubusiu, Hen- 
rieta bus šalia, ir tikrovėje aš esu laimingesnis nei sapne. 

Jis pamažėle leidžiasi nuo paskutinės kopos prie tariamos 
salos kranto. Staiga už kažko užkliūva - be abejo, už sausu- 
mos vėžlio brangakmeniais inkrustuotu kiautu. Šis kinkuoja 
jam raukšlėta senio galva; Erkiulis supranta, kad vėžlys nori 
kažką pranešti, bet roplio mintys tokios lėtos ir archajiškos, 
kad jis negali jų išversti į savo kalbą, beje, tam ir laiko neturi — 
jo laukia mergaitė. 


205 


Ji prisidengusi veidą kauke, dabar pamato jis, šilkine jo 
paties kauke. „Henrieta! - šūkteli jis, bet ji neatsiliepia ir jis 
supranta, kad ji kurčia, kad ji perėmė jo negalią ir kaukę pa- 
siaukodama iš meilės. Tada jis nuima nuo jos kaukę, kad vėl 
apsikeistų su ja likimu, - ir mato, jog mergaitė tokia pat nuo- 
stabiai graži kaip ir kitą akimirką, kai jis atsimerkia... 


Ji guli šalia jo miegamajame fon Belovo rūmuose. Kambarys 
užlietas pieniškai balta pilnaties šviesa. Niekas nemiega taip 
grakščiai kaip Henrieta, pamano jis, ji miega lyg šventyklos 
šokėja, ranka prispaudusi kaktą ir atkišusi lūpas bučiniui. 

Kada ji atėjo? 

Po vidurnakčio! Ji įtykino pro duris vikriai lyg katytė ir 
atsigulė šalia tavęs, Erkiuli, dvigubai už tave aukštesnė, dvi- 
gubai sunkesnė, daug kartų gražesnė, bet ne dvigubai my- 
linti, nes meilės, kaip tylos ar amžinybės, negalima matema- 
tiškai padauginti. 

Naktis saugo namus lyg perekšlė. Visi miega, išskyrus vėž- 
lius, be galo lėtai šliaužiojančius pirmame aukšte. Henrieta 
suinkščia pro miegus, ir jis dviem kojų pirštais pakelia ant 
veido jai užkritusią garbaną ir užkiša už ausies. Ir ji nusišyp- 
so toliau sapnuodama, ir, keisčiausia, jis irgi sapnuoja kartu 
su ja, nes pasistengęs gali sekti jos galvoje bėgančius vaiz- 
dus, ir, jo nuostabai, ji sapnuoja tą patį sapną, kurį ką tik 
sapnavo jis pats. Ji taip pat yra nepažįstamos salos pakrantė- 
je, mato, kaip jis eina prie jos, ji taip pat prisidengusi kauke, 
nors jis jos sapne toks kaip visada, o ji girdi ir kalba kaip pa- 
prastai. Erkiuli, galvoja ji sapne, Erkiuli, kodėl tu man paskoli- 
nai kaukę? 

Ir jis sėdi naktį neįstengdamas atsakyti, apimtas neapsa- 
komos laimės, išnarsto šią, apžiūri tūkstančius nuostabių, ant 
patalų pasklidusių dalelių, ir vėl viską sunarsto pagal tą patį 
modelį, o gal visiškai naują, bet tokį pat tobulą; laimę, apie 
kurią negalėjo nė svajoti, laimę, daug kartų pranokusią drą- 
siausias fantazijas. 

Bet nerimas, pastarosiomis savaitėmis tapęs ištikimu pa- 
lydovu, jį verste verčia iš lovos. Jis atsargiai įsisiūbuoja, kad 
pavyktų apsiversti ant pilvo, rangydamasis nusigauna į lo- 
vos galą ir nusliuogia ant grindų stengdamasis pirmiausia 
pasiekti jas kojomis: jo aukščio žmogui lova - tikras skardis. 

Per kambarį bėga mėnesienos takas. Šviesa apsupa jį lyg 
besvorė mantija. Jis atsisėda į suolą palangėje, vaikišką suolą 
su pakoja vietoj kėdutės. Atsargiai atidaro dėžę, dviem kojų 
pirštais ištraukia ketvirtį lapo ir padeda ant suolo. Atsuka 
rašalinės dangtelį, suspaudžia plunksną dešinės kojos nykš- 
čiu ir didžiuoju pirštu, padažo į rašalą, kvepiantį rožių alie- 
jum, sugeriamuoju popierium nušluosto pakibusį lašą ir ima 
vedžioti raides. 

„Aš, Erkiulis Barfusas, - rašo jis, - stoviu ant naujo gyveni- 
mo slenksčio...“ 

Iš perdėto uolumo po pirmos raidės ant popieriaus pa- 
sklinda rašalo dėmė: nesvarbu, pamano jis ir rašo toliau — 
rašo, kad yra naujagimis, kad gimė kartu su savo dukterim, 
ne, pasitaiso, metais anksčiau: kai vėl susitiko Henrietą, tą 
nepamirštamą akimirką. Priduria keletą sakinių apie tai, kad 
visi jo vargo metai yra niekas, palyginti su viena laimės se- 
kunde, praleista su mylimąja, apie bilietus į Ameriką — iš- 
vykimas numatytas po savaitės, apie jų planus ir atsargumo 
priemones, apie slapta susikrautus lagaminus ir atidėtus pi- 
nigus. Šarlotą, savo dukterį, jie pasiims drauge. Viskas smul- 
kiai suplanuota, jie užsisakė karietą, nuvešiančią juos į Ham- 
burgą-Altoną, apie jų planus žino tik viena kambarinių, 
žvairaakė Lizaveta, ji tvarko jų reikalus neklausinėdama, tad 
baronas ničnieko neįtaria. 

Pagalvojus apie baroną, jam suvirpa širdis. Jo laimė taps 
fon Belovo tragedija. Baronas - taurus žmogus, ir jis, Erkiu- 
lis, jam skolingas - ar ne baronas išgelbėjo Henrietą? 

Fon Belovas galbūt yra paskutinis garbingas baigiančios 
išmirti aristokratų giminės atstovas, ir Erkiuliui skaudu pa- 
veržti nuo barono moterį, kurią šis myli ne mažiau nei jis 

pats... Jį užlieja pavydo banga. Jis negali nuo jos apsiginti, 
nes pavydas - nuolatinis niūrus meilės palydovas laidotu- 
vių kostiumu, miniatiūrinė mirtis, paliekanti burnoje švino 
prieskonį. Šio jausmo objektas galėtų būti morališkai mažiau 
vertingas, bet pavydas nesukurtas derėtis, jis gyvena savą 
gyvenimą, šitas meilės apendicitas... ir jis raminasi prisimin- 
damas Henrietos patikinimus, kad ji, žinoma, dėkinga baro- 
nui už visa, ką šis dėl jos padarė, bet tai nieko nereiškia vien- 
valdės meilės požiūriu. 

Mėnulis įlenda į debesį, ir kambary įsiviešpatauja tamsa. Er- 
kiulis kojų pirštais užčiuopia lempą, atsuka dagtį, pakelia stik- 
lą ir prikiša dervuotą degtuką - viską atlieka su ortopedišku 
lengvumu, kuris užtikrintų jam vietą bet kokiam cirke. Lem- 
pa skleidžia blausią žalzganą šviesą lyg švytintis povandeni- 
nis augalas, jei jis galėtų tokį įsivaizduoti. Jis vėl padažo plunks- 
ną į rašalą ir užrašo tris žodžius, simbolizuojančius jo ateitį: 
Jungtinės Amerikos Valstijos. 

Niekas nežino, kas jų ten laukia, bet kadangi žmogus ne- 
prisimena savo gimimo, kaip negali įsivaizduoti ir savo mir- 
ties, jis nujaučia amžinybę ir jau joje gyvena. Amerika, pa- 
mano jis, yra geografinė amžinybė, kartografinis sąvokos vi- 
sada atitikmuo. 

Jis taip smarkiai krūpteli, kad vos nepargriūva. Ant lango 
krašto, prie pinučių, tupi kranklys. Kranklys tyliai baksnoja 
snapu į lango stiklą, lyg norėdamas patraukti jo dėmesį. Er- 
kiulis, savaime aišku, šio garso negirdi, bet jaučia vibraciją, — 
paukštis tikriausiai mato savo atspindį stikle ir mano, jog tai 
jo giminaitis. 

Staiga įtempęs valią, jis atlieka fantastiškiausią triuką, ko- 
kį tik jam leidžia įgimta dovana: įsiskverbia į kranklio sąmo- 
nę ir žiūri į save paukščio sagutėmis. Paskui vėl sugrįžta į 
savo kūną, čiumpa plunksną ir rašo: „Kažin ar visi krankliai 
mato nespalvotą pasaulį, ar tik šis kranklys yra daltonikas? 
Vaizdas neryškus, grūdėtas, ypač kaukė, juk aš užmiršau ją 
nusiimti prieš guldamas'. 

Kranklys pakyla nuo lango krašto - Erkiulis vėl įsitaisęs jo 
sąmonėje, nuskrenda iš pradžių prie kaštono kieme, kur jį 
budelio akimis nugąsdina pelėda; paskui vėl pakyla, kartu 
su Erkiuliu, - dešimt sieksnių, dvidešimt, keturiasdešimt, šim- 
tas... tiesiai į mirgantį Berlyno dangų. 

Apačioje jis jaučia miestą: skersgatvius, kiemus, arklides, 
puošnias gatves, rūmus ir lūšnas. Smarvė neapsakoma, vi- 
sur voliojasi šiukšlės, grioviuose plaukioja negyvos žiurkės, 
ekskrementai metami pro langus ir balkonus, - bet tokie jau 
yra devyniolikto amžiaus miestai: milžiniški sąvartynai, ky- 
lančios civilizacijos atmatų duobės. 

Paukščio sąmonė, pastebi Erkiulis, itin primityvi, jos min- 
tys priverstinės, bemaž nesiskiria nuo instinktų. Be perstojo, 
keletą dienų jis gali kartoti tą patį: poilsio, poilsio, poilsio arba 
gerti, gerti, gerti. Kranklys į viską žiūri su tuo pačiu abejingu- 
mu, niekas negali jo nei labai pradžiuginti, nei sugniuždyti. 

Naktis tamsi, tik vienur kitur blykčioja gatvės žibintas ar 
apšviestas langas, kur prie knygos sėdi studentas ar iki vėlu- 
mos dirba siuvėja. Kiaulidėse ir arklidėse miega gyvuliai. Sru- 
tų, šiukšlių ir žmogaus išmatų smarvė veik nepakeliama. Šal- 
ta, oras itin drėgnas. 

Jis niekad taip laisvai nesinaudojo savo jėga, kaip paskuti- 
niais metais. Valandų valandas jis gali keliauti su tais, ku- 
riuos ėmė vadinti savo „nešikais . Su kate. Arba paukščiu. 
Kartais su mulu ar jaučiu. Tik išimtiniais atvejais - su žmo- 
gum, geriausia - vaiku. Kartais jis nuskrieja nuo miesto kele- 
tą mylių. Jam užtenka akimirką įtempti valią, kad vėl sugrįž- 
tų į savo kūną. Bet naktis ilga, jis vis tiek niekaip nenurimsta, 
tad ir toliau glūdi už kranklio akių, suka didelius ratus virš 
fon Belovo rūmų, nors nuo aukščio mažumėlę ir svaigsta gal- 
va, O pasaulį mato bespalvį, kol kranklys galiausiai nutupia 
ant valdytojo lango. 

Tarnybiniame bute dega varvelio lempa, valdytojas stovi 
prie bufeto ir rengiasi. Kokie reikalai jį spiria tokį metą? Iš 
visa ko sprendžiant - kažkas labai skubaus. Tempdamasis 

batus, jis karštligiškai ieško lempos gaubtuvėlio. Jie jau čia, 
galvoja jis, tik tai: jie jau čia... ir prisimena keletą rimtų vyrų 
veidų, kurių Barfusas niekad nebuvo matęs. 

Kranklys vėl pakyla nesuvokdamas, kad jį lyg aitvarą val- 
do žmogaus valios siūlai. Dabar jis nutupia prie aštunto iš 
eilės lango, kur gyvena rusų kilmės tarnaitė Lizaveta. Išsi- 
blaškęs sulesa kelis grūdus ant palangės, mažumėlę abejoda- 
mas dėl savo motyvų ir nepasitikėdamas silpnu savo būdu. 
Erkiulis neaiškiai užčiuopia jos sapną — kažką apie pinigus, 
mamą. Lizavetos vienintelės iš tarnų negąsdina jo išvaizda. 
Kai kada jis pastebi, kad ji jam simpatizuoja, o Henrietai išti- 
kima tarsi duktė. Netrukus jai sukaks dvylika metų, fon Be- 
lovas nusipirko ją aukcione. 

Kranklys dar sykį pakyla ir nutupia ant medžio gatvėje, 
už sodo tvoros. Jo, kaip ir Erkiulio, neima miegas - jis kažko 
neteko, nors jau nebeprisimena... gal savo patelės... o gal jau- 
niklio? Mėnulis vėl pasirodo. Prie tvoros stovi trys vyrai. Keis- 
ta, bet ant vieno iš jų peties tupi beždžionė. Tačiau kranklio 
nedomina keista kompanija, jis pamatė ant žemės duonos 
kriaukšlį — ir tą pačią akimirką, kai paukštis nusileidžia prie 
savo grobio, Erkiuliui kelionė nusibosta ir jis sugrįžta į savo 
suolą. 

Mirtis, galvoja jis, nesuprasdamas iš kur šis žodis staiga 
išniro. Henrieta, supažindindama jį su sudėtingomis gyve- 
nimo taisyklėmis, kartą papasakojo apie miesto repozitoriu- 
mus, kur fon Belovas būtų paguldytas atrastas be gyvybės . 
ženklų. Į Berlyno repozitoriumus vežami žmonės, kai įtaria- 
ma juos užmigus letargo miegu; jie paliekami morge su pri- 
rištu prie kojos varpeliu, ir tik po dviejų savaičių, kai kūnas 
pradeda dvokti taip ir nesuskambinęs varpeliu, jis išgabena- 
mas į kapines ir palaidojamas pašventintoje žemėje. Meilės 
repozitoriumas... galvoja Erkiulis, bet taip ir nesuspėja užbaigti 
minties, nes kitiems nesuvokiamu dažniu pajunta valdytoją 
išėjus iš savo kambario. Jau kelios savaitės Erkiulį kažkas var- 
gina, bet meilė daro jį neatsargų ir neskatina raustis vidinia- 

me kitų žmonių pasaulyje. Jam užtenka savos jausmų griū- 
ties, kurią sukėlė Henrieta ir dukters gimimas. 

Jis nuleidžia plunksną ir apsidairo. Henrieta miega kaip 
angelas. Ji - grožio įsikūnijimas. Ilgi gamtos sugarbanoti plau- 
kai, amžinybę atspindintis šypsnys, taurus profilis, nosies 
triumfo arka, migdoliškos akys, baugštaus elnio eisena, to- 
bulos krūtys, akių jūra, miklios kojos, paslaptingos ausys, 
jautrūs smilkiniai, šventas kaktos skliautas, egzotiškas vai- 
sius — jos burna. Jis užsimerkia vydamas šalin mintį, jog ne- 
trukus teks ją žadinti, dar prieš aušrą, kad ji suspėtų nuty- 
kinti į savo kambarį, kol nubus namai. 

Jis svarsto, ar jų dukrelė bus tokia pat graži. Daug mėne- 
sių bijojo paties baisiausio, bet mergaitė gimė visiškai sveika. 
Jis regi jas ir save Amerikoje: juodu neapsakomai laimingi. 

Paskui jis sėdėdamas užsnūsta - savaitė buvo ilga ir kupi- 
na parengiamųjų darbų prieš kelionę. Jis sapnuoja žiurkę, 
apsitaisiusią durtiniu ir su žalia vyskupo kepure ant galvos. 
Ji tiesia jam laišką, įspėjantį apie kažkokią baisią nelaimę. Ta- 
da jis vėl prabunda, tokia pačia poza, kokia jį nusinešė mie- 
gas, - sėdėdamas vaikiškam suole su plunksna tarp kojos 
pirštų, išpiltas šalto prakaito, lyg, ši lemtinga naktis būtų jį 
užklupusi nusikaltimo vietoje. 

Henrieta suinkščia pro miegus. Ji turi išsimiegoti, greit 
jiems prireiks visų sutaupytų jėgų, galvoja jis. Padeda plunks- 
ną, nušluosto rašalo lašą nuo kojos, tyliai prieina prie lovos, 
užlipa laipteliais, sukaltais jam valdytojo, ir atsigula. Jis pa- 
glosto jai veidą koja, ji vėl suinkščia. Jai tikriausiai trukdo 
mėnesiena ir lempa, pamano jis, stulbinamai greitu judesiu 
nusitraukia kaukę ir uždeda jai ant veido, kad apsaugotų nuo 
šviesos. Ji guli susirietusi ant šono, pritraukusi kelius prie krū- 
tinės. Tamsoje ją galima palaikyti manim, pamano jis. 

Jis vėl eina prie suolo, bet ūmiai sustoja ant mėnesienos 
tako vidury grindų. Šeštasis jausmas įspėja apie kažkokį ju- 
desį, jis susikaupia, ir nuo laimės aptemusioje sąmonėje iš- 
ryškėja vaizdas - beždžionė! 

Beždžionė, neseniai regėta paukščio akimis, dabar yra 
name. 

Kaip ji čia pateko? Jis nežino. Jos sąmonė panaši į gyveni- 
mą patyrusio vaiko ar protiškai atsilikusio suaugusiojo, ji nie- 
ko nemato tamsoje ir atrodo visiškai sutrikusi. 

Jis praveria duris ir išeina į koridorių pasižiūrėti, ar jos ten 
nėra. Jokio judesio, tik vėjas siūbuoja sentimentaliai mėnu- 
lio apšviestų medžių šešėlius. Jis nulipa laiptais į pagrindinį 
pastatą. Prie žindyvės kambario sustoja. Ji sapnuoja mįslingą 
sapną, kuriame kažkas visą laiką kartoja: „Tai buvo antradie- 
nį, balandžio mėnesį“. Prie žindyvės lopšyje miega jo duktė. 
Ir ji, naujagimė, sapnuoja, nors jos sapnas - luistai kaleidos- 
kopiškai besimainančių spalvų, sumaišytų jos vidinėje pale- 
tėje. Neryškūs kontūrai, galbūt rankos, iškyla iš raudono fo- 
no. Sapnas bežadis, staiga jis jame išvysta savo paties kaukė- 
tą veidą, kartu su ja prisimena žindyvės širdies tvinksnius, 
riebaus krūties pieno skonį, nuo kurio jai sudrėksta burna, ir 
motinos Henrietos kvapą. Tokie tat yra kūdikio sapnai, gal- 
voja jis, migla, kurioje pasaulis pamažėle, labai pamažėle 
įgauna kontūrus. Ten dar nėra kalbos, nėra jausmų, išskyrus 
alkį ir troškulį, gerą savijautą ir pilvo skausmą. Gėris ir blogis 
— nepažįstamos sąvokos, kaip kad grožis ir bjaurumas; viso 
to ją pamažu išmokys gyvenimas, nors niekas ir neprašo. 

Jis sutelkia dėmesį į miegančiuosius kitame priestate. Fon 
Belovas, pastebi jis, miega visiškai ramiai. Baronas sapnuoja 
itin retai, o kai tai nutinka, jo sapnai būna praktiški ir grama--. 
tiškai tvarkingi. Bet valdytojo kambary nėra. 

Jo laimę ima graužti nerimas. Kodėl fon Belovas niekad 
nieko neįtarė? Naujųjų laikų pramonininkams laikas — 
neapibrėžta sąvoka, kitokia, nei iki šiol žmonės buvo pripratę. 
Laiką galima keisti ir pripildyti lyg ąsotį planų ir sprendi- 
mų, kurių tikslas - nauda. Laikas yra pinigai, dažnai karto- 
ja fon Belovas, stebindamas aplinkinius, niekad neįtarusius 
tokio ryšio. 

Erkiulis suglumęs apsidairo. 


212 


Kur yra valdytojas? 

Prie virtuvės durų! - staiga suvokia jis. 

Ir kažkur name, kažkokioje jam iki tol nežinomoje patal- 
poje, jis pajunta beždžionę su svetimu žmogum. Širdis ima 
pašėlusiai daužytis, jis bėga, kiek tik įkerta nykštuko kojytės, 
atgal, užlekia laiptais ir pasileidžia koridorium, kur medžiai 
ant sienų vaidina indonezišką šešėlių spektaklį. Jis užkliūva 
už kilimo krašto, atsitrenkia į komodą, kažkas nerangiai su- 
kruta kertėje — be abejo, vienas iš brangakmeniais išpuoštų 
vėžlių. 

Jis šnopuoja lyg astmininkas, mažučiams plaučiams trūksta 
oro, gerkle kyla kažkoks gurgesys ir atrodo, kad iš jo sudarky- 
tų gerklų staiga ims ir išsiverš riksmas. Durys atdaros, kaip jis 
ir paliko, bet atstumta knygų spinta ir atsivėrusiose Žiotyse 
šmėkšo anksčiau jo nematyti slapti laiptai. Kambarys užlietas 
mėnesienos. Lovoje, vis dar su jo kauke, guli Henrieta. 

Ūmiai jis pradeda nebeskirti spalvų, mato viską lyg kran- 
klio akimis, ir pirmąsyk gyvenime iš jo gerklės išsiveržia riks- 
mas, toks kupinas siaubo, kad akimirksniu į kambarį sulekia 
visi tarnai. Ji guli visiškai ramiai, susirietusi į kamuolį, prime- 
nantį kaukėtą nykštuką. 

Ant grindų numestas skustuvas. Persigandusi beždžionė 
kabarojasi užuolaida. Mergaitės gerklė perrėžta iki kaklo 
slankstelių. 

Christlischer Anzeiger, Ratiboras, sausio 14 d. 
Tragiška savižudybė ar žvėriška žmogžudystė? 


Paslaptinga mirtis, įvykusi prieš savaitę, padalijo mūsų miesto 
gyventojus į dvi stovyklas ir sukėlė aršius ginčus dėl mūsų 
epochos nusikalstamumo. Per Tris Karalius žemės nuominin- 
kas J. Langemiuleris rado nežinomo vyro lavoną, kybantį ant 
medžio gretimo Jegerndorfo kaimo kapinėse. Langemiuleris, 
pavaduojantis varpininką ir visų gerbiamas už drąsą, paro- 
dytą per praėjusių metų miško gaisrą, tučtuojau iškvietė po- 
licininką Kėlerį, kuris skubiai atvyko su pastorium Heine- 
manu. Jie bemat atpažino mirusįjį - Š. Mosbrugerį, buvusį 
trą Kalėdų dieną pranešė brolis. 

Kaip žinoma mūsų skaitytojams, lavonas buvo apžiūrėtas 
viešajame morge. Felčeris Jansenas kaip mirties priežastį nu- 
statė uždusinimą kilpa, bet ant velionio kūno jis atrado ir 
daugiau smurto žymių. Mosbrugeriui prieš mirtį buvo kelis 
kartus trenkta į galvą buku daiktu, bet šie smūgiai, Janseno 
manymu, pavojaus gyvybei nesukėlė. Dešinė ranka smar- 
kiai sužalota: trys pirštai nukirsti iki šaknų, į delną įlydyti 
keli gabaliukai švino ir storos grandinės grandis. Ant nuga- 
ros įrėžti žodžiai, kuriuos policininkas Kėleris perskaitė kaip 
„Septynerius metus“. Liežuvis persmeigtas aštriu daiktu. Mir- 
tis greičiausiai ištiko pirmomis sausio dienomis. 

Policininkas Kėleris pasibeldė į visų aplinkinių gyventojų 
namų duris, bet, kaip mūsų skaitytojams jau žinoma, nieko 

svarbaus neišgirdo. Remiantis kapinių sargo parodymais, 
Mosbrugeris tikriausiai ant medžio buvo pakartas vos keletą 
valandų prieš tai, kai buvo rastas, šiaip ar taip, išvakarėse, 
kelioms šeimoms atėjus įžiebti žvakių ant savo artimųjų ka- 
pų, ten jo dar nebuvo. 

Dėl švenčių velionio brolis ir artimiausias giminaitis K. 
Mosbrugeris į karališkąją žandarmeriją kvotai buvo pakvies- 
tas tik po keturių dienų. Pasak policininko Kėlerio, Mosbru- 
geris taip nervinosi, kad nutarta jį sulaikyti. Dar sykį jis ap- 
klaustas dalyvaujant karališkajam fogtui Brinkui, kuriam 
Mosbrugeris pranešė apie brolio dingimą. 

Per kvotą Mosbrugeris tvirtino, kad nuo to laiko, kai prieš 
mėnesį jie abu buvo išmesti iš darbo beprotnamyje, brolį be 
perstojo kamavo mintys apie savižudybę. Po skandalo, apie 
kurį, kaip skaitytojai tikriausiai prisimena, „Anzeiger“ jau yra 
pranešęs, brolių laukė teismo procesas. 

Antrą Kalėdų dieną, kai K. Mosbrugeris paskutinį kartą 
matė savo brolį, šis skendėjo baisioje melancholijoje ir vis 
kalbėjo apie artėjančią mirtį. Mosbrugeris tvirtino atsisveiki- 
nęs su broliu užvažiuojamuosiuose namuose ir parėjęs va- 
karieniauti. 

Remiantis „Anzeiger“ prieinamais šaltiniais, pono Mosbru- 
gerio dar nėra tarp įtariamųjų, nors, galimas daiktas, jis žino 
nusikaltėlio vardą. Nors visiškai aišku, kad lavonas buvo per- 
keltas į kitą vietą, savižudybė, anot policininko Kėlerio, dar 
neatmestina. Remiantis medicinos ekspertizės išvadomis, ve- 
lionis galėjęs iš pradžių nusižudyti, ir tik paskui jo kūnas bu- 
vęs nežinomo nusikaltėlio sužalotas ir perneštas į kapines. 
Mūsų miesto gyventojai šiuo metu aptarinėja tiek savižudy- 
bės, tiek nužudymo motyvus. Mes visi esam labai susikrim- 
tę. Naujieji laikai, kaip pasakė burmistro patarėjas Rau prieš 
pat išspausdinant šį numerį, atnešė ne tik fabrikus ir gele- 
Žinkelius, bet ir vis žiauresnius nusikaltimus. Redakcija ir žan- 
darmerija kreipiasi į visus asmenis, galinčius padėti atskleis- 
ti šį tragišką įvykį. 

Christlischer Anzeiger, Ratiboras, sausio 20 d. 
Mosbrugeris areštuotas 


Penktadienį karališkasis fogtas Brinkas ryžosi areštuoti Kar- 
lą Mosbrugerį, įtariamą nužudžius jaunesnį savo brolį Štefa- 
ną. Sulaikytasis dar neprisipažino, bet, remiantis „Anzeiger“ 
šaltiniais, atsirado liudytojas, kurio parodymai verčia kaltę 
ant Mosbrugerio. Policininkas Kėleris, kreipdamasis į visuo- 
menę, pažadėjo visus supažindinti su naujausiais įvykiais, 
galinčiais nušviesti tragediją. Prokuroras deda visas pastan- 
gas surasti liudytojui, pastebėtam netoli kapinių. Jei šis liu- 
dytojas yra vienas iš „Anzeiger“ skaitytojų, prašytume jį kuo 
greičiau susisiekti su valdžios organais arba redakcija. 


Christlischer Anzeiger, Ratiboras, sausio 24 d. 
Areštantui pareikštas kaltinimas 


Jau kelios savaitės mieste svarstoma, ar K. Mosbrugeris kal- 
tas dėl savo jaunesnio brolio mirties. Areštantas prisiekinėja 
Štefaną Mosbrugerį nusižudžius po to, kai pernai buvo išmes- 
tas iš darbo beprotnamyje. Kaip ponas Mosbrugeris gali būti 
toks tikras dėl šito reikalo, redakcijai yra mįslė, juk jis nema- 
tė brolio nuo Kalėdų, kai jie susitiko viename iš mūsų užva- 
žiuojamųjų namų, ir tuomet tasai buvo gyvas. Kadangi ši 
istorija susilaukė didelio visuomenės dėmesio ir susidomėji- 
mo, mes vėl trumpai ją išdėstysime. 

Pernai prieš pat Kalėdas abu broliai buvo sučiupti vagiant 
valgį iš vargšų mūsų miesto beprotnamio globotinių. Nauja- 
jam prieglaudos direktoriui, didžiai gerbiamam buvusiam ap- 
skrities viršininkui Heningsdorfui, įtarimas kilo po to, kai jis 
gavo anoniminį laišką, rašytą, kaip manoma, kažkurio anks- 
tesnio globotinio. Nuolatos vagiliaujama, regis, buvo daugęe-- 

lį metų. Be to, įtarta brolius vogus ir globotinių malkas bei 
drabužius ir pardavinėjus turguje. Dėl šios priežasties per 
Kalėdas jie atleisti iš darbo. Heningsdorfas neatmeta, kad bro- 
lių veiksmai galėję privesti prie daugelio globotinių mirties, 
tad dar prieš Naujuosius metus nuspręsta iškelti bylą. 
Užvakar, kai „Anzeiger“ korespondentas kalbėjosi su ka- 
rališkuoju fogtu Brinku, sulaikytasis dar nebuvo prisipaži- 
nęs. Mosbrugeris, kaip ir anksčiau, tvirtina brolį po skandalo 
nuolat galvojus apie savižudybę. Iš visa ko sprendžiant, įta- 
riamasis savo prasimanymais mėgina apsunkinti tyrimą. 


Christlischer Anzeiger, Ratiboras, sausio 30 d. 
Mosbrugeris prisipažįsta nužudęs 


Po dviejų savaičių daboklėje Karlas Mosbrugeris pagaliau pri- 
sipažino nužudęs jaunesnį savo brolį Štefaną. Atvejis, anot 
karališkojo fogto Brinko, esąs itin keblus, nusikaltimas pasi- 
žymi žvėriškumu, „būdingu mūsų epochai“. 

Pagal kvotos protokolą Mosbrugeris su broliu trečią Kalė- 
dų dieną apsilankė „Trijų inkarų“ smuklėje kaimyniniame 
Jegerndorto kaime, kur jie susivaidijo dėl malkų vagystės Ra- 
tiboro prieglaudoje. Dėl šios vagystės jų laukė teisminis tyri- 
mas. Dešimtą valandą, kaip pasakoja naujas liudytojas, bro- 
liai išėjo iš smuklės. Tai, kas įvyko po to, turėtų sukelti šoką 
kiekvienam padoriam mūsų krašto gyventojui: apleistoje 
kalvėje Mosbrugeris taip tvojęs jaunesniam broliui plaktu- 
ku, kad šis netekęs sąmonės, o paskui pririšęs jį prie geleži- 
nės sijos. Be to, kaltinamasis prikalęs žuvusiojo liežuvį prie 
sienos ir, išlydęs svarą švino, apipylęs juo kūną taip, kad 
dabar šis „buvo ne tik prikaltas prie sienos, bet ir dešine 
ranka prilydytas prie grandinės ir sijos“. Keturias paras Mos- 
brugeris žvėriškai laikė brolį nelaisvėje, vis žiauriau mušė 
ir net išdrėskė kaltu „keletą žodžių“ ant jo nugaros. Galų 

gale užsmaugė jį kilpa ir nakties priedangoje nunešė lavoną 
į kapines šalia. 

Šio neprilygstamo žiaurumo kaltinamasis kol kas negali bent 
kiek protingiau paaiškinti. Policininko Kėlerio manymu, Mos- 
brugeriui galvoje visai susimaišę - jis tvirtina, kad jį pakurstęs 
pats velnias. Mosbrugerį patį gąsdino ir persekiojo „nelabojo 
gundymai'. Per kvotą jis pareiškė: „Mano veiksmams vado- 
vavo kipšas, jis man nurodydavo, ką turiu daryti“. 

Prisipažinimą paremia daugybė kompromituojančių liu- 
dytojų parodymų. Parapijos siuvėja panelė Rachelė Mandel- 
baum sako minėtąjį vakarą sutikusi brolius kely tarp smuk- 
lės ir kalvės. „Trijų inkarų“ smuklininkas, pirma tvirtinęs, kad 
negali prisiminti brolių, dabar pakeitė savo nuomonę. Kal- 
tintojas vis dar ieško trečio liudytojo, vaiko, tikriausiai ber- 
niuko, pastebėto netoli kalvės Naujųjų metų išvakarėse. 

Kaip tvirtina karališkasis fogtas Brinkas, Karlo Mosbruge- 
rio atvejis aiškių aiškiausiai rodo pavojus, užgulusius mūsų 
modernią epochą: „Visur galima įsigyti ištvirkėliškų raštų, 
moralė pairusi, plūdimas į miestus veda prie skyrybų ir anar- 
chijos'. 


"Namas buvo itališko stiliaus ir apsuptas sulaukėjusio sodo. 
Žemę nupudravo lengvas sniegelis, bet jis nepastebėjo šal- 
čio, nes jį šildė kailiniai. Tankūs katino kailiniai, jei kalbėsim 
tiksliau. Net ir žiūrėjo jis katino akimis. 

Už lango kambary buvo tamsu, bet jis matė viską. Sienas 
dengė didžiulės raudonmedžio lentynos, linkstančios nuo 
knygų. Begalinė nugarėlių klaviatūra - knygos, žinynai, di- 
sertacijos, kartotekos ir įstatymų sąvadai. „Teisminiai gyvū- 
nų procesai“ - perskaitė jis ant vienos nugarėlės. „L'Uomo 
delinguente“, „Nusikalstama asmenybė - ant kitos. 

Katino žvilgsnis slydo angliškais krėslais, kambario vidurį 
užgriozdusiu rojaliu, dokumentais užverstu rašomuoju sta- 
lu. Jis tik vargais negalais valdė gyvulį. Jėgų jam teikė ne- 
apykanta. Tik neapykanta, pamanė jis; neapykanta, įparei- 
gojanti imtis veiksmų, neapykanta, neleidžianti jam užmigti 
begalinėmis savigraužos naktimis, neapykanta, niekad ne- 
duodanti poilsio nei ramybės, neapykanta, lediniu šalčiu it 
durtuvo smaigaliu atbaidanti visus kitus jausmus. 

Kambario gale buvo gamtos muziejėlis. Ant žalvarinės len- 
telės išgraviruota: Pantera unica. Lentelė pritvirtinta prie co- 
kolio, apiberto baltomis pjuvenomis, vaizduojančiomis snie- 
gą: leopardas iš Himalajų, arba snieginis leopardas. Žvėris 
parodytas nenatūraliai šokantis ant azijinės auksinės katės 
iškamšos. Felis temmincki. Dėmėtoji hiena palinkusi prie kaž- 
kokio daikto - galbūt maitos. 

O kur jo paties kūnas? Mažumėlę toliau, sulaukėjusiame 
sode, paniręs į vakaro tamsą. Ant kaukėto veido krito snai- 
gės, bet kūnas miegojo nepastebėdamas nei oro, nei muziejė- 
lio eksponatų. 

Nuo viršutinės lentynos į kambarį žvelgė pora iškimštų 
paukščių. Milvus milvus - peslys. Šalia jo — palšasis grifas. 
Taksidermistas įamžino jį tupintį ant sausos šakos. Snape jis 
laikė kruviną mėsgalį. Lyg abatas savo rūsyje, pamanė jis. 

Durys atsidarė, ir į kambarį įžengė tarnaitė su žibaline lem- 
pa rankoje. Mergaitė vieną po kito uždegė sieninius žibin- 
tus. Baigusi šį darbą, ji atsitūpė prie koklinės krosnies, išsė- 
mė pelenus, įdėjo naujų anglių ir įpūtė žarijas. Atstūmė kaištį, 
kad geriau trauktų, vėl atsistojo ir ėmė smalsiai dairytis. 

Priėjusi prie prašmatniai išdrožinėto rašomojo stalo, atsi- 
vertė knygą ir atsargiai pasklaidė puslapius. Pakėlė spaudeklį, 
pasigrožėjo porceliano figūrėle, vaizduojančia baleriną. Pas- 
kui staiga apmirė, pakėlė antakius ir greitai pastatė daiktus į 
vietą. Susitvarkė suknelę, patikrino prijuostės mazgą, brūkš- 
telėjo ranka plaukus ir nutaisė nervingą šypseną; tą pačią 
akimirką durys dar sykį prasivėrė. 

Į kambarį įžengė vyriškis. Prabėgę metai išretino jo plau- 
kus palikdami viršugalvyje spindinčią tonzūrą. Jis užrakino 
duris, atsisegė marškinių apykaklę ir atsainiai pamojo mer- 
gaitei. Ji iš tikrųjų labai jauna, tik dabar pastebėjo jis, tryli- 
kos, daugių daugiausia keturiolikos metų. 

Ar čia tas pats žmogus, kurio jis ieško? Prisiminė jį kitokį, 
juk matė tik vieną kartą, ir labai seniai, kai pasaulis dar gulėjo 
lopšyje. Ir vis dėlto neabejojo. Jis pasitikėjo savo neapykanta, 
vieninteliu Žmogaus jausmu, kuriuo negalima suabejoti, ji gy- 
vena pagal savo dėsnius ir jos su niekuo nesupainiosi. 

Paklususi mostui, mergaitė suklupo prie vyro kojų. Jis pra- 
sisegė antuką, įkišo ranką į kelnes ir iškrapštė savo vyriško 
organo likučius. 

Siūlė buvo susiūta prie pat apyvarpės, oda pajuodusi, gal- 
vutė virtusi beformiu nekrotizuotu sukietėjimu. 

Mergaitė mėšlungiškai užsimerkė. Vyras, ritmiškai siūbuo- 
damas strėnomis, vis giliau grūdo varpą mergaitei į burną; 
prisiminęs, kad užrakino duris, atsipalaidavo. Mergaitės lū- 
pos drebėjo, akys buvo stipriai užmerktos... Varpa brinko ir 

standėjo, vyras stūmėsi vis smarkiau ir smarkiau, mergaitė 
vos sulaikė vėmulį, ji springo, akyse pasirodė ašaros. Vyras 
šnopavo pražiota burna, dejavo... įsikibo jai į plaukus ir iš- 
plėtė akis. Paskui užsisegė antuką, pasitaisė kelnes ir vog- 
čiom dirstelėjo į sieninį veidrodį. 

Mergaitė tebeklūpėjo sustingusi. Vyras atkišo jai nosinę, ji 
išspjovė. Jis nušluostė jai burną, priėjo prie stalo ir pasinėrė į 
darbą. 


Mergaitei išėjus, iš jo veido pamažėle pranyko raudonis. Iš- 
siblaškęs jis pervertė keletą teismo bylų, bet paskui, apimtas 
nesuprantamo nerimo, atsistojo. 

Gamtos muziejėlio eksponatai nukreipė jo mintis kita lin- 
kme, ir jis įbedė žvilgsnį kaip tik į tą knygą, į kurią ką tik 
buvo sutelkęs dėmesį katinas - „Gyvūnų teismo procesai . 

Net ir ta baudžiamoji byla, kurią jis dabar nagrinėjo ir ku- 
rios baigtį turėjo paliudyti kitą dieną, turėjo sąlyčio taškų su 
senų laikų gyvūnų teismais, pamanė jis. 

Jis prisiminė savo mylimą dėdę iš motinos pusės, gerbiamą 
prokurorą Rėsą iš Heidelbergo, mirusį prieš dešimtį metų, bet 
itin gyvą jo atmintyje. Jaunystėje, kai jis studijavo teisę Erlan- 
geno universitete, o atostogas leisdavo pas dėdę, tasai jam pa- 
pasakojo apie gyvūnų teismus, kuriuose pats dalyvavęs prieš 
trisdešimt metų. Tuo metu gyvūnams buvo taikomi tie patys 
įstatymai kaip ir žmonėms. Kartą teisme atsidūrė paršavedė 
su savo paršeliais, kaltinama kūdikio mirtim. Kiaulė teista pa- 
gal visas taisykles, šypsodamasis tikino Rėsas, - jos gynėjas 
dėvėjo peruką su kasyte ir buvo didžiai gerbiamas advokatų 
draugijos narys. Ji tardyta simboliškai, tačiau juridiniu po- 
žiūriu tiksliai. Jai buvo užduodami asmeniniai klausimai, į 
kuriuos, ji, savaime aišku, neatsakydavo. 

„Kodėl jūs nekreipėt dėmesio į vaiko pagalbos šauksmus... 
ir kodėl su savo paršeliais nusitrenkėt į bendruomeninę ga- 
nyklą? Ar turėjot nusikalstamų ketinimų... Ar galite nurody- 
ti kokias nors švelninančias aplinkybes?“ 


224 


Užuot atsakinėjusi, paršavedė tik gręžiojosi kaltinamųjų 
suole, kur stovėjo, kaip ir kiti kaltinamieji, ir sutrikusi spokso- 
jo į savo gynėją, teismo įgaliotinį Lėrą, besiruošiantį kalbai. 

Salės gale teismą stebėjo smalsuoliai. Rėsas prisiminė par- 
šavedės šeimininką, žemės nuomininką, kuris, priblokštas 
vaiko mirties, šūkčiojo savo kiaulei prakeiksmus ir garsiai plo- 
jo teisėjui, paskyrusiam už vaiko nužudymą griežčiausią 
bausmę. 

Kiaulė pakarta po dviejų dienų Heidelbergo kartuvėse kaip 
tikra nusikaltėlė. Gaišena užkasta arime. Rėsas itin juokėsi iš 
paršelių likimo: jie išteisinti dėl kūdikiško amžiaus; kiek vė- 
liau vienas jų pakliuvo ant Rėso stalo. 

Paskatintas šių prisiminimų, jis išsitraukė iš lentynos fo- 
liantą, atsisėdo krėslan ir ėmė vartyti. Hamburge 1601 me- 
tais, perskaitė jis, gaidys buvo nuteistas sudeginti ant laužo 
už eretišką ir prigimčiai priešišką nusikaltimą - jis padėjo 
kiaušinį. Jei tokį kiaušinį išperėtų gyvatė ar rupūžė, jis, liau- 
dies įsitikinimu, sukeltų aplinkai didžiulį pavojų: galimas 
daiktas, išsiristų basiliskas, sėjantis ligas ir mirtį. 

Remiantis garsia citata iš Antrosios Mozės knygos dvide- 
šimt pirmo skyriaus, gyvuliai buvo laikomi atsakingais už 
savo veiksmus kaip ir žmonės: „Jei jautis subadytų mirtinai vy- 
rą ar moterį, tas jautis turi būti užmuštas akmenimis; jo mėsa ne- 
bus valgoma. Jaučio savininkas bus nekaltas. Betgi jei jautis, kuris 
praeityje yra subadęs žmones, ir savininkas, nors ir įspėtas, nebuvo 
jo uždaręs, užmuštų vyrą ar moterį, tuomet ne tik tas jautis turi 
būti užmuštas akmenimis, bet ir jo savininkas turi būti nubaustas 
mirtimi. Taigi Žmonės ir gyvuliai sulyginti prieš įstatymą ir, 
sujungiant Mozės įstatymus su romėnų teise, buvo padėti 
europietiškos civilizacijos pagrindai. 

Toliau ėjo pastraipa apie arklių, bulių, jaučių, šunų ir net 
kačių padarytus nužudymus ir ištvirkavimą. Išnašoje papa- 
sakota, kaip kankintas kumeliukas, kad prisipažintų pada- 
ręs žalą. Kai kurių gyvūnų būdavo pasigailima arba iš kilnia- 
širdiškumo, arba dėl puikios gynybos, ar, kaip paršelių atve- 

ju - dėl nusikaltėlių mažametystės. Dviejose Švabijos para- 
pijose nuo Bažnyčios buvo atskirti kurmiai, o ožka, sulau- 
žiusi tvorą, turėjo susimokėti baudą pienu. 

Offensa cujus nominatio crimen est, veiksmai, įvardijami kaip 
nusikalstami, pamanė vyras, atsigręždamas į langą, kur nu- 
stebęs išvydo žibančias katės akis. Visur laksto palaidi gyvū- 
nai, burbtelėjo jis. Kaip kad šis katinas. Savaime aišku, jie 
padaro žmonėms žalos, tai patvirtina ir statistika. 

Jis atsistojo ir padėjo knygą į vietą. Atsargiai priėjęs prie 
lango įsistebeilijo į katiną. Šis tebetupėjo ant lango krašto ir 
dabar nerūpestingai laižėsi leteną. Nė trupučio neatrodė iš- 
sigandęs, kuo ramiausiai pažvelgė vyrui į akis, mirktelėjo ir 
vėl ėmė laižytis. 

Vyras barkštelėjo į langą piršto galu, bet katinas net ne- 
krustelėjo. 

"Suglumęs vyras grįžo prie rašomojo stalo. Byla, kurią jis, 
kaip teisėjas, dabar nagrinėjo, keistomis detalėmis panaši į 
senųjų laikų gyvūnų teismus, dingtelėjo jam imant tvarkyti 
popierių šūsnis. Trūko tik vieno dokumento, kad galėtų pa- 
dėti bylą į šalį, - nuteistojo mirties liudijimo. 


Ši byla ir būsimas mirties bausmės vykdymas, apie kuriuos 
jis galvojo, patraukė žmonių dėmesį toli už Dancigo ribų. 
Neįmanoma paaiškinti — apibūdino reikalą dauguma prisie- 
kusiųjų. Ypač daug ginčų ir įvairiausių aiškinimų susilaukė 
motyvai. Vyras, sėdintis prie rašomojo stalo, dar niekad ne- 
buvo susidūręs su panašiom problemom. | 
Prieš dvejus metus miestas priėmė jėzuitų ordino siūlymą 
vyskupijos ribose steigti vienuolyną. Senasis vienuolynas bu- 
vo apleistas prieš keletą dešimtmečių, per religines Dancigo vo- 
kiečių liuteronų ir lenkų katalikų kovas. Už darbą atsakė abatas 
Johanas Kipenbergas, kiek žinoma, itin pareigingas vienuolis, 
daug metų vadovavęs klestinčiam vienuolynui Silezijoje. 
Ordinas įsigijo pastatą senamiestyje. Nepraėjus nė metų, 
vienuolyne jau gyveno keturiasdešimt brolių, pusė - novici- 

jų. Vienuolynas išlaikė šiltas vargšų prieglaudas, pradinę mo- 
kyklą neturtingiems vaikams ir užsiėmė misionieriška veik- 
la tarp jūrininkų. Drauge su abatu iš Silezijos atsikėlė pustu- 
zinis pagyvenusių vienuolių, ir kaip tik jie pradėjo vienas po 
kito dingti. 

Apie šiuos dingimus galbūt niekas taip ir nebūtų sužino- 
ję, - arba sužinoję kur kas vėliau, - jei vienas novicijų nebū- 
tų savavališkai pranešęs žandarmerijai. Vaikinui, konverti- 
tui, vardu Fišelis, įtarimas kilęs, kai abatas, paklaustas apie 
pradingėlius, paprašęs jo apie šį reikalą niekam neprasitarti, 
kad nepakenktų vienuolyno reputacijai. Tik tada, paaiškino 
Fišelis, jis pajutęs, kad kažkas ne taip. 

Policmeisteris pradėjo įprastą tyrimą. Bet kai apklausai pa- 
kvietė Kipenbergą, tas ūmiai palūžo ir neišsisukinėdamas pri- 
sipažino nužudęs penkis savo ordino brolius. Tą pačią dieną 
policijai parodė vietą, kur užkasti kūnai, tiksliau, tai, kas iš jų 
liko — lavonai buvo susmulkinti į gabalėlius ir sukaišioti po 
vienuolyno koplyčios presbiterija. Nusikaltimas buvo visiškai 
nesuprantamas. Abatas negalėjo nurodyti bent kiek įtikina- 
mesnių nužudymo motyvų. Prisipažinęs jis, regis, pajuto pa- 
lengvėjimą, tarytum būtų nusimetęs nuo pečių sunkią naštą. 

Vyras prie rašomojo stalo, tame procese buvęs teisėju, vie- 
nas pirmųjų perskaitė kvotos protokolus, stenografuotus pa- 
gal naująją Gabelsbergo sistemą. Nuo to gruodžio ryto, kai 
prokuroras asmeniškai perdavė jam dokumentus, jis perskai- 
tė juos tiek kartų, kad mokėjo atmintinai. 

Visų pirma negalėjo suprasti, apie kokį „berniuką“ Kipen- 
bergas kalba. Abatas tvirtino, kad jam įsakinėjo balsas, nepa- 
kenčiantis jokių prieštaravimų, balsas, verčiantis jį daryti vie- 
ną žvėrišką nusikaltimą po kito. Dėl visko esąs kaltas „ber- 
niukas“, tvirtino Kipenbergas, tikrasis žudikas - „berniukas“, 
nes kaip tik jis liepęs jam žudyti savo brolius. Bet paklaustas, 
apie kokį berniuką jis kalba, abatas imdavo arba išsisukinėti, 
arba apsipildavo ašaromis, nes tas pats „berniukas“ draudęs 
jam išsipasakoti. 

Kartą teisėjas inkognito apsilankė daboklėje. Abatas sėdė- 
jo ant celės gulto tarytum visiškai nugrimzdęs į savo mintis, 
idiotiškai šypsodamasis ir žvelgdamas kažkur į tolį. Lūpos 
be perstojo krutėjo, bet suprasti, ką jis sako, negalėjai. Teisė- 
jui teko kreiptis į jį keletą kartų, kol tas pakėlė akis. 

— Padėkit man, - paprašė jis pagaliau tokiu beviltišku bal- 
su, kad susirinkusius nukrėtė šiurpas. - Mane privertė ber- 
niukas. Jis man tiksliai liepė, ką turiu daryti. 

Žmogžudystės buvo tokios žiaurios, kad laikraščiai nesi- 
ryžo skelbti smulkmenų. Kipenbergas laikė vienuolius už- 
darytus rūsyje, išnuomotame miesto pakrašty. Vieną priver- 
tė išgerti ciano vandenilio rūgšties, kitą prikalė prie sienos 
nukryžiuotojo poza ir dar įkišo jam į išangę procesijų kry- 
žių. Dar du pavertė gyvais deglais, o paskui dalimis suvalgė 
pasiskaninęs „puikiais prieskoniais“, kaip nė nemirktelėjęs 
prisipažino per kvotą. Penktą, kurio galvos taip ir nepavyko 
rasti, gabaliukais apipjaustė dar gyvą: iš pradžių nurėžė ko- 
jos pirštą, paskui rankos pirštą, lyties organus, ausis. Tada į 
rūsį įleido išbadėjusį valkautaujantį katiną. Vienuolis, prisi- 
pažino jis, buvo dar gyvas, kai gyvūnas pradėjo puotauti. 

— Berniukas man tiksliai nurodo, ką turiu daryti, - kartojo 
Kipenbergas, klausinėjamas ekscesų priežasties. - Jį stumia 
tokia neapykanta, kokios neįmanoma įsivaizduoti. Tai kerš- 
tas už tai, ką mes padarėm Šusteriui. 

— Koks berniukas? — vėl bandydavo išsiaiškinti kvotėjai. — 
Ir koks Šusteris? 

— Minčių skaitytojas, - paslaptingai atsakydavo vienuolis. — 
Šusterio globojamas kurčnebylys. - Ir vėl imdavo isteriškai 
raudoti. 

Šusterio vardas taip dažnai skambėdavo per kvotas, kad 
žandarmerija matė reikalą juo pasidomėti. Pasirodė, jog Šus- 
teris — senas vienuolis jėzuitas, paslaptingomis aplinkybė- 
mis pradingęs per piligriminę kelionę į Italiją. 

— Mes tyčia jį pasiuntėm į mirtį, - aiškino Kipenbergas, — 
aš ir tasai penketas... tų, kuriuos berniukas man liepė nu- 

žudyti... tai mes jį pasiuntėm į Vatikaną, užtat dabar berniu- 
kas keršija... 

Vienas iš teismo pakviestų ekspertų iškėlė hipotezę, kad 
Kipenbergas esąs piromanas, nes tyrimo metu paaiškėjo, jog 
jis sudegino ne tik du savo ordino brolius, bet ir dalį vienuo- 
lyne sukauptų knygų, ir tai, anot liudininko, jam suteikę „ne- 
apsakomą malonumą“. Neatmesta galimybė, jog abato veiks- 
mus nulėmė keletas iškrypimų. 

Savo išvadoje ekspertas suklasifikavo seksualinius nusi- 
kaltėlius kone Linėjaus dvasia. Sąrašas, be piromanų, apėmė 
sodomitus, pederastus ir ekshibicionistus. Be to, buvo išvar- 
dyti iškrypėliai, kurių vien pavadinimų užteko, kad teismo 
narius nukrėstų šiurpas: gerontofilai, linkę lytiškai santykiauti 
su labai senais žmonėmis, zoofilai ir zooerastai, teikiantys pir- 
menybę gyvūnams; po jų ėjo presbiofilai, prievartaujantys 
neregius, ir abiejų lyčių ginekomastai, kuriuos vienija vyrų 
su moteriškomis krūtimis garbinimas. Buvo paminėti ir va- 
dinamieji invertitai, pasirengę pakloti turtą už vieną naktį 
su hermafroditu, jau nekalbant apie dispareneutikus, kurie 
jaučia begalinį pasitenkinimą sukeldami partnerei baisius 
gimdos skausmus. Galimas daiktas, keletą šių iškrypimų ga- 
lima pritaikyti abatui“, - sausai baigė išvadą ekspertas. 

Senuosius gyvūnų teismo procesus čia primena išbadėjęs 
katinas, kurį abatas užleido ant paskutinės savo aukos, pa- 
manė vyras prie rašomojo stalo. Dėdės laikais katinas tik- 
riausiai būtų buvęs teisiamas kaip nusikaltimo bendrininkas. 

Beje, abato nusikaltimai buvo tokie baisūs, kad ordino bro- 
liai atsisakė prieš mirties bausmės vykdymą, numatytą ry- 
toj, suteikti jam komuniją. Net ir kalėjimo kunigas nepanoro 
atleisti nuodėmių pasmerktajam, ir ne mažiau kaip aštuoni 
kalviai katalikai pasisiūlė nukalti budelio kirvį. Tokių daly- 
kų iki tol dar nebuvo pasitaikę: katalikui, ir dar abatui, atsa- 
kytas paskutinis patepimas. 

Sklido gandai, kad per pastarąją savaitę abato plaukai ta- 
pę balti it kreida, o anapusinio gyvenimo baimė visiškai at- 

ėmusi jam protą. Kalėjimo viršininkas pasakojo, jog paskuti- 
nes valandas jis leido žiurksodamas į krucifiksą ant celės sie- 
nos, ojo kūną, lyg apsėstojo, tampė traukuliai ir konvulsijos. 
Prižiūrėtojus jis šauksmais įspėjinėjo saugotis, nes „berniu- 
kas“ esąs kažkur netoli, nors ir pasidaręs nematomas. Keletą 
kartų jis klausęs jų, ar jie negirdį „berniuko“ balso. Jis pats 
girdėjo labai aiškiai, kaip šis „juokėsi“ iš jo ir „šaipėsi“. 

— Abatas visai nelaukia susitikimo su pragaru, - vienas pri- 
žiūrėtojų pasakė kalėjimo viršininkui neslėpdamas piktdžiu- 
gos, — jis jau yra ten. 

Vyras prie rašomojo stalo tikrai netikėjo dvasiniu Žmogaus 
rentabilumu, juoba savo paties. Jis puoselėjo mintį, kad mo- 
ralė, kaip tokia, yra bevertė; tik faktai gali suteikti jai pra- 
smės. Jėzuitai, galimas daiktas, būtų jam pritarę, nors, paty- 
rę tikruosius jo motyvus, be abejo, būtų pasmerkę. 

Jis prisiminė Kipenbergo advokatą, užbaigusį savo kalbą ap- 
mąstymo vertais žodžiais: „Mūsų teismas neturėtų liesti tos 
nusikaltimo pusės, kur nubausti ar išteisinti gali tik Dievas“. 

Tik Dievui žinoma tikroji nusikaltimo prigimtis. Bet jei yra 
Dievas, jis turėtų žinoti ir tikrąją teisėjo esybę, o ne tik jo 
moralinius trūkumus... 

Laikrodis išmušė vienuoliktą, kai jis padėjo į šalį kvotos 
protokolą. Į langą barkštelėjo medžio šaka, ir atsisukęs jis pa- 
matė, kad katinas vis dar tupi ant lango krašto. 

„Katinas arba serga, arba išsikraustė iš proto, pamanė teisė- 
jas. Ką jam veikti ant lango? 

Jis įveikė šiurpą. Per kvotą abatas papasakojo apie valka- 
taujantį katiną, kurį jis prileido prie paskutinės savo aukos. 
„Margą katinėlį, - prisiminė jis gyvūną it seną numylėtinį. — 
Viena ausis buvo nuplėšta per pjautynes, kaktoje bolavo dė- 
melė.“ 

Teisėjas atsistojo ir priėjo prie lango. Nejau tas pats kati- 
nas, sutrikęs pamanė. Ir šiam padarui trūksta ausies, nors 
dėmelė kaktoje greičiau pilka nei balta. 

Kitą dieną, šeštadienį, teisėjas atsikėlė anksti, kad nepavė- 
luotų į egzekuciją. Jo žmona, kilmingoji Rozalinda fon Ky- 
zingen, beje, mažai nutuokianti apie tą tragišką istoriją, ku- 
rios suluošintas jis lytiškai nesantykiavo su ja veik dešimt 
metų, gulėdama lovoj mieguistai stebėjo, kaip jis atlieka ry- 
"tinį tualetą. 

Jis įsipylė vandens iš emaliuoto ąsočio, suplakė muilo pu- 
tas ir išsitraukė skustuvą. Skusdamasis suabejojo, ar tiktų į 
egzekuciją nueiti išsikvepinus odekolonu. Jis prisiminė savo 
pareigas: su gydytoju jam reikės konstatuoti mirties faktą, 
pasirašyti mirties liudijimą ir pasirūpinti likusiu velionio tur- 
tu. Visa tai apgalvojęs odekolono atsisakė. 

Jis išsipudravo talku pažastis, apsivilko marškinius krak- 
molyta krūtine, sidabrine saga užsisegė nuimamą apykaklę, 
apsivilko liemenę ir tamsią tarnybinę mantiją. Jis prisuko ki- 
šeninį laikrodį, kai žmona pakėlė galvą. 

— Ten lauke kažkas tūno... - tarė ji. - Kažkas mus seka... 

— Tau pasirodė. 

Bet ji užsispyrė. 

— Už lango kažkas tūno! Būk geras, pažiūrėk. 

Teisėjas priėjo prie stiklinių durų, pakėlė žaliuzes ir taip 
krūptelėjo, kad vos nepargriuvo. Akių aukštyje, už kokio pu- 
sės sprindžio, įsikibęs į lango rėmų rišinį, tupėjo vakarykštis 
katinas. Nuo jo kvėpavimo aprasojo stiklas. Jis sušnypštė ir 
iššiepė dantis. Teisėjui daužėsi širdis Žiūrint į jo gintarinės 
akis, įkypus vyzdžius ir raudoną randą, kur kažkada kyšojo 
ausis. Katinas vėl sušnypštė, su neapykanta, kaip jam pasi- 
rodė, ir trim šuoliais nuliuoksėjo į sodą. 

— Reikia ką nors daryti, - sunerimo žmona. - Nuo valka- 
taujančių kačių nebeįmanoma apsiginti. 

— Galbūt atsirado daugiau pelių, - pasakė jis. 

— Tuomet reikėtų daugiau mokėti kenkėjų naikintojams. 
Kaip jis atrodė? 

Teisėjas nupasakojo katino išvaizdą: margas kailis, dėmė 
kaktoje, nuplėšta ausis. 

— Tikriausiai tas pats, - tarė Žmona. - Jis šlaistosi apie namus 
jau bemaž savaitę. Vakar ryte vos neįdrėskė sodininkui. 

Teisėjas pasitaisė prieš veidrodį sklastymą ir linktelėjo. 

— Tarnai mėgino jį sugauti, - toliau kalbėjo žmona, - bet jis 
gudrus. Beje, Pomeranijoje užregistruota naujų pasiutligės 
atvejų. 

Teisėjas greitai žvilgtelėjo pro langą. Katino nebesimatė. Ta- 
čiau dangų užtraukė debesys. Jis išėmė iš drabužinės skėtį. 

— Ar ilgam išeini? —- paklausė žmona. 

— Iki pietų. 

— Tikriausiai baisu žiūrėti, kaip vykdomas mirties nuosp- 
rendis. 

— Tai mano profesinė pareiga. 

— Prasčiokams malonumas. Verčiau, užuot nužudę jėzui- 
tą, nudaigotų šitą katiną. 

— Kipenbergas - žmogžudys. Jis nusipelnė bausmės. 

— O kas žino, galbūt šis katinas - ne mažesnis žmogžudys. 
Pasiutligė ne juokai. Jis taip sušnypštė ant sodininko, kad šis 
išsigando. Man neramu dėl mergaičių: o jei ims ir joms įkąs? 

Teisėjas susirūpinęs linktelėjo. 

— Tu teisi. Pasikalbėsiu su burmistru. Reikėtų skirti dau- 
giau pinigų kenkėjų naikintojams... 


Po valandėlės nulipęs į valgomąjį teisėjas vėl išvydo katiną. 
Šįsyk jis tupėjo medyje prie virtuvės durų. Vežikas ir viena 
tarnaičių mėgino jį nubaidyti. Mergina metė akmenį, veži- 
kas pagąsdino grėbliu. Katinas nerodė jokių baimės ženklų, 
tik šnypštė ir šiepė dantis lyg svarstydamas, ar nereikėtų per- 
eiti į puolimą. 

Tarnaitė, ta pati jauniklė, su kuria jis smaginosi pastarąjį mė- 
nesį, atnešė pusryčius. Ji paraudo ir vengė žiūrėti jam į akis. 

— Ar nežinai, iš kur atklydo šitas nevidonas? - paklausė jis, 
atkreipęs mergaitės dėmesį į sceną už lango. 

— Jis pasirodė prieš savaitę, pone, - atsakė ji. 

— O kodėl anksčiau jo nenuvijot? 

— Jį ne taip lengva nuvyti, pone. 

— Ką nori tuo pasakyti? 

- Jis kandžiojasi, jei prieini per arti. 

— Norėčiau, kad pasikalbėtum su sodininku. Tegul jis pa- 
stato spąstus arba jį nušauna, jei taip greičiau. Ir pasirūpink, 
kad mergaitės sėdėtų namie, kol pareisiu. 

Valgydamas teisėjas perleido akimis neužpildytą mirties 
liudijimą. Trūksta tik dviejų parašų, pamanė, ir Kipenbergo 
byla atsidurs archyve, nors galutinai ir neužbaigta. Nusikal- 
timo motyvai vis dar neaiškūs. Kaip ir atsakymas į klausimą, 
kas yra tas „berniukas“ ir kokius balsus girdi abatas. Nutrau- 
paskubės, gali pavėluoti... 

Kai išėjo į kiemą, vežikas buvo jau privažiavęs su brikele. 
Katino nebesimatė. 

— Nurūko į mišką, - paaiškino vežikas. - Bet prisiekiu Vieš- 
pačiu, pone, netrukus vėl sugrįš. Jis tarytum ko ieško. 

— Ko jis galėtų ieškoti? 

— Nežinau. Lyg būtų ką nors pametęs. O jei bandai jam 
sukliudyti, įniršta. 

Lietus tebekybojo ore. Teisėjas vylėsi, kad netrukus prapliups. 
Liūtis atgrasytų žmones nuo bausmės vykdymo vietos. 

— Katinu užsiims sodininkas. Poros spąstų turėtų užtekti. 

— Aš taip nemanyčiau, pone. Jis kažkoks kraupus. Tikras 
raganos katinas, jei leisit pasakyti savo nuomonę. 

Teisėjas jau kėlė koją į brikelę, kai vėl pamatė katiną, da- 
bar prie sodo vartelių. Jis liepė vežikui palaukti. 

Apsiginklavęs suglaudžiamu skėčiu, ėmė artintis prie ka- 
tino. Šis tupėjo ant žvyro visiškai sustingęs. Teisėjas metė 
keletą akmenukų, bet jis nepasitraukė. Tik žiūrėjo į teisėją 
visiškai taip pat, kaip Žiūrėjo išvakarėse, - ramių ramiausiai, 
nenukreipdamas žvilgsnio. 

Iki katino buvo likę ne daugiau nei metras, kai gyvuliukas 
staiga išrietė nugarą ir įsistebeilijo teisėjui tiesiai į akis. Teisė- 

jas atsargiai iškėlė skėtį. Vieno stipraus smūgio užteks, pa- 
manė, ir reikalas bus sutvarkytas. 

Bet tą pačią akimirką jį užklupo visai naujas jausmas. Ka- 
tinas ir toliau įtemptai stebeilijo jam į akis, ir teisėjui pasiro- 
dė, kad gyvuliukas kažką nori pasakyti. Tai, žinoma, nesą- 
monė, bet kitaip paaiškinti jis negalėjo: gyvuliukas tarytum 
stengėsi jam kažką be garso sušnabždėti, nors jis negalėjo 
suprasti žodžių. 

Umiai teisėjui apsvaigo galva. Galbūt tai susiję su egzeku- 
cija, pamanė jis, su egzekucija ir nuolatiniu darbu pastaro- 
siomis dienomis. Jis pajuto neįveikiamą norą paliesti gyvu- 
liuką, paglostyti, jam pasirodė, kad katinas kaip tik šitai ir 
šnabžda: paglostyk mane, paglostyk mane! 

Jis ištiesė ranką. Katinas įdėmiai žiūrėjo. Jis prislinko ar- 
čiau, stebėdamasis savo poelgiu. Katės nekalba, nešnabžda 
ir net nemąsto, dingtelėjo jam. Ir staiga jis pajuto smarkų 
skausmą. Katinas jam įdrėskė. Jis suriko iš baimės, ir tą pačią 
akimirką katinas nenatūraliai greitai išnyko krūmuose... 


Kai teisėjas atvyko į egzekucijos vietą, ten jau buvo susirinku- 
si didžiulė minia — visokiausio amžiaus vyrai, moterys ir net 
keli vaikai. Rekrūtų būrys gavo įsakymą užtikrinti nuteistojo 
apsaugą. Vykdant bausmę ypač pasižymėdavo moterys. Jas 
apimdavo kažkoks žvėriškas kraujo troškimas, ir, nesiėmus 
atsargumo priemonių, galėdavo kilti riaušės. Teisėjas ne kartą 
girdėjo, kaip minia tiesiog staugdavo žmogžudį vedant ant. 
ešafoto. Paskui, budeliui kirvį nuleidus, vemdavo. 

Užlipęs ant liudytojų pakylos, jis pasisveikino su valdžios 
atstovais: burmistro sekretorium, gydytoju, karališkuoju fog- 
tu, kaimo policininku ir kalėjimo viršininku. 

— Nieko rimto, - burbtelėjo jis: atsakydamas į klausimą, 
kodėl plaštaka aprišta. - Pasidarbavo valkataujantis katinas. 

Jaunam studentui medikui buvo leista apžiūrėti žudiko 
galvą iškart po dekapitacijos. Mokslininkus domino, ar, gal- 
vą atskyrus nuo kūno, išlieka gyvybiniai refleksai. 

— Mirkčiojimas, — vardijo studentas, - akių judesiai, lūpų 
krusčiojimas... 

Prie ešafoto krapštinėjosi budelis su padėjėju. Teisėjas jau 
buvo matęs šį žmogų - jo išvaizdos negalėjai pamiršti. Bu- 
delio pareigas ėjo nuo bausmės atleistas nusikaltėlis; už gal- 
vijų vagystes jam buvo nupjautos abi ausys. 

Karališkajam fogtui paliepus, rekrūtai nustūmė minią pa- 
likdami taką prie ešafoto. Kelios moterys buvo apsirūpinu- 
sios puodeliais ir stiklinėmis. Jos tikėjosi prisivarvinti šviežio 
žmogžudžio kraujo. Neva padedąs nuo egzemos ir nuo- 
mario. 

Pagaliau posūkyje pasirodė kalėjimo vežimas. Įsiaudrinu- 
si minia suklego. Rekrūtai sustojo grandine, ir karališkasis 
fogtas skubiai perskaitė nuosprendį. Kipenbergui išlipus iš 
vežimo, vėl stojo tyla. Pasmerktasis vilkėjo kalinio apdarą, 
kojos buvo supančiotos grandinėmis, ant kaklo - juoda ska- 
relė. Iš baimės jis sverdėjo tarsi girtas, prilaikomas dviejų ka- 
lėjimo prižiūrėtojų. Teisėjas pastebėjo, kad gandai pasitvir- 
tino: jo plaukai išties balti kaip kreida. 

Minia dar labiau įsiūžė Kipenbergą vedant prie ešafoto. 
Kalėjimo viršininkas jam pasiūlė burnelę, bet abatas, regis, 
nebematė, kas dedasi aplinkui. Staiga jis susmuko ant že- 
mės, ir paskutinius metrus iki trinkos jį teko vilkti. Dabar jis 
verkė visiškai atvirai ir mėgino pasipriešinti neišvengiamy- 
bei spardydamasis ir daužydamasis. Jis buvo jėga prispaus- 
tas prie trinkos, nuplėšta skarelė, bet pančiai palikti. Budelis 
taktiškai žiūrėjo į šalį. 

— Berniukas! - suriko Kipenbergas. - Berniukas juokiasi... 
ir iš jūsų, pone teisėjau... Dabar jūsų eilė! 

Vėlesni įvykiai tik dar sykį priminė teisėjui tos dienos bjau- 
rastį. Budelis, iš visa ko sprendžiant, buvo girtas. Pirmu kir- 
čiu pataikė nuteistajam į petį. Aiškiai girdėjosi, kaip trekšte- 
lėjo kaulas. Kipenbergas neišleido nė garso, tik akys taip iš- 
virto, jog matėsi vien baltymai. Budelis vėl užsimojo; šįsyk 
pylė per nugarą. Prastuomenė ėmė švilpti, laidyti budeliui 

keiksmus, o viena moteris pirmoje eilėje nualpo. Tik iš trečio 
karto, kai Kipenbergas jau buvo praradęs sąmonę, budeliui 
pavyko dekapitacija. Tačiau kirtis teko ne kaklui, o atskyrė 
viršutinę abato galvos dalį nuo apatinės. Visas apatinis žan- 
dikaulis tebesilaikė ant kaklo. Dantų eilė buvo tobulos pasa- 
gos formos. Iš miego arterijos almėjo kraujas. 

Fon Kyzingenas nusisuko. Kalėjimo viršininkas, pastebė- 
jo jis, persisvėręs per turėklą lupo ožius tiesiai ant minios. O 
jaunasis medikas, priešingai, atrodė kupinas jėgų. Teisėjas 
išvydo jį už penkiolikos metrų, laikantį rankoje pusę galvos. 
Teisėjui jis priminė pamišusį Hamletą, pašėlusiai purtantį 
kruviną kaukolę su viltimi, kad ši jam mirktels... 


Žvelgiant valkataujančio katino akimis, sodas tebuvo bevar- 
dės gamtos dalis. Jo nedomino nei namas, nei žmonės. Jau 
daugiau nei valandą jis tykojo prie pelėno landos atšlaitėje, 
skiriančioje sodą nuo miško. Pastaruoju metu į gyvuliuko 
sąmonę be jokio įspėjimo savavališkai įsiverždavo, o paskui 
pasišalindavo kažkokia tamsi jėga. Ši jėga tarytum užgniauž- 
davo jo paties valią ir paversdavo jį klusniu įrankiu, paim- 
dama nelaisvėn iš vidaus; jis paskolindavo savo kūną neaiš- 
kiais tikslais ir neklausdamas kodėl. Štai ir dabar jis privers- 
tas atidėti savo medžioklės planus ir patraukti į sodą. 

Jis ropštėsi per krūmus paniekinamai žvilgčiodamas į pin- 
kles, sodininko iškabintas medyje prieš keletą valandų, ir dai- 
rydamasis žmonių, tų keistų padarų, ką tik nuvijusių jį be- 
protiškais riksmais; nusileido į griovį, prigludo prie žemės ir 
staiga sustojęs įsistebeilijo į mišką. Ten, pridengtas lajos, me- 
džio šakumoje tarytum miegodamas sėdėjo labai mažo ūgio 
žmogelis su kauke ant veido. Žmogelio drabužiai buvo ap- 
kritę spygliais ir lapais, jis sėdėjo taip ramiai, kad tarpkojy 
pradėjo savo tinklą megzti voras... Bet katinui, kurio veiks- 
mus lėmė tikslas, netrukus nusibodo stebėtis; slėpdamasis 
už fontano, jis nučėpojo prie namo ir po kelių minučių jau 
stovėjo priešais pravirą rūsio langelį. 

Iš rūsio sklido pelėsių ir drėgmės tvaikas. Katinas stumte- 
lėjo sąvarą letena, įlindo pro atsiradusį plyšį ir vikriai liuok- 
telėjo ant grindų. Valandėlę jis stovėjo ne visai suprasdamas, 
kas jį atginė į šį priešišką namą su jo nedraugiškai nusiteiku- 
siais gyventojais, dar visai neseniai jį vaikiusiais ir net mėgi- 
nusiais nušauti. Bet ir vėl nugalėjo svetima valia - valdingai 
palenkusi ir neklausydama jokių argumentų, ji be garso pa- 
stūmėjo gyvuliuką per tamsą į gretimą patalpą, kimšte pri- 
kimštą maisto produktų: alaus, silkių, sūdytos mėsos stati- 
nių ir įvairiausių kumpių bei dešrų, kybančių palubėje. Varg- 
šui valkatėlei, neišlepintam taip lengvai prieinamais gardu- 
mynais, net seilė nudryko. 

Bet, kad ir kaip jam norėjos pasilikti ir užsiimti visu šituo 
perteklium, kojos neklausė. Jei ne trumpa kačių atmintis, 
nuolatos reikalaujanti jausmų stimulo, saugančio nuo pra- 
žūties griežtai determinuotame pasaulyje, - pavyzdžiui, iš- 
sigandusios aukos širdies tvinksnių ar desperatiško pelėno 
pypčiojimo iš urvelio, išrausto pusę metro po žeme, - jei ne 
šis akivaizdus organinis kačių atminties trūkumas, jis, be 
jokios abejonės, būtų pakėlęs maištą prieš pirmyn jį varan- 
čią viršesnę jėgą. 

Atsargiais medžiotojo žingsneliais jis užlipo laiptais. 

Kažkas, galbūt tarnaitė, užmiršo sandariai uždaryti duris. 
Laiptinėn veržėsi šviesos pluoštelis. Katinas letenėle spuste- 
lėjo duris ir pamatė, kaip šios prasivėrė. 

Jis atsidūrė apšviestoje priemenėje. Per namą ėjo begali- 
nis koridorius su durimis iš abiejų pusių. Buvo visiškai ra- 
mu, jokių gyvybės ženklų. 

Pažeme jis nutykino palei sienas dairydamasis ir uostinė- 
damas, bet dar nežinodamas savo užduoties. Iš kažkurio kam- 
bario atsirito juokas, virtuvėje barškėjo puodai, vėl pakvipo 
valgis, bet nepermaldaujama svetima valia nuginė gyvuliu- 
ką tolyn, prie naujų storu rytietišku kilimu išklotų laiptų, ve- 
dančių į antrą šių nepažįstamų namų aukštą, kur paprastai 
valkataujantys katinai neįkelia letenos. 

Gavęs negirdimą signalą, jis sustojo. Dabar buvo tamsia- 
me viršutinio aukšto vestibiulyje. Kažkoks garsas privertė jį 
palįsti po servantu. Neprotestuodamas jis ėmė laukti naujų 
nurodymų. 


Po pietų namo parsiradusį teisėją pasitiko įsiaudrinusių bal- 
sų kakofonija. Tarnų grūstyje jis pamatė savo Žmoną, pasi- 
vedė ją į šalį ir paklausė, kas atsitiko. Prakeiktas katinas sodi- 
ninkui išplėšė akį, paaiškino ji susijaudinusi. Tas pats, kuris 
užpuolė teisėją ryte: jis, be jokios abejonės, pasiutęs. 

Sodininkas gulėjo ant grindų sutvarstytu veidu. Prie ne- 
laimingo vyro pasilenkė gydytojas. 

— Vargu ar jis matys šita akimi, - atsiduso daktaras. — Aš 
nieko negaliu padėti... 

Dabar žmona apie įvykį jam papasakojo išsamiau. Teisėjo 
palieptas, sodininkas paspendė spąstus, bet katinas į juos ne- 
kreipė dėmesio. Tada sodininkas mėgino jį išvyti iš sodo, bet, 
kad ir kaip stengėsi, gyvuliukas jo neklausė. Visi tarnai ir net 
ji pati galiausiai įsijungė į vaikytojų komandą, bet katinas 
juos tolydžio apgaudavo pasislėpdamas tai medyje, tai tan- 
kiuose buksmedžio krūmuose ir visose kitose įmanomose vie- 
tose, kurių jiems niekaip nepavykdavo atrasti. Galų gale so- 
dininkas atsinešė šratinį šautuvą. Dvi valandas senyvas vy- 
ras gulėjo ant ratinės stogo, kol katinas vėl teikėsi pasirodyti. 
Jis net dusyk iššovė, bet nepataikė. Katinas sušnypštęs nu- 
skuodė į mišką, besiribojantį su jų sklypu. Visi sugrįžo prie 
savo darbų tikėdamiesi, kad šįsyk pavyko jį įbauginti. 

Bet po pietų, kai teisėjo paauglės dukterys išėjo į sodą, kati- 
nas vėl pasirodė. Dabar jis buvo taip įsiutęs, kad iš snukio dri- 
bo putos, „kaip šuniui“, anot žmonos, ir puolė mergaites. Tik 
vargais negalais jos spėjo pasislėpti name, bet viena įsidrėskė 
kelį, o jaunesnioji, Marija, išsisuko koją ir bėgdama pametė 
sidabrinį karulį. Sodininkas vėl išėjo su šautuvu, bet katinas, 
tarytum atspėjęs jo ketinimus, prasmego skradžiai žemės. Po 
valandos, pasakojo žmona, jis vėl išdygo, tik šįsyk jau name! 

Niekas negalėjo paaiškinti, kaip jis ten pateko. Tas katinas 
kažkuo kraupus, jis tarytum geba pasidaryti nematomas. 

Suerzintas šito intermezzo, sugadinusio jam dieną, teisėjas 
nusekė paskui žmoną į namo viršutinį aukštą. 

Rūkomajame viešpatavo siaubinga netvarka, ant grindų 
voliojosi stiklo ir porceliano šukės, keletas paveikslų buvo 
sudraskyti, du krėslai apversti. Ant kilimo matėsi kraujo dė- 
mės. Kambarys panėšėjo į mūšio lauką. 

Baisūną užtiko viena iš tarnaičių, paaiškino žmona. Ji užli- 
po į viršutinį aukštą atsinešti pietums staltiesės ir pamatė įžū- 
liai ant lentynos užšokusį katiną. Jis taip sušnypštė, kad mer- 
gaitė išsigandusi tučtuojau pašaukė sodininką, ir šis, apsi- 
ginklavęs lazda, užlipo į rūkomąjį. 

Priėjusi šią pasakojimo vietą, teisėjo žmona. pradėjo tyliai 
kūkčioti. Katinas tarsi išsikraustė iš proto, teigė ji, išrietė nu- 
garą ir taip šnypštė, kad seilės tiško. Sodininkas jį vaikėsi po 
visą kambarį; per sumaištį virto baldai, dužo vazos ir stiklai. 
Paskui, įvarytas į kampą, baisūnas staiga puolė: kone ant- 
gamtišku šuoliu jis metėsi ant sodininko ir išplėšė šiam akį. 
Sodininkas sukniubo ant žemės rėkdamas, kad nieko nema- 
to. Katinas per suirutę pranyko. 

— Kur jis dabar? - paklausė teisėjas. 

— Kažkur name, - atsakė žmona. - Tarnaitė girdėjo jį dūks- 
tant palėpėje, bet niekas nedrįso ten užlipti, nes žvėriūkštis 
visai paklaikęs. 

Jie nulipo į svetainę. Tarnai grįžo prie savo darbo. Sodi- 
ninkas dabar sėdėjo ant kėdės, gydytojas čiuopė jo pulsą. 
Teisėjas paklausė, kur yra šautuvas, ir jam buvo atsakyta, 
kad ten, kur visada - ant kablio įrankių pašiūrėje. 

Po valandėlės teisėjas jau buvo palėpėje. Silpnoje švieso- 
je, krintančioje pro stogo langelius, vos galėjai orientuotis. 
Jis užkliuvo už senos kelioninės skrynios ir garsiai nusikeikė 
užsigavęs ranką į lubų siją. Įdrėksta vieta vėl pradėjo dilg- 
čioti, ir jis krūptelėjo pamanęs, jog žmona galbūt neklydo 
tvirtindama katiną esant pasiutusį. 

Patalpoje buvo tylu. Jis girdėjo tik prislopintus balsus iš 
apatinio aukšto, kur tarnai dengė stalą vakarienei. Katinui 
tikriausiai pavyko išsinešdinti, pamanė jis. Rytoj reikės pasi- 
kviesti medžiotoją. 

Valandėlę jis pastovėjo užsimerkęs, vaizduodamasis, kaip 
galėtų pasismaginti su jaunąja tarnaite. Ji tikriausiai nesiprie- 
šins, kad ir ką jis darytų, - per daug jauna, baili ir bejėgė. 
Galėtų ją net nužudyti. 

Jis jau rengėsi grįžti, kai staiga išgirdo kažkokius garsus 
ant stogo. Kiek toliau langelis buvo atviras, po juo priglaus- 
tos kopėčios. 

Apimtas keisto svaigulio, teisėjas išlipo ant stogo. Po juo 
plytėjo miestas, Švč. Marijos bažnyčia, rotušė su savo smai- 
galiu, Artushofas, Lange Gasė ir Langer Marktas. Laivai uos- 
te priminė žaislus. Tolumoje spindėjo Vysla ir jūra. 

Ir staiga jis išgirdo savyje balsus: balsą kažkada jo paskan- 
dintos dešimtmetės mergaitės, kriokimą prostitutės, kuriai jis 
Kėnigsbergo viešnamyje nurėžė krūtį, ir balsą mergaitės, prieš 
daugelį metų Dancigo viešbutyje sužalojusios jį peiliu. Paskui 
pasigirdo juokas, isteriškas juokas, išprotėjusio katino šnypš- 
timas ir gailios iš kalinių vežimo lipančio abato dejonės. 

Ar tik nepradedu kraustytis iš proto? - pamanė jis. 

Ant šelmens pamatė katiną. Šis stovėjo ant dviejų kojų kaip 
žmogus ir juokėsi iš jo visiškai žmogiškai, net snukio kam- 
pučiai buvo mažumėlę pakilę. Dabar teisėjas jį girdėjo visiš- 
kai aiškiai, katinas kalbėjo baugiai neskambiu balsu. Prieik 
arčiau, juk aš visai šalia, kvietė katinas, prieik arčiau. Teisėją 
nupurtė nesuprantamas drebulys. Aš išsikrausčiau iš proto, 
pamanė jis: štai taip, visiškai netikėtai, ėmiau ir praradau sa- 
vitvardą. 

Bet kažkas jį stūmė į priekį; katinas, pamanė jis, verčia ma- 
ne dėlioti koją už kojos ant aplyto šelmens. 

Sode, penkiolika metrų žemiau, jis išvydo žmoną. Ji šaukė 
jam būti atsargiam, lipti žemyn, bet balsas ginė jį tolyn; tik- 
riau, ne balsas, o balsai, šimtai balsų, susiliejusių į milžinišką 

vidinį chorą, ragino jį eiti pirmyn, pirmyn, žūtbūt - pirmyn. 
Raginimai buvo nepakenčiami, nesiliovė nė akimirką, stū- 
mė jį prie šelmens krašto, kur ant užpakalinių letenų stovėjo 
katinas ir juokėsi kaip tikras žmogus. 

Staiga jis pajuto stiprų niežulį sužalotame lyties organe. 
Niekad nebuvo jautęs nieko panašaus - tarytum tūkstančiai 
blusų kandžiojo ir draskė šakumą; jis niekad nemanė, kad 
galėtų šitaip niežėti. 

Jo žmona, gerbiamoji Rozalinda Kyzingen, persigandusi 
iš sodo parterio stebėjo ant šelmens balansuojantį savo vyrą 
ir vėliau prisiminė, kad jis judėjo lyg vandeniu, tartum pa- 
lengva plaukdamas per stogą, o kai nusprūdo, krito taip pat 
neįsivaizduojamai lėtai, plačiu lanku, kol atsitrenkė į akme- 
nimis grįstą terasą. 

Valkataujančiam katinui viskas atrodė kitaip. Jis matė prieš 
save nerangų gyvūną, mėginantį pabėgti nuo tikro ar įsivaiz- 
duojamo persekiotojo. Gyvūno akyse šmėkščiojo aukos siau- 
bas... Bet labiausiai katiną stebino jo paties poza - kurių galų 
jis stovi ant užpakalinių letenų bjauriai išsišiepęs lyg žmogus? 

Fosos kaime Abrucuose vyras atidaro drabužių spintos duris. 
Ant sienos už pakabų akimirksniu pasirodo demono veidas. 
Vaizdas kraupus, nes veidas smarkiai sužalotas: nosis nupjau- 
ta, viena akis išdurta, o abi ausys išrautos su šaknimis. 

Vyras šnopšdamas uždaro duris ir susmunka ant grindų 
traukiamas nepermaldaujamos visuotinės traukos jėgos ir 
baimės, persekiojančios jį jau keletą savaičių. Bet jam sutei- 
kia naujų jėgų tikėjimas, nors pastarąjį žmonės dažnai ne- 
sveikai painioja su apgailestavimu ir baime to gyvenimo, į 
kurį jie atėjo ne savo noru, bet kuris vis tiek nepastebimai 
juos užvaldo. 

Ir, iš anksto žinodamas, kas jo laukia, jis vėl atidaro duris. 
Mat taip buvo pastaraisiais mėnesiais: jį nuolatos užklupda- 
vo kraupios staigmenos, bet pagaliau jos liovėsi stebinti ir tik 
pripildo sielą ledinio siaubo. Bet jis žino, kad sužalotas vei- 
das išnyko ir spintoje nieko nėra, be naftalino rutuliukų pa- 
ketėlio, krepšio su instrumentais ir jo palto, juodo, apvedžioto 
oda ir kabančio ant vieno iš pakabų, palto, į kurį jis įsisupa 
naktimis, gindamasis nuo šalčio ir baisių sapnų. 

Košmarai, pamano jis, apimtas nevilties, apžiūrinėdamas 
sieną, kur ką tik pasirodė velnio snukis, neįsivaizduojamai 
tikroviški košmarai, verčiantys jį bijoti miego lyg kokios li- 
gos. Bet joks žmogus negali gyventi be poilsio, ir galų gale 
švintant kūnas kelioms valandoms užsnūsta - nepatikimas 
kūnas, nekreipiantis dėmesio į jo valią ir atiduodantis jį de- 
monams, kurie nekviečiami įžengia į sapnus. 

Ištikimas savo devizui, - šėtono gudrybių apstu kaip žmo- 
gaus nuodėmių, - jis mėgina užsigrūdinti. Tikėjimas jam pa- 

dės, pamano jis, keikdamas šitą kambarį, pagaliau tapusį jo 
kalėjimu, iš kurio jis nesiryžta išeiti net dieną, nes demonai 
saugo duris, keleiviams skirtą kambarį Dievo užmirštame 
Italijos kaime, kur jis atkako vydamasis iššūkį jam metusį 
varžovą. Bet tasai varžovas pasirodė stipresnis, nei jis tikė- 
josi, nes tokių galingų iliuzijų ir košmarų dar niekad nebu- 
vo patyręs. 

Jis išsitiesia ant gulto ir užsimerkia. Netikėtų regėjimų die- 
nos šviesoje paskutinėm parom padaugėjo, 0 ir sapnai pasi- 
darė ne sapnai, tik kelionės į siaubo šalį. 

Nejau artėja lemiama akimirka, nejau netrukus pasibaigs 
šita ilga kelionė į tamsos karalystę? Pavyzdžiui, prieš valan- 
dą kambarys prisipildė aitrių dūmų, svylančios žmogaus mė- 
sos smarvės, keisto žiežirbų spragsėjimo, bet apsidairęs jis 
nepamatė jokio degančio daikto. Po kurio laiko aiškiai išgir- 
do, kad kažkas jį šaukia vardu, o kai nevalingai atsiliepė pas- 
tarąją parą nebeklusniu balsu, nuaidėjo pašaipaus juoko ka- 
kofonija. Ir taip visą laiką — staiga kažkas pažadina belsda- 
mas į sieną, o kai jis gailiai sušunka: „Kas ten?, pasigirsta 
atodūsis arba kažkas erzinamai sušnabžda jo vardą. 

Ir dar ne viskas. Bet kada jį gali užvaldyti muzika. Kūnas 
virsta koncertų sale, o jis pats - mėsos ir kaulų vargonais. Ir 
kažkas spaudo jo košmarų klaviatūrą grieždamas fugas, 
kantatas; pučia orą per baimės vamzdžius. Jis net neranda 
žodžių apsakyti šitam jausmui; garsai, regis, ims ir susprog- 
dins jį iš vidaus, taip garsiai juo kažkas groja, groja ne juo, 
o jame, net baisu, kad plyš būgneliai ir sudvisęs ausų skys- 
tis ištrykš trigarsiais, intonuojamais velnio kamertono. Jį kre- 
čia šaltis, ima baimė, kad visi šitie miražai ir haliucinacijos 
išves iš proto. Jį gundo pats šėtonas, ir jis bėga nuo jo į ap- 
mąstymus. 

O gal visa tai tik iliuzija? Kaip kad kančios ir ligos, suvo- 
kiamos vien iš Kūrėjo aukštumų? Bet jei Žmogus nepajėgia 
pažvelgti į visas žemės kančias Dievo akimis, Kūrėjas ir jo 
kūrinija gali pasirodyti kaip blogio įsikūnijimas. 

Dievas neatskiriamas nuo savo kūrinijos, tvirtina teologai. 
Bet jei jo sukurtam pasaulyje matom tiek daug blogio, gal- 
būt ir Dievas yra blogas? 

Ši mintis — irgi šėtono gundymas. Jei tai tiesa, kam Žmogus 
turi skirti savo maldas? Jei žmogžudys turi tiek pat dievišku- 
mo kaip ir jo auka? 

Šėtonas egzistuoja, ir egzistuoja jame. Pasaulis nėra tobu- 
las, vadinasi, ir Kūrėjas netobulas. Jo globėjai Vatikane... išsi- 
lavinę teologai... aišku, klysta tvirtindami, kad blogis iš tikrųjų 
nėra blogis, tik mažesnis gėris arba apskritai gėrio stoka... 

Sparčiai temsta. Pro langą, kurio stikle reguliariai lyg pagal 
laikrodį išdygdavo demonai, jis žvelgia į kalnus. Dangus - la- 
vono spalvos. Medžiai nuogi. Jis norėtų išeiti iš kambario, 
bet nesiryžta. 

Ar tikrai blogis - gėrio stoka? — toliau mąsto jis. Kaip kad 
druska - saldumo, liūdesys - džiaugsmo, o juoduma - bal- 
tumo trūkumas? Šis mėginimas gelbėti Dievo šlovę staiga 
jam pasirodo juokingas. Šventas Augustinas rašė: „Blogis — 
tai tik gėrio susitraukimas iki ribos, kai jo nebelieka... Bet 
kaip tada susieti Dievą, kuriam jis tarnavo visą gyvenimą, su 
tuo, ką yra priverstas patirti dabar, sekdamas karštais pėdsa- 
kais, vedančiais iš kaimo į kaimą; sužalotu veidu, ką tik ma- 
tytu spintoje, su šėtonu, gundančiu jį kaip niekad iki tol ir 
verčiančiu pripažinti: „Taip, tu esi stipresnis už Viešpatį, nes 
Jis nesikiša“. 

O gal Dievas abejingas jo išbandymams? Ar paprasčiau- 
siai kratosi atsakomybės? Bet juk vengimas kištis - irgi tam 
tikros pozicijos pasirinkimas. 

Iš baimės jam darosi šleikštu. Jei pravertų lauko duris, į jį 
siūbteltų pragaro liepsnos. Kažin kodėl ugnis sukurta tokia 
karšta, kad gali suluošinti žmogų? Kodėl Dievas buvo toks 
dosnus, kurdamas kančios galimybes? Jei Dievas nebūtų su- 
kūręs kančios, net didžiausių jos kraštutinumų, kartą pasa- 
kė jam senas prioras, pasaulis būtų netobulas. Tobulame 
pasaulyje turi būti visko. Bet koks apribojimas prieštarauja 

Kūrėjo dosnumo principui. Vadinasi, turi atsirasti vietos ir 
baimei... 

Tarpumenčiu žliaugia ledinis prakaitas, dvokiantis užvai- 
kytu žvėriu. Ir vėl jis užuodžia dūmų kvapą, o paskui išgirs- 
ta balsą, nuo kurio darosi baisu, nes šis sklinda iš jo paties 
krūtinės: Sebastianai, brangusis raganų medžiotojau! Ar aš tavęs 
neišgąsdinau? 

Jis parpuola ant kelių. Visas kūnas tamposi lyg ištiktas nuo- 
mario; konvulsijos supurto jį sulig kiekvienu pragaro sude- 
rintu akordu, įspaudžiamu į jo kūną. Vargonų garsai, išgau- 
nami juokais leipstančio nematomo demono, kone baigia va- 
ryti iš proto. 


Išsekintas baisių prisiminimų, Sebastianas del Moras įkrinta 
į miegą užvažiuojamųjų namų kambaryje Fosos kaime. Jį pa- 
žadina krenkštelėjimas. Atsimerkęs pamato ant savo krūti- 
nės mažučiukę figūrėlę. Ne didesnis už nykštį žmogeliukas 
tyrinėja jo plaukuotą krūtinę. Žmogeliukas užsisodinęs ant 
nosytės akiniukus, vilki juodą dominikonų apsiaustą, po 
juo —- purviną durtinį, ir staiga del Moras suvokia, kad nykš- 
tukas — tai miniatiūrinė jo paties kopija. Tačiau jo antrinin- 
kui, kuris tarytum jo nepastebi, trūksta ausų ir nosies galiu- 
ko. Rankoje jis laiko krepšį - tikslią kopiją del Moro krepšio, 
stovinčio spintoje. 

Sebastianai, mano egzorciste, kužda vaikiškas balselis, sklin- 
dantis, kaip jam rodos, iškart iš visų pusių, tu tikriausiai šito | 
nelaukei. Mes jau tavyje, mūsų legionas, kaip sakoma... ir jei nori 
mumis atsikratyti, turėsi griebtis pažangiausių ritualų... 

Jis negali pajudinti galvos. Vartydamas akis apžvelgia kam- 
barį. Jame nieko nėra. Sapne jis klausia savęs, ar kartais ne- 
miega, bet tučtuojau prisimena, kad visai nesvarbu, kokia jo 
sąmonės būklė, nes pastaruoju metu košmarai jį persekioja 
nuolatos: tai, ką jis mato sapnuodamas, įsiterpia į gyvenimą 
prabudus ir, atvirkščiai, dieną regimi košmarai kankina ir 
miegant. 

— Kas tu? - paklausia jis, bet, kaip ir tikėjosi, atsakymo ne- 
sulaukia. | 

Ant krūtinės mažuliukas antrininkas atidaro krepšį su de- 
monologijos instrumentais. Jis ilgai stovi rinkdamasis reikia- 
mą, kol išsitraukia vieną iš išorinėje kišenėlėje gulinčių aštrių 
ylų. Regis, ir toliau nesuvokia del Moro egzistavimo ir, pasta- 
rojo nuostabai, tame pačiame krepšyje susiranda porą dirbti- 
nių ausų ir nosį, vargais negalais pritvirtina prie veido. Tada 
išgriebia mažutytį, bet visiškai žmogišką liežuvėlį ir, įsivėręs į 
adatą ploną kaip voratinklis siūlą, mikliai prisiuva burnoje. 

Sebastianai! - vėl kreipiasi balsas, jau reikliau, tu klausi savęs, 
kur mes galėtume būti, nes mūsų nematai nei miegodamas, nei pa- 
budęs. Yra dėl ko pasukti galvą! O kokia dabar tavo būklė? Leisk man 
paaiškinti: tu miegi, bet pabudęs viską prisiminsi ir suprasi, kad vi- 
siškai nesvarbu, ar šie nepaprasti dalykai dedasi miegant ar dienos 
aky, nes tau sapnas ir tikrovė — tik dvi to paties medalio pusės... 

Jį surakinęs stingulys mažumėlę atsileidžia, ir jis pajunta 
palengvėjimą, nes jau gali sukioti galvą. Pastebi, kad ant sta- 
liuko prie gulto kažkas uždegė kandeliabrą. 

Ant krūtinės mažutėlis antrininkas stveria ylą ir energin- 
gai įsmeigia į odą po kairiuoju speneliu. Skausmo jis nejau- 
čia, tik ritmingą į mėsą besispraudžiančio instrumento dzing- 
sėjimą. 

Klausyk, vėl kreipiasi balsas. Tu mūsų nematai, bet vis tiek 
tau neateina galvon protingiausias paaiškinimas - kad mes kalbam 
tavyje. Galimas daiktas, mes užvaldėm tavo kūną, kaip pagaliau 
užvaldom visus niekšus... Kaip? - klausi savęs. Ir kada? Tą akimir- 
ką, kai nepasisaugojai, be abejo... mes įlendam pro pirmą pasitai- 
kiusią angą... tarkim, pro tavo šlykščią tiesiąją žarną. Ak, kaip mes 
tavęs nekenčiam! O kaip tu dabar mūsų atsikratysi? Išvarysi šven- 
tintu vandeniu? 

Demoniškas balsas pašaipiai nusikvatoja, ir del Moras 
krūptelėjęs suvokia, kad tai tiesa: jį išties apsėdo velnias. 

Jis mėgina susikaupti maldai, bet blaško vargonais jame 
griežiama melodija. Iš pradžių jis išgirsta kažkokį Klemenčio 

kūrinį, paskui Bachą, dar vėliau, keisčiausia, tą pačią fugą, 
tik atliekamą iš kito galo. 

Ant krūtinės antrininkui pagaliau pasisekė praurbinti odo- 
je skylutę. Jis girdi, kaip žmogeliukas čepsena ką tik prisiūtu 
liežuvėliu, paskui pratrūksta ilga kažkokios nesuprantamos 
kalbos tirada. Kraujo lašas, lyg raudonas perlas, išsiveržia iš 
krūtinės ir nuteka grioveliu tarp šonkaulių. Mažutėlis antri- 
ninkas nosine su popiežiaus monograma nusišluosto nuo 
kaktos prakaitą —- darbas gerokai nuvargino. 

Kol del Moras lyg užburtas stebi šią keistą sceną, iš dešinio 
spenelio ūžteli garų stulpas. 

Del Morai, šunsnuki, prabyla velnio balsas. Valanda išmušė! 
Laikas mus varyti lauk! 

Vidinė muzika nutyla, ir iš spenelio, iš kurio ką tik virto 
garai, išnyra žalzganas eteriškas demono snukis ir tučtuojau 
vėl pasislepia įduboje. Mažutėlis antrininkas irgi pradings- 
ta, bet ant del Moro pilvo, po pat speneliu, vis dar barkšo 
praviras krepšys su gerai matomais instrumentais. 

Umiai krepšys ima plėstis, kol pasiekia savo įprastą dydį, 
lyg kažkas, galbūt net pats del Moras, jį pūstų pro bambą. 

Metas atlikti profesinę pareigą, kužda jame velnio balsas. Me- 
tas ieškoti mūsų savo kūne visomis prieinamomis priemonėmis... 
Tai išties paskutinė tavo viltis... 

Jis atsimerkia ir sumoja, kad tai buvo sapnas. Bet staiga 
pamato ant pilvo tebebarkšantį krepšį. Neįtardamas, kad jis, 
paklusęs kažkieno įsakymui, pats miegodamas išsitraukė 
krepšį iš spintos, jis staiga tarytum praregi ir suvokia, kaip 
šią dilemą išspręsti. 

Aš apsėstas, suvokia jis aiškių aiškiausiai. Velnias apsigy- 
veno manyje, ir aš turiu jį išvyti... 


Prie lango stovi paruoštas namų altorėlis. Ant baltos staltie- 
sės dailiai išdėlioti instrumentai: švento aliejaus buteliukas, 
krucifiksas su relikvijomis, šventinto vandens sifonas. Didy- 
sis Romos ritualas, arba Rituale Romane, kaip jis vadinamas 

demonologijos kalba, yra egzorcistinė ceremonija, kurios grie- 
biamasi tik sunkiausiais demonų apsėdimo atvejais. Del Mo- 
ras šį ritualą jau yra atlikęs, bet niekad sau pačiam. Dabar — 
šitame užkrėstame kambaryje - jis kruopščiai rengiasi visiems 
ceremonijos reikalavimams. 

Ir, jau pasirengęs malda kreiptis į arkangelą Mykolą, jis 
vėl savy išgirsta nelabojo balsą: 

Šunsnuki! Tikiuosi, kad žinai, ką darai... kad piktųjų dvasių va- 
rymas žmogui gali kainuoti gyvybę... 

Balsas dar stipresnis nei pirma, ir, jausdamas, kad laiko 
liko visai nedaug, del Moras skuba skaityti toliau: 

— Sancte Michael Archangele, defende nos contra neguitiam et 
insidias diaboli esto praesidium. Šventas arkangele Mykolai, sau- 
gok mus nuo velnio ir jo žabangų. 

Kaip reikalauja liturgija, jis pabarsto grindis druska. Pas- 
kui užsigobia ant pečių violetinę lininę peleriną ir pabučiuo- 
ja taurę su komunijos vynu. 

— Exorcizo te, - beria jis mišių žodžius, - omnis spiritus im- 
munde, in nomine Dei Patris omnipotentis, et in nomine Jesu Chris- 
ti Filii ejus, Domini et Judicis nostri, et in virtute Spiritus Sancti. 
Aš atmetu tave, piktoji dvasia, atmetu vardu Dievo Tėvo, Jo 
Sūnaus Jėzaus Kristaus, mūsų Viešpaties ir Teisėjo, ir Šven- 
tosios Dvasios. 

Jis įsideda į burną ostiją ir palaukia, kol ši sutirps ant liežu- 
vio. Demonas nusikvatoja galvoje, paskui pasigirsta kitas, vai- 
kiškesnis balsas: 

Nejau manai, kad tavo ostija įveiks mano gryną neapykantą? Tu 
net nenujauti, į kokius kraštutinumus gali mus pastūmėti neapy- 
kanta. Akis už akį, dantis už dantį. Mes turim susimokėti visas 
skolas... 

Malda, galvoja del Moras tylant demono balsui, tik malda jį 
sustiprins, nes tik ji suteikia dieviškos jėgos, skirtos žmonėms. 

— Ut descedas ab hoc plasmate Dei, - murma jis, - guod Domi- 
nus noster ad templum sanctum suum vocare dignatus est, ut fiat 
templum Dei vivi, et Spiritus Sanctus habitet in eo. Ir apleisk Die- 

vo kūrinį, kurio kūnas iš Dievo palaimos yra šventovė, ir 
teišlieka ši šventovė apgyventa Dievo ir Šventosios Dvasios. 

Pakaušyje demonas sukikena tarytum apgirtęs nuo komu- 
nijos vyno. Bet jis, nekreipdamas dėmesio, meldžiasi toliau: 

— Per eumdem Christum Dominum nostrum, gui venturus est 
judicare vivos et mortuos, et saeculum per ignem. Amen. Ir pasi- 
rodys kaip mūsų Viešpats Kristus, atėjęs teisti gyvųjų ir mi- 
rusiųjų amžinąja ugnimi. Amen. 

Kambaryje įsiviešpatauja tyla, ir del Morui sužimba vilties 
kibirkštėlė, kad nelabasis jau pasitraukė išgąsdintas švento 
žodžio. Bet iš patirties jis žino, kad tamsiosios jėgos, mėgin- 
damos nutraukti egzorcisto ceremoniją, griebiasi įvairiausių 
gudrybių. 

Užtat jis pasilenkia prie krucifikso ir jį pabučiuoja. Tada, 
pasispjaudęs pirštų galiukus, padaro kryžiaus ženklą ir pa- 
seilija kairę, paskui dešinę ausį. 

— Eppheta, guod est, adaperire, - meldžiasi jis. - Atsiverkit! 

Jis įsideda į burną dar vieną ostiją ir, kol ši tirpsta ant lie- 
žuvio, paliečia šnerves. 

— In odorem suavitatis. Tu autem effugare, diabole; appropin- 
guabit enim judicium Dei. Pranyk kaip blogas kvapas. Pranyk, 
velnie, Dievo įsakymu. 

Demonas ima nerimauti. Jis girdi, kaip šis kažką burba, 
bet žodžių nesupranta. Krūtinės gilumoj suskamba tarytum 
naujas balsas, kaip jam iš pradžių pasirodo, bet galiausiai jis 
suvokia, jog tai vargonai. Jis vėl pabučiuoja krucifiksą, užde- 
ga dvi mišių žvakes ir iškilmingai savęs paklausia: 

— Abrenuntias satanae? Ar atsisakai šėtono? 

— Abrenuntio! - atsako jis. - Atsisakau! 

Sidabruotame komunijos taurės paviršiuje atsispindi jo vei- 
das. Jį gąsdina įkritę skruostai, žalsva spuoguota oda, kuokš- 
tais sulipusi purvina barzda. 

— Et omnibus operibus ejus? Ir visų jo veiksmų bei mokymų? 

— Abrenuntio! 

Jis paima šventinto vandens sifoną ir apšlaksto savo dra- 
bužius. 


252 


— Et omnibus pompis ejus? Ir visų jo gundymų? 

— Abrenuntio! 

Demonas ir toliau laikosi ramiai. Tačiau kažkas sušlama 
komodoje. Kalnų vėjas, pastebi del Moras, sustiprėjo. 

Jis atkemša šventinto aliejaus buteliuką ir įtrina lašelį 
kakton. 

— Ego te linio, - toliau burblena jis, - oleo salutis in Christo 
Jesu, Domino nostro, ut habeas vitam aeternam. Patepu tave Jė- 
zaus Kristaus, mūsų Viešpaties, pašventintu aliejum, dova- 
nodamas amžinąjį gyvenimą. 

Ceremonija artėja prie pabaigos. Del Moras stebisi, kad de- 
monas nesipriešina, kad jis taip nuolankiai leidžiasi išvaro- 
mas, ir jau ruošiasi pradėti baigiamąją maldą, kai staiga vėl 
išgirsta balsą: 

Visa tai labai linksma, Sebastianai... tu manęs taip ir nematai... 
net savo praeityje... nejau iš tikrųjų manęs neprisimeni, juk mes 
esam susitikę, nors ir kitomis aplinkybėmis. Bet, kaip žinoma, ak- 
lyjų karalystėje ir vienakis - karalius... 

Del Moras pakelia balsą ir tęsia ceremoniją. 

— Credo in Jesum Christum, Filium ejus unicum. Tikiu Jėzų 
Kristų, vienatinį Jo Sūnų... 

Tu išvis niekuo netiki, juolab žmonėmis. Beje, mane laikai miru- 
siu... Tu ir tavo viršininkai... tikėjimas daro žmones naivius... 0 
tavasis Dievas niekad neatskubėjo man į pagalbą, nors šios man 
reikėjo ne vieną kartą... 

Del Moras pakeičia violetinę lininę peleriną balta, simboli- 
zuojančia sielos tyrumą. Jis iš visų jėgų stengiasi atsispirti 
pagundai atsakyti velniui — ritualas griežtai draudžia kalbė- 
tis su nelabuoju. Demonas pašaipiai juokiasi, ir kai del Mo- 
ras atsiklaupia perskaityti palaiminimo, jį parverčia žemėn 
trigarsis pragaro vargonų akordas. 

Nejau tikrai manęs neprisimeni? - stengiasi perrėkti vargo- 
nus nelabojo balsas. Juk aš jau esu tau griežęs... 

Jam pasiseka atsikelti. Vargonai tebegriežia jame, ir vėl Kle- 
menčio kūrinį, - jis niekad neįsivaizdavo tokios garsų jėgos. 

— Credo in Jesum! — sušunka jis, nusimesdamas drabužį ir 
brėždamas ant krūtinės kryžių šventintu aliejumi. 

Vargonai užgroja lėtą improvizaciją. Jį apima panika. Iš 
skylutės, kurią sapne pradūrė jo antrininkas, po pat kairiuo- 
ju speneliu, iškiša uodegą žalzganas gyvačiukas. Jis griebia 
už uodegos, pagautas siaubo, bet gyvatpalaikiui pavyksta vėl 
sulįsti į jo kūną, ir kambary nuaidi nauji demoniško juoko 
pliūpsniai. 

Ji pradeda tampyti vėmulys. Ant pilvo ir krūtinės visur 
prasižioja skylutės, iš jų išlenda kirmėlių, lervų ir ropliukų 
galvos. Jis jaučia iš kūno kylant puvėsių smarvę, tarytum jau 
būtų miręs, o demonas vėl jam šaukia: 

Šitiek nuodėmių susikaupė tavo krūtinėj... šitiek nusikaltimų, 
šitiek siaubo... ar tu tikrai matai, ką matai, ar tik aš iškreipiu tavo 
regą... na štai, prisiminsi mane, jei panorėsi... mažąjį vargonų 
virtuozą... 

Ylos! - surinka jame kitas balsas. Išvaryk jį sidabrinėmis ylomis! 

Del Morui atrodo, jog pats arkangelas Mykolas paskutinę 
minutę atėjo jam į pagalbą, užtat jis su dėkingumu stveria 
krepšį ir išsitraukia vieną iš aštriųjų ylų, kuriomis naudojasi 
tikrindamas, ar velnio apsėstųjų apgamai ir raganų žymės 
tebėra jautrūs. 

Balsai jo viduje susilieja į chorą, tikrą kakofoniją... Matyt, 
pamano jis, velniai ir angelai kaunasi dėl mano sielos. Pro 
skylutę po kairiuoju speneliu vėl kyšteli bjaurus demono snu- 
kis, bet, jo palengvėjimui, vėl pasislepia krūtinėje, kai jis 
įsmeigia įdubon ylos smaigalį. 

Kambaryje dabar dedasi keisčiausi dalykai, o gal iš tikrųjų 
jis mato juos tik savo iki beprotybės įkaitusioje sąmonėje? 
Staiga priešais išdygsta kardinolas Riveras, bet del Morui net 
galva apsvaigsta aiškiai suvokus, jog iš tikrųjų jis tik pateko 
savo mirtino priešo įtakon ir tasai tyčia jį pasiuntė šitais pėd- 
sakais, viliojančiais vis aukštyn ir aukštyn į kalnus, kad galu- 
tinės grumtynės įvyktų be liudytojų. Vidinėmis akimis jis iš- 
vysta ir jėzuitą Šusterį, ir del Moras dabar žino, jog ir jis, ve- 

lionis, tėra ritinėlis sudėtingame kosminių jėgų Žaidime, — 
Šusteris, kaip ir kardinolas, ir visi kiti, žingsnis po Žingsnio 
atvedę jį čionai. 

Demonas kraiposi tai išsiropšdamas iš skylutės, tai jon su- 
lįsdamas, ir del Moras vėl išgirsta valdingą balsą, kurį jo ap- 
temęs protas priskiria arkangelui Mykolui: 

Išvaryk demoną yla, Sebastianai, tai paskutinė tavo viltis! 

Ir tą pačią akimirką, kai del Moras priglaudžia ylos smai- 
galį prie krūtinės, kaip tik toje vietoje, kur ką tik dirsčiojo 
nelabojo snukis ir kur plaka jo širdis, kambario gale atsidaro 
bufeto durelės. Žvakių šviesoje jis atpažįsta ant grindų išli- 
pusią figūrėlę - tai apsigimęs berniukas, kurį jis prieš dauge- 
lį metų apžiūrinėjo Vatikane. 

Jo sielą užlieja smagi Klemenčio muzika, ir pagaliau jis su- 
pranta, kad visa tai, kas jam dedasi, yra baisus kerštas, bet 
supranta per vėlai. Kažkas užpučia žvakes, ir viskas pajuos- 
ta. Paskutinįkart mėgindamas išvaryti velnią, jis jau įsmeigė 
ylą sau į širdį. 


Borgo Santo Spirito, MDCCCXXXVII balandžio XX 


Brangusis dvasios tėve! 

Pikti gandai aplinkiniais keliais netrukus pasieks tavo au- 
sis Neapolyje, todėl sumaniau juos pralenkti raminamu laiš- 
ku, kuriuo, beje, pranešiu ir gerą naujieną, susijusią su tavo 
sūnėnu Džanfranku. Netikėk tuo, ką apie mane išgirsi, II- 
debrandai, mano garbė yra ir išliks be priekaišto. 

Nepaisant pastarojo meto tragiškų netekčių, išretinusių 
mūsų gretas ir sukėlusių, kaip jau rašiau, tam tikros su- 
maišties, šis pavasaris praėjo su konsolidacijos ženklu. Iš 
Dievo malonės ir paskatinti iki šiol gerai dokumentuoja- 
mos pontifikato sėkmės politiniais klausimais, mes pasie- 
kėme konsensusą svarbiu klausimu, kurį vasarą aptarinė- 
sime kongregacijoje ir mūsų nepalaužiamoje Cor unum ta- 
ryboje. Kai imama kalbėti apie nacionalinę priklausomy- 
bę, Dievo baimei ne visada atsiranda vietos mūsų brangių- 
jų brolių širdyse, bet ką padarysi - nė vienas iš mūsų ne- 
sam tobulas. 

Dabar geroji naujiena: pontifikalinės akademijos prefek- 
tas Lorencetis po daugybės debatų pasiūlė tavo sūnėną 
Džanfranką į naujojo Ženevos nuncijaus postą. Manau, ši 
naujiena dar nespėjo iki tavęs atskrieti. Norėdamas dar 
labiau jį pradžiuginti, daviau jam garbingą užduotį vasa- 
rą priimti daugybę Ad Limina Apostolorum lankytojų; atro- 
do, vos ne visi Šveicarijos vyskupai šiemet suplūs į šven- 
tąsias Romos vietas, tai turėtų paglostyti Džanfranko sa- 
vimeilę. 

Su geriausiais linkėjimais tau ir mūsų Kampanijos provin- 
cijos broliams baigiu šį skubiai padiktuotą laišką ir dar sykį 
prašau netikėti gandais. 


Tavo ištikimiausias ir klusniausias tarnas 
A. Riveras 


Sant Andželas, Iskija, MDCCCXXXVII balandžio XXIV 


Brangusis Aurelijau, 

Tavo balandžio dvidešimtosios laiškas šiandien pasiekė 
mane Iskijos gydomojoje maudykloje ir pažadino iš senio- 
kiškų apmąstymų. Kaip tu Žinai, salos karštosios versmės pa- 
lankiai veikia mano reumatą, ir aš dėkoju Dievo apvaizdai, 
kad kol kas, nors sveikata ir ne itin puiki, vis dėlto man ne- 
trūksta sveiko proto bei humoro. 

Kaip tu spėjai, manęs neaplenkė gandai apie tavo reika- 
lus, nors kol kas girdžiu tik paslaptingas nuotrupas ir atsitik- 
tines užuominas. Savaime suprantama, nekreipiu į jas dė- 
mesio, jos tik patvirtina seniai man žinomą faktą: kad tu turi 
nepavydėtiną gebėjimą įsigyti priešų. 

Gyvenimas Neapolyje, kaip Žinai, paprastesnis. Kardino- 
lų ir vyskupų kolegijos intrigos dažniausiai praeina pro mus 
nepastebėtos, o tai, ką Romos arkidiakonas mano apie Man- 
datum Docendi laisvamaniams, mes net ir girdėti negirdėję. 
Užtat nuolankiausiai dėkoju už parodytą man pasitikėjimą 
supažindinant su svarbiaisiais Bažnyčios reikalais, kurie ne- 
ginčijamai patenkina mano nemokšišką smalsumą, bet dar 
labiau mane džiugina asmeniniai reikalai, beje, ne tik asme- 
ninė išpažintis. 

Kaip man kartais tavęs trūksta, Aurelijau, mūsų vakarų 
bibliotekoje, pasivaikščiojimų kalnuose, darbo su vargšais. 
Ką tik, skaitydamas tavo laišką, prisiminiau pirmą mūsų va- 
sarą, kuri visa savo sentimentalia jėga tarytum prašėsi nuta- 

poma šviesiomis spalvomis. Patikėk manim, bėgant metams 
atmintis vis dažniau nuslepia nuo mūsų nemalonumus ir iš- 
traukia švieson gražiausias valandėles, kad nuramintų mums 
sielas. Varginantis darbas, dideli nemalonumai, skurdo me- 
tai, vis panašesni į blogą sapną. 

Tikiuosi neilgai trukus vėl tave čia pamatyti. Ne Laterano 
bažnyčios šešėly, bet čia, pietuose, tavo buvusiuose, o mano 
nuolatiniuose namuose! 

Geroji naujiena apie Džanfranką mane ypač nudžiugino, 
ir aš prašyčiau tave perduoti jam nuoširdžiausius sveikini- 
mus, kai vėl susitiksi jį pilies koridoriuose. O dėl tragiškų 
mirčių, ištikusių kai kuriuos mūsų slaptojo sambūrio narius, 
turiu pritarti tavo būgštavimams, perskaitomiems tarp laiš- 
ko eilučių: brolija, nors ir atkurta, vis dar turi galingų priešų, 
todėl prašau tave būti budrų. 

"Tikėdamasis greitai susitikti - tavo senas mokytojas ir nuo- 
dėmklausys 

Ildebrandas Montelis 


Borgo Santo Spirito, MDCCCXXXVII gegužės XVI 


Brangusis Ildebrandai! 

Šį laišką rašau nepaprastai skubėdamas ir, kaip pastebėsi 
iš braižo, nediktuoju jo sekretoriui. Pastarojo meto įvykiai, 
apie kuriuos, bijau, dabar jau viską Žinai, reikalauja neatidė- 
liojamo paaiškinimo ir griežto diskretiškumo, kad dar labiau 
nepakenktų mano reputacijai. Užtikrinu tave, Ildebrandai, 
kad visi girdai apie mane yra paaiškinami, nedaryk skubotų 
išvadų! 

Visų pirma turiu tau pranešti apie dar vieną mirtį mūsų 
gretose, nes ji, galimas daiktas, susijusi su prieš mane varo- 
ma kampanija. Šįkart mus paliko didžiai gerbtas, o kuriems 
ne kuriems ir kėlęs baimę inkvizitorius, dominikonų vienuo- 
lis S. del Moras. Jis buvo atrastas užpraeitą savaitę Asyžiaus 


258 


apylinkėse su širdin įsmeigta yla. Mano tarnas Silvijus nu- 
važiavo ten norėdamas susidaryti apie tragediją asmeninę 
nuomonę, bet negalėjo patvirtinti versijos, jog būtų įsimaišę 
mūsų priešai - kad ir kas jie tokie. Nenustatyta ir tiksli mir- 
ties priežastis. Galbūt žmogžudystė arba, neduok Dieve, sa- 
vižudybė. Kaip Žinai, Sebastianą aš laikiau vienu patikimiau- 
sių mūsų bendradarbių. Tepasigaili Dievas jo sielos. 

Šis įvykis labai mane jaudina, ir aš negaliu padaryti kito- 
kių išvadų, be tos, kad kažkoks asmuo, galbūt net keli, nori 
suardyti vidinę brolijos struktūrą. Galimas daiktas, dabar ma- 
no eilė? Juk miršta ir pradingsta svarbiausi žmonės. Broliai iš 
Reinlando, Maličiai, jau kuris laikas dingę be pėdsakų. Kitas 
ištikimas mūsų bendradarbis, Pirandelas, atsakingas už rek- 
rūtų verbavimą, žiemą rastas Ligūrijos pakrantėje nusken- 
dęs arba paskandintas. Tiek tat kalbos apie tai, kas labai pa- 
našu į gerai suplanuotą kampaniją prieš sąjūdį, kurio pradi- 
ninku buvau aš ir iš dalies tu, Ildebrandai. 

Dabar apie gandus, tikriausiai jau pasiekusius tavo au- 
sis. Šias eilutes rašau tau, kaip savo vyresniam nuodėm- 
klausiui nuo pat noviciato laikų: nepamiršk mus saistančių 
ryšių. Pastaruoju metu aš, švelniai tariant, pasidariau kaip 
nesavas. Galbūt dėl krūvio, prislėgusio mano sielą po toly- 
džio pasikartojančių nepaaiškinamų mirčių artimiausioje 
aplinkoje. Man net kilo įtarimas, kad veiksmai, kuriais jau- 
čiuos nusikaltęs, iš dalies buvo padiktuoti iš išorės. Bet pri- 
siekiu garbe — visa tai, kas atsitiko, atrodo blogiau, nei iš 
tikrųjų yra. Žvelgiant iš toliau, mano elgesį galima palaiky- 
ti neapgalvotu, netinkamu ar net skandalingu. Bet leisk man 
visas keistenybes paaiškinti, kai susitiksim, nes išdėstyti jas 
laiške ne visai tinka. 

Taigi kaip tik šituo reikalu ir rašau šį laišką: nusprendžiau 
atvažiuoti į Neapolį, kad tau, senas mano nuodėmklausy ir 
dvasiškasis tėve, išpažinčiau visas nuodėmes, susijusias su pas- 
tarojo meto įvykiais. Bet pareigos - ypač didelių abejonių su- 
kėlusios mano pozicijos gynyba - dar sulaikys mane Romoje 

mažų mažiausiai mėnesį, arba keturias savaites, skaičiuojant 

nuo dienos, kai gausi šį laišką. O kol kas melskis už mane su 

visa dvasios jėga ir meile, kurios visad mane taip žavėjo. 
Tavo Aurelijus Riveras 


P.S. Artimiausiu metu mes turėtume melstis už amžinybėn 
iškeliavusį inkvizitorių S. del Morą. 


Neapolis, MDCCCXXXVII gegužės XXVI 


Aurelijau, 

Per savo draugus prefektūroje aš galėjau sekti tavo reika- 
lus Romoje kur kas įdėmiau, nei manai, ir, atsižvelgiant į nau- 
jus mane pasiekusius faktus, padėtis atrodo kelianti nerimą. 
Nemeluok man! Nemėgink nusimesti atsakomybės už pas- 
tarojo meto nusikalstamus savo veiksmus! Ir nekvaršink man 
galvos bailiais išsisukinėjimais ir begaliniais eufemizmais sa- 
vo laiškuose: „pasidariau kaip nesavas', „atrodo blogiau, nei 
iš tikrųjų yra , „veiksmai, padiktuoti iš išorės ! Tai, ką man 
pavyko sužinoti, kelia didelį nerimą dėl tavo dvasinės svei- 
katos. Aš tolydžio girdžiu apie tave tokius gandus, kad vos 
įstengiu išsakyti juos žodžiais: šventvagystės, įvairiausios pro- 
fanacijos, ūmūs pykčio protrūkiai — ir visa tai viešai, daugy- 
bės liudytojų, itin garbingų Žmonių, akivaizdoje. Kalbama, 
kad tu elgeisi baisiai nepadoriai ir porą kartų net sumušei 
pareigūną. Toliau: negarbingi poelgiai, praleistos mišios, du 
rašytiniai nuncijų skundai akademijai ir pagaliau, - meldžiu 
Dievą, kad būtų neteisybė, - gandas, jog tu, Aurelijau, kaž- 
kada buvęs mano mylimiausiu mokiniu, šlykščiai iškonevei- 
kei Bažnyčią apdergdamas ją tokiais ekskrementais, kad ne- 
noriu ir net negaliu jų išvardyti. Aš reikalauju iš tavęs pasi- 
aiškinimo, raštiško, dar prieš tau atvykstant į Neapolį. Beje, 
kai kurie asmenys tavo būsimą kelionę laiko apgaulingu ma- 
nevru, tvirtindami, kad iš tikrųjų tu ketini bėgti į užsienį. 

Taip pat paprašiau savo sūnėną Džanfranką nuolatos pra- 
nešinėti apie tavo veiklą artimiausiu metu. Brolija, jei gerai 
supratau, nebenori rizikuoti dengdama tavo darbus. Aš tau 
patarčiau susilaikyti nuo pagundų ir melstis. Tikriausiai tau 
vertėtų kurį laiką atsisakyti ir taip jau nepateisinamai ap- 
leistų pareigų. Galbūt atsikvošėti padėtų pasninkas ir nuo- 
latinė gydytojo priežiūra. Lauksiu tavo laiško su grįžtamuo- 
ju paštu. 

Ildebrandas Montelis 


Roma, MDCCCXXXVII birželio II 


Brangusis dvasios tėve! 

Prašau tavęs: neatstumk manęs dabar, kai mano neviltį 
galima sulyginti nebent su mano nuodėmėmis. 

Šįryt mane pasiekė žinia apie mūsų draugų iš Reinlando, 
Maličių, likimą. Jie neva nusinuodiję. O gal tatai atsitiko ne- 
tyčia? Aplinkybės miglotos: nei liudytojų, nei atsisveikinimo 
laiško, nei žmonių, galinčių papasakoti, ką jie veikė po to, 
kai paslaptingai pradingo per Velykas. Pasimelsk už jų sie- 
las, Ildebrandai, kaip kad tikiuosi tave pasimelsiant už ma- 
no, kai išmuš valanda. 

Mane ėmė persekioti siaubingas įtarimas, kad su tuo, kas 
dedasi, kažkaip susijęs išsigimęs berniukas. Mintis, kad kaž- 
kas keršija už jo mirtį, nepalieka manęs ramybėje. Berniu- 
kas, kaip Žinai, pašalintas iš kelio, bet visi asmenys, kuriuos 
iki šiol ištiko nelaimės, buvo vienaip ar kitaip įsipainioję į šį 
reikalą. Aš esu visiškai suglumęs. Niūriausiomis valandėlė- 
mis mane suima baimė, kad mes padarėme kažkokią baisią 
klaidą, iš pirmo žvilgsnio tokią menką, jog laiku neatkreipė- 
me į ją dėmesio. Tai mane paskatino parašyti laišką mūsų 
paslaptingai pradingusiam J. Langhansui iš Vienos. Per pas- 
kutinį mūsų susitikimą lapkričio mėnesį jis mane dar sykį 
patikino, kad aiškiaregio tikrai nebėra tarp gyvųjų. Nejau jis 

galėjo turėti dingstį, vertusią man meluoti ar slėpti kokias 
nors mums nežinomas priežastis? 

Šie svarstymai mane taip išvargino, kad neįstengiau išsyk 
atsakyti į tavo paskutinį laišką, kuriame teisėtai man prie- 
kaištauji dėl mano veiksmų. 

Dabar laišką užantspauduoju, nes mano naujasis sekreto- 
rius kviečia mane skubiu reikalu. Dar šią popietę tikiuosi pra- 
dėti naują laišką, kuriuo pamėginsiu atsakyti į tavo klausimus. 

Teduoda tau Dievas geros sveikatos. 

Tavo nuolankus tarnas 

Aurelijus 


Brangusis Ildebrandai! 

Toliau rašau laišką, pradėtą prieš pietus. 

Esu labai nusiminęs ir meldžiu atleisti dėl žalos, mano pa- 
darytos slaptajam sambūriui. Žinau, kad, atsižvelgiant į pas- 
taruosius įvykius, mano pasiteisinimai atrodo pavėluoti, ta- 
čiau - nerandu tinkamesnio palyginimo - mane tarytum už- 
valdė kažkokia svetima jėga, arba veikiau užvaldė ne mane, 
bet mano mintis ir norus, kokių net nemaniau galįs turėti. 

Net nežinau, kaip reikėtų apibūdinti šituos jausmus, nes 
jie tokie pat keisti kaip ir gąsdinantys. Viskas vyksta tarytum 
prieš mano valią. Mano elgesys su kiekviena valanda vis la- 
biau prieštarauja tikėjimui, susikerta su įsitikinimais ir klus- 
numu, kurių laikiausi nuo pat įstojimo į ordiną. Net ir rašy- 
damas šias eilutes turiu sukaupti visą valią, plunksna nenori 
manęs klausyti, ne fizine prasme, o dvasine - ji veržiasi rašyti 
ne mano žodžius. 

Taip, kaip tik taip - plunksna nori mane suniekinti, ir ne 
tik mane, bet ir tave, brangusis Ildebrandai. Kas tai per jėga, 
nepaliekanti ramybėje net mano kalbos? Man reiškiami kalti- 
nimai, kaip supranti, yra teisingi, ir aš negaliu savo poelgių 
paaiškinti kitaip, nei kad tai padariau ne aš! Bet tuomet kas? — 
klausiu save. 

Ar pastebi, kaip sunkiai rašau šias eilutes, kokia nelygi 
rašysena, kaip tau dar nematytai klaiposi raidės, lyg rašy- 
čiau kaire ranka, ar pastebi rašalo tiškalus, nepavykusias at- 
sklandas ir kaip, mėšlungiškai sugniaužęs plunksną, aš plū- 
kiuosi stengdamasis užbaigti bent vieną rišlų sakinį? Toks 
jausmas, lyg išorinė jėga visą laiką trukdytų man užrašyti 
šiuos žodžius. 

Ir diktuoti negaliu, nes visa, kas išeina man iš burnos, — 
ekskrementai, Ildebrandai. Aš sugalvoju viena, o pasakau vi- 
siškai ką kita, kažką baisaus, storžieviško ir šlykštaus, ir visi 
aplinkiniai nusigręžia nuo manęs. Aš nebeatsakau už savo 
kalbą, juoba už veiksmus. Melskis už mane, Ildebrandai, 
melskis už mano palaimą, kuriai iškilusi rimta grėsmė. 

Jei ne mano naujasis sekretorius, padėtis būtų seniai tapu- 
si nevaldoma. Jis prisiėmė atsakomybę sudarinėti mano die- 
nos tvarką, saugo nuo įkyrių lankytojų ir įleidžia tik artimiau- 
sius bendradarbius. 

Patikėk, Ildebrandai, šis laiškas - šiandien jau ketvirtas ban- 
dymas, visus kitus sudeginau. Savo siaubui, pastebėjau, kad 
puslapiai prisipildo ne mano žodžių, o keiksmų, prakeiki- 
mų, blevyzgų. Į tekstą braunasi ne mano sakiniai, žodžiai, 
kurių niekad nebūčiau sugalvojęs ir net nemokėjau taisyk- 
lingai perskaityti. Aš pamanau: užrašyk šitai, Aurelijau! Bet, 
sekdamas plunksnos ir rankos judesius, pamatau popieriuje 
susidėstant visai kitus žodžius. Net rašysena kitokia — sveti- 
mo žmogaus rašysena! 

Visa, ką tu apie mane girdėjai, Ildebrandai, yra teisybė: visos 
tos nešvankybės, šventvagystės, bjaurastys, ekskrementai, pro- 
fanacijos. Tai atsitinka lyg apsvaigus, nevaldomai, tarsi būčiau 
paprasčiausias automatas, padarytas pykčio pritvinkusio lėli- 
ninko. Tik pasinaudodamas visa savo valdžia ir padedamas sek- 
retoriaus, vos ne vos užgniaužiau skandalą. Aš girdžiu savyje 
svetimą balsą, baisų balsą, linkintųį man pikta, kurstantį daryti 
visus tuos šlykščius darbus, geidžiantį nuplėšti man garbę ir 
pražudyti mano gyvenimą. Paskutinę valandą jis įkalbinėjo 
mane padaryti sunkiausią iš mirtinų nuodėmių... 

Mano dvasinės jėgos baigia išsekti, Ildebrandai. Aš baigiu 
šį laišką, kol piktoji jėga visiškai nepradėjo man diktuoti. 
Riveras 


Neapolis, birželio XXII 


Brangusis Aurelijau, 

Su viltimi ir baime siunčiu tau šį laišką, nes tu man neatsa- 
kei į ankstesnį. Duok žinią, kad esi gyvas, - štai ir viskas, ko 
tave prašau. Atsakyk man su grįžtamuoju paštu. 

Tavo Ildebrandas Montelis 


Neapolis, liepos I 


Aurelijau! 

Prašau tavęs dar kartą: kuo greičiau atsakyk į laiškus. Duok 
bent kokią žinią, kad esi sveikas! Tavo tylėjimas pripildo man 
širdį baisiausių spėlionių. Dar šį rytą mano laiškas grįžo ne- 
atplėštas. Aš paprašiau draugų surasti tave, bet tu nuo visų 
slapstaisi. Džanfrankas per pasiuntinį pranešė, kad tu atsi- 
sakei visų audiencijų. Jis neva kalbėjęs su tavo naujuoju sek- 
retorium, ir šis pareiškęs, kad esi „neprieinamas“. Ką jis turi 
galvoje, Aurelijau? Ir kas yra šis naujas raštininkas? Maldau- 
ju tave: atsiųsk apie save Žinutę! 

Ildebrandas 


Neapolis, liepos VIII 
Brangusis Aurelijau! 
Iki šiol negavau iš tavęs jokios Žinutės, dar vienas laiškas grį- 


žo neatplėštas. Šį laišką nusprendžiau pasiųsti per kurjerį no- 
rėdamas įsitikinti, ar jis bent pasiekė tavo sekretorių, apie kurį 

sklinda gandai, neva esąs nesukalbamas, paslaptingas ir nemū- 
siškis. Kas jis toks, šis atklydėlis, išprašantis lauk lankytojus dar 
tavo kontoros prieškambaryje, Aurelijau? Aš girdžiu nejtiki- 
miausių gandų. Tavęs niekas nėra matęs daugiau nei mėnesį, 
visi mėginimai susitikti su tavim atsitrenkia į šio keisto maža- 
ūgio sekretoriaus raštiškus pranešimus, jog tu esi arba „nepri- 
einamas“, arba „nenusiteikęs kalbėtis“. Beje, šio sekretoriaus iš- 
vaizdos, be to, kad yra itin mažas ir nešioja kaukę, regis, niekas 
negali nupasakoti. Aš nesitikiu sulaukti atsakymo ir į šį laišką, 
panašu, kad tavo susirašinėjimas su išoriniu pasauliu nutrū- 
kęs. Bet jei per dešimt dienų manęs nepasieks jokia žinia apie 
tave, aš nusprendžiau, jog; pats nuvažiuosiu į Romą ir pareika- 
lausiu, kad mane įleistų pas tave, ar bent išsiaiškinsiu, kur esi 
apsistojęs. Džanfrankas jau daug kartų mėgino su tavim susi- 
siekti. Mūsų gretose plinta nerimas. Kalbama, kad tu susidėjai 
su mūsų priešais, kad esi nusidanginęs kažkur už Romos ir iš 
ten vadovauji sąmokslui prieš mūsų sambūrį. Nežinau, kuo ir 
tikėti, kol nepasikalbėjau su tavim akis į akį. Didžiausią baimę 
dabar man kelia tavo sveikata ir klausimas, ar tu išvis dar esi 
gyvas. Su Dievo pagalba tikiuosi vėl tave pamatyti ar artimiau- 
siomis dienomis gauti kokią Žinią. 
Tavo Ildebrandas Montelis 


Sabinebergenas, MDCCCXXX Petrinės 


Mano broliams Kristuje ir ypač seniausiam mano dvasios tė- 
vui, didžiai gerbiamam ir dievobaimingam Ildebrandui Mon- 
teliui, mano mokytojui nuo noviciato laikų, visą gyvenimą 
rodžiusiam pavyzdį, kaip reikia tarnauti Dievui, taip pat ben- 
dradarbiams kanceliarijose ir kongregacijose, seserims Anai 
ir Rikardai bei visiems, kuriuos gali dominti netrukus mane 
ištiksianti mirtis. 

Šias eilutes rašau nežmoniškai įsitempęs, apimtas didžiu- 
lės baimės ir paliktas savivalei jėgų, kurioms pasipriešinti 

nebejstengiu. Nebeturiu kitos išeities, kaip tik atsiduoti ge- 
rajam Dievui tikintis, kad jis priims nieko nevertą mano sie- 
lą. Aš, Aurelijus Riveras, veik nesitikiu, kad kas nors pajėgs 
įskaityti šį laišką, nes rašanti ranka man nebepavaldi. 

Iš šitos vietos, apleisto vienkiemio, esančio, kaip man rodos, 
Sabinebergene, kur birželio pradžioje prieš savo valią buvau 
išvežtas naujojo raštininko ir asmeninio sekretoriaus, kontro- 
liuojančio visus mano veiksmus, rašau šį laišką jam malonėjus 
leisti, kitaip ir negalėtų būti, nes jis stebi kiekvieną mano žings- 
nį ir kiaurai permato mano sielą, mintis ir psichiką, ir net ma- 
no nesuskaičiuojamas nuodėmes... mano rašysena smarkiai 
kaitaliojasi, ir aš prašau skaitytoją kantrybės... Ir ne visi Žo- 
džiai yra mano! Mane pasiekė žinia, kad Luka S. ir kiti, prisi- 
dėję prie ordino brolio Juliano Šusterio mirties Romoje, taip 
pat Vitoldas Kosakas... bet jis išsigelbėjo Dievo rūpesčiu, kai 
du. vaikiukai jį nuviliojo kažkur už Regijos... ir visa tai susiję 
su mano raštininku, laikančiu mane nelaisvėje... tepasiekia šis 
laiškas tuos, kurie norėtų sužinoti apie baisų mano likimą! 

Atleisk man už piktadarystes, kuriomis nusikaltau Švč. Ma- 
rijos koplyčioje, Jono Krikštytojo bažnyčioje ir San Luidži dei 
Frančezi, kur man, esančiam sutrikusios sąmonės, leista... da- 
bar turiu baigti, nes mane kviečia sekretorius ir aš nieko ne- 
galiu padaryti prieš jo siaubingą jėgą, tik paklusti. 


Sabinerbergenas, VIII po Sekminių 


Šitas laiškas rašomas slapta, mano prižiūrėtojui išėjus iš šio 
pastato nupirkti man maisto, mat jis tebenori kankinti mane 
gyvą aš čia esu belaisvis, uždarytas kaip paprastas vagis... 
Dievo mano tamsoje nebėra, tik nuodų taurė padaryti sun- 
kiausiai nuodėmei. 

Tik didžiausiomis valios pastangomis susilaikau šiame laiš- 
ke nekoneveikęs mūsų Viešpaties ir savo mylimųjų čia pa- 
tenka tik silpna šviesa srūvanti pro langelį šešių uolekčių 
aukštyje, kaip man rodos, vakarinėje celės sienoje. Ir dau- 

giau nieko! Nei baldų, nei lempų, grindys šaltos, sienos ak- 
meninės, rytais baisiai šalta, nes bokštas atkreiptas į šiaurę... 
asmeninis mano sekretorius, kuris yra ir mano kalėjimo pri- 
žiūrėtojas, atviliojo mane čionai klasta ir jėga, pasinaudojęs 
mano silpnumu ir gerokai aptemusiu protu... jis išvilioja iš 
mano atminties net seniai užmirštus jaunystės įvykius... aš 
girdžiu savyje labai aiškius balsus ir regiu keisčiausias haliu- 
cinacijas jis žvelgia tiesiai į mano sielą ir naudojasi visomis 
mano silpnybėmis, dar vaikystėje įskiepyta mirtinų nuodė- 
mių, tarp kurių yra ir savižudybė, baime... jis stengiasi mane 
jon pastūmėti ne tik miražais, bet ir praktiškomis galimybė- 
mis šioje celėje nei baldų, nei patogumų, bet yra nuodų taurė, 
varinės vielos kilpa, aštrios žirklės... Prie sienos pritvirtinti laip- 
tai veda į galeriją ir pro vieną lango plyšelį matyti užpakalinis 
kiemas su migdolmedžiu o tolumoje kaip spėju Sabineber- 
geno siluetas dabar turiu baigti nes jis grįžta. 


Sabinebergenas, rugpjūtis arba rugsėjis 


Tepasiekia šis laiškas krikščionišką sielą! Aš, Aurelijus Rive- 
ras, pamažu netenku čia proto, mane nuolat persekioja bal- 
sai, mano sekretorius ir priešas nusprendė šitaip pastūmėti 
mane į savižudybę... Jis net kartais pasidaro nematomas, kad 
paskui staiga išdygtų lyg iš niekur! 

Ši vietovė dyka, žmonės joje negyvena. Dabar aš visai be- 
žadis ir atpratau kalbėti, sekretorius užnuodija gėrimą ir man 
prasideda haliucinacijos, pragaro reginiai, baisesni už apra- 
šytus Dantės, tai mirusi vietovė, rytas ateina pamažu, kad 
nepastebimai mane nugalėtų girdžiu garsus iš gretimo užra- 
kinto kambario: girgžda kėdės, muzika, kažkas skambina ro- 
jaliu mano raštininkas, apsigimęs berniukas, mintimis kal- 
basi su manim... Tebūnie Dievas gailestingas mano sielai, kai 
stosiu priešais jo sostą tikėdamasis jog šis laiškas pasieks iš 
Dievo malonės adresatą norintį pasimelsti už mano palaimą 
žengiu į pražūtį. | 

IX 


Taip ir buvo: neapykanta jam padėjo taip ištobulinti savo 
dovaną, kad jis galėdavo darbuotis nepastebimas. Jam pa- 
vykdavo išnaikinti savo vaizdą sutiktų žmonių sąmonėje, jis 
susirasdavo jų pilkojoje smegenų masėje tašką, kur šis vaiz- 
das įsitvirtindavo, ir pakeisdavo jį kuo nors kitu. 

Galimas daiktas, kas nors būtų pasakęs, kad jis pasidary- 
davo „nematomas“, bet tuomet Erkiulis būtų turėjęs tokį pa- 
taisyti. Mat joks Žmogus negali pasidaryti nematomas, 0 ne- 
pastebimas pasidaro, kaip dažnai nutinka vienišiams. 

Pavyzdžiui, skerdykloje, kur jis dabar stovėjo, pameistriai 
jo nepastebėdavo, nors jis buvo tarp jų. Galbūt jie suvokė jį 
kaip mirties angelo (nuolat besisukiojančio tokiose vietose) 
sparnų plazdesį ar kaip gyvulio skerdeną, kiaulę, kurią tuo- 
jau nudurs, ar kokį žvėriūkštį, uždarytą narve. 

Šalia jo mėsininko pameistrys dyrė aviai kailį. Pameistriui 
Erkiulis egzistavo nebent kaip kažkokia neaiški nuojauta, ver- 
čianti kiloti akis ir nenoromis žvilgčioti jo pusėn. Bet pameist- 
rys nieko nematė; ir šios tolydžio šmėžuojančios pamėklės, 
niekad neįgaunančios aiškaus pavidalo, pagaliau taip jį nu- 
vargino, kad jis atmetė jas, priskirdamas prie aibės nereikš- 
mingų smulkmenų, supančių Žmogų nuo ryto iki vakaro ir 
atitraukiančių nuo darbo. Kupinas slopaus pasidygėjimo, su- 
mišusio su kiekvienam mėsininkui būdingu kraujo troški- 
mu, pagaliau jis nudyrė skerdeną, ir kailis dabar karojo po 
abejingai spoksančia avies galva lyg kruvinas sijonas. 

Vidurių kvapas buvo toks stiprus, kad Erkiulis valandėlę 
užmiršo, ko čia atėjo. Tarsi užburtas stebeilijo, kaip pameist- 
rys perrėžia pilvą ir išverčia žarnas. Vaikinas rausėsi sukišęs 

rankas į garuojantį pilvą, ištraukė kepenis, plaučius ir skran- 
dį, paskui labai atsargiai iškėlė kažkokį išsitempusių drėgnų 
plėvių maišelį. Jis padėjo maišelį ant žemės taip rūpestingai, 
lyg į šį būtų sukrauti itin trapūs daiktai. Peilio smaigaliu jis 
praskleidė plėves, ir tik tada, kai maišelis pratrūko garuoda- 
mas ryto vėsoje, Erkiulis suprato, kad jame glūdi du negimę 
ėriukai, kurie bus nudobti dėl brangaus kailio. 

Tokia pati baigtis laukia ir paskutinio mano priešo, pa- 
manė jis. Jis irgi gaus galą skerdykloje tarp Žvėrių, nes pats 
žvėris... 


Į šitą makabrišką postą skerdykloje jį atginė neapykanta. Ne- 
apykanta, reikalaujanti naujo peno, trąšų, kad būtų išsaugo- 
ta aukštesniems tikslams; neapykanta, kurios milžiniška jė- 
ga galėjo prilygti nebent jo meilei, tik šios meilės objektas 
buvo negrįžtamai išnykęs. 

Neapykanta buvo vienintelis jo draugas ir ginklanešys. Ji 
tvoskė lavonais, rūgščia žeme, šaltu prakaitu ir išmatomis, 
mirusiųjų iškvėpomis ir tūkstančių papjautų gyvulių krau- 
ju. Ji net skleidė savotišką garsą: niekad nesiliaujantį ūžesį. 
Tai buvo neapykantos spengesys ausyse. Ausyse spengė ir 
spengė, lyg zirztų virš lempos vabzdžiai, jis niekaip negalė- 
davo užmigti, tai buvo vienintelis garsas, primenantis, kad 
reikia atkeršyti. Iš jo atimta ne gyvybė, bet gyvenimo pras- 
mė, ir atsilyginti už tai galima tik tuo pačiu pinigu. Kerštas 
buvo jo neapykantos piniginis vienetas. Už mirtį bus sumo- 
kėta mirtimi: tai buvo dvi jo lygties pusės. 

Neapykanta irgi turi skonį, pamanė jis, žiūrėdamas į smuk- 
lę kitoje skerdyklos pusėje: burna tarytum pilna atrytos 
saldžios tešlos, skrandyje suvirškintos neapykantos, jos ne- 
galėjai išspjauti, nes lūpas surakino širdgėla. 

Jo neapykantą galima ir pačiupinėti; ji kaip skustuvas, iš 
visų jėgų suspaustas kojų pirštais, arba kaip nurytas skustu- 
vas - geležtė, perpjaunanti gerklę ir skrandį, šalta it ledas, 
karšta kaip Žarijos. 

Vyras, sužadinęs šiuos jausmus, sėdėjo vienas smuklėje 
priešais skerdyklą. Palinkęs prie alaus bokalo žiūrinėjo kaž- 
kokius popierius. Tasai vyras buvo ne tik paskutinis, bet ir 
svarbiausias Erkiulio neapykantos objektas, jei jo neapykan- 
tą būtų pavykę išmatuoti. 

"Bet ji nesidavė išmatuojama. Neapykantai visi lygūs, se- 
niai pastebėjo jis, ir tai jį glumino. Jam neatrodė, kad šito 
Žmogaus nekenčia labiau nei kitų. Jis nekentė jų visų, baisiai 
nekentė. Neapykanta neturi chronologijos, ji begalinė viso- 
mis kryptimis. Ji buvo ir bus visada, nes neapykantai neįma- 
noma pritaikyti kitos perspektyvos nei amžinybė. Neapykan- 
ta naikina laiko sąvoką: ji pati būtis. 

Bet su vyru, sėdinčiu prie smuklės stalo, reikia elgtis atsar- 
giai, nes jis turi gabumų, panašių į jo paties. Matyt, kaip tik 
todėl jis pakėlė akis ir apsidairė lyg pasijutęs stebimas. 

Erkiulis klausėsi jo minčių. Troškulys numalšintas. Neaiš- 
kios nuojautos kelia nerimą; netrukus jis atsistos ir išeis... 

Kurčiajam milijoninis miestas kupinas tylos, karietos pra- 
slysta be jokio garso, mirtinai pergąsdinti gyvuliai skerdyklo- 
je nugaišta tylėdami, negirdėti nei maurojimo, nei staugimo, 
nei priešmirtinio gargaliavimo kraujui plūstelėjus į gerklę; pa- 
meistriai kalbasi ir juokiasi, bet jis temato jų krutančias burnas 
nelyginant bežades akvariumo žuvyčių Žiotis. 

Tvirtai nusprendęs neišleisti iš akių sekamo vyro, jis išėjo 
į skersgatvį ir vos nepapuolė po brika. Vežikas išplūdo ūmiai 
piestu pasistojusius arklius, nes tik gyvuliai galėjo jį pama- 
tyti. Tik arkliai, pamanė jis, ir galbūt tie keli vaikai, žiūrintys 
jo pusėn su šiokia tokia nuostaba. 

Saulė išskirstė debesis lyg ledlaužis. Buvo dar tik priešpie- 
tis, bet jau labai karšta. Jis laukė, kada atsidarys smuklės du- 
rys ir pasirodys jo priešas. Šis bus paskutinis, pamanė, tik 
jam mirus už meilę bus galutinai atkeršyta... 

Bet neapykanta, kaip kadaise meilė, padarė jį neatsargų. 
Smuklėje sėdintis Johanesas Langhansas ėmė nujausti išsi- 
gimėlio ausyse spengiantį reikalavimą keršyti. Ir, stengda- 

masis klaidinamai nukreipti savo mintis, jis išsmuko pro už- 
pakalines duris, sustabdė briką ir paliepė vežikui kuo grei- 
čiau jį vežti. 

Tik po valandėlės Erkiulis suprato, kad priešas išdulkėjo. 
Bet jam tai buvo nė motais, nes žinojo, kur jo ieškoti. Iki smuk- 
lės jį atlydėjo tik norėdamas sustiprinti savo ketinimus. Jis 
jau buvo parengęs planą susidoroti su elgetaujančiu vienuo- 
liu ir netrukus jį įgyvendins. 


Kai Johanesas Langhansas sugrįžo į kanceliariją, joje buvo 
likęs tik jo artimiausias viršininkas, skyriaus sekretorius Vol- 
ratas. Visi kiti išsiprašė iš darbo. Išsiaiškinęs keletą datų, su- 
sijusių su smuklėje peržiūrėtais dokumentais, jis nuėjo į sa- 
vo kontorą, niūrų kambariūkštį tamsaus koridoriaus gale. 

Šalia per savaitę susikaupusių dokumentų šūsnies gulėjo 
jam adresuotas laiškas su vaškiniu antspaudu. Praplėšęs vo- 
ką, jis perskaitė: 

Didžiai gerbiamas pone kanceliarijos tarėjau! Šiandien popiet pa- 
siuntinys jums perduos labai slaptą informaciją, susijusią su di- 
rektorijos nariu Kolovratu. Kad medžiaga atsitiktinai nepatektų į 
nepageidaujamų asmenų rankas, norėtume susitikti su jumis neut- 
ralioje vietoje. 

Toliau buvo nurodyta adresas miesto pakraštyje ir kaip ten 
patekti. Parašo veik negalėjai įskaityti, be to, trūko siuntėjo. 

Langhansas ilgai sėdėjo su laišku rankoje - pasirodė įtar- 
tinas. 

Gerai viską apgalvojęs, staiga jis susiprotėjo, kad ant voko 
nėra gautos korespondencijos spaudo, ir, norėdamas išsiaiš- 
kinti paslaptį, grįžo į kanceliariją, kur sekretorius stovėjo pa- 
linkęs prie knygų rietuvės. 

— Ar kartais nežinot, kas paliko šį laišką? - paklausė rody- 
damas sekretoriui voką. 

Volratas pakėlė akis nuo brošiūros, ką tik įteiktos cenzūros. 

— Paštininkas atnešė vidaus paštą, - atsakė jis. - Nieko kito 
čia nebuvo. Departamento viršininkas visus paleido. Kama- 

rilė šią popietę renkasi į uždarą posėdį. Imperatorius vėl ne- 
galuoja. 

— Galbūt matėt, kada atnešė vidaus paštą? 

Volratas dirstelėjo į jį pavargęs. 

— Ant laiško nėra gautų raštų spaudo, - paaiškino Lang- 
hansas. - Ar nebuvo atėjęs koks asmeninis pasiuntinys? Ar- 
ba lankytojas? 

— Jūs nė kiek ne blogiau už mane žinot, kad lankytojai čia 
neįleidžiami. Slaptumas, Langhansai, yra mūsų vienintelė ap- 
sauga intrigų karalystėje! Ir, patikėkit, be manęs, jūsų ir sar- 
go, šiandien čia nebuvo nė gyvos dvasios. Raštininkui, kaip 
ir visiems kitiems, šiandien išeiginė, ir aš pats nuo aštuntos 
ryto sėdėjau per penkis metrus nuo durų. Vidaus paštas at- 
neštas dešimtą. Tas pats pasiuntinukas kaip visada. Juk laiš- 
kas neatlėkė čia plasnodamas sparnais! 

— Ar imperatorius tikrai susirgo? — paklausė Langhansas, 
slėpdamas nuostabą. 

— Nuomaris. Mūsų monarchas duoda toną visai biurokra- 
tijai, niekas nebeatlieka savo pareigų. Štai matot! - Volratas 
pamosavo kažkokiu sąsiuviniu. - Aš pats užsiimu cenzūra, 
nors, kaip ir jūs, turiu teologinį išsilavinimą. Ekonomija nu- 
žengė per toli... 

Skyriaus sekretorius nusispjovė į perpildytą spjaudyklę ir 
atsisėdo prie rašomojo stalo. 

— Beje, jūs turit visus įgaliojimus dirbti taip, kaip jums pa- 
togu, - pasakė jis. - Ir jeigu šis reikalas slaptas, taip pat žinot, 
kur kreiptis. 

Langhansas kol kas pasitenkino šiuo atsakymu ir sumišęs 
grįžo į savo kontorą. 

Atsisėdęs prie pulto, jis vėl išskleidė laišką ir perskaitė tris- 
dešimt du žodžius, sudėstytus į tris sakinius, iš pradžių vie- 
ną kartą, paskui antrą, kad įsitikintų, ar viską gerai suprato. 

Jam nepavyko nieko įžvelgti tarp eilučių, nieko, kas atro- 
dytų neįprasta turint omeny reikalo pobūdį. Jo pareigos bu- 
vo susijusios su slapta informacija, gaunama iš anoniminių 

šaltinių, bet pastarojo meto nuojautos, jog jį kažkas seka, vertė 
saugotis. Tarnautojai, pamanė jis, kiršinami valdžios vakuu- 
me, atsiradusiame dėl rūmų klikos intrigų; nelygu kas jiems 
daro įtaką šiuo metu, kinta ir jų lojalumas. Net ir jis, nepai- 
sant savo tarnybinės padėties, negali jaustis visai saugus. 

Kad kažkas slapta nori suteikti Žinių apie grafą Kolovratą, 
jo nestebino. Valdant imperatoriui, labiau linkusiam studi- 
juoti knygas nei rašyti dekretus ir mieliau užsiimančiam lab- 
dara nei karo kasos papildymu, atsivėrė durys visokiausioms 
pinklėms. Viena zvimbte zvimbė nuo gandų. Imperatoriaus 
santuoka bevaikė, ir jo svainė neva mėgina priversti jį atsisa- 
kyti sosto. Rūmų kamarilė, vairuojama kanclerio Meterni- 
cho, valdo savavališkai, bet tarybą sudaro nesutaikomi 
priešai, daugiausia laiko skiriantys intrigoms prieš vienas ki- 
tą. Grafas Kolovratas slapta mėgina atstatydinti Meternichą 
ir ieško trečio svarbiausiojo tarybos nario, erchercogo Liud- 
viko, paramos. 

Tokioje politinėje maišatyje gautas laiškas lyg ir neturėjo 
kelti įtarimo, ir vis dėlto... 

Pateikęs raštiškas einamųjų reikalų rekomendacijas, jis ati- 
dėjo aplankus į šalį. Iki susitikimo su anoniminio laiško au- 
torium dar buvo valanda. 

Pro vienintelį kambario langą jis pažvelgė į gatvę. Kitoje 
jos pusėje stovėjo ekipažas. Vežikas ant pasostės snaudė, bet 
langelio užuolaida krusčiojo. Langhansui pasirodė, kad jį se- 
kantis asmuo sėdi kaip tik tame ekipaže ir nenuleidžia nuo 
jo akių. Bet pamažėle šis jausmas praėjo. 

Dabar jis neabejojo, kad tas, kuris atsiuntė jam laišką, ban- 
dė išmušti jį iš pusiausvyros ir galbūt yra tas pats žmogus, 
kuris vogčiomis jį stebėjo smuklėje. Savaime aišku, reikia iš- 
siaiškinti, kas tas žmogus ir kodėl jis tai daro. 

Jį vis dar glumino, kaip laiškas atsidūrė ant pulto. Neabe- 
jojo, kad šis laiškas neatėjo su vidaus paštu: ant jo nėra pri- 
valomo spaudo bei sargo užrašomo eilės numerio. Volratas, 
žinoma, neklydo - laiškas neįplasnojo pats. Ir jo nebuvo ant 
stalo ryte, kai jis išėjo iš kontoros. Visi kiti darbuotojai paleis- 

ti į namus, ir, kadangi jo kontoroje neregimų būtybių nepa- 
sirodydavo, liko tik viena galimybė... 

Mintis nutraukė koridorium einantis įtarimų objektas. Jis 
negirdėjo skyriaus sekretoriaus žingsnių, tik apčiuopė jo min- 
čių kontūrus. Kažkas jį jaudino - tai pasitvirtino vos jam įžen- 
gus į kambarį. 

— Po valandos jums numatytas susitikimas, - tarė Volratas. 

— Jūs gerai susipažinęs su mano dienotvarke. 

— Malonėkit nesišaipyti. Aš ką tik gavau raportą iš ministe- 
rijos. Ten žinoma, kad jūs turit gauti slaptų Žinių apie Kolov- 
ratą, ir tai, regis, itin džiugina erchercogą. 

— Tai buvo parašyta laiške, kurį jums rodžiau. 

— Kokiame laiške? 

— Tame, kuris, jūsų manymu, atėjo su vidaus paštu... 

Volratas tarytum negirdėjo. Tik atsiduso ir klestelėjo ant 
kėdės. 

— Varginantis darbas, - nusiskundė jis. - Aplinkybės rei- 
kalauja slaptumo. Mes itin stengiamės su niekuo nesusikirs- 
ti, bet tai neišvengiama, kol imperija šitaip valdoma. 

— Ji ne valdoma, - pataisė Langhansas, - o administruojama. 

— Man žinomas jūsų dvilypis lojalumas - tiek Meternichui, 
tiek Vatikanui. Galbūt todėl jums reikėtų būti ypač atsargiam. 

Langhansas įtempė visas jėgas, kad užčiuoptų viršininko 
mintis, bet, savo nuostabai, o galbūt ir nusivylimui, nieko 
nerado - tik maudžiantį nuovargį nuo darbo, o gal ir nuo 
paties gyvenimo. 

— Atsižvelgiant į politines aplinkybes, - toliau kalbėjo Vol- 
ratas, - ir į jūsų dviprasmišką padėtį... galbūt jus reikėtų pa- 
lydėti? 

Sekretorius turėjo galvoje apsaugininkus, prieš kurį laiką 
priskirtus tarnautojams. Siūlymas Langhansą mažumėlę nu- 
ramino. Galbūt, pamanė jis, laiškas tikrai atėjo su vidaus paš- 
tu, tik pamiršta uždėti spaudą. 

Todėl jis pasakė: 

— Nėra reikalo. Bet būčiau dėkingas, jei leistumėt pasinau- 
doti ekipažu. | 

Volratas nusišypsojo jo veide retai pasirodančia šypsena. 

— Parsiųskite atgal vežiką, kai sutvarkysite reikalą. Ir pasi- 
imkit keletą laisvų dienų. Atrodote baisiai išvargęs. 

Mintyse Langhansas nulydėjo savo viršininką į jo kabine- 
tą, kur tasai vėl iniko į beviltišką popierizmą. Bet ir dabar, kai 
skyriaus sekretorius būtų galėjęs susilpninti budrumą, jis gal- 
vojo apie daug ką, tik ne apie darbą, - apie imperatoriaus 
ligą, apie cenzūros užduotis, jo manymu, nepriklausančias 
jam pagal pareigas. 


Laiške nurodyta vieta pasirodė esanti turgaus rajone šiauri- 
niame miesto pakrašty. Priešais storų lentų tvorą grūdosi isi- 
smaginę žmonės. Langhanso, regis, niekas nelaukė. 

Jis paprašė vežiką luktelėti, išlipo iš ekipažo ir nuėjo prie 
šulinio, kur aiškiai matomas ėmė lūkuriuoti informatoriaus. 

Jautėsi saugus. Vežikui buvo liepta atskubėti į pagalbą, 
jei iškiltų pavojus. Tačiau ėjo minutės, bet niekas nesirodė. 
Ir kaip tik tą akimirką, kai jau ketino atsisakyti susitikimo, 
vėl pasijuto sekamas. Jis apsidairė, bet nieko įtartino nepa- 
stebėjo. 

Ūmiai, pats nesuvokdamas kodėl, patraukė prie aptvertos 
aikštelės. Afiša kvietė į žvėrių pjautynes. Žmonių pulkas, kaip 
dabar jis suprato, buvo netvarkinga eilė. 

Jis nusipirko bilietą. Tai intuicija, mėgino jis raminti save; 
vidinis balsas kuždėjo, kad laiško autorius pasirodys ten, už 
tvoros... 


Iš tribūnos, kur jis užėmė postą, Langhansas nužvelgė laiki- 
ną areną. Maniežą nuo žiūrovų skyrė tvirtas aptvaras. Neto- 
li jo, prie gėrimų kiosko, stūksojo narvas su žvėrimis. Žvėrys 
buvo mirtinai pergąsdinti, jis jautė jų siaubą taip aiškiai, lyg 
šis būtų jo paties. 

Impresarijus derėjosi su lažybininkais dėl savo dalies, ku- 
rią turėjo gauti kaip kruvino spektaklio organizatorius. Žiū- 
rovų rinkosi vis daugiau. Tribūnos buvo bemaž pilnos. 


278 


Langhansas akimis varstė žmonių jūrą. Kartkartėmis jo 
žvilgsnis sustodavo prie aikštelės šalia narvų su žvėrimis — 
keisčiausia, vos kvadratinio metro plotelyje nieko nebuvo. 

Publika vis labiau jaudinosi. Impresarijus, vyras su kirsti- 
nės žaizdos randu ant skruosto ir užrišta viena akimi, privedė 
"prie tvoros tikrų tikriausią rudąją mešką. Į žvėries šnerves bu- 
vo įvertas geležinis žiedas, o šis pritvirtintas prie metro ilgio 
grandinės. Toji snukio dalis tikriausiai buvo itin jautri - ki- 
taip Langhansas negalėjo paaiškinti paskui šeimininką kes- 
nojančio žvėries klusnumo. | 

Vidury arenos vienakis pritvirtino grandinę prie metali- 
nio žiedo žemėje. Grandinė buvo tokia trumpa, kad meška 
negalėjo atsistoti ant užpakalinių letenų nesusižeisdama no- 
sies. Ji bus priversta kautis ant visų keturių. 

Kitas vyras išėjo su kovinių šunų gauja. Dogai buvo bai- 
siai įsiutę, šiepė dantis ir taip tampė pavadį, kad jų šeiminin- 
kas vos neišgriuvo. Jis paleido šunis. Publika sudrebėjo. 

Šunys metėsi ant priešininkės, arenoje net pakilo dulkių 
stulpas. Vienas jų įsikibo meškai į pilvą ir išpešė didelį kuokštą 
gaurų. Kitas šuo sukosi žvėriui prieš nosį čia puldamas, čia 
vėl atšokdamas. Dar du puldinėjo iš šonų. 

Meška pašėlusiai daužė letenomis į visas puses, bet vos 
užsimodavo iš vienos pusės, kuris nors šuo puldavo iš kitos. 
Žiedas šnervėse jai trukdė pasiekti kankintojus. 

Staiga vienas šunų puldamas neteko pusiausvyros, ir Žai- 
bišku judesiu meška prispaudė jį prie žemės. Pasigirdo lyg 
medžiagos drykstelėjimas - žvėris perplėšė šuniui pilvą. Šuo 
šiaip taip pakilo ir išspūdino iš arenos vilkdamas per smėlį 
išdribusias žarnas. 

Apsiputoję dogai puldinėjo žvėrį tarytum keršydami už 
gaištantį draugą. Viena meškos ausis buvo nuplėšta, kraujas 
švirkštė iš pilvo, priekinės letenos žaizdoje matėsi sausgys- 
lių pluoštelis. 

Arenoje įvyko pokyčių. Vienas dogų pynėsi tarp žvėries 
užpakalinių letenų čia puldamas, čia atšokdamas; meška mė- 

gino jį pasiekti letena, užtat nepastebėjo kito šuns. Tasai pri- 
bėgo iš šono ir nukando meškai nosį. 

Kraujas trykštelėjo čiurkšlėmis lyg iš fontano. Žvėris stau- 
gė iš skausmo, bet kartu su nosim pradingo ir į ją įvertas žŽie- 
das. Plūsdamas kraujais, žvėris atsistojo ant užpakalinių le- 
tenų ir puolė šunis. Šie mėgino sprukti, bet arenos vartai bu- 
vo uždaryti. Tribūnas pasiekė kraujo ir žarnų kvapas. 

Meška partrenkė vieną dogų ant žemės ir nuplėšė jam apa- 
tinį žandikaulį. Šuo dar buvo gyvas, kai meška, nuo jo nusi- 
gręžusi, metėsi ant kito kankintojo. 

Dogų šeimininkas sušuko, kad spektaklį reikia baigti, jis už- 
sitęsė per ilgai, išlieta per daug kraujo, bet žiūrovai jį nutildė. 
Juos visus apėmė kraujo troškulys, pamanė Langhansas, jie 
išalkę svetimos kančios. Visi trokšta paliudyti svetimą skaus- 
mą, pajusti mirties kvėpavimą prie skruosto, siaubą, kad 
gyvybę taip lengva užpūsti, drebulį, nukrečiantį visus, kai vie- 
nas miršta be jokios svarbios priežasties, bemaž nerūpestin- 
gai, vien todėl, kad gyvenime jam pritrūko vietos... 

Tą akimirką jis vėl pasijuto stebimas. Apsidairė minioje, 
bet ir vėl nieko neatpažino. 

Jau seniai taip aiškiai nematė Žmonių minčių. Prie žvėrių 
narvų jis pamatė vienakį, įvedusį mešką. Vienakis iš susijau- 
dinimo buvo išpiltas šalto prakaito, apkvaitęs nuo kraujo kva- 
po. Jo sąmonė priminė girto Žmogaus sąmonę, kažkas kažką 
joje šnabždėjo, nors Langhansas negalėjo suprasti ką. 

Saulė baisiai kepino, ir jis užsimanė gerti. 

Kiek toliau šmėžavo gėrimų kioskas, bet grūstis buvo to- 
kia didelė, kad jis negalėjo nė pakrutėti iš vietos. Ir vėl jis 
pajuto vienakio mintis, tikriau, mintis kažkokio kito asmens, 
raginančio vienakį prieiti prie narvų su likusiais užrakintais 
žvėrimis. 

Taip ir atsitiko: vienakis, viso Žvėryno savininkas, paklus- 
damas nesuprantamam vidiniam raginimui, priėjo prie Žvė- 
rių ir atidarė narvą su įniršusiu šernu. Tai jis padarė lyg 
apimtas transo, nenutuokdamas, kad elgiasi ne savo valia, 

bet verčiamas mažutės figūrėlės, jo net nematomos, nors 
jau keletą valandų stovinčios šalia, vos už metro, žmonių 
jūros properšoje, ir akylai sekančios kiekvieną jo žingsnį; 
tokios nepastebimos figūrėlės, kad ją galėjai palaikyti tuš- 
čiu oru. Taigi jis prisiartino prie narvo su šernu, tvirto 
medžio narvo, ir, pats nesuprasdamas, kodėl, jį atidarė, o 
minioje kilo panika. 

Mat kol vienakis vykdė nematomo žmogaus valią ir leido 
iš narvo šerną manydamas, kad tikriausiai akimirką išsikraus- 
tė iš proto ar per daug išgėrė... kol jis visa tai darė, meška 
išsiveržė iš aptvaro. Paklaikusi iš skausmo, ji išlaužė tvorą ir, 
kraujui varvant iš atviros žaizdos, kur neseniai buvo nosis, 
metėsi į publiką. 

Langhansą nukrėtė šiurpas. Arenoje, matė jis, tysojo trys 
dvesiantys dogai perplėštais pilvais ir išvirtusiomis žarno- 
mis. Alsinanti balta saulės šviesa nutvieskė makabrišką vaiz- 
dą. Meška pasiutusiai daužėsi, žmonės bėgo į visas puses. Ir 
šio chaoso, šios mirties orgijos vidury jis staiga pajuto, kaip 
kažkas kitas, turintis dovaną, panašią į jo paties, tik daug kartų 
stipresnę, primeta šernui savo valią, priverčia Žvėrį, genamą 
jam nesuvokiamo impulso, išeiti iš atviro narvo, pulti tarp 
bėgančių žmonių, homeriška jėga prasisprausti per persigan- 
dusius žiūrovus ir tik šernui įmanomu greičiu, minios pri- 
spausto Langhanso siaubui, sustoti tiesiai prieš jį. 

Mes manom, kad turime gyvenimą, ūmiai išgirdo jis šnypš- 
čiant balsą savyje, bet iš tikrųjų gyvenimas turi mus. Kai jis mus 
suvartoja iki galo, nueina tolyn be mūsų. 

Tinkamas baigiamasis žodis, pamanė jis, ruošdamasis krau- 
piai šios pjesės kodai —- minia prispaudė jį prie suolo sėdintį, 
įsiutusio Žvėries aštrių tarytum yla ilčių aukštyje, ir prieš to- 
kią jėgą jo dovana negalėjo atsispirti. 

Vos tik rudoji meška pagaliau atkeršijo už visus pažemi- 
nimus ir vienu letenos smūgiu nutraukė galvą vienakiui sa- 
vo šeimininkui, šernas puolė Langhansą manydamas, jog šis 
jo priešas. Mat tokia stipri buvo nematomo žmogaus dova- 

na, kad ji galėjo bet ką sukurti iš nieko ir visiškai sumaišyti 
galvą net žvėriui. Dvasinės energijos spindulys privertė Lang- 
hansą pakelti veidą lyg nusileidus staigiam norui apžvelgti 
akinamai šviesų Vienos dangų ir atkišti kaklą šerno iltims. 


Stovėdamas ten nematomas, tikriau, nepastebimas besisklai- 
dančios minios, Erkiulis Barfusas pamanė, kad žmogus ne- 
pajėgia įsivaizduoti savo baigties, užtat miršta nustebęs. 

Dabar jis tūnojo ant tribūnos suolo įsiskverbęs į elgetau- 
jančio vienuolio sąmonę, kad pasimėgautų šio niekšo mir- 
tim iš vidaus, kad atkeršytų už vienintelį kada nors mylėtą 
žmogų. Bet lemiamą akimirką kažkas sutrukdė... 

Vėliau Langhansas prisimins, kaip šernas staiga sustojo lyg 
gavęs kažkieno įsakymą, tada ramių ramiausiai apsigręžė ir 
nurisnojo prie narvo. Ir po sekundės, lyg iš tuščio oro, prieš 
jį atsirado išsigimęs berniukas. 

Langhansas dar nebuvo patyręs nieko panašaus: berniu- 
kas, regis, gebėjo pasidaryti nematomas ir dabar materiali- 
zavosi jo akyse. 

Jis pastebėjo, kad berniukas glūdi jo sąmonėje ir viską 
apie jį žino. Bet tuo pat metu jis pats glūdėjo berniuko są- 
monėje ir taip pat viską žinojo apie Barfusą. Jie tarytum pa- 
sikeitė sielomis. Jis niekad nebūtų galėjęs pasakyti, kiek lai- 
ko šitai truko — amžinybę ar akimirką. Bet berniuko širdyje 
jis išgirdo mergaitės balsą. Ir mergaitė maldavo berniuką 
sustoti... 

Ši akimirka visiems laikams pakeitė Erkiulio Barfuso gy- 
venimą. Jis išgirdo Henrietos Fogel balsą, ir tai padarė jį kitu 
žmogum. 

Jis neklydo: tai buvo jos balsas, pasiekęs jį nuo bedugnės 
krašto, - aiškesnis, jautresnis ir švelnesnis nei kada nors. Tai 
buvo meilės balsas, kalbantis jam - jame - anapus visų žŽmo- 
gaus kalbų ribų, anapus gyvenimo ir mirties; tai buvo gryna, 
neatmiešta meilė, pati jos idėja, kuri dabar pasklido jame lyg 
iškritusios nuosėdos ir išvijo jėgą, veik pragaišinusią sielą, — 

neapykantą. Jį apėmė dar niekada nepatirtas švelnumas, toks 
stiprus, kad išstūmė visa kita: kraujo troškulį, pasidygėjimą 
ir tą širdgėlą, kuri jam atrodė neišgydoma. Jis nebekreipė dė- 
mesio į aplinką, švelnumo banga jį nešė tolyn nuo šitos krau- 
pios vietos. Elgetaujantis vienuolis Langhansas, laukiniai žvė- 
rys, Žmonių minia - viskas traukėsi iš kelio absoliučiai tyram 
jausmui. Ir tai buvo galutinė kapituliacija prieš meilę, panei- 
gusią visus gamtos dėsnius. Iš ten, kur nebėra laiko, mergai- 
tės balsas aiškino, kad už ją seniai atkeršyta, kad žiaurumas 
neduoda jokios naudos ir kad nesiliaujantis kraujo troški- 
mas galiausiai apnuodys jį patį. Ji prisiekinėjo jam amžiną 
meilę, teigė, kad mirtis - dar ne galas, o pradžia naujo gyve- 
nimo, ilgainiui vėl juos suvesiančio. 

Neapykanta, kalbėjo mergaitė, yra galingiausias jo prie- 
šas, neapykanta, o ne žmonės. Neapykanta, kurią jis kaupė 
širdyje pusę gyvenimo, baigianti jį sugraužti neapykanta, pri- 
stūmusi prie bedugnės krašto, prie ribos to, ką gali iškęsti 
žmogus. Neapykanta beprasmė, ji nieko neduoda, tik atima. 
Ji be perstojo reikalauja: vis daugiau peno, vis daugiau krau- 
jo, vis daugiau pasidygėjimo. Neapykanta reikalauja, kad ją 
pasotintum, nors tai neįmanoma. 

Jis parpuolė ant kelių rėkiančioje minioje, tarp gaištančių 
gyvulių ir sutryptų Žmonių. Bet jis nepastebėjo, kur atsidū- 
ręs. Girdėjo tik jos balsą, mylimosios balsą, aidintį iš žmogui 
nesuvokiamų tolių. Aš šalia tavęs, šnabždėjo ji, visados šalia, 
kol vėlei pasimatysim... 

Ir net Johanesas Langhansas prisimins šią dieną iki gyve- 
nimo galo jau garo mašinų epochoje. Prispaustas prie sie- 
nos, jis stebėjo, kaip Erkiulis Barfusas įgauna vis ryškesnes 
apybraižas tarytum išnirdamas iš neregimybės. Matė berniu- 
ko akis, spindinčias iš meilės žuvusiai mergaitei, tokios pat 
begalinės meilės kaip ta, kurią jaučia Kūrėjas savo kūriniui, 
žmonijai, nepaisydamas jos nuodėmių ir dorybių... iš mei- 
lės, egzistuojančios savaime, kad nepairtų gyvenimas, kad 
pasaulis neprarastų prasmės. 

Ir berniukas pranyko, laimingas, kaip pasirodė Langhan- 
sui... be galo laimingas, kad mergaitė pagaliau davė žinią, 
kad neapykanta išvaryta visiems laikams... Jis iškurnėjo nykš- 
tuko kojytėmis, pranyko iš siaubo rėkiančioje minioje. 


Po daugelio metų Erkiulis Barfusas aprašė šį įvykį Vienoje 
kaip gyvenimo ir meilės takoskyrą. Jis tarėsi priėjęs galą, nors 
iš tikrųjų tai buvo nauja pradžia. 

Iki gyvenimo pabaigos jis prisiminė kiekvieną žingsnelį, 
atvedusį jį į žvėrių pjautynes, savo planus nugalabyti elge- 
taujantį vienuolį Langhansą, o paskui, galutinai atkeršijus 
už savo meilę, pačiam nusižudyti. Bet viskas susiklostė ki- 
taip: meilė nugalėjo mirtį; Henrieta prašneko iš mirtingajam 
nepažįstamų tolių ir pakeitė jį visam laikui. Jis vėl įsiliejo į 
žmonių jūrą kaip vienas tarp kitų - be kartėlio, be pasidygė- 
jimo, dėkingas už gyvybę, už savo likimą, už būtį su visu jos 
begaliniu turtingumu. 

Visą dieną jis bastėsi po imperijos sostinę, maklinėjo jos 
gatvėmis ir aikštėmis, parkais ir skersgatviais. Jis nebesidangs- 
tė kauke - luošys, neūžauga, bet išdidus ir negirdėtai laimin- 
gas. Jis pastebėdavo, kaip žmonės jam šypsosi, kaip jis už- 
krečia juos savo meile ir džiaugsmu, trykštančiu iš įsitikini- 
mo, kad mirtis yra ne pabaiga, bet pradžia naujo gyvenimo. 
Pirmą kartą jis suprato, ką reiškia laisvė - laisvė tolygi būčiai, 
ji nežino ribų, ji iškelia žmogų aukštai virš jo prie žemės pri- 
rištos esybės... 


Tą patį rudenį Vienoje jis susitiko Barnabį Vilsoną. Susitiko 
mugėje ant Dunojaus kanalo kranto, netoli Augarteno rū- 
mų. Jis stovėjo minioje parodų aikštelėje ir stebėjo į dangų 
kylantį karšto oro balioną. 
Ar ponui žinoma, kad daiktus kelia flogistonuotas oras? 
Mažasis kiklopas stovėjo šalia jo, prisidėjęs prie vieninte- - 

lės akies žiūroną. Erkiulis vos galėjo patikėti savo pojūčiais — 
jis buvo tikras, kad Barnabis miręs. 

Ne, Erkiuli, aš išsigelbėjau... visi kiti žuvo... bet mano misija, 
kad ir kokia ji būtų, dar tebelaukia pabaigos. 

Jie ėmė eiti drauge. Kiklopas jam papasakojo apie savo gy- 
venimą ir planus. Jį sužavėjo nacionalistinės Kavuro ir Gari- 
baldžio idėjos. Varjetei nustojus egzistuoti, jis dėjo pastan- 
gas naujam ir geresniam pasauliui sukurti. Socializmui, pa- 
sakė Barnabis, priklauso ateitis; jau esama naujų mąstytojų, 
planuojančių pagerinti žmonių gyvenimą, jie save vadina 
komunistais. Net ir kurtiesiems žemė taps geresne vieta gy- 
venti. Paryžiuje, pasakojo jis, atidaryta kurčiųjų mokykla, re- 
miama valstybės. Jis pats ten buvo nuvykęs ir studijavo jų 
metodus. Jie dėsto nauja, gestų kalba, sukurta pritaikius pran- 
cūzų gramatiką. Įvestos net linksniuotės ir asmenuotės - šios 
grandies iki šiol trūko norint sukurti visavertę kalbą. Moko- 
ma tik gestais. Erkiuliui reikėtų pačiam ten nuvažiuoti - jų 
įprotis kalbėtis mintimis gąsdina žmones. Žinoma, raganų 
laužai Europoje jau užgeso, bet mokslas niekada nepriims jų 
bendravimo būdo. Jam būtina ten apsilankyti, nes kada nors 
vis tiek reiks išmokti kalbos, kuria kalba ir kiti žmonės. Jis 
lengvai ją įveiksiąs — jo lanksčios kojytės gali parodyti bet 
kokį gestą. 

Barnabis Vilsonas nusišypsojo. Pasaulis, tikino jis, greitai 
taps rojumi. Juk viskas žengia pirmyn, pažangos nesustab- 
dysi. Po kelerių metų geležinkelių tinklas aprėps visą Euro- 
pą taip sujungdamas žmones, kaip seniau nė nesvajota. Li- 
gos bus išnaikintos, ir vėžys, ir raupai, badas, nederliai ir ka- 
rai. Jei tik įvestum tvarką fabrikuose ir manufaktūrose, pre- 
kes būtų galima pardavinėti už savikainą, ir kiekvienas jų 
gautų pagal poreikius. 

Amerikoje, toliau pasakojo Barnabis Vilsonas, yra vieta, kur 
kurtieji sudaro daugumą ir turi plačią savivaldą. Tai sala Ma- 
sačusetso pakrantėje: Martas Vainjardas. Ten išties gyvena 
veik vieni kurtieji. Jie visi šneka gestų kalba, ir net tie, kurie 

girdi, mokosi šios kalbos, anglų kalba yra tik antroji. Jei Erkiu- 
lis susitaupytų pinigų bilietui į Ameriką, turėtų ten nuvažiuo- 
ti - galbūt Martas Vainjardas yra jam skirta vieta žemėje. 

Tą pačią popietę jie išsiskyrė. Vilsonas rengėsi keliauti to- 
liau, į Siciliją, kur jo laukė susitikimas su Italijos nacionalistais. 
Jis turėjo juos supažindinti su naujomis socializmo idėjomis, 
kad jie galėtų kurti geresnę valstybę, paremtą visuotiniu tei- 
singumu ir žmogaus vertės samprata. Atsisveikindami jie abu 
suprato, kad išsiskiria visam laikui. 


Tų pačių metų rugsėjį Erkiulis Barfusas pašto diližanu išva- 
žiavo į Paryžių. Jis nusprendė įstoti į mokyklą, apie kurią 
jam pasakojo Vilsonas - kurčiųjų institutą Riu de Mulen gat- 
vėje. 

Nacionalinis kurčiųjų institutas tuo metu buvo pasaulinis 
gestų kalbos metodikos centras. Erkiulis ten atvyko mėnesio 
gale su Barnabio Vilsono rekomendacija ir buvo tučtuojau 
priimtas mokiniu. 

Kaip tik tada Paryžiuje jis įsitikino, kad vizualaus moky- 
mo metodas gerokai pranoksta oralinį. Jis išmoko prancūzų 
gestų kalbos per rekordiškai trumpą laiką, nors tai, kad nau- 
dojosi ne rankomis, o kojomis, kliudė gramatikai. Visą gyve- 
nimą jis aršiai nepripažino vokiečių mokyklos, kuri pabrėž- 
tinai stengėsi išmokyti kurčiuosius skaityti iš lūpų ir naudo- 
tis kalbos padargais. Ypač gilų įspūdį jam padarė epizodas, 
jo aprašytas po dvidešimties metų: 

„Per vieną savo pirmųjų pamokų aš tapau štai kokio įvy- 
kio liudytoju. Dėstytojas, gramatiko Sikaro mokinys, pran- 
cūzų mokslų akademijos atstovui mėgino parodyti nuosta- 
bias metodo galimybes. Stovėdamas prie katedros, jis dikta- 
vo tekstą - mano galva, tai buvo Hugo eilėraštis - gestų kal- 
buvo penketas: keturi berniukai ir nepaprastai graži mergai- 
tė. Dėstytojo ženklais rodomą tekstą mokiniai užrašinėjo pen- 
kiomis kalbomis, nes visi buvo skirtingos tautybės. Mergaitė: 

rašė lotyniškai, berniukai — prancūziškai, vokiškai, itališkai ir 
angliškai. Rezultatas apstulbino akademijos atstovą. Be abe- 
jo, jis žinojo, kad gestais perteikiamos ne raidės ir ne žodžiai, 
bet sąvokos, ir, jei tau suprantami gestai, gali juos užrašyti 
bet kuria išmokta kalba. Bet jį - ir net mane - pribloškė mo- 
kinių kalbinio išprusimo lygis, gerokai peraugęs prancūzų 
licėjų vidurkį.“ | 

Paryžiuje jis taip pat suprato, kad gramatika universali ir 
ją galima pritaikyti tiek akiai, tiek kitoms juslėms: 

„Dėstytojai ir mokiniai naudojosi vaizdiniais (ugnis ir ar- 
klys - pirmieji mano pasigauti žodžiai), judesius perteikiančiais, 
rodomaisiais ir atsitiktiniais ženklais. Daugiskaita būdavo pa- 
rodoma kartojant pagrindinį ženklą, žymimosios formos iš- 
skiriamos piršto bakstelėjimu po žodžio, veiksmažodžiai as- 
menuojami visais prancūzų kalbos laikais, priduriant atski- 
rus ženklus prie esamojo, - visas šitas gramatines gudrybes aš, 
be abejo, apčiuopiau dar skaitydamas, bet tik dabar perma- 
niau jų esmę, visuotinį ryšį, kuris sugriovė mano seną pa- 
saulio sampratą. Aš supratau, kad gestų kalboje gali atsirasti 
net tarmių, o kurčnebylių idiomos - tai universali kalba, apie 
kurią Žmogus svajojo nuo neatmenamų laikų.“ 

Paryžiuje jis perskaitė ir pirmą savo maldą gestų kalba, 
„Tėve mūsų , drauge su mokyklos kapelionu ir rektoriumi. 

Institute praleido pusę metų, bet ir vėliau susirašinėjo su 
kai kuriais mokytojais, o mokyklos likimas traukė jo širdį vi- 
są likusį gyvenimą. 

1838-ųjų kovo mėnesį jis išvažiavo iš Paryžiaus jau puikiai 
suprasdamas gestų kalbą. Meilė ir toliau išliko jo gyvenimo 
pamatu — meilė žuvusiai mergaitei, dabar nepriklausančiai 
jokiai apibrėžtai vietai. 

Jo laukė kitas žemynas, kitas gyvenimas. Martas Vainjar- 
de - saloje, apie kurią jam pasakojo Barnabis Vilsonas. 


Post scriptum panelei Fogel ir kitiems 
suinteresuotiems asmenims 


Senovės Egipto raštuose meilę simbolizuoja keistas hierogli- 
fas, sudarytas iš trijų dalių: kauptuko, burnos ir vyro, pridė- 
jusio ranką prie burnos, figūros. Pirmieji egiptologai kėlė 
klausimą, ar faraonų meilė nebuvo savotiškas darbas, reika- 
laujantis tam tikrų padargų ir sodininko kantrybės. O gal 
meilė išvis neegzistavo iki to laiko, kai buvo suformuluota 
jos sąvoka? Kažkas net pajuokavo, kad ji glūdėdavusi krūti- 
nėje, ir iš baimės, kad ji neišlėktų kartu su neapgalvotu 
žodžiu, turėdavai užsidengti delnu burną. 

Galbūt, panele Fogel, šie vaizdiniai nebuvo tik iš piršto 
laužti — juk egiptiečiai pirmieji padėjo lygybės ženklą tarp 
širdies ir meilės. „Mano širdį gundo brolio balsas! - šūkteli 
moteris poeto eilėraštyje. Meilė gyvena širdyje, o balsas - tai 
priemonė, atrakinanti širdies ertmes. Terakotinės vazos ir pa- 
piruso ritinėliai byloja, kaip žmogus praranda širdį arba kaip 
širdį sudaužo meilė be atsako ir kaip skausmas, kurį jis išgy- 
vena, yra nepakeliamas. 

Gyvenimo rudenį, užbaigęs ilgą dvasinio lavinimosi ke- 
lionę, atvedusią jį į intelektualiausius Amerikos salonus, Er- 
kiulis Barfusas parašė laišką vienam savo vaikaičių, išlaikiu- 
siam klasikinių kalbų licenciato egzaminą Harvarde: „Hie- 
roglifų raštas, kaip Žinai, yra tobuliausias iš visų rašytinių 
kalbų, nes tas pats simbolis žymi ir regimą vaizdą, ir abstrak- 
čią sąvoką. Hieroglifai — tai tikrasis kurčiųjų alfabetas . 

Savo sąsiuviniuose jis užsirašė pastabą, kad liga, kaip mei- 
lės metafora, pirmąsyk pasirodo „Giesmių giesmėje': „Stip- 
rink mane razinų tešlainiu, atgaivink mane obuoliais, nes aš 
sergu meile“, - sušunka karalius Saliamonas. Ši tema raudo- 

na gija pereina per visą meilės poezijos istoriją. Kartu su Pla- 
tono mintimis ji pagrindžia mūsų meilės aistros suvokimą. 

Platono „Puotoje pasakojama tokia istorija apie meilės kilmę: 

Senų senovėje nebuvo nei vyrų, nei moterų, o tik skirtingi 
jų lydiniai. Šie turėjo du veidus, keturias rankas, keturias ko- 
jas ir taip toliau... Jie buvo sukibę nugaromis ir galėjo vaikščio- 
ti tiek pirmyn, tiek atgal. Kai kurie buvo sudaryti iš dviejų vy- 
riškų pusių, kiti - iš dviejų moteriškų, bet daugiausia pusiau 
vyrai, pusiau moterys. Šitie senoviniai keturkojai žmonės, pa- 
sakoja Platonas, taip troško valdžios, kad ėmė kelti pavojų die- 
vams. Todėl Dzeusas nusprendė juos perskelti pusiau ir taip 
sumažinti jų galią. Štai kaip atsirado vyras ir moteris. 

Bet atskirtos pusės geidė susijungti. Taip aiškina Platonas, 
o vėliau ir Berfutas, meilę: kaip troškimą suaugti į vieną. 

„Kiekvienas iš mūsų esame tik pusė pradinio žmogaus, — 
rašo jis. - Vien meilės akto teikiamo malonumo nepakanka 
įsimylėjusiųjų jausmų stiprumui paaiškinti. Meilė - tai pra- 
rastos pusės ieškojimas, amžinas troškimas su ja susilieti“. 

Mūsų protėviui, panele Fogel, tai buvo neginčijama tiesa, 
prilygstanti esminiams gamtos dėsniams: paskutiniais savo 
gyvenimo Europoje metais jis išgirdo Henrietos Fogel balsą, 
ir ši akimirka tapo posūkio tašku jo gyvenime. Įsitikinimas, 
kad meilė nenutrūksta ir po mirties, pakeitė jį galutinai. Ne- 
apykanta ir keršto troškimas pranyko per vieną naktį, kaip ir 
begalinė širdgėla. 

Mano tėvas, Džonas Berfutas, daug kartų pasakojo man šią 
istoriją gestų kalba. Rankų judesiais, išreiškiančiais meilę - del- 
nai švelniai prispausti prie širdies, ir amžinybę - dešinys smi- 
lius brėžia į dešinę nukreiptą horizontalią spiralę, jis paaiški- 
no man, kad Berfutas neabejojo susitiksiąs Henrietą po že- 
miškojo gyvenimo. Niekas negalėjo pakirsti šito jo tikėjimo, 
ir iki pat mirties jis gyveno įsitikinęs, kad meilė nesunaikina- 
ma kaip ir materija. „Kaip kad materija virsta energija, - tei- 
gė jis, - o energija - materija, taip ir meilė, niekaip nesunai- 
kinama, keliauja per amžinybę.“ 

Erkiulis niekad neaiškino įvykio Vienoje kaip nors kitaip, 
nei meilės galia nugalėti mirtį. Tačiau įsitikinimas, kad jis vis 
tiek išvys Henrietą, nemažino žemiškojo gyvenimo prasmin- 
gumo - priešingai, jis gyveno taip, lyg kiekvieni metai būtų 
paskutiniai. 

Su dvasiniu lūžiu Vienoje atėjo ir apsisprendimas palikti 
Europą. 1838-ųjų kovo mėnesį jis garlaiviu išplaukė iš Kalė į 
Liverpulį, kur per belgų agentą užsisakė bilietą į Niujorką. Bi- 
lietas į „St. Mary“ škuną trečios klasės keleiviams kainavo try- 
lika svarų, įskaitant maitinimą. Kaip ir dauguma kitų emig- 
rantų, laukdamas reiso, jis nakvojo viešbutyje Djuko gatvėje. 

Balandžio dvidešimt ketvirtosios vakarą krante buvo at- 
laikytos paskutinės mišios, ir kitą dieną švintant laivas pakė- 
lė inkarą. Nuo viršutinio denio Erkiulis žvelgė į Anglijos uos- 
tamiestį, paskutinį Senojo pasaulio vaizdą, kurį išvysdavo 
milijonai žmonių prieš tai, kai šis panirdavo į miglą, palan- 
kiam vėjui genant laivą Airijos jūra. 

Tai įvyko tik vieniems metams likus iki to laiko, kai pirmas 
transatlantinis ratinis garlaivis „Great Western“ pasiekė re- 
kordą perskrodęs vandenyną per penkiolika dienų, kai Se- 
miuelis Kunardas atidarė pirmą reguliaraus susisiekimo li- 
niją tarp Anglijos ir Jungtinių Valstijų, prieš masinės emig- 
racijos epochą, prasidėjusią po kelių dešimtmečių, kai „Iman', 
„Dominion“, „National“ ir „White Star“ laivininkystės kom- 
panijos konkuravo vežiodamos milijonus europiečių, nutrau- 
kusių visus ryšius su praeitim, kad susikurtų naują gyveni- 
mą „Galimybių šalyje“. 

Tačiau Barfusas, regis, nė nepastebėjo patogumų stokos, ne- 
nuobodžiavo, nors kelionė burlaiviu truko šešias savaites, ne- 
jautė štilio keturiasdešimtame ilgumos laipsnyje, nesikrimto 
dėl jūros ligos ar prasto valgio. Priešingai, kelionės dienoraš- 
tyje jis entuziastingai aprašo gyvenimą laive. Jis žavisi naviga- 
cija, susidomėjęs apžiūrinėja laivo techninę įrangą - jufersus, 
blokus, marso rėjas su jų takelažu, piešia bures ir stiebus, mė- 
gina išmokti naudotis lagu, jūrlapiu ir navigacijos prietaisais: 

Škuna, kuria jis plaukė, buvo perstatytas brigas, nuleistas 
į vandenį antrajame XIX a. dešimtmetyje Halyje vergais pre- 
kiaujančios firmos užsakymu. Ji turėjo keturis stiebus ir vežė 
du šimtus keturiasdešimt keleivių, susirinkusių iš visų Euro- 
pos kampelių ir priklausančių ne mažiau nei septyniolikai 
tautybių. 

Laivo žurnale kapitonas užregistravo geltos epidemiją ir 
keletą skorbuto atvejų tarp airių. Jūros liga kamavo veik vi- 
sus, kaip ir niežai bei utėlės. Žiurkės begėdiškai suįžūlėjo ir 
vogdavo valgį tiesiai iš užsižiopsojusių vaikų rankų. 

Vyrai, ir Barfusas tarp jų, miegojo vidurinio denio hama- 
kuose. Moterims ir šeimoms laivagalyje buvo atskira patal- 
pa, perdalyta širmomis. 

Barfusas susipažino su „St. Mary“ dailide. „Mano naujasis 
draugas Ričardas, - rašo jis, - ėmėsi mane globoti ir aprodė 
visą laivą.“ Jis mini ir burininką Vedingtoną, taip pat jo pasi- 
gailėjusį. Galbūt jis buvo laikomas neįgaliu vaiku? Nė men- 
kiausios užuominos apie žmonių reakciją į jo išvaizdą, kur- 
tumą ar tai, kad jis valgo ir rašo kojomis. Jis neužsimena ir 
apie nugirstas bendrakeleivių mintis. Galbūt jie visi per daug 
stengėsi gyventi įprastai ir daugiau apie nieką negalvojo? 

Jo nekantra pamatyti naują šalį auga sulig kiekviena bur- 
laivio įveikta mylia. Jis rašo apie netrukus prasidėsiantį „naują 
gyvenimą“ ir „tikėjimą geresne ateitim“. 

„St. Mary“ guviai plaukia genama rytų vėjo. Laivo žurna- 
le kapitonas pažymi didžiausią greitį - aštuoniolika mazgų. 
Barfusas dažnai stovi laivagalyje ir žiūri į horizontą, supantį 
jį iš visų pusių. Jis negirdi jūros gaudesio, negirdi, kaip plaz- 
da burės, stūgauja vėjas, negirdi, kaip klykauja jūros paukš- 
čiai, netikėtai išdygę artėjant prie rytinio Amerikos kranto. 
Bet jis jaučia: visos kitos jo juslės itin įsitempusios. 

Gegužės dvidešimt septintą laivas įplaukė į Niujorko uos- 
tą. Tuometinėmis salygomis kelionė buvo normali. Iš dviejų 
šimtų keturiasdešimties keleivių Ameriką pasiekė du šimtai 
trisdešimt aštuoni. Mirė vienas vaikas ir trys seneliai. Bet vie- 

na skandinavė pagimdė dvynukus. Barfuso užrašuose apie 
tai neužsimenama. Tačiau ir laivo žurnale nėra žinių nei apie 
luošius, nei apie kurčnebylius. Tik apie gimusiuosius ir mi- 
rusiuosius. Ir apie jūreivį, iškritusį už borto per audrą į pie- 
tus nuo Islandijos. 


Kai Erkiulis Barfusas atkako į Niujorką, imigrantų srautas dar 
nebuvo toks milžiniškas. Tik po poros dešimtmečių jauna 
Amerikos valstybė pajuto poreikį įsteigti imigracijos tarnybą. 
Praeis dar keletas dešimtmečių, kol iškils įspūdingi Kastl Gar- 
deno ir Elis Ailando pastatai, leidžiantys lengviau administ- 
ruoti didžiulius imigrantų pulkus, kiekvieną dieną atplūstan- 
čius į Naująjį pasaulį. Tad kai gegužės dvidešimt septintą 
auštant „St. Mary“ išmetė inkarą Niujorko įlankoje, keleivių 
nelaukė jokie valdžios atstovai. Jie buvo įsodinti į garinį katerį 
ir išlaipinti prieplaukoje mažame Manhatano pietinio pakraš- 
čio lopinėlyje, kuris šiandien vadinamas Bateri Parku. 

Rytas buvo labai karštas, iš vakarų siūbtelėjo šilumos ban- 
ga. Šimtmečių sandūros sanitarinė inspekcija ir pasų kon- 
trolė vis dar tebuvo įtarių biurokratų svajonė. Nebuvo jokių 
laukiamųjų nei dezinfekcijos salių, jokių kreidos ženklų ant 
lagaminų, jokių popierėlių, kuriuos, emigrantų pykčiui, pri- 
segdavo prie drabužių uniformuoti tarnautojai. Pakrantėje 
dunksojo keletas užvažiuojamųjų namų. Keleivius prie liepto 
pasitikdavo kurjeriai, siūlantys viešbučius, kelionių maršru- 
tus su bilietais į upinius garlaivius ir sutartis, leidžiančias įsi- 
gyti auksinguosius plotus prie didžiųjų šiaurės ežerų. 

Laivo keleivių sąrašas išliko ir dabar saugomas Bruklino 
emigracijos muziejuje. Erkiulis Barfusas jame įregistruotas 
šešiasdešimt septintas. Vardas ir pavardė užrašyti didžiosio- 
mis raidėmis, bet tautybė nenurodyta. Pažymėta, kad jis ne- 
turi Europos valdžios įstaigų išduoto išvykimo paso ir yra 
kurčnebylys. Deaf and dumb. 

Štai ir viskas. Vien vardas anoniminėje keliauninkų mi- 
nioje, ir sunku atsikratyti minties, kad jei jis būtų atplaukęs 
po poros dešimtmečių, tikriausiai būtų buvęs išsiųstas atgal. 

Kelias naktis jis praleidžia Manhatane. Dienoraštyje rašo 
apie miestą persmelkusią „laisvės dvasią“. Uoste jam išduo- 
dami asmenybę liudijantys dokumentai. Tuo pat metu jis pa- 
keičia pavardę į anglosaksišką - Berfutą... 


1838-ųjų birželio vidury jis atvažiavo į Martas Vainjardą. Mes 
tai žinome iš jo paties užrašų ir Tiberio apygardos gyventojų 
sąrašų, kur jis įrašytas kaip D. H. Berfutas. Ką reiškia „D“ rai- 
dė, neaišku. Gal deaf - kurčias? Mano tėvui jis pasakojo apie 
džiaugsmą, kurį patyrė pirmąsyk atsidūręs tarp kitų kurčiųjų. 
Niekas, regis, nekreipė bent kiek didesnio dėmesio į jo išvaiz- 
dą. Senu papročiu jis nešiojo kaukę, bet dabar ji dengė tik apa- 
tinę veido dalį. Paryžiuje jam sakyta, kad jo labai gražios akys. 

Įkvėptas sėkmės Kurčiųjų institute, jis per rekordiškai 
trumpą laiką išmoko vietinę gestų kalbą ir kone taip pat grei- 
tai — rašytinę anglų. 

Čilmarko parapijos dvasininkas Robertsonas parūpino 
jam sekretoriaus darbą. Jis vertė iš vokiečių kalbos doku- 
mentus ir religinius raštus: tais pačiais metais į salą atkako 
šešios dešimtys kurčiųjų iš Austrijos. Be kitų pareigų, jis pa- 
vaduodavo kantorių. Ir niekas nesistebėdavo nei tuo, kad, 
būdamas kurčias, jis sugeba vargonuoti, nei kad tai daro 
kojų pirštais. 

Paskutiniais ketvirto dešimtmečio metais jis savarankiškai 
sukūrė gestų kalbą, pritaikytą kojoms. Tai buvo supapras- 
tinta versija prancūzų gestų kalbos, skirtos rankoms ir varto- 
jamos saloje kaip tarmės. Labai greitai jį ėmė suprasti arti- 
mieji, o vėliau ši nauja kalba paplito tarp kitų žmonių, turin- 
čių panašią negalią. 

Iš savo vaikystės dar prisimenu, kaip jis užrašydavo tai, ką 
nori pasakyti, kreida ant grifelinės lentelės, kurią visad ne- 
šiodavosi. Panoręs ką nors pridurti, paklausti ar atsakyti, grei- 
tai nutrindavo sakinį kempine ir užrašydavo naują. Prisime- 
nu, kaip mane žavėdavo jo kojų vikrumas, tobulai suderinti 
kojų pirštų judesiai, tarytum atliekami rankų pirštais... 

Aplinkinius glumindavo jo ištekliai. Matyt, prieš išvažiuo- 
damas iš Europos, kažkokiu būdu jis gavo didelę pinigų su- 
mą. Gyveno pasiturimai, geriau už daugelį saloje, bet nie- 
kad nekalbėdavo apie savo finansinius reikalus. Tėvas ma- 

nė, kad pinigus jam tikriausiai dovanojo finansininkas fon 

"Belovas, su kuriuo jį siejo mylimos moters netektis, arba, ga- 
limas daiktas, tai buvo jo ir Henrietos Fogel santaupos. Ne 
visai atmestina ir tai, kad, pasinaudodamas savo gabumais, 
jis galėjo išvilioti pinigus iš asmens, pelniusio juos nedorai. 

1841-aisiais jis pasistatydino namą Čilmarke, netoli klebo- 
nijos. Šis namas tebestovi ir šiandien - baltai dažytas dvi- 
aukštis solidaus medžio statinys, liudijantis užsakovo turtin- 
gumą. Jis davė užsakymą vietinei firmai, kurios visi darbi- 
ninkai buvo kurtieji. 

Tais pačiais metais jis susitiko moterį, Sonią Pereirą. Jie ėmė 
drauge gyventi nesusituokę. Nepraėjo nė metai, kai ji pa- 
gimdė dukterį Šarlotą, pavadintą Erkiulio ir Henrietos duk- 
ters garbei. Su pastarąja tuo metu buvo nutrūkę visi ryšiai. Ir 
tik paskutinį XIX a. dešimtmetį jis atsitiktinai aptiko jos pėd- 
sakus, išsikalbėjęs su emigrantu iš Švedijos, kur ji tuomet bu- 
vo atsikėlusi. 

Su Sonia jis susilaukė dar dviejų mergaičių, bet šios abi 
mirė dar visai mažos. Tuo metu, penkto dešimtmečio vidu- 
ryje, jis jau buvo plačiai pagarsėjęs gestų kalbą vartojančiuo- 
se Amerikos sluoksniuose. 

Kaip redaktorius, jis bendradarbiavo leidžiant pirmą ame- 
rikietišką gestų kalbos gramatiką. Tuo pat metu išlaikė an- 
glų kalbos magistrantūros egzaminą Bostono universitete. 
1847-aisiais leidėjas Dž. Kuperis Baltimorėje išleido jo knygą 
„Kurčnebylių istorija“ — iliustruotą trijų šimtų puslapių fo- 
liantą. Knyga parašyta chronologiškai, pradedant hieroglifų 
raštu ir Platono „Kratilu“, kur pirmą kartą literatūroje pami- 
nima kurčiųjų gestų kalba. Ji supažindina su garsiaisiais kurč- 
nebyliais nuo romėno Kvinto Pedijaus, minimo Plinijaus, iki 
ispanų dvaro tapytojo El Mudo, „iberų Ticiano“, kuris, kaip 

ir Lopė de Vega, laikytas labiausiai išsilavinusiu žmogumi 
Pilypo II dvare Madride. 

Knygos epigrafas paimtas iš Trečiosios Mozės knygos de- 
vyniolikto skyriaus: „Neužgausi nebylio, nepadėsi kliūties 
neregiui“. Knyga alsuoja krikščionišku humanizmu ir minti- 
mi apie „vienodą visų žmonių vertę, kaip parašyta JAV ne- 
priklausomybės deklaracijoje. 

Šventas Augustinas, niekinęs kurčiuosius ir tvirtinęs, kad 
„Išsivadavimo vartai yra ausys“, išjuokiamas ilgame skyriu- 
je, kaip ir vokiečių oralistas Samuelis Heinikė, nuolat opona- 
vęs Paryžiaus kurčiųjų mokyklos įkūrėjui abatui I Epė, išli- 
kusiam Berfutui didžiuoju pavyzdžiu. 

Berfutas pasakoja apie kurčiųjų pantomimos teatrą seno- 
vės Romoje ir apie pirmuosius metodiškai dirbančius kur- 
čiųjų mokytojus: Jorko arkivyskupą Džoną de Beverli, gyve- 
nusį aštuntame amžiuje, ir vėlyvųjų viduramžių Heidelber- 
go filosofą Rudolfą Agrikolą Groningietį. Jis išverčia ilgas 
ištraukas iš Jeronimo Kardano „Paralipomenon' , kur garsu- 
sis italų gydytojas nurodo galimybę mokyti kurčiuosius per 
raštą. Taip pat jis referuoja tuo metu, deja, užmirštą Žano 
Marko Itaro „Disertaciją apie ausis ir jų ligas“, kur pirmą kar- 
tą mediciniškai klasifikuojami klausos sutrikimai. 

Knyga iliustruota medžio raižiniais. Viename jų vaizduo- 
jamas garsusis odinis Chuano Pablo Boneto padarytas liežu- 
vis, kuriuo kurtiems savo mokiniams jis rodydavo šio kalbos 
padargo padėtį tariant įvairius garsus. Kitoje graviūroje pa- 
teikiama Džono Balverso „Chirologija“ - rankų gestų paveiks- 
lėliai, iš kurių išsirutuliojo šiuolaikinė gestų kalba. 

Knyga niekad netapo standartiniu veikalu, kaip kad tikėjo- 
si Berfutas ir jo leidėjas. Ji išėjo kukliu trijų šimtų egzemplio- 
rių tiražu, pusė jo liko gulėti sandėlyje. Iš vienintelio Berfuto 
turimo knygos egzemplioriaus, ilgainiui paveldėto mano dė- 
dės, ypač gerai prisimenu Žoržo Delgarno pirštinės atvaizdą, 
kuriame įvairios delno dalys pažymėtos abėcėlės raidėmis. 
Greitai spusčiojant pirštu raides buvo galima kalbėtis su kur- 

čiuoju. Delgarnas tikėjosi, kad ši sistema plačiai paplis ir kad 
mokiniui įsiminus raidžių padėtį pirštinės nebereikės. Tai bu- 
vo savotiška biologinė rašomoji mašinėlė. Tėvas tvirtino Alek- 
sandrą Grehemą Belą vienu metu planavus masiškai paskleis- 
ti šį išradimą ir įvesti Amerikos kurčiųjų mokyklose. 

Itin kritiškas knygos skyrius skirtas šveicaro Johano Kon- 
rado Amano knygoms „Kalbantis kurčius“ ir „Dissertatio 
de Loguela - dviem veikalams, padėjusiems pagrindus vo- 
kiečių oraliniam metodui, kuris didžiausią dėmesį skiria 
kurčiųjų mokymui naudotis kalbos padargais ir skaityti iš 
lūpų. Barfusas iki pat mirties išliko aršiu vokiečių oralizmo 
priešu. Ir keisčiausia, kad knygos baigiamajame žodyje, gal- 
būt vogčiomis darydamas užuominą į nepaprastą savo do- 
vaną, jis kritikuoja Defo romaną apie kurčią pranašą Dun- 
kaną Kempbelą. „Jie abu, - niekinamai nusišaipo jis, - man 
atrodo šarlatanai.“ 


1848-ųjų kovo mėnesį, nuo atvykimo į Ameriką praėjus de- 
šimčiai metų, jis staiga išvažiavo iš Martas Vainjardo. Nei po 
mirties likę jo popieriai, nei pokalbiai su buvusiais artimai- 
siais nepaaiškina šio poelgio. Galbūt jį paveikė abiejų dukte- 
rų mirtis. Kiti kalbėjo apie nuotykių troškimą. Mano senelis, 
vienas iš kirbinės vaikų, kurių Erkiulis Berfutas vėliau susi- 
laukė su siuvėja Žozefina Smit, priežastim laikė neištikimy- 
bės istoriją su jo motina, tuo metu dirbusia Berfuto namuo- 
se. Jis išvažiavo vengdamas didesnio skandalo. Aš pats ma- 
nau, kad jį paskatino kiti motyvai, susiję su Henrieta Fogel. 

Pasklaidžius tuometinius jo dienoraščius, matyti ją vis daž- 
niau įsiskverbiant į jo mintis. Jis trokšta, kad ji vėl „prabiltų“ 
iš kitos, nepažįstamos pasaulio pusės, ilgisi jos kaip niekada. 
Jis pamilo ją vaikystėje ir nesiliovė mylėjęs iki gyvenimo ga- 
lo. Kitos moterys jo gyvenime - Sonia Pereira, o vėliau - Žoze- 
fina Smit — niekad neprilygo Henrietai. Jis vertino jų drau- 
gystę ir gerbė jas kaip savo vaikų motinas. Bet Henrieta ir 
toliau išliko jo būties prasme. Tokiomis aplinkybėmis nenuos- 

tabu, kad jį apėmė nerimas arba kad jis pasijuto suvaržytas 
ištikimybės reikalaujančių moterų draugijos. 

Ratiniu garlaiviu jis perplaukė Ontarijo ežerą ir nusigavo 
iki Minesotos. Toliau su naujakurių vilkstine pervažiavo Šiau- 
rės Dakotą, Montaną, Aidahą ir Oregoną, kol 1848-ųjų rude- 
nį atsidūrė Sakramento slėnyje Kalifornijoje. 

Kalbėta, kad jį suviliojo gandai apie aukso radimvietes. Ir 
paskui su vaikišku pasididžiavimu jis kartodavo, jog buvęs 
vadinamuoju „fortyeighter , tai yra atvykęs į San Franciską 
su pačia pirmąja aukso ieškotojų grupe, o ne metais vėliau, 
1849-aisiais, plūstelėjusia didžiule banga, kai aukso karštligė 
jau buvo tapusi faktu. 

Jis išbuvo šiaurės Kalifornijoje metus. Su danų nuotykių 
ieškotoju nusipirko teisę naudotis rūdynu už Sonoros. Bet 
jų bendradarbiavimas pašlijo jau po kelių mėnesių. Laiške 
dukteriai (formaliai adresuotame septynmetei mergaitei, bet 
ne mažiau skirtame ir paliktajai Soniai Pereirai) jis pasakoja, 
kad danas vis labiau skundžiasi visą sunkų darbą turįs atlikti 
vienas. Berfutas dėl savo negalios maža teprisidėjo prie mo- 
notoniško ir sunkaus aukso rūdos kasimo ir plovimo. Bet įmo- 
nė buvo įsteigta už jo pinigus ir jis padengdavo visas išlai- 
das. Be to, danas mėginęs išvilioti iš jo pinigų. 

Žiemą jis įsigyja naują teisę naudotis Dajamond Springso 
rūdynu El Dorade. Dabar jis pasisamdo šešis indėnus, bet 
telkiny maža aukso ir darbininkai išsilaksto, kai Berfutui pa- 
sidaro sunku išmokėti algas. 

Tais metais dukterį pasiekia ir daugiau laiškų. Jis gyvena 
provincialiame Los Andžele, vėliau Tenesyje. Pietinėse vals- 
tijose jį papiktina Žiauri vergija, ir jis rašo laišką pažįstamiems 
į Vašingtoną karštai įrodinėdamas būtinybę ją panaikinti. 
Naujajame Orleane jis kurį laiką dirba ką tik atidarytoje kur- 
čiųjų mokykloje, kurią lanko ir klausos sutrikimų turintys 
juodaodžių vaikai. Ilgainiui jo žvilgsnis nukrypsta į šiaurę. 
Rytinėje Amerikos pakrantėje tiesiami geležinkeliai, ir jis ke- 
liauja jų maršrutais. 

Vėl atvažiavęs į Niujorką pradeda rašyti meilės romaną, 
kurio išlikęs tik fragmentas. Romanas neturi pavadinimo, pa- 
sak paties Berfuto, parašęs vos penkis iš planuotų dvidešim- 
ties skyrių, o paskui jam pritrūkę motyvacijos. Romano siu- 
žetas, pasakojo jis tėvui, priminė Henrietos Fogel gyvenimą, 
o stilius priminė Stendalį. Pagrindinė romano mintis - garsi 
prancūzo „meilės kristalizacijos" metafora. Išlikusiose dvie- 
jų skyrių nuotrupose, iš viso dešimtyje puslapių, nerastum 
nė pėdsako sielvarto dėl baisaus mergaitės likimo. Tekstas 
kupinas šilumos ir savikliovos, taip pat aklo tikėjimo meile, 
kaip gėrio pergalės prieš blogį simboliu... 

Pagaliau 1854-ųjų kovo mėnesį, po penkerių klajonių me- 
tų, jis sugrįžo į Martas Vainjardą. Visą likusį gyvenimą tik 
du kartus išvažiavo iš salos. 


Aš žinau, kad Berfutas iki pat mirties buvo laimingas. Jo švel- 
numas ir nuolankumas sėmėsi peno tiek iš žmogiškos išmin- 
ties, tiek iš harmonijos, kurią jis juto savyje ir savo aplinkoje. 
Jis seno kaip patriarchas, apsuptas mylinčių moterų, vaikų, 
vaikaičių ir provaikaičių. 

Jo patrauklumas priešingai lyčiai buvo mįslė - juk jo iš- 
vaizda, regis, turėjo gąsdinti moteris. Nors meilė, kaip Žino- 
ma, gali pasirodyti bet kokiu apdaru. Galbūt jas traukė jo 
ramybė ir patikimumas. O gal ilgesys to, ko jis negalėjo joms 
duoti, - jo meilės, kuri visa atiteko Henrietai... 

Ilgainiui jis tapo salos įžymybe. Jį imta laikyti senu išmin- 
čium, į kurį galima kreiptis pagalbos bet kuriuo klausimu. 
Niekad nesu girdėjęs, kad kas nors apie jį būtų kalbėjęs kaip 
apie monstrą ar luošį. Saloje visiems jis buvo Berfutas - mo- 
kytojas ir diplomatas. 

O savo ypatingą dovaną jis slėpė nuo visų, išskyrus arti- 
miausius žmones. Be to, naudojosi ja vis rečiau. Jis tarytum 
išmoko šiuos savo gabumus sąmoningai išjungti. Galbūt 
troško tam tikro normalumo - pagaliau tapti žmogumi, neiš- 
siskiriančiu iš kitų, ir jis patenkino šį poreikį Martas Vainjar: 

de, kultūroje, tapusioje jo kultūra, - kurčiųjų kultūroje. Pa- 
kanta nukrypimams saloje visad buvo didelė, net tarp gir- 
dinčiųjų. Be to, Berfutas meistriškai išmoko rašytinės anglų 
kalbos, o gestų kalbą suprasdavo tobulai. Pats jis rašydavo 
kojomis sėdėdamas. Dabar jo dovana nebebuvo gyvybiškai 
būtina, jis turėjo kitų raiškos būdų; išsiversdavo be jos dar 
geriau, nes pagaliau priklausė tam tikrai bendrijai. . 

Ir vis dėlto retkarčiais pasinaudodavo savo dovana. Kar- 
tais juokais ką nors šnipštelėdavo mūsų sąmonėje arba at- 
skleisdavo mūsų mintis apstulbindamas tuo pokštu. Bet bu- 
vo labai taktiškas ir vengdavo itin privačių dalykų. Prisime- 
nu sklidus gandus, neva jis galįs pasidaryti nematomas, nors 
tik valdininkų, metodistų pastoriaus ir airio policmeisterio 
akims. Net po mirties jis išliko visokių neįtikimiausių istorijų 
herojumi, kaip kad Stėrtebekeris šiaurės Vokietijoje arba Di- 
kas Terpinas Anglijoje. 

O dėl jo gebėjimo pasidaryti nematomam, tai aš pats vai- 
kystėje keletą kartų buvau šio reiškinio liudytoju. Buvo bai- 
siai keista: staiga jis išdygdavo prieš tave kambaryje, kuris 
iki tol atrodydavo visiškai tuščias. Tarytum nuo jo paties bū- 
tų priklausę, kada jį kiti išvys. Galėdavai išbūti keletą valan- 
dų vienoje vietoje, pavyzdžiui, jo kabinete arba sode prie- 
šais namą, ir tik tada pastebėti, jog ir jis yra čia: netikėtai nuo 
krėslo ar rašomojo stalo pasigirsdavo krenkštelėjimas, ir staiga 
jį pamatydavai. Daugybė žmonių tvirtino pastebėję jį tik vė- 
liau, jau praėję pro šalį kelyje ar prie bažnyčios durų. Šiam 
reiškiniui neįmanoma rasti paaiškinimo, mano manymu, ir 
neįdomu jo ieškoti. Bet galbūt tiesa tai, kad jis, naudodama- 
sis savo dovana, galiausiai išmoko ištrinti iš kitų sąmonės sa- 
vo vaizdinį. 

Man jis visų pirma buvo prosenelis, bemaž paprastas se- 
nukas, nors mažytis ir kaukės uždengta veido apačia, - bet 
mums, artimai jį pažinojusiems, jis buvo neatsiejamas nuo 
kasdienybės. Mes visi nuoširdžiai jį mylėjom, žavėjomės jo 
gerumu, dosnumu ir baisiai liūdėjom, kai jis mus paliko. Bu- 

vo vienas draugiškiausių ir labiausiai mylinčių iš mano su- 
tiktų Žmonių; jis visad greitai prajukdavo, bet taip pat leng- 
vai puldavo į neviltį dėl siaubingos mūsų pasaulio būklės. 

Iš išlikusių nuotraukų vieną aš dažnai žiūrinėju per iliuzi- 
nį nuotolį, mūsų vadinamą laiku. Ji daryta 1908-ųjų rugpjū- 
"čio mėnesio rytą Martas Vainjarde. Mano prosenelis Berfu- 
tas sėdi pavėsinėje prie pusryčių stalo apsuptas vaikaičių ir 
provaikaičių. Žvelgia tiesiai į kamerą, ir jauti, kad po kauke 
šypsosi. Akys, gražios tamsios akys spinduliuoja tokia laime, 
kurią galima perduoti tik kurčiųjų gestų kalba, kur žvilgsnis 
yra svarbi idiomos dalis. 

Ir aš žinau, ką byloja šitas žvilgsnis: aklą tikėjimą meile, 
įstengiančia nugalėti mirtį, ir viltį, kad greitai, labai greitai jis 
vėl pamatys savo mylimąją Henrietą Fogel. 


Džonatanas Berfutas 
Tisberis, 1994 m. 

